
O nouă contribuţie Ia istoria Românilor 
în evul mediu 
V. 


In capitolul trecut am înfățişat cauzele de căpetenie ale in- 
fluenței neobicinuit de mari a scrierilor lui Roesler asupra istorio- 
„ grafiei europene şi am arătat, că aceasta ma putut fi oprită nici 
de replicele unor învățați români contimporani de - valoarea lui 
Hașdeu, Xenopol şi Onciul. Răspunsurile acestora au fost exce- 
lente prin concepţia şi cuprinsul lor, au atacat problema din per- 
spective științifice variate şi au trasat în linii generale, mai mult 
sau mai puţin precise, temelia întregii clădiri istorice, de două 
ori milenare, a poporului românesc, dar mau format nici unul o 
analiză completă 'şi amănunțită a operei proiesorului austriac. 
Luându-și drept țintă principală combaterea tezei lui Roesler, aceşti ; 
savanţi mau dat destulă atenţiune fondului psihologic, metodei și 
formelor de amănunt ale construcției ei, pierzând astfel din vedere 
tocmai părţile ei cele mai slabe şi cele mai vulnerabile. 

Prestigiul cultural de atunci al Germanilor şi încrederea prea 
mare în seriozitatea ştiinţifică a atitudinei lui Roesler, iar de altă 
parte greaua accesibilitate a literaturii istorice a Ungariei şi Tran- 
silvaniei, au făcut pe învățații români de dincolo de Carpaţi să 
fie prea rezervaţi și prea moderați în expunerile lor şi să scape 
-astfel din vedere unele din cele mai mari erori şi rătăciri ale ope- 
relor sale. * 

Am arătat în capitolul II pe ce iemelie șubredă și-a răzimat 
Roesler singura sa „dovadă sigură“ despre „imigrarea“ în 
Ungaria (Maramureş) a „multor Români din Sudul Dunării“ şi că 

toală această „imigrare“ — pentru care stabilise precis și anul 
(1284) — nu se reducea în fond decât la o combinație hazardată 
datorită fantaziei istoricului Engel. 

Am arătat apoi şi în capitolul precedent cât de greșită era 
credința lui că acolo unde încetează pergamentele, încetează şi isto- 
ria şi că mergând pe această cale ar trebui să ajungem la con- 
cluzia că Transilvania n'a avut pănă în a doua jumătate a seco- 
lului al XIl-lea nici un un fel de locuitori. 

Roesler nu şi-a dat destul de bine seama despre rolul şi 
importanța fradiției orale pentru vremurile când scrisul era încă un 
mare lux şi o îndeletnicire a învățaţilor şi specialiștilor!) şi în cari 
memoria oamenilor, poate mai bună decât a celor de azi, înlo- 
cuia şi aritmetica și codurile şi arhivele.) De aceea el contestă 
orice valoare primelor cronici scrise, păstrate, ale Ungariei, cu toate 
că s'a constatat că autorul ei, bărbat de o rară erudiţiune?), a 
compus istoria sa în primul rând pe temeiul analelor mai vechi în- 
digene — precum d fost şi așa numitele „Gesta Hungarorum“, des- 
pre cari se ştie că au existat în veacul al XI-lea — şi pe temeiul 
cronicelor apusene, contimporane cu năvălirea Ungurilor sau foarte 
apropiate de ea.) 


1) Este un fapt puţin cunoscut că nici chiar Carol cel Mare nu știa 
scrie, cu toate că „învățase foarte bine latinește ....înţelegea și grecește... şi 
cunoștea și aritmetica“. Biograiul şi fostul său secretar intim, Eginhard — 
care a fost şi unul dintre arhitecţii lui de seamă — scrie despre aceasta: 
„El [Carol] s'a sdrăduit să învețe arta scrisului şi ținea spre acest scop 
mereu subt pernă tăblița şi cărticica [abecedarul], pentruca in clipele libere 
să se poată obicinui la formarea literelor, cu toată silința sa însă el n'a 
dobândit decât puține rezultate, din cauză că a început prea târziu“. (Vita 
Caroli Magni, cap. 25.) 

2) Mai ales la popoarele nomade orientale care nau ajuns încă să 
scrie şi să citească, instinctul tradiției este foarte desvoltat și el poate înlo- 
cui cu preciziune documentarea scrisă. Vestitul geograf: francez E. Reclus, 
constată că „Iad Kirghizi şi copiii îşi cunosc strămoşii până în a şaptea spiță“ 
şi că astfel de lucruri întâmplate cu multe generaţii mai "nainte formează 
obiectul conversaţiei lor zilnice. (Geographie universelle, V. p. 444). 

3) In marea „Istorie a literaturii ungare“ a lui Beâthy (Budapesta, 
"1896, vol. 1. p. 14), istoricul Henric Marczali scrie în capitolul „,Cronicele! 
despre Anonym între altele: „Intre toți isforiografii noştri vechi, notarul re- 
gelui Bela a posedat cea mai largă erudițiune bisericească şi laică“. 

1) Invăţatul Cornides a constatat în opera Anonymului - reproduceri şi 
influențe ale următoarelor cronici apusene: Regino Prumensis, Hermannus 
Contractus, Luitprandus, Sigebertus Gemblacensis, Annales Hildesheimenses, 
Crohicon S. Petri Vivi Senonensis etc. (Cornides, op. cit. p. 226—30.) 

Obsedat de ideea fixă a „documentelor“, Roesler emite păreri 
şi aduce sentințe cari sunt apoi contrazise şi nimicite de alte do- 
cumente şi dovezi mai vechi, pe cari sau nu le-a cunoscut, sau 
au ieşit mai târziu la iveală. Aşa el înşiră printre „anahronismele“ 
cele mai bătătoare la ochi ale Anonymului și faptul că el amin- 
teşte între ţările invadate de Unguri şi „țara Raţia“ (terra Ra- 
chy), dela Sud de Dunăre şi Sava, adică Serbia de răsărit, de 
vreme ce, spune el, „numirea de Raskich zemli nu apare, pentru 
întâiași dată, decât în titulatura lui Ştefan II Radoslav, întrun do- 
cument din anul 1234... pentrucă este greu de crezut că înainte 
de ce marele jupan al Serbiei să fi luat titlul „de Rascia“, acesta 
să fi fost cunoscut în străinătate, căci națiunea nu s'a numit nici- 
odată pe sine decât „Sârbi“.“ (Rom. St., p. 209). 

Lăsând la o parte faptul că cele mai multe din popoarele 
Europei se numesc pe sine altfel, decât sunt numite ele de ve- 
cinii lor, şi că, la urma urmei, Anonymul care a trăit în a doua 
jumătate a veacului al XII-lea, ar fi putut întrebuința pentru Ser- 
bia veche, fără să comită un păcat prea mare, şi numirea obici- 
nuită în timpul său şi care este şi astăzi la Unguri „Râczorszâg“ 
(țara „Raţi“-lor), este dovedit că această numire populară a Ser- 
biei era cunoscută în Ungaria cu mult înainte de data arătată de 
Roesler, dacă nu era chiar, precum presupunem noi, moștenită 
dela Avari.!) 

Incă pe la 1880 istoricul Frederic Pesthy a arătat că părerea 
de mai sus a lui Roesler despre lipsa de vechime a numelui 
„Raț“ este neîntemeiată, atrăgând atenţia şi asupra unui document 
autentic din anul 1198, care vorbeşte despre victoriile „prinţului 
Andrei“, fiul lui Bela III, în „Raţia“ (terra Rasse).2) Dar nu numai 


1) Prin intermediu avar se poate explica foarte bine păstrarea de cătră 
Unguri a vechiului nume al Sirmiului, a cărui regiune o numesc şi astăzi 
Szerem. Şi originea cuvântului „Raț (Râcz) este mai ușor de explicat din 
numele Raţiariei, vechiul centru urban al Mosiei inferioare şi metropolă a 
- Daciel Ripense, decât dela râul, cetatea și provincia sârbească Rașca (Raska). 
Și numele Bosniei care se derivă de obiceiu dela râul Bosna (în anticitate 
Bassante) ar, putea sta în legătură cu orașul și portul antic Bassania de pe 
litoralul illiric (spre Nord de Dyrrachium — Durazzo). 

2) Fr, Pesthy, Regiunile de dincolo de râul Drava, în „Az eltiint regi 
vârmegy6k“, 1880 vol. Il. p. 150. Documentul dela 1198 se găseşte la Kuku- 
ljevici, Codex Diplomaticus Regni Croatiae, vol. Il. p. 192. 

atât. Insuşi Constantin Porfirogenitul, scriitor din veacul al X-lea, 
cunoaşte această numire a unei localități şi regiuni a Serbiei vechi 
(De administrando imperio, cap. 32), căci vorbind despre înfrân- 
gerea pe care a suferit-o pe la anul 870 haganul Bulgariei Mi- 
hail Boris, din partea fiilor şi urmaşilor marelui jupan al Serbiei, 
Vlastimir, şi despre pacea pe care a făcut-o cu Sârbii, ne spune că 
aceștia i-au restituit lui Boris şi pe fiul său, pe care-l făcură pri- 
zonier, „petrecându-l până în regiunea Rasei“ (foc ms Paons). 
Apoi şi cele mai vechi hronografii şi istorii ale Slavilor sudici con- 
sideră numele Rassa drept nume străvechiu al Serbiei de răsărit, 
precum este mai întâi de tvate cunoscuta cronică a „Preotului din 
Dioclea“ (Presbyter Diocleas), din sec. XII, scrisă, precum măr- 
turiseşte însuşi autorul ei, după informaţiile şi ştirile auzite 
„drept narațiune veridică dela părinți şi dela seniorii (nobilii) 
bătrâni“,!) Şi istoriografia sârbească curentă cunoaşte riumele, Ra- 
sciei“ încă din timpul domniei „marelui jupan“ Ceaslav (933— 
962), unificatorul Sârbilor. Afirmația lui Roesler despre inexistența 
numirii populare „Raţia“ (Raşca sau Rascia) înainte de sec. 
XIII este deci tot atât de greșită, pripită şi nesocotită ca şi cele- 
lalte afirmări aduse în sprijinul „ipotezei“ sale. 

Dar Roesler nu se oprește numai aici. El mai pune în 
cârca „părintelui minciunii“, cum numeşte el pe Notar, după un 
proverb arab, şi un alt mare „neadevăr*: „neadevărul“ că Un- 
gurii ar fi năvălit şi în regiunile din dreapta Dunării şi Savei şi 
ar fi supus (sabiugaverunt) şi popoarele de acolo, începând cu 
„castrul Scereducy“ (Sredeţ, Sofia) şi până la „cetăţile“ Spalato 
(civitas Spalatensis) și „Durasu“ (Durazzo) şi până la „cetatea 
Cleopatra“ !) din Grecia, precum citim în capitolele 42 şi 45 
ale cronicei sale. „Atât cucerirea Croaţiei — scrie Roesler — 


1) „+, veruntamen nullus legentium credat, alia me scripsisse, praeter 
ea, quae a Patribus nostris et antiquis senioribus, veridica narratione referre 
audivi.* Presbyter Diocleatis Regnum Slavonum, în Schwandtner, op. cit. Viena 
1748, vol. III. p. 476. 

2) „Civitas Cleopatra“ a codicelui care nu este decât o copie din vea- 
cul al 14-lea a originalului pierdut, este, precum credem noi, o greșală de 
transcriere pentru numele oraşului — port Navpactas (Lepanie), dela gura 
golfului Patras, în Ellada, şi față ?n faţă cu celebra cetate Patras (Patrae) din 
Pelloponez. 

cât şi aceea a Bulgariei și a Serbiei, dependente de aceasta din 
urmă, se țin de împărăţia fabulei“ (R. St. p. 213). 

Şi aici realitatea istorică se prezintă cu totul altfel, de cum 
o vedea Roesler și ea nu face de rușine pe Anonym. 

Este constatat mai ales din izvoarele istorice apusene că, 
după aşezarea Ungurilor sau mai bine zis a Turco-Caăbarilor, 
alungaţi din Atelcuz (ţinutul dintre Siret şi Nipru) spre şesurile 
Daciei şi ale Pannoniei, la instigația Bulgarilor, de fraţii lor mai 
puternici, Pecenegii, și întovărăşiți cu rămăşiţele Ungro-Avarilor de 
acolo !), n'a fost timp de peste șase decenii nici măcar un singur 


1) Faptul că atât cronicarii bizantini, cât şi scriitorii orientali ca Arabul 
Ibn-Rosteh (numit de Rieu și Chwolson greșit: Dasta) de pe la anul 900, 
Persianul Gurdâzi de pe la 1050 şi Arabul Masudi (+ 956), numesc pe 
războinicii lui Arpad „Turci“ și nu altfel, pe când izvoarele apusene și cu 
deosebire Analele mânăstirii Fulda, îi cunosc ca „Avari, numiți şi Unguri“, 
sau chiar subt numele vechiu de „Huni“, şi au cunoştinţa existenței unei po- 
pulații cu acest nume în Pannonia şi înainte de venirea lui Arpad, este cea 
mai bună dovadă că triburile năvălitoare „turcești“ au găsit în regiunile 
Tisei şi Dunării resturile destul de însemnate ale Fino-Ungro-Huno-Avarilor, 
cu cari s'au însoţit şi a căror rasă și limbă au ieșit apoi învingătoare, asimi- 
lând pe „Turci“, precum autohtonii din țările respective au asimilat pe Goţii, 
Francii, Varegii și Normanzii cuceritori şi întemeietori de state - nouă şi pu- 
termice. Notarul Anonym nu ne vorbeşte nici el, de „Turci“, dar amin- 
teşte tribul lor numit, „Moger“ (tribul Medjer al Perfirogenitului). Însă 
din faptul că el derivă numele „Ungurilor“ dela cetatea „Ungvăr“ reiese lă- 
murit că nu Arpad şi soții lui au adus acest nume din Orient. Anonymul nu 
aminteşte între popoarele băștinașe ale Pannoniei şi Daciei, în afară de S/avi 
şi Blacci (Români), decât pe Bulgari şi „Cozari“, însă în mai multe locuri 
vorbeşte despre o populaţie țărănească veche, pe a cărei naţionalitate nu o 
defineşte. Și din memoriul numit Conversio Bagvariorum et Carantanorum 
(Monumenta Germaniae Historica. Scriptores, vol. XI), compus pe la anul 
871 la curtea arhiepiscopului de Salzburg, căreia îi aparținea bisericește și 
Pannonia, reiese lămurit că în acea vreme exista încă în acele regiuni o 
populație compusă din rămăşiţele Hunilor şi Slavilor (populus qui remansit 
de Hunnis et Sclavis). Căci părerea că împăratul Carol cel Mare care a di- 
strus, în ultimul deceniu al secolului al VIII, imperiul „Avarilor sau Hunilor, 
cum îl numeşte și Eginhard, ar fi nimicit cu desăvârşire şi poporul lor este 
cu totul greşită. Eginhard ne spune precis că în aceste războaie a pierit 
„Întreaga noVilime a Hunilor“ (Vita Caroli, 13), iar nu şi poporul despre care 
ne spune în „Analele“ sale că „a fost alungat peste Tisa“ (Hunis trans 
Tizam fluvium fugatis). Alţii s'au refugiat însă și în Dalmația, unde Con- 
stantin Porfirogenitul îi constată şi în secolul al X-lea. 

_an, în Care să nu fi făcut vre-o expediţie de pradă în vre-o ţară 
bogată din Apus, profitând de dușmăniile ivite între diferitele state, 
pentru a-şi putea asigura trecerea liniștită prin țările unora, ca să se 
poată năpusti cu furie şi mai mare asupra celorlalte. In aceste 
expediţii făcute, precum am văzut, de cele mai multe ori în ca- 
litate a „aliaţi“ ai unora dintre potentații Europei, sau chiar în- 
vitaţi de ei, „Turcii“ Bizantinilor şi Orientalilor și „Ungurii“ Apu- 
senilor şi Nordicilor (Ruşilor) au ajuns până în Burgundia şi 
Aquitania, până la Roma şi până în Thesalia şi Constantinopol.!) 
Dupăce „Avarii numiţi Unguri“ „devastează* în anii 899 și 900 
„toată Italia“ (tota devastata Italia)?) şi asediază până şi Veneţia, 
ei cuceresc şi ocupă şi Pannonia de jos, distrugând şi ducatul 
principelui slav Braslav „dintre Drava și Sava“, care însă se în- 
tindea, precum reiese din documente, și dincolo de râul Sava. ?) 
Liutprand, episcopul de Cremona, ambasadorul împăratului Otto, 
în anul 968, la Constantinopol — singurul istoric apusean care 
numește din această cauză pe Maghiari şi „Turci“ — afirmă, vor- 
bind despre invaziile acestora în Italia și în Germania, că ei au 
putut să le intreprindă numai „dupăce au făcut pe Bulgari și pe 
Greci tributari.“ *) Vechea cronică a „Preotului din Dioclea“, ci- 
tată de noi mai înainte, vorbeşte despre luptele înverşunate ale 
Croaților „regelui“ 'Tomislav (911—936) cu Ungurii, cari sunt la 
început învinşi, dar la urmă rămân învingători. Aceeaşi cronică 
aminteşte şi luptele acestora cu „regele“ Sârbilor (marele jupan) 
Ceaslav — „Treesthlav“ al Porfirogonitului — (cca 931—959. 5) 
Istoricul arab El Masudi ne descrie pe larg marea campanie „de 
după anul 932 împotriva Bizantinilor“ a „celor patru națiuni tur- 
ceşti aliate“, între cari şi Maghiarii, Pecenegii şi „ladşnii* (laşii 


D „Maghiarii au ajuns atunci în Gallia cu năvălirile lor şi mai departe 
decât Hunii, pe cari orașul Orl6ans îi oprise în loc la 451%, scrie H. Marczali 
(„Istoria Ungariei“, jubilară, din 1896 vol. 1. p. 163). 

2) Annales Fuldenses, la anul 900 (Mon. Germ. Scriptores, 1%). 

3) luliu Pauler, /storia națiunii maghiare până la Sf. Ștefan (ungu- 
reşte), Budapesta 1900, pp. 41 şi 148. 

1) Liutprandi Antapodosis, cap. |! (Mon. Germ. Script. 1. p. 290). — 
Ci. şi Carol Szab6, Epoca ducilor maghiari (A magyar vezerek kora), Pesta, 
1869, p. 88. | 

5) A. Klaic, Slavonien vom X-ten bis zum XIII-ten Jahrhundert, Za- 
greb, 1882 p. 19, 

uzi sau comani ?) ...cu 60.000 de călăreţi, campanie în care „au 
ajuns victorioși până în fafa zidurilor Constantinopolei, unde au tă- 
bărît 40 de zile... mergând apoi mai departe cu întreprinderile 
lor războinice până în țări mai îndepărtate, în regiunile Slavilor şi 


ale Romanilor“. 1) 
Şi cronicarul rus „Nestor“ are cunoştinţă (cap. 19) despre 


„tăsboiul Ungurilor cu Grecii“ şi despre „năvălirile lor devasta- 
toare până în Tracia, Macedonia, Constantinopol și Thessalonic*, 
încă din primii ani ai descălecării lor, şi şi despre expedițiile 
acestora din anii 934 şi 943 împotriva Constantinopolei, cunoscute 
şi scriitorilor bizantini (Theopanis Continuator, Skylitzes, Poriir- 
genitul, etc.). Skylitzes ne precizează chiar că unul din principii 
„Turcilor“, Bolosudes — „Bulsuu“ al Anonymului — „s'a războit 
de mai multe ori cu ai săi împotriva Romeilor“, cu toate că pri- 
mise sfântul botez în însăşi cetatea împăraţilor.?) 

După istoricul Liutprand situația imperiului bizantin, în urma 
năvălirilor îndelungate ale Ungurilor, se rezumă în timpul său astiel: 

„Litoralele mării sunt ocupate de Saraceni, iar teritoriul uscat este 
ocupat de Maghiari...“3) 

Şi după. toate acestea mai apar oare neverosimile şi imposibile 
cele istorisite de Notar în cap. 42 al cărţii sale despre „subiu- 
garea țării Raţiei“ şi a „Croaţiei“, pentrucă, din întâmplare, nu 
ni s'a păstrat nici o amintire a acestor evenimente la scriitorii. bi- 
zantini, atât de scurţi și sgârciți în expunerile lor %)2... Şi când el 
ne dă tocmai în acest capitol cea mai bună dovadă a seriozităţii 
şi modestiei sale scriind: „Spun unii că ei (Ungurii) ar fi ajuns 
până la Constantinopol şi că Botond ar fi spart cu buzduganul său 


1) Contele Geza Kuun, Jzvoarele orientale, în „A magyar honfoglalâs 
kutfoi“, Budapesta 1900, p. 279—82. 

2 Marczali, op. cit. p. 190. 

3) Marczali, op. cit. p. 192. — Unele cete turco-maghiare. au încercat 
chiar să se așeze definitiv pe teritoriul imperiului și dintr'un document din 
anul 1020 al împăratului Vasile „omoritorul de Bulgari“ şi dela Anna Com- 
nena aflăm chiar despre existența unor așezări „turceşti“ în regiunile Var- 
darului şi ale Ochridei (Ibidem). 

4) Despre istoria din aceasta epocă a Bosniei care a format, în parte, 
teatrul acestor întâmplări, istoricul croat Vijekoslav Kiaic scrie între altele: 

„Asupra istoriei Bosniei nu avem, dela începutul sec. VII şi până în sec. X, 
nici o ştire sigură“. „Istoria Bosniei“, trad. ung. de 1. Szamota, Becicherechul- 
Mare, 1890 p. 49, 

poarta de aur a cetăţii, însă deoarece eu n'am găsit-o.în. 
nici un codice al istoriografilor... nu mi-am propus 'a:0 
scrie în acest op“ ?... 1) 

N'a comis deci Roesler cea mai mare greşală combătând 
din acest punct de vedere pe Anonym și afirmând că „Ungurii 
n'au trecut niciodată peste râul Sava“ (R. St. p. 210) şi că „cu- 
cerirea Croaţiei, ca şi a Bulgariei şi a Serbiei aparținătoare ace- 
steia.... sunt fabule (p. 213)“ ?... 

Cu toată influența cea mare pe care a avut-o Roesler asupra 
istoricilor unguri, făcându-i să se îndoiască şi de unele adevăruri 
istorice din cele mai evidente, totuşi nici cei mai sceptici dintre 
dânșii, precum a fost de pildă Ludovic Thallâczy — care admitea 
în ce priveşte originea Românilor ' până și teoria lui Ladislau 
Rethy, deducând și numele „Românilor“ din viața păstorească a 
Appeninilor și dela cuvântul latin „rumis“ = „mamela“ oilor ?) — 
mau putut crede că „Turcii“, cari au înspăimântat Europa cu inva- 
ziile lor și au silit pe principii apuseni și pe . împăratul 'Ţarigra- 
dului la păci din cele mai umilitoare, să nu fi trecut niciodată | 
prin „Raţia“ şi Croaţia şi să nu fi avut lupte cu jupanii sârbeşti, 
Cu toată lipsa confirmării de către izvoarele bizantine a ocupării 
„Raţiei“ şi a Croaţiei, totuşi cele istorisite de Anonym şi de cele 
mai vechi cronici ale Slavilor sudici silesc pe Thallâczy să scrie, 
împotriva tuturor afirmațiilor lui Roesler, că: „Intrucât Bizanțul a 
fost dominat de Croaţii înfipți în unghiul nord-vestic al penin- 
sulei balcanice, de litoralul dalmatic şi de Sârbi: probabilitatea 
pledează pe lângă faptul că Maghiarii au umblat şi prin aceste 
părți. Călărețul maghiar a cutreerat şi șesul Savei și platoul din 
regiunea de sus a Drinei, dintre lania şi Rasa“. 

Și în cele din urmă constituesc cronicele bizantine ultimul 
grad de perfecţiune în materie de documentare istorică, când se 


1) „Sed quidam dicunt eos ivisse usque ad Constantinopolim, et por- 
-tam auream Constantinopolis Botondium cum dolabro suo incidisse, sed ego, 
quia in nullo codice historiographorum inveni... ideo ad presens opus scri- 
bere non proposui...“ — Endlicher, Rerum hungaricarum monumenta Arpa- 
„ diana, Sangalli, 1848, p. 38, 

2 „Cuvântul Rumun înseamnă deci „mulgător“, scrie Dr. Ludwig von 
Thalloczy, Iilyrisch — albanische Forschungen, Miinchen u. Leipzig, 1916, vol. 
IL p. 44. 

ştie că ele au avut, în mare parte, aceleaşi izvoare de informaţie 
ca şi Anonymul și alte cronici de atunci, adică pe lângă 
scrierile mai vechi și tradiția orală ? Nu aflăm chiar şi la Con- 
stantin Porfirogenitul lucruri, despre cari ne spune că le știa din 
„auzite“. Nu reiese şi din vorbele lui Cinnam că părerea despre 
originea „din vechime“ a Vlahilor din Italia a aflat-o din „spu- 
sele“ oamenilor ? „Și opera lui Constantin, cel născut în purpură 
— scrie Thallâczy — sufere de greşala că părțile relative la tri- 
burile Slavilor sudici se - întemeiază mai mult pe auzite.“ 1!) 
Orientalistul Vâmbery, confruntând izvoarele arabe, persane 
şi turcești, în multe privințe mai bine informate, cu povestirile 
Porfirogenitului despre originea şi migraţiunile „Turcilor“, constată 
că „fazele singuratice ale migrațiunii Maghiarilor, aşa precum se 
citesc în scrierile Porfirogenitului, nu se pot valorifica din punctul 
de vedere al istoriografiei critice... Acela, continuă Vâmbery, care 
cunoaște constituția popoarelor nomade — iar aceasta a rămas 
de o mie de ani neschimbată, — acela trebue să recunoască ime- 
diat că autorul împărătesc n'a știut nimic despre viața locuitorilor 
din  „pustele“ uralo-altaice și astfel n'a înțeles nici constituția mai 
veche a Maghiarilor“, căci „tot ce scrie el despre alegerea prin- 
cipelui la triburile turceşti suni povești... Povestirea Porfirogenitului 
că haganul Cazarilor ar fi provocat pe Maghiari să le trimită pe 
primul lor „voevod“ (boivodas), ca să-l poată crea principe (ar- 
chon), este în contrazicere desăvârşită cu spiritul societății no- 
made. Niciodată un trib turcesc na permis unui „trib-frate“ să-i 
impună cu forța un principe... O greșală esenţială a Porfiro- 
genitului rezidă și în concepția lui despre numele singuraticelor 
famili, neamuri şi triburi turceşti, trăitoare între Dunăre şi Urali. 
Pe Pecenegi, Uzi şi Cazari îi consideră de naţiuni deosebite, ui- 
tând că acestea aparţineau tot atât de bine mănunchiului etnic 
comun al Turcilor, ca şi Maghiarii, pe cari singuri îi numește 


2) L. Thall6czy, Referințele maghiare ale cronicei lui Presbyter Dio- 
cleas [ungurește] în rev. „Szăzadok“, an. 1896, p. 503.— „Maghiarii — scrie 
istoricul Gyula Pauler — ocupând Pannonia... nu s'au aşezat și în Croaţia 
de azi; acolo au dăinuit și mai departe jupanatele slavone, nu în mare de- 
pendență, însă desigur nu independente de Maghiari“ („Ist. națiunii maghiare 
până la Sf. Ştefan“, Budapesta, 1900, p. 41]. i 

1) Ibidem p. 492. 

prin excelenţă „Turci“. In această privință autorii arabi şi persani 
sunt mult mai bine informaţi, căci la ei împărţirea în neamuri şi 
triburi nu şi-a pierdut întreaga importanță. Nu tot astfel se pe- 
treceau lucrurile la Greci şi la Apuseni şi de aici îşi trăgea ori- 
ginea inspăimântătoarea confuzie care domină şi astăzi la istorici... 
Autorul împărătesc era desorientat în ceeace priveşte chestiunile 
elementare ale societății nomade, de aceea nu trebue să-i luăm în | 
nume de rău, dacă descrierea sa apare, pentru chestiuni de amă- 
nunti, pentru noi extraordinar de importante, scurtă, confuză și frag- 
mentară şi dacă el descrie migrațiunea spre Vest a Maghiarilor, 
precum de obiceiu o fac și istoricii de astăzi, ca pe un convoi al 
oarecărei oştiri greceşti.“ 1) 

Dacă cele înşirate aici de Vambery ar fi numai în parte în- 
temeiate, şi atunci ar trebui să dea de gândit celor cari au re- 
construit şi reconstruesc icoana întâmplărilor de atunci dela Nor- 
dul Dunării şi Mării Negre în mod exclusiv pe informaţiile uni- 
laterale ale Porfirogenitului. Este evident că aprecierea favorabilă 
a scrierilor acestui istoric şi geograf „născut în purpură“, de cătră 
învățații apuseni, se datoreşte pe lângă nimbul de a fi fost fiul 
„înţeleptului““ Leo — la ceeace s'ar mai putea adăoga la noi şi 
împrejurarea de a fi avut legături de orgine şi cu ramura sudică 
a neamului nostru, fiind coboritor din „dinastia macedoneană“ — 
și faptului rarității scrierilor istorice şi geografice din epoca lui, 
cu ajutorul cărora să poată fi controlat. Increderea în perfecțiunea 
scrierilor sale istorice şi geografice s'a înrădăcinat atât de adânc, 
încât nici scoaterea la iveală în timpurile mai noi a scriitorilor 
orientali, arabi şi persani n'a putut răpi mult din prestigiul său. 
Şi totuşi, dacă-l comparăm astăzi cu cronicarii Orientului nu pu- 
tem să nu constatăm unele deosebiri esenţiale de vederi, nepo- 
triviri istorice şi cronologice şi chiar contraziceri, provenite din 
informaţie unilaterală şi nepătrunderea psichologică a firii po- 
poarelor migrătoare turano-mongolice cari au jucat un rol atât 
de însemnat în istoria Europei orientale a veacului de mijloc.?) 


1) Armin a be A magyarsăg keletkezese €s gyarapodăsa, Buda- 
pesta, 1895, p. 135—143 


2) Aceste neajunsuri ale szrierilor Porfirogenitului bătuseră la ochi și 
autorilor mai vechi. In marea sa „Istorie a decăderii şi apunerii imperiului 
roman“, Eduard Gibbon constată „lipsa spiritului de originalitate“ atât în 

Intre părerile greşite formate în literatura istorică a Europei 
pe temeiul scrierilor Porfirogenitului, este şi aceea — exploatată 
cu deosebire şi de Roesler, cu scopul combaterii Anonymului — 
a „duşmăniei ireductibile“ dintre Pecenegi şi Turci (Maghiari), 
deoparte, şi dintre Pecenegi și Uzi (Comani), de altă parte, duş- 
mănie a cărei urmări ar fi fost şi mutarea spre Vestul Europei a 
acestor neamuri cari, dupăcum ar reieşi din cele scrise de Porii- 
rogenit, mai ales în capitolele 3 şi 8 ale vestitului său tratat de 
geografie politică „Despre administrarea împărăției  — scris în 
primul rând pentru instrucțiunnea fiului său —, ar fi fost niște 
popoare cu totul deosebite prin originea, felul şi limba lor. Nu tot 
la aceleaşi concluzii ajungem însă citind cu atenţiune pe geogra- 
ficii şi istoricii orientali, arabi, persani și turci, contimporani cu 
Porfirogenitul sau apropiaţi de epoca lui. Am văzut deja pe Ara- 
bul Masudi afirmând, în descrierea campaniei de „după anul 932* 
împotriva Bizanțului, originea turcească a triburilor întovărășite ale 
Maghiarilor, Pecenegilor şi „ladşnilor“.1) Masudi ne spune hutărit 


operele lui Constantin Porfirogenitul, cât şi în ale tatălui său Leo. „O revizuire 
amănunțită a lor, scrie el, va micșora valoarea darului și recunoştinţa poste- 
rității. Căci cu toată posesia acestor comori împărătești, trebue să ne plângem 
de sărăcia și neștiința noastră“. Totuși, în ce privește: tratatul „Despre ad- 
ministrația împărăției“, Gibbon are o părere mai favorabilă, considerând cele 
scrise de Porfirogenit despre „geografia şi moravurile lumii barbare“ ale 
timpului său ca fiind „de o preciziune rară“ și îndoindu-se numai de cele 
scrise de el în legătură cu istoria mai veche a acestor popoare, care i se par 
pindoelnice şi fabuloase“ (History of the decline and fail of the Roman 
Empire, cartea XIII, cap. 53). 

1) Numele generic „maghiar“ îl întâlnim mai întâi în istorie la anul 
528 d. Hr., la scriitorul bizantin Theopanes. Acesta ne spune că regele „Un- 
nogundurilor“ — „Onogurii“ sau „Unugurii“* hunici ai istoricilor bizantini mai 
vechi — Gordas care, împrietenindu-se cu Romanii şi trecând la creștinism, 
a încercat să convertească şi poporul său, a fost alungat de fratele său Mua- 
gher (Movaytons). Poporul aparținător partidului păgân al acestuia s'a 
numit apoi „Maghiari“, precum s'au numit Osmaniii celuilalt ram mare al 
Turcilor după numele lui Osman. „Turcii“ Porfirogenitului și ai scriitorilor 
orientali nu se trăgeau însă din aceşti „Onoguri“ deveniți Maghiari“, ci 
din ramul răsăritean al Turcilor „Bașchiri“ dela răsărit de Volga cari s'au nu- 
mit „Maghiari“ numai după aşezarea lor în regiunea aşa numită „Lebedias“, 
dintre Don şi” Nipru. De aceea Masudi, dimpreună cu alți scriitori arabi ca: 
Ibn Fadhiân, Istakhri şi Ibn Haukal îi numesc pe „Madjgarii“ lui Ibn Rosteb, 
Gurdâzi şi El-Bekrt: „Başchiri“. Porfirogenitul ne spune că „Turcii“ s'au 
chiemat în regiunile locuite. de ei mai de mult: .„Sevartoiasfaloi“, nume pe 
care nici istoricii maghiari nu l-au putut încă explica, și care ar putea îi o 
schimonosire tot a numelui Bașchirilor.— „ladşnii“ sunt după părerea noastră 

că aceste trei popoare turceşti „se frag dela un strămoș comun“ 
şi că ele „au ajuns în zilele sale — Masudi scria pe la anul 
943 — cu expedițiile lor războinice prădătoare până la hotarele 
Spaniei, Franciei, și ale Galiției (spaniole“).!) Această afirmare a - 
înrudirii apropiate şi a colaborării 'Turcilor, bașchiro-maghiari, cu 
Pecenegii şi cu „ladşnii“ (comani?) nu este numai o părere izolată 
a unui istoric care ar fi putut fi,la urma urmei, şi rău informat, 
ci ea este părerea generală pe care o aflăm la mai mulţi scriitori 
orientali, arabi, persani şi turci. Geogratul arab Istakhrî, despre 
care știm că a făcut, prin anii 950, călătorii mari, ne spune că 
„neamul Başchirilor (Maghiarilor) este vecin cu Pecenegii“ şi că 
„atât ei cât și Pecenegii sunt de viță turcească şi vecini cu imperiul 
romeic (bizantin)“. Contimporanul său Ibn Haukal reproduce în 
lucrarea sa pusă în circulație pe la 977 exaci aceeași părere.?) 
Dovada acestei înrudiri o găsim şi în cea mai veche statistică 
cunoscută a popoarelor turceşti, cuprinsă în cartea „Culegerea 
istoriilor“ (Dievami-ul-hikaia) a autorului persan Nureddin Mo- 
hammed Aufi, terminată în anul 1258. Nureddin aşează printre 
cele „12 triburi turcești“ şi pe Oguzi, despre care ne spune că- 
se numeau pe sine „Cuni“ (Comani)*) şi că plecând din Asia 
au ajuns pe pământul Pecenegilor lângă marea Armeană (Ca- 
spică);* pe Pecenegi (Bedşenak) „cari sunt necontenit pe drumuri“, 
şi pe Maghiari (Madşar), cari sunt în neîntrerupt război cu Slavii 
(Saklab) şi cu Bizantinii (Rumi)“. Aceleași date le găsim şi la 
istoricii turceşti de mai târziu Şukrallah (1456), Dielalzade Salih 
(+ 1565), istoricul lui Suleiman |, la Hagi Khalifa şi alţii. *) 


„lașii“ din „Thema Ghiasi-Chopon“ a „Patzinakiei“ Porfirogenitului (De Adm. 
Imp. c. 37). Regiunea Ungariei dintre Dunăre şi Tisa, locuită odinioară de 
coloniile comane ale regelui Bela IV, se numeşte și astăzi comitatul /âsz- 
Kiân-Szolnok. Deoarece Ungurii numeau pe Comani „Kuni“ este foarte po- 
sibil că „laşii“ /Ghiasi) aşezaţi de Porfirogenit în „Patzinakia“ să nu fi fost 
în realitate, decât un trib „coman.“* 

1) Geza Kuun, op. cit. p. 279 şi 282. 

i *) Iosif Thury, Originea, patria strămoșească şi migrațiunile Maghia- 
rilor, în revista „Szăzadok“ din 1896, p. 780—85. Aproape toți aceşti scrii- 
tori reproduc însă situația neamurilor turcești de la sfârşitul secolului IX. 
Sukrallah așează pe „Turcii numiți Madjarka“ între Don şi Dunăre şi-i face 
să se războiască încontinuu cu Slavii şi Rușii.“ 

3) Idem, p. 240. 


__ 4) Vâmbery identifică pe Oguzii — Comani şi cu Tur-comanii de mai 
târziu (op. cit. 129.) 

Nici asupra contactului şi conviețuirii neamurilor turcești ale 
Maghiarilor, Pecenegilor şi Uzilor (Comanilor) nu ne lipsesc in- 
formaţii. Chiar şi din scrierile Porfirogenitului reiese că dușmănia 
şi conflictele dintre aceste trei popoare-surori nu era așa precum 
şi-o închipue Roesler, pentrucă, dupăce ne vorbește despre alun- 
garea Pecenegilor din locurile lor vechi de cătră „Uzii aliați cu 
Cazarii“, ne spune că „unii dintre Pecenegi au rămas din propria 
lor hotărire pe loc, trăind împreună cu Uzii şi și acum sunt 
acolo“. (De Adm. Imp. C. 37.) Aceeași va fi fost şi situaţia Ma- 
ghiarilor „alungaţi“, la rândul lor, de Pecenegii din Atelkuzu, 
precum reiese de altfel şi din altă parte a scrierii Porfirogenitului 
(Cap. 39 şi 40), în care se spune că „Turcii locuesc amestecafi 
cu Cabarii în țara Pecenegilor.“ Despre aceşti Cabari ne spune că 
se refugiaseră din țara Cazarilor, dupăce încercaseră fără succes 
o răscoală împotriva acelora şi că, „împrietenindu-se“ și „ame- 
stecându-se“ cu Turcii (Maghiarii) i-au învățat şi limba „cazară“, 
dar că „vorbesc şi cealaltă limbă a Turcilor.“ Acești Cabari „fiind 
cei mai viteji dintre cele opt triburi turceşti (maghiare)!) au fost 
aleşi de acestea să meargă întotdeauna înainte la război.“ Alun- 
garea Turcilor din Atelkuzu şi aşezarea lor în regiunile Moraviei 
şi ale Pannoniei, Porfirogenitul o puvesteşte astfel: Chiemaţi de 
împăratul Leo în ajutor, Turco-Cabarii au atacat şi bătut pe pu- 
ternicul ţar al Bulgariei Simeon, dar acesta, reculegându-se, „s'a 


1) Invăţatul Carol Szab6 a constatat că numele triburilor turco-cabare 
înşirate de Porfirogenit în op. cit. cap. 40 adică: Neky, Megerg, Kourty- 
germătou, Tariânou, Gendch, Kary şi Kasm, se păstrează pănă astăzi în 
numele a foarte multe sate ungurești. aflătoare mai ales la apus de Tisa. 
Alt învăţat ungur loan Nagy a aflat în Ungaria de Vest:. 16 comune cu nu- 
mele Nyek, 14 comune cu numele Megyer, 17 cu numele Gyarmat, 6 co- 
mune cu numele Tarjân, 12 comune cu numele Jen, 2 comune cu numele 
Kara (23 cu numele KErț) şi 13 comune cu numele K&szi (|. Pauler, op. cit. 
p. 126). Este foarte semnificativ că în Ardeal nu găsim decât trei comune 
cu astfel de numiri: Keszi, (Cheşi) și Kara (Cara) în jud. Cluj şi Jend 
(Ineu) în jud. Dobâca. Numele Cabarilor s'a păstrat până astăzi în cuvântul 
unguresc kobor — „hoinar, vagabond“, fapt care formează, după părerea noa-" 
stră, una din dovezile existenței în regiunile Tisei, înainte de sosirea Turco- 
Cabarilor războinici şi cutreerători de țări, a rămășițelor de populaţii ungro- 
avare, mai'mult sau mai puțin așezate, în urma influenței culturale a Ro- 
mano-Siavilor. Se știe că, după mărturia istoricilor contimporani, Maghiarii 
locuiau în corturi. Incă şi în anul 115£ episcopul Otto de Freisingen îi gă- 
seşte pe cei mai mulți „locuind în corturi“ şi retrăgându-se numai iarna în 
ţi Și târguri, „în locuinţe construite din trestie, lemn şi foarte rar din 
piatră“, 

înțeles cu Pecenigii ca să-i atace și nimicească“. Şi pe când Turcii 
(şi Cabarii) se găseau într'o- expediţie războinică în apus, aceștia 
au cuprins regiunile ocupate de ei şi de familiile lor şi „au alun- 
gat de acolo pe păzitorii turci ai țării“. Intorcându-se apoi Turcii 
(şi Cabarii) acasă şi văzând ţara lor părăsită, au plecat şi „s'au 
aşezat pe locurile unde se găsesc și în ziua de astăzi“, adică 
în Moravia de Sud şi în Pannonia (De Adm. Imp. c. 40). 

| Adevăratele cauze ale migraţiunii spre apusul Europei ale 
popoarelor „schitice“ şi ale conflictelor dese dintre ele, m'au fost 
altele decât cele arătate de cronicarul apusean Regino şi de No- 
tarul Anonym, adică: creșterea prea mare a populației în raport cu 
slaba fertilitate a regiunilor Schitiei  europeo-asiatice (Eurasiei), 
care cu toată marea lor întindere „nu mai erau suficiente pentru 
cuprinderea şi nutrirea unei astfel de mulțimi de popoare, născute 
acolo.“ (Et quamvis admodum sit spatiosa, tamen multitudinem 
populorum inibi generatorum nec alere sufficiebant, nec capere).!) 
Vâmbery şi alți orientalişti au constatat că din aceste cauze, dăi- 
nuitoare în parte şi astăzi, „războaiele civile“, fraticide, nu sunt un 
fenomen rar în viața popoarelor nomade.) Și de aceea sunt uşor 
de explicat şi inimiciţiile de mai târziu (veacurile XI-XIII) dintre 
Maghiari și Pecenego-Cumani, cu atât mai mult cu cât Maghiarii 
„turci“, amestecându-se cu Ungro-Avarii, se desnaționalizară în 
curând, primind şi creştinismul, încă din veacul al X-lea, pecând 
fraţii lor, Pecenego-Cumanii, îşi păstrară naționalitatea timp mai în- 
delungat, rămânând, în cea mai mare parte, păgâni până prin vea- 
cul al XIII-lea. 

Dupăce am constatat raporturile de înrudire ale „Turcilor 
numiţi Maghiari“, ale tovarășilor lor Cabari şi ale fraţilor lor Pe- 
cenegi şi Uzi (Comani)5); dupăce am văzut că istoricul arab El 
Masudi îi arată luptând împreună împotriva Bizantinilor încă prin 
anii 933—34; dupăce însuși Porfirogenitul ne spune că Turcii se 
aliară și amestecară cu tribul răzvrătit al Cabarilor (Kâbaroi), pe 
care-i deosebeşte de Cazari (Chazăroi), şi pe cari unii istorici 


1) Anonymus Belae regis Notarius, cap. 1. 

2) Vâmbery, op. cit, p. 155. 

3) Vâmbery identifică pe Uzi sau Comani cu Tur-comanii de mai târziu 
(op. cit. p. 1). 

maghiari îi identifică cu aliaţii „comani“ ai Notarului!) nu este 
absurd de a afirma că în tovărăşia lui Arpad mau putut fi decât 
Maghiari, precum o face Roesler? 

Anonymul ne istorisește că ducele „Zulta“, fiul și urmaşul 
lui Arpad?), pentruca să întărească şi apere hotarele țării (pro 
defensione regni sui) față de „Teutonicii furibunzi“, a aşezat în 
regiunea „lutoasă“ Musun (azi Mosony în regiunea Leitha) -„nu 
puţini Pecenegi“ (Bissenos non paucos). Ce poate fi mai firesc 
decât aşa ceva, dupăce 'Turco-Maghiaro-Ungro-Pecenego-Cabarii 
provocaseră prin expedițiile lor sângeroase în apus întradevăr 
„furia“ Teutonilor şi acum se aşteptau la represalii? Urmând însă 
ad litteram pe Portirogenit şi ignorând raporturile dintre popoa- 
rel> turcești, aşa precum reies ele din scrierile istoricilor şi geo- 
grafilor orientali 5), Roesler găsește şi aici motiv şi prilej de a 
ataca pe „ignorantul“ Notar şi pe apărătorii lui, arătându-le sfătos 
că, „chiar dacă s'ar putea înlătura greutăţile hronologice“ ce. se 
ivesc la Anonim cu privire la raporturile dintre Maghiari şi Pe- 
cenegi, totuşi este o imposibilitate ca „un popor care se găsea 
în raporturi de dușmănie de moarte (Todfeindschaft) faţă de Ma- 
ghiari, ca Pecenegii, să poată face din sentimentalitate (sic) jocul 
acestora“ (R. St. p. 208). 


% 


Dar superficialitatea, unilateralitatea și insuficienţa de infor- 
maţie istorică a lui Roesler. se poate constata pe aproape fiecare 
pagină a „studiilor“ sale. Analizarea complectă a acestora ne-o 
rezervăm pentru o, lucrare specială asupra Anonymului. Totuşi nu 
putem să nu ne mai oprim o clipă la un pasaj al său, care for- 
mează una din cele mai bune caracteristice ale metodei sale isto- 
rice greşite. 





1) Aşa şi Bălint H6man, Magyar tărtenet, Budapesta 1928, v. |. p. 123. 
p 2) Porfirogenitul îl numeşte „Zaltăs“ şi ne spune că era „al patrulea 
fiu al lui Arpad". Intrucât acest nume maghiar derivă dela arabul „Sultan“, 
este clar că Anonymul este şi aici mai precis decât scriitorul împărătesc. 
5) Aceasta nu împiedecă nici repetarea conflictelor și războaielor 
fraticide dintre aceste triburi turceşti, care erau să se încaere și cu pri- 
lejul expediției „de după 932“ împotriva Bizanțului (Masudi, în Kuun, op. 
Cit. p. 280) și cu atât mai mult cu cât Turco-Cabarii şi-au pierdut naționalitătea, 
amestecâudu-se și dispărând în resturile Ungro-Avarilor. Şi unii istorici ma- 


ghiari de astăzi susțin, cu drept, că Ungurii au fost pănă prin secolul al 
l-lea bilingvi, 

Intre cercetătorii originei fondului istoric al cântecului Nibe- 
lungilor, mărețul poem epic medieval al Germanilor, ţesut şi în- 
tregit în decursul mai multor secole pe firele vechilor tradiții de 
la curţile principilor burgunzi, foşti supuşi şi tributari ai marelui 
cuceritor Attila, s'au ivit discuţii şi în jurul fixării geografice a 
„Etzelpurgk“-ului“, a „Cetăţii lui Attila“, amintite în el, după nu- 
mele vechiu german al regelui hunic care era „Etzel“ sau „Ftzeln“. 
Constatând că acest poem cuprinde și motive istorice mai târzii, 
din secolul al X-lea, aceşti cercetători au crezut că şi Etzil-purgk- 
ul trebue să corăspundă reşedinței obicinuite din acest timp a 
ducilor maghiari, ca și a regilor următori, care a fost Granul (Es- 
tergomul) şi nu Buda-veche, care a devenit reședință principală a 
țării numai pe la sfârşitul secolul al XIII-lea şi în urma Albei- 
Regale (Szekesfejervâr). Sedus de aceste presupuneri sfătoase şi 
lipsite de pătrundere istorică a acelor cercetători germani cari se 
îndoiau de originea mai veche a numirii „Etzilburg“, și crezând 
că a prins din nou pe Anonym cu ocaua mică, Roesler scrie: 
„Acest oraş (Granul) trecea în legenda germană drept cetate a lui 
„Ezeln“ ; amintirea lui se păstrează în cântecele Nibelungilor. Nu- 
mai după distrugerea acestui oraş (a Granului) de cătră Mongoli, 
'la 1241, a întrecut Buda vechea reşedinţă și numai acum a trecut 
numele Ezelnburg asupra acesteia din urmă. Anahronismul ano- 
nimului Notar este un indiciu în plus asupra timpului compunerii 
operei sale, care nu va putea fi fixat, probabil, înainte de ultimele 
două decenii ale secolului al XIII-lea“ (R. St. p. 214). 

Ce răspunde la aceste aiurări istorice ale lui Roesler cerce- 
tarea serioasă, obiectivă şi întradevăr critică a chestiunii originii 
și fixării geografice a „Cetăţii lui Attila“, pe care toate cronicele 
vechi ale Ungariei o identifică cu Buda-veche și numai cu acea- 
sta? După Roesler „Notarul regelui Bela“, 'despre care susține 
sus şi tare că m'a putut fi decât notarul regelui Bela IV (1235— 
1270), pe când toate cercetările istorice serioase au ajuns la con- 
cluziunea că el n'a putut trăi decât cel mai târziu pe timpul lui 
Bela III (1173—1196) şi după dânsul toți ceilalți cronicari ai Un- 
gariei, n'au putut confunda „Etzilburgul“ cu Buda, decât la sfâr- 
şitul secolului al XIII-lea. Dacă Roesler ar fi cercetat cu atenţiune 
cronicele apusene mai vechi, atunci ar fi aflat că aşa numita 
„Cronică a Slavilor“ a lui Helmond, continuată după anul 1179 

de Arnold, abatele mănăstirii Ioaniților din Liibeck, știe despre 
existența în Ungaria a „cetății lui Attila“, însă nu o așează la 
Gran, ci mai departe, în apropiere de marea insulă dunăreană Cse- 
pel, deci pe locul vechii Buda. 

Dupăce abatele Arnold ne descrie, în culori vii, ca unul 
care a fost şi el de faţă, strălucita primire pe care regele Bela III 
i-a făcut-o în anul 1189 împăratului Frederic | şi oştiri sale cru- 
ciate, în reşedinţa sa din Strigoniu (Gran, Esztergom) „care este 
metropola Ungurilor“ (que Ungarorum est metropolis), ne spune 
că „de aici, (adică din Gran) domnul împărat a fost condus la 
vale (adică pe Dunăre în jos) în cetatea zisă a lui Attila.“!) In- 
trucât după aceasta Arnold ne vorbeşte despre „vânătoarea de două 
zile“ ţinută pe marea insulă dunăreană Csepel, care urmează ime- 
diat după cetatea Buda, este clar că nu Roesler, ci Anonymul şi 
ceilalți cronicari aveau dreptate când identificau  „Etzilburgul“ cu 
„cetatea Buda“ (Budavăr), a cărei înființare o atribuiau însuşi fra- 
telui lui Attila, Buda, cunoscut şi istoricului lornandes din sec. al 
VI-lea subt numele de „Bleda“?), iar poemului Nibelungilor 
subt numele „Bloedelin*. 

Este deci evident că la sfârşitul secolului XII, când reşedinţa 
principală a ţării era încă Granul, Germanii mar fi putut da nu- 
mirea de „Etzilburg“ cetății Buda, dacă aceasta n'ar fi fost o ve- 
che numire tradițională a ei. De aceea obiecţiunile şi ipoteza lui 
Roesler n'au putut prinde, în acest caz, nici la acei istorici ma- 
ghiari cari, orbiți de vanitatea de a vedea în Maghiarii lui Arpad 
pe singurii „întemeietori de ţară“, şi de a nu descinde, nici măcar 
în parte, din groaznicii Huni, m'au crezut şi nu cred în existenţa 
în ţările ocupate de Arpad a unui substrat mai vechiu huno-avar.5) 

Roesler care face pe cel mai cult dintre vechii cronicari ai 


Ungariei, nu numai „anahronic“, „ignorant“ şi „mincinos“, ci şi 
„uşuratic, samavolnic şi înșelător“ (R. St. p. 229), se leagă cu 


t) „Inde dominus imperator deductus est in urbem Attile dictam“ 
(Chronica Slavonum, în Mon. Germ. Hist. Scriptores, XXI, p. 171.) 

2) De origine actibusque Getarum, cap. 35. S 

3) „Etzilburgul“ este identificat cu „cetatea Buda“ (Buda-văr) şi de 
Marczali (op.* cit. p. 331) şi de Hâman, în lucrarea sa recentă Geschichi- 
liches im  Nibelungenlied (Berlin—Lipsca, 1924). — „Pe temeiul vechilor 
ruine de lângă Buda ale orașului roman Aguincum, scrie Homan, vorbea deja 
Gesta Hungarorum din sec. XI, ca despre reședința principală a lui Attila, 
numită de Germani „Etzelburg“. 

deosebire tocmai de acele pasaje ale cronicei sale, care formează 
cea mai bună dovadă a străduinței sale de a ocoli pe cât se poate 
istoria legendară şi a ne da o operă cât mai apropiată de adevăr. 
Căci Anonymul, nedispunând de material istoric suficient, lasă la 
o parte întreaga descriere a epocei lui Attila, așa precum ea se 
găsește, pe ici pe colo întrețesută cu legende şi greșeli de hrono- 
logie, în celelalte cronici vechi sle Ungariei, şi se mărgineşte a aminti 
numai pe scurt, în capitolul prim al cronicei sale, cum acest 
„preavestit și preaputernic rege“, coboritor din seminţia regilor 
„Schitici“, ajungând în Pannonia cu o oaste puternică, „a alungat 
de acolo pe Romani, şi luând ţara în stăpânire și-a construit o 
reședință regească lângă Dunăre, începând să renoveze clădirile 
antice (antiqua) pe care le-a găsit acolo!) şi a ridicat un zid foarte 
puternic împrejurul ei, care cetate se numește astăzi în limba un- 
gurească „Buduvar“, iar de Teutonici „Ecilburgu“. 

Ce e mai firesc și mai logic decât așa ceva? Putea un stă- 
pânitor ca Attila, care îşi petrecuse tinerețea ca ostatic între Ro- 
mani, Și care supusese aproape toate popoarele europene de la 
Don şi până la Riu, să nu se gândească la ridicarea de cetăţi şi 
fortificaţii în punctele mai importante ale imperiului său? Putea 
el să nu fie încântat, văzându-se stăpân, chiar și pe ruinele unei 
metropole romane de importanța Aquincului ? Nu se cunoaşte din 
atâtea descrieri ale orientaliştilor setea de aur şi de strălucire a 
popoarelor nomade asiatice, dintre cari unele nu cunoscuseră nici 
moneta metalică? Faptul că istoricul grec Priscos „Retorul“, care 
a făcut parte dintr'o ambasadă trimisă de împăratul roman Theo- 
dosiu Il la Attila, şi care ne-a lăsat descrierea ei, ne spune că 
acest rege „mânca din vase de lemn, pe când oaspeţilor săi li se 
serveau mâncările în vase de aur şi de argint“; şi că în îmbră- 
căminte era mai simplu decât curtenii săi cu „săbii, cisme și 
frâuri împodobite cu aur şi pietre scumpe“, nu dovedeşte nimic 
împotriva fastului și strălucirii curţii sale.?) Şi nici împrejurarea că 
reşedinţa în care primise pe Priscos se găsea în mijlocul şesului 
Tisei,:) şi că „din lipsa pietrei“ palatul său era construit din lemn, 


1) Orașele romane Aquincum şi Sicambria, devastate de Barbari. 


SERRA 2) Ceva mai "nainte Priscos ne istoriseşte că Attila, luând masa călare, 
i sa servit mâncarea „pe un taler de argint“, 

3) Nu s'a putut stabili nici până astăzi locul acestei reședințe — după 
toate indiciile provizorii — ale lui Attila. 

(însă mai mare, decât al celorlalți „Schiţi“ și împodobit „cu tur- 
nuri“), nu poate fi folosită ca dovadă — precum o face Roesler 
— că Attila și „Schiţii“* săi m'au locuit în „palate“ zidite din 
piatră și cu atât mai puţin în cele din Buda. Dimpotrivă, acelaşi 
Priscos ne spune că în apropierea reşedinței lui Attila se găsea 
„0 baie construită din piatră adusă din Pannonia“ de un prizonier 
originar din Sirmium, fosta capitală a Pannoniei. Dar nici Ano- 
nymul nu susține că cetatea „Budu“ a fost singura reședință a lui 
Attila şi şi Priscos o consideră numai ca „cea mai renumită 
dintre reședințele sale“. 

Ba din celelalte cronici ale Ungariei ca și din cronica ger- 


mană a lui: Henric Miiglen!) afăm că acolo şi-a avut reședința 
Buda, fratele lui Attila, care a şi zidit-o, şi pe care îl amintește 


și Priscos, ca domnind împreună cu acesta. Căci, vorbind despre 
deputaţiunea „Romanilor apuseni“ sosită în același timp la Attila, 
şi condusă de „comesul“ Romulus, de prefectul Noricului Pro- 
mutus şi de comandantul de oaste Romanus, pentru a-l îndupleca 
să renunţe la cererea de extradare a bancherului roman Silvanus, 
care primise dela fostul secretar de limbă latină al lui Attila 
„Constantius din Gallia“, potirele de aur pe care episcopul roman 
al Sirmiului i le dăduse spre păstrare în decursul asediului de 
cătră Huni al acelui oraş, pentruca să poată răscumpăra. cu ele, 
fie viaţa sa (a episcopului), fie pe aceea a locuitorilor robiţi de 
Huni, Priscos ne spune că atât acest Constantius, omorit de 
Attila pentru trădare, cât și urmașul său, cu același nume, însă 
de origine din Italia, „fuseseră trimişi lui Arfila şi lui Bleda*) 
în calitate de scriitori (logofeţi, secretari).“ 





1) „Aici a zidit fratele regelui Etzel, Buda, un oraș și l-a numit după 
numele său“ (do het des Kunig Etzels pruder buda ein stat gepawet und 
hat die nach seinem namen genennet). — G. Kovachich, Sammlung kleiner 
noch ungedruckter Stiicke, Oten (Buda), 1805, 

2) Corpus Seriptorum Historiae Byzantinae, Bonn, 1829, 1. p. 186. — 
“Deosebirea frapantă dintre numele Buda, dat fratelui lui Attila de cronicele 
Şi de vechea tradiție ungurească şi acela .de Bleda, dat aceleiași persoane 
de cătră istoricii greco-romani, a dat prilej la interpretările cele mai variate, 
fără să se poată ajunge la o soluţie definitivă. Incurcala şi zăpăceala cerce- 
tătorilor maghiări a ajuns însă la culme, dupăce școala Roesler-Hunfalvy a 
zdruncinat credința în orice continuitate huno-avaro-maghiară, conducând la 
interpretări ciudate, ba chiar ridicole, ca aceea apărută în marea enciclopedie 
„R6vai“, din 1911, în care numele Buda e presupus ca rezultat din „fu- 
Ziunea“ numelui Bleda „în forma hunică poate Bilida... cunoscut pe cale 

Şi istoricul Goţilor lornandes are cunoştinţă, după Priscos şi 
alţi autori, despre oraşul-reşedință de lemn al lui Attila, „în care 
se putea vedea şi prânzitoare (sufragerii) largi şi comoade şi 
săli spaţioase cu mult decor“, căci, continuă lornandes, „Attila 
iubea mai mult aceste locuințe, decât orașele cucerite“, Şi mai 
precis este Simeon de K&za, care, luându-şi fără îndoială infor- 
maţia şi din isvoare istorice, astăzi pierdute, scrie : „Atila ardea 
de dorul de a ajunge domn peste cetăți, castre şi târguri și de a le 
siăpâni, însă nu-i plăcea să locuiască în ele. EI se așeza cu po- | 
porul său cu corturile şi carele în câmpuri, iar în cetăți şi sate : 
neamurile străine cari îl întovărășiau. “ t) 

lată că istoria critică !serioasă desminte pe Roesler şi ne 
arată că Attila nu numai că a ajuns cu plăcere domnul „Etzil- 
burgului“, dar că, deşi prefera să locuiască ca rege al unor po- 
poare nomade, în tabără și în palate „de lemn“, ela refăcut şi 
întărit vechea cetate Aquincum de lângă Dunăre, cu ajutorul po- 
poarelor străine supuse (Romani, Goţi, Gepizi, Slavi etc.), dând-o 
de reşedinţă fratelui său Bliuda sau Buda, căruia după cum ne 
spune istoricul contimporan Marcellinus, Comitele, i-ar îi cauzat şi 
pieirea, din invidie, prin intrigile sale. Pentru a înţelege deci pe 


cărturărească“, cu numele căpeteniei „cumano-cabare sau huno-bulgare“ (sic), 
Boyta, despre care cronica notarului Anonym ne spune că a devenit stăpânul 
unor pământuri în Pannonia. După părerea noastră numele „Bleda“ este 
forma gotică a numelui acestui membru al dinastiei hunice, în care apar 
mai multe nume gotice şi care era după toate probabilitățile înrudită cu 
dinastii gote și gepide. Chiar şi numele primului rege hunic, cunoscut, 
Balamber, pare a fi identic cu numele vechiu germanic Ballomar. Nu- 
mele cu terminaţiunea -mir erau frecvente la Goţi şi mai târziu la dinastiile 
slave, provenite în parte, din aceştia. Ungurul care nu poate pronunța două 
consonante la 'nceputul cuvintelor a trebuit să aplice şi aici epenteza, pro-= 
nunțând cuvântul: „Bilida“ sau „Buluda“, (precum din „,„Blumenau-l“ Brașo- 
vului a făcut „Bolonya“ și din „Braşov“ — „Barass6“, cum pronunţă şi azi 
Săcuii din Treiscaune). Dacă va fi fost vorba de o „fuziune“ sau asimilare, 
atunci nu s'a putut face decât între acest „Buluda“ şi numele slav „Buda“ 
care a lăsat foarte multe urme în topografia țărilor slave și mai ales a Ru- 
siei (vezi Schafarik, S/awische Alterthiimer, Leipzig, 1843, vol. |. p. 93) şi 
care stă de sigur în legătură şi cu numele „poporului foarte număros al 
Budinilor, blonzi şi cu ochii albaștri“ ai lui Herodot. Forma gotică a numelui 
va îi fost probabil „Bliudas“. In cronica lui Nestor, (cap. 38) găsim şi la 
sfârșitul sec. X. un „voevod al Kievului“ cu numele „Blud“. 

1) Civitatum, castrorum et urbium dominus fieri cupiebat, et super 
ilas dominari. Habitare vero in ipsa contempnebat. Cum gente enim sua in 
campis cum tabernaculis et bigis incedebat. Extera nacio, que eum seque- 
batur, in civitatibus et in villis. (Endlicher, op. cit. p. 93). 

Notar și pe vechii cântăreţi ai Nibelungilor nu trebue să ne gân- 
dim imediat dimpreună cu Roesler (R. St. p. 214) la o „petrifi- 
care a palatelor de lemn“ ale lui Attila, descrise de Priscos şi 
alţii, când el găsea cea mai mare plăcere să se simtă stăpân şi 
să locuiască, fie şi numai în treacăt, şi în palatele de marmoră 
ale împăraţilor şi guvernatorilor romani. 

In legătură cu cele relatate de Priscos, lornandes şi alţi isto- 
rici despre compoziția etnografică a vastului imperiu al lui At- 
tila, care bâjbăia de Goţi, Latini (Romani) Slavi!) şi alte seminţii, 
nu putem trece cu vederea şi una dintre cele mai mari greșeli 
ale lui Roesler, provocate de interpretarea superficială, ba chiar 
tendenţioasă a vestitului pasaj al lui Priscos, în care acest martor 
ocular al vieţii interne a împărăției hunice ne spune clar şi ho- 
tărît că supușii lui Attila „fiind o adunătură de mai multe po- 
poare, se străduesc să vorbească pe lângă propria lor limbă bar- 
bară și pe aceea a Hunilor, a Goţilor și și a Ausonilor (Italicilor), 
pentru amestecul unora dintre ei cu Romanii.” 

Cu toate că noțiunea cuvântului „amestec“ (epimixia), între- 
buinţat în același înţeles şi de Herodot, Thukydides şi Platon, 
implică necondiţionat amestecul prin conviețuire al oamenilor, iar 
nu numai „contactul“ întâmplător şi extern dintre ei, totuși Roe- 
sler, urmărindu-și orbește scopul, înlocueşte şi aici adevărata in- 
terpretare a textului lui Priscos cu cele mai cinice sofisme, scriind: 
„Ce aproape era aici de a se aminti că în împărăţia hunică se 
găsea o populaţie răspândită care, ca rămăşiţă a vechei populații 
romane provinciale, vorbea latineşte, limba care era cunoscută în 
urma acestui fapt şi Barbarilor hunici. Insă nimic din toate ace- 
stea, Priscos nu atribue cunoştinţa limbii romane, așa precum ea se 
găsea în Nordul Dunării, decât numai contactului cu Romanii im- 
periului roman“ (R. St. p. 73). 

Luând în considerare greutatea cu care Ungurii, Turcii şi 
celelalte popoare asiatice învaţă şi astăzi limbile romanice . noi, şi 





„1 Prezenţa Slavilor în imperiul lui Attila este în afară de orice în- 
doială. Ea este atestată și de lornandes, dela care aflăm că și ospățul fu- 
nerar dela înmormântarea lui Attila se numea „sfrava“, nume obicinuit la 
Slavi. Simeon de Keza ne vorbește în cap. 1i despre unii căpitani ai lui 
Attila Cari „în limba Hunilor se chiemau „,șpani“. Este cuvântul unguresc de 
origină slavă „ispan“ (şef, prefect) care precum se vede nu era necunoscut 
Nici „Unugurilor* lui Attila, influințați încă de pe atunci de masele slave. 

având în vedere că, din cele scrise de Priscos, reiese că limba 
italică (romană curentă) era înţeleasă și la curtea lui Attila, unde, 
precum ne spune tot el, un comic cu numele „Zercon“ provota 
după ospăț, „un râs fără sfârşit... amestecând limba Ausonilor 
(Italicilor) cu a Goţilor şi Hunilor“, şi unde şi vecinul său de 
masă, fruntaş hunic, „vorbea latineşte“, trebue să deducem că po- 
pulația de limbă italică a imperiului hunic, trebuie să fi fost în 
Pannonia și Dacia încă foarte număroasă 1), fără să mai amintim 
că însuși Attila, fiind crescut între Romani, trebuia să cunoască 
bine această limbă. Şi apoi nu trebue să uităm că în războaele 
ce le-a avut Attila cu Romanii între anii 441 şi 448, el cucerise 
şi Iilyricul, Daciile şi Mosiile din dreapta Dunării, ocupând sau 
distrugând chiar peste 70 oraşe, între cari şi metropolele Sirmium 
şi Raţiaria, și ajungând în năvălirile sale până la Thermopyle şi 
porţile cetăţii lui Constantin; că după înfrângerea sa de pe câm- 
piile Catalaunice, el a cuprins în anul 452, spre răzbunare, și o 
parte mare a Italiei, distrugând, din cauza rezistenței tenace şi 
după un asediu sistematic de două luni, şi marele oraş Aguileja. 
„Rău a fost așadar atunci — scria foarte nimerit G. Şincai — 
de toți Romănii (sic), nu numai de cei ce era deastânga, ci și de 
cei ce era deadreapta Dunării“. 2) 

Nu numai că Attila a stăpânit, cu toate protestele lui Roe- 
sler şi a aderenţilor săi, regiuni întregi cu populaţie romană, dar 
a numărat printre supușii săi şi bărbaţi din familii mari şi însem- 
nate, precum a fost şi Orestes, tatăl ultimului împărat roman apu- 
sean, Romulus Augustulus. Priscos, dela care aflăm acestea, ne 
spune că „Orestes era de origine Roman şi locuia în fara Paionilor 


1) Aceasta reiese şi din cuvintele lui lornandes (op. cit. cap. 43), care 
ne spune că „Attila a plecat cu oastea împotriva Alanilor, pornind din pro- 
vinciile Pannonia şi Dacia, unde Hunii locuiau împreună cu diferitele po- 
poare subjugate“. lar în ce priveşte posibilitatea de trai a acestora pe pă- 
mântul schitic, însuși Priscos mărturisește că „după război locuitorii țărilor 
schitice trăesc în pace, bucurându-se fiecare de averea sa“. De alttel Hunii 
ca popor războinic şi nomad, trăiau mai mult „în lagăr“, precum precizează 
în mod excelent, d-l N. Iorga (Istoria Românilor, vol. 1 (2), Bucureşti, 1936 
p. 343.) 

2) Hronica Românilor, lași 1853, vol. [., p. 73. 

ângă râul Sava, care în urma cunosculului tratat de pace al lui 
Aetius!) a fost supusă Barbarului.... “ 

Dacă populaţia de limbă romană din Dacia şi Pannonia a 
izbutit să se menţină și să treacă şi peste epoca sângeroasă a 
groaznicilor „Unuguri“, „Saviri', „Acaţiri“ şi „Altildzuri“ „hunici * 
ai lui Balamber, Ruas şi Attila — înțelegem aici poporul fino- 
urano-mongolic, iar nu căpeteniile încuscrite cu Goţi şi Slavi — 
cu atât mai mult a trebuit să răzbată ea şi prin epocele urmă- 
toare, în cari împărații romani orientali au continuat aceeași po- 
litică de conciliere şi toleranță faţă de Barbari — să nu ne gân- 
dim decât la perioada lungă de colaborare pacifică cu Gepizii din 
* Dacia — reuşind, încetul cu încetul, nu numai să propage 
cultura romană, în noua ei formă creștină, până în Dacia lui 
Traian şi până la Goţii Crimeei, dar să restabilească şi vechile 
hotare ale imperiului, ajungând cu ele, pe vremea marelui Justi- 
nian, până la Dunăre şi chiar şi dincolo de ea. 

Am crezut necesar să intrăm în aceste amănunte istorice, 
îndepărtându-ne puţin de obiect, pentru a putea scoate și mai bine 
în relief marile greşeli de concepție istorică ale lui Roesler, nu 
numai în ce priveşte continuitatea vieţii romane în Pannonia și 
Dacia (lui Traian) în evul mediu, ci şi în ce privește seriozitatea 
Ştiinţifică şi veracitatea Notarului regelui Bela, bărbat cu cultură 
universitară apuseană şi superior în multe privințe chiar şi cro- 
nicarilor bizantini. *) 
(Va urma) 


1) Celebrul general roman, născut la Durostorum /Silistra de azi), ca 
fiu al Romanului Gaudentius. Fost mult timp ostatic la regele Hunilor, 
a stat la 'nceput în raporturi bune şi cu Attila, urmărind şi ca ministru de 
război roman o politică de alianță cu Hunii, obținând succese strălucite îm- 
potriva principilor teutonici şi goți din apus şi răsărit, dar cu. preţul unor 
însemnate concesii politice, economice și teritoriale făcute lui Attila, care în- 
lesniră mărirea puterii şi întinderea imperiului său. Simţind pericolul, Aetius, 
a reacționat şi după crâncene lupte, care au ruinat provinciile romane răsă- 
ritene, a pregătit marea victorie de pe „Câmpiile Catalaunice“ (Châlons-sur- 
Marne de azi în Franţa) și sfârşitul imperiului hunic în Europa. 

2) Cu toate că concepţia roesleriană predomină şi astăzi la it 
totuşi cercetătorii lor mai noi au început să-și dea seama, că „ştiinţa se- 
rioasă“ nu mai, poate rămâne în contrazicere cu afirmația Anonymului despre 
existența organizată a Românilor în Transilvania la venirea Maghiarilor lui 
Arpad. „Datele Anonymului, privitoare la geografia şi etnografia patriei 
noastre în epoca descălecării — scrie unul din ei — s'au dovedit în cerce- 
tările detailate mult mai vrednice de credință, decât li s'ar fi părut şi apre- 
ciatorilor săi vechi celor mai favorabili“ — Vezi Ludovic Kiss de Marjalak 
(Marjalaki Kiss Lajos), Anonymul şi originea Maghiarilor (ungurește), Mis- 
kolc, 1929, p. 5. 

Diplomaţi români în trecut 


(sec. XIV—XVII) 
de loan D. Condurachi 


(Continuare din nr. trecut). 


Imunităţile solului 


Dar, în afară de neajunsurile călătoriei, solul mai avea de 
înfruntat adesea şi alte pericole, de multe ori mult mai grave.. 
Se putea întâmpla ca, după plecarea solului şi în timp ce el se 
găsia pe un teritoriu străin, să izbucnească grave neînțelegeri în- 
tre ţara lui şi Statul unde era trimis sau pe teritoriul căruia se 
găsia în acel moment. 

Până se aplana conflictul, solul sau solii erau opriţi în drum, 
puşi sub supraveghere sau chiar arestaţi. 

In 1502, Ştefan cel Mare, pentru a se răzbuna contra Ţa- 
rului Moscovei, cu care era în conflict, opreşte -pe solii acestuia 
ce veniau din ltalia şi treceau prin Moldova şi îi ţine în închi- 
soare până la moartea lui în 1504, cu toate demersurile făcute 
de Țar, prin Tătari şi Turci, pentru eliberarea lor. Solii mau fost 
scoși din închisoare decât sub Bogdan, fiul lui Ştefan cel Mare. 

Alteori solii erau numai întorşi din drum. 

Astfel, în August 1595, banul Mihalcea, trimis ca sol de 
Mihai Viteazul la Praga, e oprit în Ardeal și întors înapoi din 
ordinul lui Sigismund Bâthory, principele Ardealului. 1) 

Negreşit că Domnitorii Moldovei şi ai Țării Româneşti pro- 
testau cu energie oridecâteori se încălca imunitatea unui sol sau 
se aducea vreo atingere persoanei acestuia, pe care le socotiau 
contrare dreptului ginţilor. | 

Intro scrisoare din 1474 a Voevodului Țării Românești, adre- . 
sată Braşovenilor, cari opriseră pe un sol al său, se spune: „Nu 
ştiu ce obiceu este acesta de nu se dă drumul solilor, aşa obi- 
biceiu n'am văzut nici la Turci, nici la Leşi. Am trimis doar oa- 
meni şi la Domnul Craiul, dar el nu mi-a oprit solii şi nicăiri 
în nici o ţară, nu se opresc solii. Turcii că sunt Turci, nu sunt 


1) Veress, Documente, IV, pg. 253. 

creştini, şi tot se duc acum solii lui Ştefan Voevod la ei şi nu-i 
opresc. 1) 

Cum adesea atari proteste rămâneau fără rezultat imediat, 
iar solii pătimiau şi erau expuşi la toate înjosirile şi chiar mal- 
trataţi, Domnitorii stăruiau ca, în tratatele ce încheiau cu vecinii, 
să se prevadă inviolabilitatea solilor. Aşa, în tratatul din 1459, 
încheiat de Ştefan cel Mare cu Polonia şi Rusia, se menţionează 
categoric să nu se atace solii uneia din părţi pe teritoriul ce- 
leilalte. >) 

Mai târziu, în 1496, Ştefan trimite o solie în Litvania să 
trateze şi să obţină ca să umble solii dintr'o ţară în alta nesupă- 
raţi de nimeni. 8) 

De asemenea, în declaraţia. de supunere a lui Mihai Viteazul 
din 1598 către împăratul Rudolf al Il-lea, se spune că „solii ce 
Domnul Ţării va trimite la Impăratul sau la Arhiducele Maximi- 
milian să fie primiţi şi trataţi cum cere cuviinţa“. £) 


Primirea și audiența unui sol 


“Ajuns la locul de destinaţie, solul era uneori primit cu un 
oarecare ceremonial, după importanţa misiunei ce avea de înde- 
plinit, după legăturile ce existau cu Statul care l-a trimis sau 
dacă era solul unei puternice ţări. Uneori se trimetea înaintea 
solului, la graniţă, o delegaţie care-l primia cu onoruri şi-l înso- 
ţia apoi pe tot parcursul drumului până la locul unde avea să-şi 
îndeplinească însărcinarea sa. După sosire, solul se prezinta dre- 
gătorului în a cărui atribuţii intra primirea solilor. 

In “Ţările Române se ocupa de acest lucru logofătul al 
treilea, care era şi secretarul Domnitorului. In această privinţă, 
avem mărturia fostului Domn al Moldovei Dimitrie Cantemir, care 
ne spune în „Descriptio Moldaviae“ că logofătul al treilea „când 
vin solii de pe la alte Curți, atunci el are purtarea de grijă pen- 


1) Bogdan, Relaţiile cu Braşovul, |. pp. 116-17. Alte documente, ibidem, 
pp. 272-276. 

2) Bogdân, Doc, Ștefan, II, p. 267 :... nullas violentias faciendo nec 
alieni aliquid violenter recipiendo... nuntios“... 

3) Bogdan, Doc. Ştefan, II, pp. 391-395. 

4) A. Xenopol, Istoria Românilor, ed. Il. vol V., pag. 255, Sârbu, Isto- 
ria lui Mihai Viteazul, |. pp. 571-574. 

tru dânşii, ca să li se facă ceremoniile după obiceiul Curţii“. 1) 

l se fixa solului o audienţă fie privată, când chestiunea era 
secretă şi privia exclusiv numai pe Domnitor, sau o audienţă 
publică 2) „publica audencia“, când era vorba de chestiuni care 
priviau politica generală a ţării sau când venia o misiune să pre- 
zinte felicitări cu ocazia unui anumit eveniment ca : urcare pe tron, 
nuntă domnească, etc. 5) 

Aceste audienţe puteau avea loc fie în Capitala Țării, ori 
într'o localitate oarecare sau chiar în lagăr, adică acolo unde se 
găsia Capul Statului. 

La ziua fixată pentru audienţă, solul sau solii, dacă era o 
misiune compusă din mai multe persoane, se prezintau la locul 
unde urmau să fie primiţi. Primirea se făcea după ceremonialul - 
fiecărui Stat şi uneori cu oarecare fast, cu mai mare sau mai 
puţină pompă, după importanţa ce se da misiunei solului şi după 
raporturile ce existau între Statele respective. 

La 16 Martie 1600, vine o solie numeroasă a Sultanului 
turcesc la Mihai Viteazul. Solia e primită de Domnitor cu o deo- 
sebită pompă ; solul turcesc e pus la locul de cinste, care la 
Turci este în stânga. La această ceremonie asistă toată Curtea 
Domnească. +) 

Treizeci de ani mai târziu, Leon Tomşa primeşte cu mare 
pompă în Bucureşti pe ambasadorul suedez Paul Strassburgh, care 
mergea la Constantinopole. 

lată cum descrie ambasadorul acea primire: „Ajungând în 
fața acestui mare şi foarte întins oraş (e vorba de Bucureşti), 
ne-au întâmpinat vreo sută de boieri înarmaţi, cari veneau spre 
noi în fuga mare, ca şi cum ar fi voit să ne atace, şi descăle- 
când ne-au salutat în numele lui Leon Vodă, apoi ne-au însoţit 
până la gazda noastră. 


1) D. Cantemir, Descriptio Moldaviae, II, cap. VI, despre boeriile mol- 
dovenești, şi despre stările lor. 

2) Bogdan, Doc. Ștefan, |, pag. 418. 

5) Bogdan, Doc. Ștefan, II, pg. 454. 

2) Hurm., Doc., XII, pg. 783; Alt doc. venețian /bidem, pag. 790. A se 
vedea, ibidem, pag. 690, primirea făcută la 9 Februarie 1600, la Alba-lulia, 
comisarilor împăratului Rudolf al ll-iea; alte documente relative la primiri 
de soli în Veress, Doc. V, pp. 166—67 şi Hurm. Doc. XIl, pp. 360-62. 

In aceeaşi seară principele a trimis pe prefectul palatului și 
ne-a invitat pentru a doua zi la masă. La ora fixă veniră boierii 
şi trăsurile domneşti şi plecarăm îndată la palat. Eram însoțiți 
de vreo 200 de ostaşi din garda domnească, înarmați şi îmbrăcaţi 
mai bine decât cei din Transilvania, | 

Toate străzile şi pieţele oraşului erau pline de mărfuri 
scumpe, pe care negustorii italieni, greci, armeni şi turci le ex- 
puseseră spre vânzare. Mulțimea şi numărul poporului adunat 
erau atât de mare, că părea că toți Valahii se strânseseră acolo. 

La curte de asemenea erau foarte mulţi boieri; ceremoniile 
foarte lungi şi un mare lux în îmbrăcămintea oamenilor și a cailor. 

Palatul însă era ruinat din cauza vechimii şi a deselor schim- 
bări de Domni. 

Principele cu capul acoperit mă aştepta în uşa sălii de pri- 
mire, plecându-se înaintea mea, după datina turcească, şi ţinând 
mânile pe piept. Două jeţuri erau aşezate într'un loc mai înalt, 
din care îmi oferi pe cel din stânga, care la barbari este cel mai 
de cinste, dar eu nu am primit. Alăturea de principe şedeau 
câţiva fruntaşi turci, cari după cum mi s'a părut, erau judecători. 

La dreapta stăteau demnitarii ţării şi ai curţii, îmbrăcaţi în 
haine cu blănuri scumpe, ca în zile de sărbătoare obştească“. 

După ce ambasadorul a prezentat Domnului scrisoarea re- 
gelui Suediei şi s'au ţinut cuvântările de rigoare, s'au aşezat la 
masă în sunetul trâmbiţelor şi fluerelor (2). 

„La masă eu şi cu însoțitorii mei am fost aşezaţi la dreapta; 
principele şi cu Valahii săi la stânga. Inaintea Principelui erau 
cupe şi farfurii de argint, la cei de la mijlocul mesei blide de lut 
frumoase şi smălțuite, la cei din coada mesei de lemn. Bucatele 
nu se ridicară de pe masă în tot decursul prânzului, ci se puseră 
unele peste altele până ce se făcu pe încetul o grămadă mare. 
Vinurile erau bune şi alese şi după ce le beau, mesenii vorbiau 
împreună mai liber şi mai apropiat“. 5) 

E interesantă de asemenea descrierea făcută de un martor 
ocular a primirii la Curtea lui Matei Basarab în 1636 a solului 
polon Gheorghe Krasinski, care trecea prin Bucureşti spre Con- 
stantinopole. 


5) Strassburghi P., Relafio, în „Arhiv“-ul lui Cipariu, vol. |, p. 11, G. 
lonescu-Gion, Istoria Bucureştilor, pag. 103. 

Scriitorul anonim spune că :... „ne ieşi înainte pe râul Co- 
lentina toată Curtea Domnului cu hatmanul în frunte. Erau toţi 
frumos îmbrăcaţi, călări pe cai turceşti şi deosebit de ei cinci 
steaguri de oşteni. Aici a urat bun sosit solului, în numele Dom- 
nului, nepotul de soră al acestuia, a cărui funcţie este să poarte 
buzduganul şi spada domnească în public. După aceste urări ne-au 
condus în Bucureşti în următoarea ordine: în frunte mergeau 
câţiva oameni, doi câte doi, la dreapta erau două steaguri de 
oșteni, la stânga trei. Lângă sol mergeau pe jos patru guarzi îm- 
brăcaţi ca nemţii şi purtând muschete; cu Solul mergea toată 
curtea domnească şi în urmă câteva zeci de slujitori călări“. 

Când s'a dus solul în audiență la palat „l-au condus în 
aceeaşi caretă şi cu suită ca în seara precedentă, iar noi mer- 
geam pe de lături călări câte doi, după obiceiul local. 

La scară l-au primit. pe sol mareşalii, cari ne-au condus prin 
mai multe odăi pline de boieri, slujbaşi mai mici şi alţi oameni. 
In ultima odaie erau dregătorii mai mari şi mai de frunte, oameni 
politicoşi şi de o vârstă venerabilă. Domnul stătea sub un balda- 
Chin, îmbrăcat în haine de ferezie albă şi violetă, căptuşite cu 
blană de zibelină. Văzând pe sol care intra în cameră, a înaintat 
de ia tronul lui spre dânsul și l-a primit cu dragoste. După aceea 
aşezându-se fiecare la locul ce i se cuvenea, solul a transmis Dom- 
nului din partea regelui complimente şi urări. Li s'a poruncit apoi 
tuturor boierilor de sfat şi dregătorilor să treacă în altă cameră, 
iar noi am trecut în camera în care domnia Domnul. Acolo stă- 
turăm mai bine de o oră tratând chestiunile ce-l priviau pe el 
şi republica noastră... Acolo, înainte de despărţire, Domnul a pus 
pe umerii solului, în semn de prietenie, un caftan de catifea roşie. 

In timpul prânzului, au venit la sol, după obiceiul acelei 
țări, toboşari, cântăreţi din caval, măscărici, precum şi alţi muzi- 
canţi şi scamatori; solul i-a mulţumit pe fiecare după cum se 
cuvine “.1) 

Câte-odată solii români, trimişi la curţile străine, se simţiau 
jenaţi de curiozităţile ceremonialului primirii lor, nefiind obişnuiţi 
cu anumite forme, care lor li se părea că-i fac ridiculi. 


1) P. P. Panaitescu, „Călători poloni în ţările române“, pag. 30 şi urm. 

Cronicarul lon Neculcea povesteşte, cu mult haz, ce-a păţit 
logofătul Tăutu, când s'a dus în solie în 1513 la Turci cu 10 
pungi de bani, ca să le închine Moldova. Se spune că Marele 
Vizir, încântat de această solie, a voit să-i facă lui Tăutu o pri- 
mire prietenească. Când s'a prezintat în audienţă la Marele Vizir, 
boierul moldovean trebui să lase să i se tragă cizmele din pi- 
cioare şi să intre numai în papuci, apoi fu invitat să se aşeze 
turceşte pe divanul Vizirului, — lucru ce nu era obişnuit. După 
aceea i s'a servit o cafea, Neştiind cum s'o bea şi ce e, croni- 
carul ne spune că „Tăutu aşa început'a închinare să trăiască 
împăratul şi vizirul şi închinând au sorbit felegeanul cu acea 
băutură“ 1) şi bine înţeles că şi-a fript gura şi gâtul. 

După ce intra în audiență la Şeful Statului şi înainte de a 
începe expunerea misiunei sale, solul îi remitea scrisori de reco- 
mandare din partea Domnului său. Aceste scrisori erau numite în 
documentele slavoneşti: „lisfveruștiăi: ?) adică scrisoare de în- 
credinţare, iar în cele scrise în latineşte : „lifterae credincionales“ 5) 
scrisori de creanță — cum s'ar zice astăzi. 

La 4 Aprilie 1459, Ştefan cel Mare încheie în lagărul de la 
Nistru un tratat de pace cu voevozii Podoliei şi Rusiei, solii re- 
gelui Poloniei, cari erau trimişi cu depline puteri şi având scri- 
sori de încredințare şi pergamente întărite cu sigilul regelui 
Poloniei. 4) 

Dacă nu prezinta aceste scrisori de încredințare, solul nu 
era considerat că a avut o misiune oficială şi că a reprezentat pe 
Domnitorul său. 

Când în 1503 Ştefan cel Mare spunea solului polon, venit 
în chestia Pocuţiei, că s'au stabilit anumite lucruri cu un alt sol, 
ce fusese trimis mai înainte de regele Poloniei, solul polonez 
a ripostat : N'aţi tratat cu o persoană oficială, cu un sol în re- 





1) Neculce în „Lefopiseţe“ 1], pag. 200. 

2) Bogdan, Doc. Ștefan, Il, pag. 483. 

3) Bogdan, Doc. Ștefan, Il, pp. 416, 4606-69, 473, 415, 479, 

1) Bogdan, Doc. lui, Ștefan, |, pp. 266—69: ...„cum plena et omnimoda 
facultate et potestate missi, cum litteris credentialibus et pergamneis cum 
sigillo appenso serenissimi regis Poloniae, domini nostri glorissimi ambasia- 
tores“,,,, 

gulă „căci acela ma fost sol, n'a avut scrisori de acreditare şi 
acela ma avut din partea stăpânului meu nicio însărcinare“. 1) 

Se putea deci dezavua un sol care nu prezinta scrisori de 
încredințare de la Domnitorul său. Ce cuprindeau acele scrisori, 
nu se poate şti, căci documetele nu ne-au păstrat cuprinsul nici 
uneia din ele. E probabil că erau simple scrisori de recomandare 
a Domnitorului către Şeful Statului unde mergea solul, și e po- 
sibil să fi făcut menţiune pe scurt şi de însărcinarea solului, căci 
altfel nu s'ar explica importanţa ce aveau. 

Sunt cazuri când Domnul trimitea pe cineva la vecini cu o 
însărcinare oarecare şi îi da şi scrisori, prin care erau rugaţi să 
dea crezare celor ce li se vor spune de acea persoană. Insă nici- 
odată acestor scrisori nu li s'a spus scrisori de încredințare, 

Astfel, în 1476, Ştefan scrie Braşovenilor că, cu ajutorul 
regelui lor, el se pregăteşte să meargă contra Turcilor şi îi roagă 
. Să-i trimită ştiri despre mişcările Turcilor şi a aliaţilor lor şi să 
asculte cu încredere solia lui Vulpaş. ?) 

Prin urmare, scrisorile de încredințare arătau pe scurt obiec- 
tul misiunei, pe care apoi solul o desvolta verbal. Aşa se ex- 
plică de ce în 1499, când regele Poloniei răspunde solului mol- 
dovenesc la însărcinarea ce avusese, îi spune următoarele: 
«x Domnitorul tău şi prin scrisorile sale şi prin solia ta a cerut “...2) 

De asemenea, în Aprilie 1595, aflăm la Praga un sol mun- 
tean, căruia nu i se dă numele, dar care era „un om trimis de 
Domnul Ţării Româneşti cu scrisori către Măria Sa, care voieşte 
să le dea numai în mâna însăşi a Impăratului şi să-i vorbească 
în taină despre unele lucruri, pe care nu le-a aflat încă nimeni“.+) 

Din aceste texte ar rezulta că Domnitorii dădeau solilor şi 
scrisori în care expuneau obiectul misiunei solului 5) şi în afară 

1) Bogdan, Doc. Ștefan, II, pag. 479: „...quia iste non fuit nuncius, non 


habuit litteras credenciales et ille non habuit ex parte domini mei aliquid 
commissum-.... 

2) Bogdan, ibidem, pp. 339-40. 

3) Bogdan, Doc. Ștefan, II, pp. 381-82: „dominus tuus et per litteras 
et per legacionem tuam petit“. 

4) Veress, Documente, IV, 92-93. 

5) |. Bogdan, Doc. Ștefan, II. pag. 346 — Ni s'au păstrat, de aseme- 
menea, instrucțiunile scrise în românește ale lui Mihai Viteazul date solilor 
săi trimiși în Polonia, în N. lorga, Documente nouă dela Petru Șchiopul şi 
Mihai Viteazul, Anal. Acad. Rom. tomul XII. pag. 101: Invățătura domnului, 
pu Mihai voevoda Ţărăi Româneşti ce au dat solilor ce au trimis la craiul 
eșescu“. 

de aceasta solul expunea şi verbal obiectul soliei lui, î) dând 
explicaţiuni şi asupra altor chestiuni, dacă bine-înţeles era întrebat. 

Intr'un document din 1503 se face mențiune de solia lui 
Luca, boier moldovean, care se duce la Curtea polonă. Când se 
prezintă regelui, la ziua fixată de audienţă, el începe astfel cu- 
vântarea sa: ...„Domnul meu Ştefan mi-a poruncit să aduc închi- 
năciune milostivirei voastre, ca unui iubit prieten al său, să vă 
dau apoi scrisorile de acreditare şi să-mi îndeplinesc în sfârşit 
solia“. 2) 

Luca continuă astfel : 

„Domnul meu Ştefan, prietenul milostivirei voastre, mi-a 
poruncit să grăesc milostivirei voastre următoarele...“, arătând în- 
sărcinarea ce are. In arhivele ruseşti s'a păstrat şi textul ră- 
spunsului regelui Poloniei, la solia lui Luca, din care reiese că 
Luca a expus verbal, în slavoneşte, misiunea sa şi e foarte pro- 
babil că toate soliile erau expuse oral, iar nu citite, căci pentru 
a duce o scrisoare n'ar fi nevoie de un sol, de o persoană de 
marcă, ci un simplu curier ar fi fost de ajuns, cum se făcea în 
anumite împrejurări. 

Când erau chestiuni complicate şi spinoase de itatat, mi- 
siunea solului nu era tocmai uşoară şi de multe ori el trebuia să 
răspundă şi la alte chestiuni, care nu totdeauna aveau o strânsă 
legătură cu misiunea lui. 

Este interesant, în această privinţă, raportul făcut de Firley, 
solul polon trimis, în Noemvrie 1503, la Ştefan cel Mare, ca să-l 
înduplece să renunţe la Pocuția. 

Firley ne spune că Ştefan cel Mare se găsia cu armata la 
Cernăuţi. A fost primit imediat în audienţă şi după cea expus 
obiectul misiunei sale, a urmat un dialog foarte aprins între Ștefan 


1) Bogdan, Doc. Ștefan, Ii, pag. 324: „Et solus nuntius narravit nobis 
ore proprio“. Din alte documente, unde ni se spune că solul şi-a expus mi- 
siunea „dixi legacionem meam ad eos“ (Bogdan, /. c. pag. 475) sau „audita 
legacione“ (Bogdan 7. c. pag. 472, nu se poate conchide în ce mod își în- 
deplinia solul însărcinarea sa, dacă citea un text scris sau vorbia numai din 
memorie. | 

2) Bogdan, Doc. Ștefan, |, pag. 483. 

2) Bogdan, Doc. Ștefan, |!, pag. 416. 

şi sol. Ştefan îi face aspre imputări de purtarea regelui Poloniei 
față de dânsul. | 

Şi cum la audienţă asistau şi sfetnicii săi, Ştefan spune lui 
Firley, care se prefăcea că nu cunoaște lucrurile: „cum au fost 
toate acestea cred că nu ştii sau ştii şi te faci că nu ştii, ia să-ţi 
spună logofătul...“, şi logofătul îi face atunci istoricul neînţelege- 
rilor dintre Moldova şi Polonia cu privire la Pocuția, după care 
urmează din nou dialogul dintre Ştefan şi Firley. 

După ce solul îşi expunea misiunea, se putea să capete 
un răspuns imediat, cum e în cazul relatat mai sus, alteori, însă, 
când era vorba de încheiat un tratat de alianţă sau de altă na- 
tură sau când erau chestiuni complicate de rezolvat, care cereau 
oarecare zăbavă pentru a fi studiate, trecea uneori câtva timp 
. până ce solul obținea un răspuns, fie verbal, într'o nouă audienţă, 
fie în scris. 

Intun document din 1517 ni se spune că Sigismund, re- 
gele Poloniei, a trimis pe un sol al său la Ştetăniţă, Domnul 
Moldovei, să-i readucă aminte că atunci când a venit ca sol în 
Polonia boierul Cârjă, ca să reînoiască vechile tratate ale Moldo- 
vei cu Polonia, s'a dat cu acea ocazie din partea regelui în mâi- 
nele solului Cârjă un tratat întărit cu jurământ, ca să fie aprobat 
de Domnul Moldovei. 1) 

Solul moldovenesc se întorsese deci cu un rezultat în scris. 

Când se duceau tratative numai între solii a două sau mai 
multe State, atunci solii îşi comunicau reciproc deplinele lor pu- 
teri sau plenipotenţe şi se începeau discuţiunile. Dacă erau de 
acord, se semna tratatul ; dacă nu, se amâna întrunirea pentru o 
altă dată, pentru ca solii să primească noi instrucţii de la Dom- 
nitorii lor. 2) 

Ca exemplu de tratat încheiat prin soli putem cita pe cel 
negociat în 1390 între solii lui Mircea şi solii regelui Poloniei, 
la care a participat şi Alexandru cel Bun, Domnul Moldovei. 2) 

In 1496, s'au dus tratative, prin soli, între Ştefan cel Mare 
şi Alexandru, marele cneaz al Litvaniei, cu privire la anumite 
chestiuni şi s'a încheiat un acord. ) 

1) Hurm. Doc. Il, 3, pag. 260—265. 

2) Bogdan, Doc. Ștefan, |, pp. 297, 415. 

3) Xenopol, Istoria Românilor, vol. iii, pag. 103. 

4) Bogdan, Doc. Ștefan, |, p. 39%. 

Maltratări de soli 


Când solul avea o însărcinare mai delicată de îndeplinit, 
care putea să indispună sau chiar să supere pe Şeful Statului căruia 
se prezintase, sau când, după sosirea solului la destinaţie, izbuc- 
niau grave neînţelegeri între Statele respective, încât ele deveniau 
duşmane, în atari împrejurări nu se mai ţinea socoteală de re- 
spectul ce se datora persoanei solului, după dreptul ginţilor, nici 
de faptul că solul venise în misiune acolo, după ce i se eliberase 
un salvconduct, care-l garanta de orice atac contra lui; se uita 
chiar că el era oaspete şi se bucura de dreptul de azil. De nimic 
din toate acestea nu se mai ţinea socoteală şi nu rareori se în- 
tâmpla ca solul să fie maltratat, pus la închisoare sau chiar 
omorît. 5) 

Istoria cunoaşte cazuri celebre de maltratări de soli, adevă- 
rate orori, care au provocat, chiar în acele viemuri, o profundă 
indignare şi au fost reprobate de toată lumea. 
| In 1467, vin la Ştefan cel Mare solii hanului tătărăsc, cari 
cer, cu sumeţie şi cu ameninţări, eliberarea fiului hanului, prins 
într'o năvălire de prădăciuni în Moldova. Ştefan cel Mare, pentru 
a le arăta cât de puţin ţine seamă de ameninţarea lor, pune şi 
omoară pe fiul hanului în faţa solilor, trage apoi în ţeapă pe ţoţi 
solii, afară de unul, pe care-l trimite îndărăt cu nasul şi urechile 
tăiate, ca să spună hanului tătărăsc cele văzute. €) 

Peste câţiva ani, în 1486, Ştefan trimițând soli la Poloni ca 
să-i prevină că, dacă vor intra în Moldova, li se va opune, solii 
moldoveni — vistiernicul Isac şi logofătul Tăutu — sunt puşi în fiare 
de regele Poloniei şi aruncaţi în închisoare. 

Petru Rareş reţine pe un sol polon, un oarecare Vilamoschi, 
îl bagă la închisoare, unde stă până la scoaterea din domnie a 
lui Rareş. | 

lon Vodă cel Cumplit (1572-74), primind pe solii turci care-i 
fac aspre mustrări din partea Sultanului, nu mai ţine seamă de 


5) Hurm. Doc. IV, 2, pp. 26, 29, 32, 331; XIV, pag. 158; Fragmente, 
III, pp. 186—87, 197, 330—31, 333; — Supl. |, pp. 16, 93; lorga, Studii şi 
Doc. XXUIL, pp. 10—11. | 

6) Lefopiseţe, |, pag. 122. 

dreptul soliei şi „taie trimişilor nasurile, urechile și buzele; or- 
donă apoi să-i bată cu cue de fier pe o bârnă înaltă cu picioarele 
în sus şi cu capul spre pământ şi astfel îi aruncă soldaţii lui loan 
la porţile Brăilei“. !) 

Solului lui Mihai Viteazul, trimis în 1598 la Poartă, cuo 
parte din tribut, din cauză că suma era prea mică, Turcii se ne- 
Căjiră în aşa hal încât voiau să-i taie capul. ?) 

Un raport venețian din 13 Noemvrie 1600 ne relatează uci- 
derea la Constantinopole a solului lui Mihai Viteazul, un oarecare 
Dimo, după ce a fost chinuit şi mutilat. 3) 

Intrun rând, rezidentul Munteniei a îost bătut chiar de 
Marele Vizir cu băţul lui cu cârlig, fiindcă nu s'a îngrijit ca apro- 
vizionările de carne de oaie să sosească la vreme, punând astfel 
Ţarigradul în strâmtoare; +) iar altă dată, alţi agenţi ai ării 
Româneşti au fost puşi în lanţuri şi aruncaţi în temniţă pentrucă 
Domnul lor nu făcuse Marelui Vizir daruri la sărbătorile Bai- 
ramului. 5) 

Câte-odată, se maltratau sau se arestau solii care erau nu- 
mai în trecere printr'o ţară oarecare, dacă între acea ţară şi ţara 
căreia aparţineau solii se iscau relaţiuni duşmănoase. 

Când scopul pentru care se trimitea solia nu era numai 
simple tratative, ci fomentarea de răscoale sau punerea la cale 
a uciderii Domnului, persoanele din solie plăteau cu capul unel- 
tirile lor, dacă intenţiunile le erau descoperite. 

Astfel, solia trimisă de Turci la Mihai Viteazul, în 1599, cu 
scopul de a-l ucide, descoperindu-i-se intenţiile, întreaga misiune 
fu măcelărită. €) 

Arestarea sau maltratarea persoanelor care se găsiau în 
misiune într'o ţară oarecare, putea să dea loc la conflicte şi inci- 
dente regretabile, dacă era făcută fără motiv plauzibil sau fără 
ordinul Şefului Statului respectiv. 


1) Papiu, Tezaur, ÎI, pag. 299. 

2) Hurm. Doc,, III; pag. 523. 

3) Hurm. Doc., IV, 2, pag. 32. 

4) Hurm. Fragmente, III, pag. 186. 
5) Hurm. Fragmente, Îl, pag. 197, 
6) Hurm. Doc., III, pag. 529. 

Un incident diplomatic, cu urmări destul de neplăcute, a 
avut loc pe vremea lui Mihai Viteazul. 

Doi comisari ai Impăratului Rudolf, ce se găsiau în Ardeal 
pe lângă Mihai Viteazul, au fost arestaţi în 1600 de logofătul 
Teodosie, comandantul garnizoanei Clujului, în urma unor bănueli 
neîntemeiate. 

A doua zi după arestare, aflând de acest lucru Banul Mi- 
halcea, locţiitorul lui Mihai Viteazul în Ardeal, dădu imediat ordin 
să fie puşi în libertate comisarii, cerându-le chiar scuze pentru 
cele întâmplate şi spunându-le că logofătul Teodosie ar fi un om 
simplu, nepurtat prin Curți, care nu cunoaște regulele bunei- 
cuviințe şi respectul ce se cuvine solilor. 1) 

Comisarii, cu toate aceste scuze, se găsesc foarte jigniţi de 
o asemenea încălcare a dreptului ginţilor şi răspunzând Banului 
Mihalcea îi arată că această procedare a adus „ambasadei noastre 
dispreţ şi o daună prea grea şi nereparabilă... că Maiestatea Sa 
va simţi această ofensă, iar ilustrul Voevod va pierde marele său 
nume şi credit pe lângă Maiestatea Sa şi pe lângă toţi principii 
creştinătăţei...“ 2) 

Banul Mihalcea le cere a doua oară scuze pentru ocara ce 
li se făcuse. 2) k 

De asemenea şi Mihai Viteazul, care se găsia în Moldova, 
când auzi de arestarea comisarilor, le trimise din laşi, la 24 Iunie 
1600, o scrisoare de scuze, în care le spunea că acest act ne- 
chibzuit a fost făcut fără ordinul şi ştirea lui, făgăduindu-le că 
îndată, după ce se va întoarce, va pedepsi cu asprime o aseme- 
nea purtare. *) 

Comisarii nu considerară de satisfacţie suficientă ocara dată 
logofătului şi făcând caz mare de acest incident, ei scriu din nou 
Banului Mihalcea, arătându-i că arestarea lor era „potrivnică 
dreptului ginţilor“. 5) 


2 Hurm. Doc. IV, pp. 57, 61. 
2) Huwn. Doc. IV, pag. 58. 
3) Hurm. Doc. IV. pag. 61. 
4) Hurm. Doc. IV. pag. 79. 
5) Hurm. Doc. IV, pag. 68. 

Aceste câteva exemple din numeroasele cazuri de violări la 
dreptul solilor, comise în decursul vremurilor nu numai în Ţările 
Române dar și în alte State, ne arată cât de expuşi erau solii şi 
cât de puţin siguri de viaţa lor. 


Inapoierea solului 


După ce solul primia răspunsul sau îşi îndeplinia însărcina- 
rea neaşteptând un răspuns imediat, chestiunile tratate cerând 
oarecare timp de examinare, el pleca spre ţara lui, înfruntând 
toate greutăţile şi fiind expus la toate riscurile pe care le-a putut 
avea şi la venire. 

Cum era obiceiul să se spioneze toate mişcările vecinilor, se pu- 
tea întâmpla uneori ca solul să fie oprit la înapoiere, prin vreo ţară 
pe unde trecea, să fie dus în fața stăpânului locului, care încerca 
prin mijloace de corupţie mai întâi, apoi prin ameninţări, să afle 
de la dânsul lucrurile ce-l interesau. Dacă nu reuşia să obţină pe 
această cale nimic de la sol, îl percheziţiona şi dacă găsia vreo 
corespondenţă asupra lui, i-o deschidea sau i-o confisca pur şi 
simplu. 

In 1599, Mihai Viteazul trimisese la Praga la împăratul Ru- 
dolt o solie compusă din Petru Armanul şi Ştefan Petnehăzi, în- 
tovărăşiţi de secretarul Domnului. La întoarcere, în trecere prin 
Ardeal, solii sunt duşi la Andrei Băthory, Principele Ardealului, 
ca acesta să ia cunoştinţă de tratările lui Mihai cu Impăratul, 
dușmanul lui Băthory. Petnehăzi fiind surprins şi neputând dosi 
la vreme scrisorile ce primise la Praga şi, pentru a evita căderea 
lor în mâna lui Băthory, le înghiţi, pe când tovarăşul său Petre 
Armanul, care mai fusese în solie, reuşi să ascundă scrisorile ce 
i le dase Impăratul. 1) 

Dacă la ducere solul putea să nu aibă nimic scris de ce 
trebuia să trateze sau să vorbească, la întoarcere era sigur că 
aducea ceva pentru Domnul său ; de aceea el era urmărit, la tre- 
cerea prin alte ţări, când se înapoia acasă, şi se încerca, prin 
diferite mijloace, să se afle anumite lucruri de la ei. 


1) Hurm. Doc. XII, pag. 397. 

Intors în ţară, solul se prezinta imediat Domnului care l-a 
trimis şi îi raporta de rezultatul însărcinării avute şi modul cum 
şi-o îndeplinise, dând şi amănunte asupra celor văzute şi auzite. 1) 

In vechime solii nu erau plătiţi. Fiind aleşi dintre marii 
demnitari sau boieri ai ţării, ei considerau ca o . mare cinste în- 
sărcinarea de a merge în solie şi de aceea suportau ei singuri 
cheltuielile călătoriei, care putea să fie câte-odată destul de 
lungă. Când se întâmpla să rămână pe drum, fără bani, atunci 
ţara unde se duceau avea grijă de întreţinerea lor şile da uneori 
ajutoare băneşti, ca să se poată întoarce acasă. 

Dacă solii îşi duceau la bun sfârşit misiunea, Domnitorii îi 
răsplătiau nu numai cu demnități, ci le dedeau şi sate ori moşii, 
după cum reiese din documentele acelor timpuri. ?) 

Numai mai târziu, către sfârşitul secolului al XVII-lea sub 
Cantemireşti, începu să se facă jaf cu banii visteriei şi funcțiunea 
de capuchehaie ajunge un mijloc de căpătuială pentru anumite 
persoane, plătite în această calitate cu mari sume de bani. Cro- 
nicarul Neculcea, care a trăit această stare de lucruri, ne spune 
cu amărăciune că capuchehaiele lui Constantin Cantemir : Skarlataki, 
şi Lascaraki şi Mihalaki din familia grecească a Cupăreştilor (Ro- 
setti) nu se săturau fiecare din ei cu o sută sau două sute de 
pungi pe an. 2) 

lată, în puţine cuvinte, rolul unei solii în iesăliite trecute 
modul cum ea se îndeplinia precum şi diferitele peripeții prin care 
treceau adesea solii până la terminarea însărcinării ce li se dase. 


1) Ştefan cel Mare, sfătuind pe trimisul venețian, ce se găsia în Ianuarie 
1478 la Curtea sa, ca să raporteze prin scrisoare cele întâmplate în Muntenia, 
solul a răspuns: „aceasta o voiu tace în persoană, nu pot s'o fac prin scri- 
soare“. (Bogdan Doc. Ștefan, II, pag. 349). 

2) Gh. Ghibănescu, /spisoace şi Zapise, vol. Î, partea II, pp. 7-8, 17, 
101, 133-135. Biblioteca Academiei Române, XIII, 199, Antonovici, Doc. bâr- 
lădene, vol. Ut. pp. 39-40. Codrescu, Uricariul, vol. XXIII, pp. 190-92. Iorga 
Studii şi Doc. V. pp. 222-23, 224. 

3) Neculcea în Lefopisefe, Il, pag, 235. 

II 
Solii celebre 


Unele din aceste solii au rămas celebre nu numai datorită 
personalităţii solului, cât mai ales modului strălucit în care chestiuni 
foarte delicate şi importante au fost tratate şi soluționate. 

Intro epocă când condiţiunile de viaţă ale Statului erau aşa 
de grele, când nesiguranța de la o zi la alta era aşa de mare, 
încât fiecare Stat se gândia numai cum să-şi asigure mai bine 
hotarele şi să-şi facă mai în linişte treburile, orice zvon, orice 
mişcare dintr'un Stat, orice pregătire armată a lui, era urmărită 
şi spionată de vecini cu un deosebit interes şi chiar cu teamă 
pentru a i se desluşi natura şi a i se afla scopurile. 

Stările de lucruri din interior, cu certurile pentru domnie şi 
luptele dintre partide, având fiecare un pretendent, aveau reper- 
cusiuni și în afară, mai ales când unele din slisponIIle interne 
găsiau sprijin la vecini. 

De aceea Domnii Ţărilor Române trebuiau să facă faţă nu 
numai încercărilor de cotropire ale duşmanilor de peste hotare, 
ci să lupte şi contra uneltirilor pretendenţilor domneşti şi a bo- 
ierilor ce-i însoţiau în ţări străine, de unde răspândiau apoi re- 
țeaua lor de intrigi contra Domnului în scaun. 

În aceste condițiuni, e lesne de explicat necesitatea în care 
se găsiau Domnii români de a trimite dese solii la vecini, pentru 
a dejuca toate aceste intrigi şi a obţine, pentru când vor îi ata- 
caţi, sprijinul lor. Ne putem închipui câtă luptă trebuiau să ducă 
solii şi de câtă dibăcie trebuiau să dea dovadă în îndeplinirea 
grelelor lor însărcinări. 

Documentele timpurilor trecute ne vorbesc de unele solii ale 
Domnilor români cu multă laudă şi chiar cu oarecare amănunte; 
de altele de-abia dacă se face menţiune. 

O enumerare, oricât de succintă, a acestor solii nu e cu 
putinţă ; ele au fost, în decursul secolelor, atât de numeroase, încât 
s'ar putea scrie volume asupra lor. 

Chiar dacă ar fi să se aleagă numai cele mai importante, şi 
încă ar fi un lucru destul de greu, deoarece, privită dintrun anu- 
mit punct de vedere, fiecare solie şi-a avut importanţa ej. 

Ca exemple de solii celebre se pot cita: misiunea lui Ion 
Ţamblac din 1478, trimis de Ştefan cel Mare la Veneţia; solia 
lui Luca Cârjă, din 1523, la Curtea polonă; însărcinarea dată de 
Movileşti lui lon Caraiman, între anii 1595—1609, ca să le apere 
interesele ja Țarigrad; solia Banului Mihalcea, pe “iupul lui Mi- 
hai Viteazul, la Praga, la imperiali. 

In ce au constat aceste solii, datorită căror împrejurări au 
avut loc, care a fost personalitatea fiecărui sol şi cum şi-a înde- 
plinit misiunea ce i s'a încredinţat, se va vedea din cele ce 
urmează. 


Solia lui Ion Țamblac la Veneţieni 


In ultimele decenii ale veacului al XV-lea, Moldova ajunsese 
la mare renume sub glorioasa și înțeleapta domnie a lui Ştefan 
cel Mare. Prin tratate de alianţă încheiate cu vecinii, prin legături 
prietenești stabilite cu popoare mai îndepărtate, Moldova îşi asi- 
gurase hotarele de „orice atac din afară şi se îndrepta spre o 
epocă de linişte şi prosperitate înlăuntru. 

Dar aceste momente de fericire nu fură de lungă durată. Un 
nor negru apăru la orizont şi deveni tot mai ameninţător: era 
pericolul turcesc. 

Rând pe rând, ţările creştine de la sudul Dunării fură zdro- 
bite şi supuse stăpânirii lor. Aşezările genoveze de la Cafta, Cri- 
meea şi alte localităţi de la Marea Neagră nu putură rezista ata- 
curilor lor. Țara Românească căzuse în vasalitatea turcească, care 
devenia pe fiece zi tot mai apăsătoare. 

Această situaţiune începu să producă mare îngrijorare în Mol- 
dova, care se aştepta, cu groază, la un atac din partea Turcilor, 
mai ales de când Ştefan cel Mare se amestecase în afacerile mun- 
tene, punând stăpânire pe Chilia şi refuzând plata tributului. 

Acest atac nu întârzie. O puternică armată turcească năvăli 
în Moldova. 

Lupta se dădu în luna Ianuarie 1475 la Vaslui, unde Turcii 
fură cumplit bătuţi de Moldoveni şi alungaţi din ţară cu mari 
pierderi. * 

Această victorie produse însă pe lângă bucurie şi o mare 
îngrijorare, căci se ştia că Turcii nu vor ierta Moldovenilor acea- 
stă înfrângere. 

Ştefan prevedea acest lucru şi de aceea căută să-şi asigure: 
ajutorul vecinilor. Intr'o scrisoare pe care o trimite, la sfârşitul 
lunei Ianuarie 1475, Coroanei Ungariei şi tuturor Principilor cre- 
ştini, după ce le spune că „mulţumită spadei sale şi lui Dumnezeu 
a răpus marea armată a lui Soliman şi a călcat-o în picioare“ 
adaugă „că împăratul turcesc aflând de această înfrângere vrea 
să vină în persoană în contra lui,... că Moldova, care este poarta 
creştinătăţii ar trebui ajutată şi pe uscat şi pe mare şi că numai 
printr'o lucrare comună s'ar putea tăia dreapta păgânului. Deci să. 
nu întârzie cu ajutoarele“. !) 

O solie specială e trimisă în Februarie 1475 la Papa şi la 
Veneţia, ca să obțină ajutoare bănești, dar fără nici un rezultat. 

Turcii năvălesc din nou în Moldova în 1476. Ştefan, ne- 
primind ajutoare de nicăiri, este învins la Valea Albă, unde pieri 
floarea cavaleriei moldoveneşti şi cu mari pierderi şi greutăţi abia 
putu să scape ţara de duşmani. 

După căderea Caftei, Turcii îşi îndreptară alani lor con- 
tra Cetăţilor Chilia şi Cetatea Albă, ?) care prezintau o deosebită 
importanţă pentru comerţul oldoveiasă şi pe care Ştefan doria 
să le păstreze cu orice preţ. 

Cum Veneţia atacată în Morea şi Albania, era în războiu 
cu Turcii, Ştefan se gândi că cel puţin în interesul cauzei comune 
va fi ajutat de Veneţieni. De aceea, el trimite în Mai 1478 la 
dânşii în solie pe Ion 'Țamblac, ca să le ceară sprijin şi bani. 3) 

Cine era acest lon Ţamblac? *) Nu era boier de ţară, nici 
mare dregător. Adevăratul său nume era lon Paleologu 'Ţambiac. 
Nu se poate preciza nici când a venit în Moldova, nici de unde 
„a venit. Atâta se ştie — o spune el însuşi cu ocazia soliei la 
Veneţieni — că era unchiul lui Ştefan cel Mare. Cum îi era 
Domnul nepot e greu de stabilit. 

S'ar părea totuşi curios cum a fost posibil ca Ştefan, care 
în alte solii trimisese dregători sau boieri de ţară, să aleagă pen- 


1) Bogdan, Doc. lui Ștefan, II, pag. 319. 

2) N. lorga, Chilia şi Cetatea Albă, Veneţia în Marea Neagră, Il, pp. 
25 şi urm, 

3) Bogdan, Doc. Ștefan, |], pag. 343. 

4) Revista Istorică, V, (1919; pp. 367-70; VIll (1922) pp. 45-47 şi No. 
XI (1925) pag. 18. 

tru solia la Veneţieni un străin ? Lucrul îşi are explicaţia lui. Mai 
întâiu, rudenia cu Domnul; apoi la Veneţieni, la acea republică 
patriciană, cu o diplomaţie aşa de rafinată şi unde toate chestiunile 
erau privite prin prisma intereselor lor comerciale, trebuia să se 
trimită cineva cu trecere la ei, ca să poată obţine ceva. Ori 
Țamblac era cunoscut Veneţienilor de când, ca despot al Moreei, 
luptase alături de dânşii contra Turcilor. După ce a fost învins, 
Țamblac s'a refugiat la Veneţia şi apoi la Roma unde, în Martie 
1461, cancelaria papală îi acordă un ajutor bănesc, deoarece el 
fusese alungat din Constantinopole de Turci, cari îl despoiară de 
avere, iar pe fiii săi îi puseră în lanţuri la închisoare. 

Fiind Grec din Constantinopole, Țamblac nu cunoştea destul 
de bine stările de lucruri din Moldova ; de aceea misiunea lui se 
mărgini ca să sprijine în faţa Senatului venețian, unde fu bine 
primit, ceeace le scria Ştefan cel Mare. 

Acest lucru se vede clar din textul cuvântării lui, care nis'a 
păstrat în arhivele venețiene. După ce spune câteva cuvinte de 
introducere, dă citire scrisorii lui Ştefan cel Mare, iar după ce 
termină scrisoarea, mai adaugă câteva cuvinte, anunțând pe Ve- 

neţieni că are o scrisoare şi vorbe de dus şi Papei la Roma. 
| Țamblac îşi rosteşte cuvântarea în grecește. 1) 


1) Răposatul lon Bogdan susţinea că adnotaţia din arhivele venețiene 
că discursul „De greco in latinum transducta“ nu înseamnă numai decât că 
solia a fost scrisă întâi în greceşte; pe vremea lui Ștefan cel Mare acea 
limbă nu se scria în cancelaria domnească. „De greco“ trebuie înțeles aici 
„de slovenico'. Confuzia aceasta a putut îi provocată de scrierea chirilică, 
care seamănă foarte mult cu cea grecească uncială. Că originalul a fost scris 
în slavoneşte, o dovedește nu numai stilul soliei — ea s'ar putea retraduce 
cuvânt de cuvânt pe slavoneşte —, ci şi câteva expresii care nu s'ar explica 
de fel dintrun original grecesc“. (Doc. lui Ștefan cel Mare, II, pag. 347). 

Acelaşi lucru l-a susținut şi istoricul A. D. Xenopol, adoptând probabil 
părerea lui |. Bogdan (Istoria Românilor, ed. 1914, vol. IV, p. 115). Astăzi 
când se cunoaşte cu preciziune cine a fost lon Țamblac, că era Grec din Con- 
stantinopole, nu mai încape nici o îndoială că el şi-a rostit discursul în Se- 
natul venețian în limba lui, adică în grecește. Expresiile şi stilul soliei dove- 
desc, din contră, că discursul a fost tradus din slavoneşte — limba cancelariei 
moldovenești — în grecește și, cum e în orice traducere, s'au păstrat anumite 
expresii şi întorsături din textul original, De altiel, citind discursul, se poate 
vedea că începutul și sfârşitui au fost de la început în greceşte, iar restul o 
traducere din slavoneşte în grecește. 

Scrisoarea lui Ştefan, citită Veneţienilor de "Țamblac, cu- 
prinde o expunere sumară şi interesantă a situaţiei politice a 
Moldovei din acea epocă. 

Ştefan se plângea că a fost amăgit cu promisiuni de ajutor 
în oameni şi bani de către principii creştini, cari apoi nu i-au dat 
nimic şi l-au lăsat să lupte singur contra Turcilor. Li se anunţă 
Veneţienilor c'a fost pus Domn în Ţara Românească Vlad Țepeș; 
li se vorbeşte de importanța Moldovei pentru cauza creştinătăţii, 
posibilitatea de a cuceri de la Turci Caffa şi Crimeia — care 
interesau pe negustorii venețieni — şi, în fine, se cerea ajutor de | 
la Veneţieni pentru ca cele două ţinuiuri moldoveneşti: Chilia şi 
Cetatea Albă să nu cadă sub Turci. Aceasta era chestiunea cea 
mai arzătoare care-l preocupa pe Ştefan şi, de aceea, o lăsase la 
urmă, ca să o poată accentua mai bine. 

Cuvântarea atât de elocventă şi atât de clară a lui Țamblac, 
făcută cu un deosebit talent şi cu toate legăturile ce dânsul avea 
cu diferite personalităţi venețiene, nu avu rezultatul dorit, căci 
Senatul Veneţiei se mărgini să facă numai vagi promisiuni de 
ajutor, fără să dea în realitate nimic, şi să îndemne pe Ştefan să 
reziste cât va putea Turcilor, 1) ceeace Domnitorul moldovean ar 
fi făcut-o şi fără să aştepte statul cuiva. 

Venețienii, negustori, ar fi voit mult să doboare pe Turci, 
duşmanii lor neîmpăcaţi, dar, în acelaşi timp, îşi menajau, pentru 
cazul de insucces, şi anumite posibilități de a se înţelege cu 
dânşii, ?) pentru a putea continua în liniște comerţui lor; de aceea 
Veneţia evita să se angajeze prea fățiș în vre-o ligă creştină sau 
să subvenţioneze politica anti-turcească a lui Ștefan cel Mare, 
tocmai pentru a nu indispune prea mult pe Turci contra lor. 

După ce Țamblac se duse şi la Roma, la Papa, unde de- 
asemenea nu obţinu nimic, se întoarse în Moldova, încărcat de 
laude şi de promisiuni pentru Ştefan cel Mare, dar cu mâinile goale. 

Așa se sfârşi solia lui Țamblac, de la care se aştepta atâtea 
rezultate fericite, date fiind calitățile eminente ale solului şi legă- 
turile lui personale la Veneţia şi Roma. 

Desbinările dintre creştini, acţiunea lor separată şi meschi- 
năriile politicii lor egoiste au fost de cel mai mare ajutor pentru 
Turci în luptele lor pentru cucerirea statelor creştine. 


1) Hurm. Doc. VIII, pag. 23. 
2) Ceeace au şi făcut în 1479. 

Solia lui Luca Cârjă la Curtea polonă 


După trecere de patru decenii și jumătate de la solia lui : 
Țamblac la Veneţieni, un alt sol moldovenesc, Luca Cârjă — de 
data asta un boier de ţară — mergea în 1523 la Curtea polonă, 
având de îndeplinit o grea şi delicată însărcinare. 

In ce împrejurări politice avu loc această solie ? | 

In Moldova domnia, la acea dată, Ştetăniţă Vodă, un tânăr 
zvăpăiat de 17 ani, care se găsia în relațiuni încordate cu Polonii, 
din cauză că aceştia adăpostiau mai mulţi boieri moldoveni pri- 
begi, dușmani de ai Domnului, şi în afară de aceasta, Sigismund, 
regele Poloniei, refuzase să-i dea în căsătorie pe o fiică natu- 
rală a lui. 

Pe de altă parte, Turcii deveniau pe fiece zi mai amenin- 
ţători pentru Moldova, mai ales după ce Țara Românească căzuse 
tot mai mult sub stăpânirea lor. 

Şi cum Sultanul Selim era ginerile hanului tărărăsc Mengli- 
Gherai, Moldova se găsia astfel expusă la prădăciunile 'Tătarilor, 
oridecâteori ar fi nemulţumit pe Turci, prin politica ei. 

In acele împrejurări grele şi pline de amenințări, în care 
nici o licărire de speranţă în zile mai bune nu venia de nicăiri, 
se găsia în fruntea treburilor publice înțeleptul hatman Luca Ar- 
bore care, datorită prestigiului şi marei lui autorităţi'morale, se 
impusese Sfatului boierilor şi, încă din timpul copilăriei lui Şte- 
făniţă, conducea cu multă iscusință destinele Moldovei. 1) 

Hatmanul Arbore, vedea singura posibilitate de a scăpa Mol- 
dova de cotropirea turcească şi a ţinea în frâu pe Tătari, numai 
într'o alianţă cu Polonia. 

De aceea, trecând peste supărările personale ale Domnito- 
'rului său şi fără să-i spună nimic, Arbore, cu de la sine putere, 
trimite în 1523 pe Luca Cârjă ca sol la Curtea polonă, cu în- 
sărcinarea de a căuta să câştige pe Polonia pentru cauza Moldo- 
vei şi să reînoiască cu dânşii vechile legături de prietenie. 


+ 


1) Cronicarul Ureche ne spune de Arbore că „în tinerețele lui Ștefan 
toată ţara ocârmuia unde mulţi duşmani i s'au ailat“. (Letopiseţe 1, pag. 154). 

Asupra persoanei acestui sol nu posedăm prea multe date. 
Ştim atât numai că era boier de ţară, înzestrat cu un mare talent 
oratoric. Cârjă mai fusese ca sol în Polonia cu câţiva ani mai 
înainte şi negociase un tratat de amiciţie între cele două State, 
încheiat în 1518. !) 4 

Dacă însă prima dată când se dusese în misiune în Polonia, + 
se bucura de încrederea unanimă a ţării, de rândul acesta el nu 
era un sol al Domnului său, ci un trimis al unei părţi din boie- 
Timea moldovenească în frunte cu hatmanul Arbore, partizanii 
unei politici de alianţă cu Polonia. 

In aceste condițiuni, ne putem închipui cât de grea şi de . 
delicată fusese situația solului ! Şi 

Cârjă fu bine primit la Curtea polonă. Vorbind în fața re- . 
'gelui Sigismund, ca din partea Domnului său Ştefăniţă Vodă — 
deşi în realitate el nu expunea decât politica hatmanului Arbore 
— Cârjă rosti o însufieţită cuvântare, care va rămâne ca model 
de oratorie politică' străbună, nu numai pentru modul cum a fost 
întocmită, dar şi pentru informaţiunile politice ce cuprinde. 

“Textul acestei memorabile cuvântări ni s'a păstrat, din feri- 
cire, în arhivele polone *) şi, deşi- au trecut mai bine de 4 secole 
de când a fost rostită, ea produce încă şi astăzi o puternică im- 
presiune asupra cititorului, 

Cârjă întrebuinţează în cuvântarea sa toate mijloacele pen- 
tru a convinge pe regele Sigismund că e în interesul Poloniei de 
a apăra Moldova contra 'Turcilor şi a altor duşmani. 

Ca formă, discursul lui Cârjă este alcătuit cu multă măestrie 
şi după toate regulile oratoriei, plecând de la general la special, 
fără să piardă, bine-înţeles, din vedere scopul misiunei sale: re- 
înoirea legăturilor de amiciţie cu Polonia, asupra necesităţii cărora 
va insista cu tărie. | 

In privința fondului, cuvântarea lui Cârjă cuprinde, pe lângă 
informaţiuni politice, mai mult sau mai puţin exacte, şi anumite 
lucruri care mau avut loc, cum e de exemplu, consfătuirea Dom- 
nului Moldovei cu sietnicii săi şi hotărîrea luată de a cere regelui 
Poloniei să se pună în capul unei ligi contra Turcilor. Ori Şte- 








1) Hurm. Doc. vol. Il, pp. 261-65, 287. 
2) Arhiva Istorică a lui Hașdeu, vol. 1, 1, pag. 9 şi urm. 

făniţă, care duşmănia de moarte pe Polonezi, numai la așa ceva 


nu se putea gândi. 
Cârjă inventase aceste lucruri pentru a nu da de bănuit că 


nu vine din partea Domnului său, de aceea îl înfățișa pe acesta 
ca prieten al Polonilor. | 

Işi începe discursul prin a spune că insuccesul creştinilor 
stă în dezbinarea lor. După aceea, caută să producă Polonezilor 
oarecare îngrijorare sau chiar spaimă, arătându-le cât sunt de 
ameninţaţi de Turci, cari au cucerit insula Rodos şi Belgradul, 
stăpânesc Ţara Românească şi au ocupat şi Ungaria, aşa că dacă 
mar fi Moldova, ca să le mai reziste, nimic nu i-ar mai opri să 
atace Polonia, lucru la care ei se şi gândesc, după cum Domnul 
Moldovei a putut afla de la un fugar turc. 

In continuare, insistă, cu oarecari amănunte, asupra inter- 
vențiunilor repetate făcute de Turci în Moldova ca s'o determine 
să atace Ungaria şi cum Ştefăniţă-Vodă a reuşit până acum, sub 
diferite pretexte, să nu îndeplinească ordinele Sultanului. 

Povesteşte apoi cum Domnul său şi-a convocat pe sfetnici 
şi le-a spus: 

„Jupânilor, oare cum să facem mai bine? să ţinem cu pă- 
gânii contra creştinilor ? sau să ne unim prin pace și prin ami- 
ciţie cu creştinii contra păgânilor? Şi apoi întrebă Măria Sa în 
special pe consilierii cei bătrâni: — divanul bunicului său Ştefan, 
cum sta pământul moldovenesc în asemenea împrejurări? Şi ră- 
spunseră boierii cei bătrâni: „Stă pământul nostru moldovenesc în 
legătură cu Sfântul regat unguresc şi polon“. Atunci zise Măria 
Sa: Să fie dar cum a fost sub predecesorii noştri, sub bunicul 
nostru şi sub tatăl nostru; ajute-ne Dumnezeu și Maica Domnului, 
şi să fim una cu creștinii şi să respingem pe păgâni cu orice 
mijloace“. 

Pentru a măguli amorul propriu al Regelui Sigismund, Cârjă 
povestește şi o altă scenă, care ar fi avut loc la Curtea lui Ște- 
făniță-Vodă : 

„Să nu, mai spun Măriei Voastre că Domnul meu, amicul 
Măriei Voastre, ține acum sfat cu Consilierii săi despre regii şi 
Domnii creştini, pentru ca să hotărască care din ei ar fi atât de 
vrednic şi înţelept, încât să fie în stare de a începe, de a întocmi, de 
a conduce marea afacere a împăciuirei creştinilor contra dușmanilor 

păgâni ai creştinătăţii; şi nici Domnul meu, nici Consilierii săi nu 
se putură dumeri de a găsi un rege și Domn atât de vrednic şi 
înțelept pentru această treabă, afară numai de Măria Voastră... 
căci în adevăr din câți Domni creştini cunoaște Domnul Meu și 
divanul Măriei Sale nu este altul în demnitate ca Măria Voastră: 
unii sunt prea tineri, alții necunoscuţi nouă, alţii incapabili pentru 
facerea unor lucruri şi legături atât de măreţe“. 

Cârjă îşi încheie astfel cuvântarea : ă 

„In fine, rugăm pe Măria Voastră de a băga în seamă cu- 
vintele noastre, gândindu-vă bine mai înainte de toate să nu piară 
creștinătatea tocmai în zilele Măriei Voastre, căci dacă astăzi Dum- 
nezeu va pedepsi ţara noastră Moldova să nu vă îndoiţi Măria 
Voastră că mâine o să vină rândul şi pentru alte domnii creştine. 

Nu treceţi cu ușurință asupra ambasadei noastre, fiind ea 
de cea mai mare importanţă. Măria Voastră aveți o domnie mare 
şi un divan mare numeros; consultaţi-vă și chibzuiţi“. 

Cum era de așteptat, discursul rostit de Luca Cârjă a produs 
o profundă impresiune asupra Regelui Poloniei şi a Curţei sale. 

Regele era foarte mulțumit constatând că Ștefăniță a renunţat 
la supărările lui personale şi că vrea să reia legăturile tradiționale 
de prietenie cu Polonia, ceeace în realitate nu era cazul. 

Misiunea lui Cârjă reuși pe deplin, datorită măiestriei cu 
care îşi alcătuise cuvântarea şi talentului oratoric, cu care o rostise. 

Un sol polon fu trimis curând după aceea cu un tratat de 
amiciţie, pe care să-l semneze Domnul Moldovei. 

De abia atunci află Ștefăniță de solia lui Cârjă, care fusese 
trimis la Curtea polonă de Hatmanul Arbore, fără ştirea şi fără 
voia lui. 

Considerând această procedare ca un act de trădare, Ștefăniță 
Vodă se supără peste măsură, puse pe solul polon la închisoare, 1) 
iar Hatmanului Arbore îi tăie capul. 2) 


Soliile lui lon Caraiman la Turci 


După trecere de mai multe decenii de la solia lui Ion Țam- 
„blac la Veneţieni (1478) şi soliile lui Luca Cârjă la Curtea polonă 


1) Hurm. Doc. vol. II, 3, pag. 438. 
2) Cronicarul Ureche în „Letopisețe“ |, pag. 154. 

în 1517 şi 1523, un alt boier de ţară, un mare sfetnic domnesc 
Paharnicul lon Caraiman fu trimis, în repetate rânduri, la Turci, 
cu misiunea de a apăra interesele Movileștilor, cari au domnit în 
Principate între anii 1595-1611. 

Ceeace caracterizează soliile lui Caraiman | nu sunt cuvântările 
strălucite, ce-ar fi rostit în fața Turcilor, pentru cari vurbele fru- 
moase nu aveau nicio valoare, ci mijloacele de convingere între- 
buințate de dânșul, printre care, în primul loc, darurile, şi apoi 
iscusința cu care a ştiut să-şi creieze relațiuni printre marii demnitari 
turci și persoanele cu influență din Constantinopole, ceeace i-a 
permis să dejoace toate intrigile ce se țeseau contra Domnitorilor 
săi şi să nimicească toate uneltirile ce se puneau la cale pentru 
detronarea Movileştilor, fie din scaunul Moldovei, fie din cel 
muntean. 

Activitatea: uimitoare desfăşurată de Caraiman la Poartă şi 
dibăcia cu care îşi îndeplinia delicatele lui însărcinări au fost. 
apreciate nu numai de Turci, ci şi de ambasadele străine din 
Țarigrad, care s'au ocupat, în nenumărate rapoarte, adresate Gu- 
vernelor lor, de acest agent român, pentru care aveau numai Cu- 
vinte de laudă. | 

Pe baza informaţiunilor cuprinse în acele rapoarte se pot 
reconstitui astăzi, în trăsături generale, toate misiunile avute de 
Caraiman la Turci, precum şi modul strălucit în care a știut să 
se achite de ele. 

In ce împrejurări politice a fost trimis Caraiman la Turci? 

La sfârşitul veacului al XVI-lea, în anul 1593, se urcă pe 
tronul "Ţării Românești Mihai Viteazul. Doi ani mai târziu, în 1595, 
ocupă scaunul Moldovei, cu ajutor polon, Ieremia Movilă. 

Chiar de la începutul domniei lor, constatăm o mare rivali- 
tate și o dușmănie de moarte între cei doi Voevozi români. 

leremia Movilă, ca supus credincios al Turcilor şi Polonilor, 
nu se mulțumia numai să uneltească contra lui Mihai la Țarigrad, 
pentru a-l scoate din domnie, ci ducea chiar o acţiune fățişe contra 
lui, lăsând liberă trecerea Tătarilor prin Moldova ca să prade 
Țara Românească și împiedicând, dimpreună cu Polonii, venirea 
Cazacilor în ajutorul lui Mihai. 1) 


3) Hurm. Doc. III, pag. 491; Supliment, ll, 1, pag. 384. 

De aceea, în 1596, Mihai năvăleşte în Moldova, bate pe 
leremia şi-l alungă din domnie; dar după plecarea lui Mihai, 
Ieremia își ocupă din nou tronul. 

Trecură câțiva ani, fără nici o nouă ciocnire între cei doi 
rivali. 

In acest timp, în Ardeal se întâmplară unele schimbări. | 
Cardinalul Andrei Bâthory, ajuns Principe al Ardealului, e un , 
partizan al Polonilor, şi după ce reuşeşte să obţină, la 26 lunie 
1599, supunerea lui Mihai Viteazul, trimite ambasadori la Turci, * 
ca să le închine Ardealul şi Țara Românească. 1) La această apro- 
piere a lui Bâthori de Turci a contribuit şi Domnul moldovean 
leremia Movilă, care, neuitând vechea lui ură contra lui Mihai, 
socoti că a venit momentul să-l alunge din domnie. 

Pentru aducerea la îndeplinire a planurilor sale, Ieremia 
Movilă alege pe unul din sfetnicii săi devotați, pe Paharnicul Ion 
Caraiman, boier de ţară, care era căsătorit cu Nastasia, fiica lui 
lon Prăjescul. 

Ce-o fi făcut mai înainte Caraiman nu ştim, dar din 1599 
începe activitatea lui în apărarea intereselor Moldovei şi a Movi- 
leştilor în afară. 

Asttel, în 1599, el merge cu ceauşul ce conducea solii tur- 
ceşti la Andrei Bâthory şi ia parte la tratativele acestuia cu Turcii. 

Când trimişii Principelui Ardealului vin în August sau Sep- 
temvrie 1599 la Constantinopole, ca să se prezinte Marelui Vizir 
Ibrahim Paşa, ei erau însoţiţi şi de solul lui leremia Movilă, de 
„Caraiman Aga“ 2), care nu-i decât Paharnicul Caraiman. El fu 
primit cu onoruri. 

Văzând nemulțumirile Turcilor contra lui Mihai Viteazul pen- 
tru politica lui de apropiere de Imperiali, Caraiman profită de 
acest lucru pentru a spune Turcilor că Domnul său ar putea să-i 
scape de Mihai, dacă ei ar consimţi ca pe tronul Ţării Româneşti . 
să fie adus fratele lui Ieremia, Simeon Movilă, pentru care Ca- 
raiman cerea de la Turci nu numai Muntenia, ci şi o parte din 
Banat, până la Timişoara. 3) 


1) Hurm. Doc. III, pp. 320, 528. 

2) Hurm. Doc. XII, pag. 469. Un raport german ne spune despre Ca- 
raiman că sosi la Poartă cu 15 servitori şi cu o scrisoare către Sultan (Jbi- 
dem, pp. 497-99). 

5) Hurm. Documente, XIL. pag. 469. 

Caraiman avea şi o scrisoare din partea Domnului său către 
Sultan, care-l primi şi-i dete, ca mulțumire pentru servicii, o vestă 
de aur. 1) 

Cu acea ocaziune s'a făcut de Sultan daruri şi Domnului 
Moldovei pentrucă a determinat pe Principele Ardealului la pace. 

Cât a stat la "Țarigrad, Caraiman puse mari stăruințe pentru 
detronarea lui Mihai. Neavând însă nici un rezultat, 3) căută să 
obţină cel puţin un ajutor în bani sau oameni *) şi, deşi se ducea 
în toate zilele la Marele Vizir, expunându-i pericolul ce-i amenința 
Moldova, el nu s'a ales decât cu speranţe. ?) Văzând în fine că-și 
pierde timpul înzadar, Caraiman se întoarce în Martie 1600 în ţară. 

Aflând de uneltirile lui leremia la Poartă şi pentru a pune 
capăt acțiunii lui dușmănoase, Mihai cucereşte Moldova în Mai 
1600, detronând pe Ieremia, care se refugiază la Poloni. 

Pentru a-şi recăpăta domnia, Ieremia trimite din nou pe 
Caraiman la Constantinopole după ajutoare. De data aceasta, solul 
moldovean reuşeşte să convingă pe Turci de pericolul ce-i amenință 
dacă Mihai păstrează Moldova şi obține de la ei o sumă de 
400.000 cechini, cu care Caraiman se întoarce la Ieremia, ca să 
angajeze cât mai mulți Cazaci. 5) 

Intre timp, Mihai e chemat grabnic în Ardeal, ca să înnă- 
buşe o răscoală, dar e bătut în Septemvrie 1600 de Basta la 
Mirăslău. 

Profitând de această înfrângere, leremia vine iarăşi pe tronul 
Moldovei, ajutat de Poloni, cari năvălesc apoi în Țară Românească. 
Mihai căută să-i oprească pe Teleajăn, dar e învins la 20 Oc- 
tomvrie 1600 şi alungat din ţară. Polonii pun pe tron pe Simeon 
Movilă, fratele Domnului moldovean. 

Activitatea desfășurată de Caraiman fu încoronată de succes. 

Steaua lui Mihai începuse să pălească. Dacă el nu va mai fi 


1) Hurm. Doc. XII, pp. 497—99, 

2) Hurm. Doc. 1V, 2, pp. 20, 25, raport venețian din 1600; alt doc. din 
1601, ibidem„pag. 46; Doc. XII, pag. 469. 

2) Hurm, Doc. IV, 2, pag. 7, raport venețian din 10 Ianuarie 1600. 

4) Hurm. Doc. IV, 2, pag. 20, rapoarte venețiene din 7 şi 22 Martie 1600. 

5) Ilurm. Doc. IV, 2, pag. 25, raport venețian din 15 lulie 1600, 

un pericol pentru Movileşti, se vor ridica alți pretendenți, cari vor 
lupta pentru alungarea lui Simeon Movilă din scaunul muntean. 

In Noemvrie 1600, Caraiman reuşeşte ca Turcii să recu- 
noască pe Simeon Movilă ca Domn al Țării Româneşti și îi duce ; 
semnele puterii!); apoi se întoarce iarăși la Constantinopole, unde 
va avea de dus luptă crâncenă cu agenţii lui Radu Șerban, ti- 
valul lui Simion 2). i 

Reuşind Radu să ocupe tronul muntean în August 1602, Carai- 
man stăruie din nou la Turci pentru readucerea lui Simion Movilă 2), 
dar Ibrahim Paşa îi răspunde că ceeace Sultanul a făcut să fie bun 
făcut şi Simeon să părăsească Țara Românească. In urma acestei 
schimbări, ne mai fiind nevoie de prezenţa lui la Constantinopole, 
Caraiman e chemat în țară, către sfârșitul anului 1603 — după 
cum reiese dintr'un raport venețian — și înlocuit cu un alt agent 
moldovenesc, făcându-se şi daruri Porții cu ocazia acestei schimbări 4). ; 

Intors în Moldova, Caraiman îşi reia funcțiunea de Mare 
Paharnic și în această calitate e menționat în diferite acte şi hri- 
soave domnești de' cumpărare şi de judecăți cu rudele sale5). 

Tot ca Mare Paharnic, Caraiman zidi, în 1605, o biserică în 
satul Dulceşti,*) iar în 1606 figurează într'o danie făcută de le- 
remia Vodă mânăstirii Secul 7). 

Până la sfârșitul anului 1606, Paharnicul Caraiman se găsia 
tot în ţară 8), căci figurează întrun act de cumpărare din 2 De- 
cemvrie 1606 *). | 

Ieremia Movilă muri în lulie același an, iar în locul lui se 
urcă pe tronul Moldovei, fiind ajutat de Turci, fratele său, Simeon 


Cat DE aa za ai aa 





:) Hurm. Doc. IV, 2, pag. 33. 

2) Hurm. Doc. IV, 2, pp. 46, 51, scrisoarea lui Radu Vodă către amba- 
sadorul venețian dela Constantinopole. 

3) Hurm,. Doc. IV, 2, raport venețian din 2 Decemvrie 1602. 

1) Hurm. Doc. IV, 2, pag, 215. 

5) Academia Română, manuscrise, Cond. 234, foaia 50, anul 1604; con- 
dica 234/12 a. 1605; Acad. Rom. LXXXIV. 91. 

6) Ureche, Miron Costin, Il, 2, pag. 594. 

1) Melchisedek, Cronica Romanului, |, pag. 30. 

53) Academia Română, Condica 234/40, 234/13, 234/14, acte din 3 
Februarie, 20 Martie şi 22 Iulie 1606. 

9) Acad. Rom. Condica 234 îoile 14—15. — Alt document în Hurm. 
Doc. IV, 2, p. 287. 

Movilă, care domnise mai înainte şi în Ţara Românească. Polonii 
vedeau cu ochi răi noua orientare a Moldovei și au încercat să 
scoată din domnie pe Simeon, însă m'au izbutit. 

După moartea lui Ieremia, se iviră mai mulți pretendenți la 
tronul Moldovei, dintre cari cel mai pericolos era Ştefan Bogdan, 
fiul Sasului: Acesta promitea Turcilor, dacă ocupă tronul, să le 
sporească tributul. Ştefan Bogdan ajunsese până în Anglia în 
timpul pribegiei sale şi solicitase protecţia Regelui Iacob I. De 
aceea, în acţiunea sa, va fi susținut de ambasada engleză din 
Constantinopole. 

Situaţia lui Simeon Movilă deveni destul de critică, în urma 
uneltirilor acestui pretendent. Pentru a le combate, el trimite un. 
agent la Poartă ca să fie recunoscut de Turci ca Domn. 

Corespondenţa venețiană nu ne spune numele acestui agent!), 
dar e foarte probabil că a fost tot Caraiman, care mai adusese 
servicii Movileştilor și în alte împrejurări; 

In tot cazul, solia lui Caraiman a fost de scurtă durată, căci 
îl găsim din nou ca boier cu dregătorie întrun hrisov de întă- 
ritură din 17 lulie 16072). 

Simeon Movilă moare în Septemvrie '1607. Urmează câteva 
săptămâni o luptă pentru domnie între urmaşii lui leremia și ai 
lui Simeon Movilă. Se formează două partide de boieri, din care 
una susținea pe Constantin, fiul lui Ieremia, sprijinit şi de Poloni, 
iar alta .pe Mihăiaş, fiul lui Simeon, ajutat de Turci. 

Un raport venețian din 15 Februarie 1608 ne spune că fiul 
lui leremia, ajungând Domn în Moldova, „a trimis la Poartă un 
agent al său numit Caraiman Aga, cu bani, ca să capete graţia 
Porții şi confirmarea în domnie“ 3). 

Ajuns la Constantinopole cu o parte din tribut, vreo 50.000 
cechini, Caraiman avu de luptat cu agenţii lui Gavrilă Movilă, cari 
făceau intrigi şi amenințau pe Turci cu o invazie a Cazacilor, . 
dacă acesta nu obţine tronul Moldovei, spunând că actualul Domn 
Constantin Movilă e unealta Polonilor. In această luptă aprigă, 


* 


1) Hurm. Doc. IV, 2, pag. 289. 
2) Ureche, Miron Costin, II, pag. 582. 
3) Hurm. Doc. IV, 2, pag. 294. 

Caraiman era susținut de ambasadorul Angliei, pe când agenții lui 
Gavrilă erau ajutaţi de capuchehaia "Ţării Româneşti şi de câţiva 
boieri moldoveni, nemulţumiţi de Poloni. 1) 

In cele din urmă, Caraiman reuşeşte să obțină confirmarea 
Iui Constantin Movilă, sărută vesta Sultanului şi face şi darul 
obişnuit; dar i se pune condiţia ca el să stea la Constantinopole 
pentru a asigura plata tributului 2). In același timp, agentul lui Ga- 
vrilă şi ceilalți boieri sunt trimiși în ţară, dându-li-se sfatul — cum 
relatează un raport venețian — „să se acomodeze cu noua situa- . 
țiune şi să se umilească învingătorului“ 3). Ş 

Situaţia lui Caraiman, cu tot succesul ce obținuse, devenia 
însă din zi în zi mai critică din cauza intrigilor şi mai ales din 
întârzierea ce punea Constantin în trimiterea tributului. Sosind 
numai o parte din tribut, Marele Vizir îi face aspre mustrări lui . 
Caraiman 4). i 

Către sfârşitul anului 1608, se ivi un periculos pretendent la 
tronul Moldovei, Ştefan Bogdan 5), care era sprijinit, în uneltirile 
lui, de ambasada Angliei, de o parte din boieri şi de un sol al 
Tătarilor 8). 

Acest pretendent, dorind să scape de Caraiman, rugă pe am- . 
basadorul englez să intervină la Divan pentru izgonirea din Con- 
stantinopole a capuchehaielei moldovenești 7). Nereuşind pe această 
cale, Ştefan Bogdan pune pe boierii moldoveni, cari sosiră la  : 
Poartă ca să-l sprijine, de maltratează pe Caraiman 8). 

Aflând Marele Vizir de cele întâmplate și cum simpatiza mult 
pe Caraiman, arestează pe boierii moldoveni bătăuși, pune de-i 
bate în public la Divan, apoi pe unii îi închide în cele 7 turnuri, 
iar pe vreo 50 din ei îi condamnă la galere,") luând totodată 
contra pretendentului măsuri energice şi mustrând pe ambasadorul 
englez care-l adăpostia. 














1) Hurm. Doc. IV, 2, pp. 295—296, raport venețian din 4 Martie 1608, 
2) Hurm. ibidem, pag. 296. 
3) Hurm, ibidem, raport venețian din 12 Martie 1608. 
4) Hurm. Doc. IV, 2, pag. 298. 
5) Hurm. ibidem, pag. 299, raport venețian din lulie 1608. 
-6) Hurm. ibidem, pag. 300, raport venețian din 28 Octomvrie 1608. 
7) Hurm. ibidem, pag. 301, raport venețian din 2 Decemvrie 1608. 
8) Hurm. ibidem, pag. 302, raport venețian din 29 Decemvrie 1608. 
9) Hurm. ibidem, pag. 302, raport venețian din 24 Februarie 1609, 

In anul următor 1609, izbucnesc grave neînţelegeri între 
Domnul Moldovei şi Principele Ardealului, din cauză că Con- 
stantin Movilă refuzase să-i dea în căsătorie pe fiica sa. De am- 
bele părţi se făceau pregătiri militare febrile. Caraiman își dădea 
toate silințele şi făcea tot felul de stăruințe şi promisiuni la Poartă, 
rugând pe Marele Vizir să intervină și să împace pe cei doi 
vecini £). 

De altfel, și Principele Ardealului anunţase pe Vizir că va 
merge contra Domnului Moldovei, duşmanul său, şi solicita ridi- 
carea în Domnie a lui Ştefan Bogdan, favoritul Angliei ?). 

Tocmai în aceste grele împrejurări, Caraiman era paralizat în 
acțiunea sa prin faptul că întârzia să sosească din Moldova tributul 
datorit; de aceea el nu se mai arăta la Divan decât foarte rar5). 

Conflictul cu Ardealul n'a putut fi aplanat şi războiul în- 
lăturat decât datorită dibăciei lui Caraiman, căruia numeroşii săi 
protivnici nu-i vor ierta acest nou succes. 

In adevăr, puţin timp după aceea, Caraiman e ucis în De- 
cemvrie 1609 de partizanii lui Ştefan Bogdan). Numai prin acest 
mijloc ei au putut să scape de acela care era în Constantinopole 
nimicitorul planurilor lor. 

Aflând Marele Vizir de uciderea lui Caraiman, care se bucura 
de o situație excepțională la Poartă, s'a indignat foarte tare și a 
dat ordin să fie aruncaţi în închisoare toţi cei bănuiţi de acest 
omor, deși complicele principal şi autorul moral se găsia adăpostit 
la ambasadorul englez 5). 

Incepând din 1010 și documentele interne moldoveneşti vor- 
besc de „răposatul Caraiman“ €). 

Aşa şi-a încheiat activitatea lui diplomatică Marele Paharnic 
lon Caraiman, apărând cu credință, până la moarte, interesele 


1) Hurm. ibidem, pag. 303, raport venețian din 20 Martie 1609. 

2) Hurm. Doc. IV, 2, pp. 305-—306, raport venețian din 31 Oct. 1609; 
lorga, Analele Acad. Române, tomul XIX, pag. 257. 

3) Hurni, Doc. IV, 2, pag. 305. 

1) Hurm, ibidem, pag. 306, raport venețian din 26 Decemvrie 1609. 

5) Hurm,. ibidem, pag. 30. 

6) Acad. Română, XLI, 16; Acad. Rom. condica 234, foaia 40; Acad. 
Rom. XXX, 92, 

Domnitorului şi ale ţării sale. El a căzut ca un ostaş pe câmpul de 
bătaie, în serviciul comandat. 


Caraiman, fiind trimis în solie în diferite ţări, ajunsese o: 


personalitate bine-cunoscută nu numai la Turci, unde se bucura 
de multe simpatii, ci şi în Polonia şi Ardeal, fiind socotit ca un: 


abil negociator. 3 

In privința modului lui de a trata cu Turcii, putem cita un 
raport venețian din 4 Martie 1608 care, relatând solia lui Caraiman 
la Constantinopole ca să obţină de la Turci recunoaşterea lui Con- 


stantin Movilă ca Domn al Moldovei, spune: „Caraiman, agentul - 


lui Constantin, cu o mână dă și promite daruri şi tribut mare şi 
cu cealaltă ameninţă, zicând că în orice caz Domnitorul său va 
“păstra tronul, deoarece nu-i lipsesc mijloacele“ 1). 

Se făcea aluzie la un eventual ajutor din partea Polonilor. 

Dibăcia cu care Caraiman ştia să trateze diferitele chestiuni 
uimia chiar pe străini, iar rivalii săi vedeau întrânsul un adversar 
de neînvins. | 

De aceea, Principele Transilvaniei, scriind în 1609 Marelui 
Vizir ca să înlocuiască pe Constantin Movilă cu Ştefan Bogdan, 
pretendent la tronul Moldovei, îi recomanda, între altele, pentru a 
reuşi „să câștige pe Caraiman Aga, agentul actualului Domn mol- 
dovean, care e acolo (în Constantinopole) rădăcina tuturor relelor“ ?). 

Paharnicul Caraiman a fost, fără îndoială, unul din cei mai 
de seamă soli din trecutul românesc, datorită calităţilor lui excep- 
ționale și modului strălucit în care a ştiut să se achite de multele 
și grele însărcinări ce i s'au încredințat de Movileşti. 


(Va urma). 


1) Hurni. Doc, IV, 2, pag. 295. 
2) Hurm. Doc. IV, 2, pp. 305—306. 

si ciobanii ardeleni 
de Mih. Popescu 


Mavrogheni ş 


In dorința de a fi un bun gospodar și a menţine obiceiu- 
rile vechi, Mavrogheni s'a gândit şi la ciobanii ardeleni care-și 
păşteau și iernau turmele în 'Ţara-Românească. 

El introdusese prin hrisovul ce-l dete aceeași măsură atât 
pentru ciobanii Bârsani cât și pentru Ţuţueni. Aceștia plătiau 
pentru ierbărit 10 bani de oaie, 33 de bani de vita mare Și! iju- 
mătate, adică 16!/2, de vita mică. 

Pentru prosperitatea și siguranţa ciobanilor Domaitorul mai 
luă măsura ca gelepii să nu îndrăsnească să le ia oile fără preţ 
sau în silă, ci să se tocmească și să le ia cu învoială atât pen- 
tru nevoile țării cât și ale Ţarigradului. 

Le mai cerea pentru perdea sau saivan să dea câte un 
taler și câte un miel, sau când w'ar da miel, să dea dare doi 
taleri. 

Ca să nu fie gâlceavă în privința perdelei, hotăreşte ca 
preţul de mai sus să se dea pentru perdeaua în care să încapă 
cel mult 700 de oi. li stabilește aşadar mărimea. 

li scoate apoi pe ciobani și vitele lor de sub urmărirea 
căpitanilor de poştă, pe care îi opreşte de a le lua caii pentru 
poşta domnească; deasemenea oprește şi pe vătatii de plaiu de 
a le face greutăți la trecerea graniței, precum şi pe căpitanii de 
margine. 

- Trecerea vitelor la păşune, spre munte sau spre baltă, na- 
tural că da ocaziune la certuri şi de aceea ia măsuri și în pri- 
vința aceasta, cum ia şi pentru cazul că ar fi căzut oile în gro- 
pile de bucate. Căci pe vremea aceea, pentru mai multă sigu- 
ranţă și pentru ușurință în acelaşi timp, populaţia ţinea cerea- 
lele — orzul, grâul și porumbul — în gropi săpate în pământ. Se 
făcea adică o groapă mare, se ardea câteva săptămâni, până se 
făcea ca o oală; iar dupăce se curăța de cenuşe, se punea un 
strat de paie la fund, peste care se turnau apoi ceriale, lăsân_ 
du-se la gura groapei loc pentru alt strat de paie şi unul de 
pământ, care se bătea bine, încât nu se mai cunoștea decât de 
stăpân locul unde era groapa. 

zi a ta Stă 


i: 


stati 


Sistemul acesta de păstrare a cerealelor este vechiu, de la 


moși-strămoși, și el a îost până târziu foarte mult întrebuințat: 
la noi. 


Pee 


3 

Ocupaţia de predilecție a locuitorilor fiind agricultura, nu- 
mărul gropilor acestora trebue să fi fost destul de mare, încât i 
Domnia trebuia să ia măsuri pentru astuparea lor, căci altfel pi: 
erau periculoase, adâncimea lor fiind până la 5 m., iar diame- 4 
trul de la 3 la 4 metri. E, 
Pe Bărăgan, locul pe unde mergeau turmele la păscut, sau i 

la iernatic în baltă, s'a întrebuințat până de curând sistemul i 
acesta de păstrare a cerealelor. | A 
In timpul războiului pentru întregirea Neamului, pe timpul 4 
ocupației austro-germane, mulţi locuitori și-au salvat avutul în j 
asemenea gropi, făcute sub vatra focului. E 
* Ș, 


* %* 


Aşezământul ce s'au făcut pentru Ardeleni, care așezământ 
s'au întărit și cu prea înalta împărătească poruncă : 

1. Ciobanii din Ardeal pentru oile ce vor a paşte în pă- 
mântul Ţării-româneşti să aibă să plătească oeritul câte 10 bani 
de oaie numai; şi plocoanele după obiceiu; asemenea şi văcă- 
ritul streinilor să-l plătească și Bârsanii şi Ţuţuenii, tot cu un 
preţ, iar nu cu deosebire, unii într'un fel și alții într'altfel, adică: 
de vita mare câte 33 bani şi de vita mică câte jumătate. | 

2. Gelepii 1) să nu îndrăsnească a lua oi cu silă de la 
aceştia, sau fără preț, în vreme ce cumpără și pentru trebuinţa 
Ţarigradului, nici altă dată, ci să cumpere cu tocmeală și cu 
învoire și cu bani gata. Insă și numiții Bârsani să nu se arate 
cu împotrivire la vânzarea oilor pentru trebuința 'Ţar'gradului?), 
ci să vânză cu prețul lor şi cu învoire, ca să nu se pricinuiască 
lipsă nici la oile Tezigradiilui 

3. Pentru perdea să aibă să dee fieşcare câte taleri 1 şi 
câte 1 miel la stăpânii moşiilor, sau când nu vor da mielul, să 
dee câte 2 taleri, iar mai mult nu. 

Şi pentru ca să nu fie pricină, perdeaua să nu fie nici 
mai mare nici mai mică de câte oi 700 şi de fieşce 700 oi să 
se dea un miel şi 1 leu la stăpânii moșiilor, iar nu mai mult. 


lar de le va fi perdeaua mai mică asemenea iarăși să urmeze 
fără de pricinuire, 


1) Gealep —. cel ce face negoţ cu oi. 
2) Țarigrad = Constantinopol. 

4. Căpitanii de pe la menzilhanelele :) țării să nu iee de 
azi înainte cu sila caii ciobanilor sau măcar şi ai altora, iar 
care va îndrăsni acest fel de fapte necuviincioase numai decât 
ispravnicii județelor pe acei căpitani să-i trimită către Dum- 
nealui vel spătar, ca să-și iee căzuta pedeapsă și să plătească 
și paguba cailor. 

5, Vătaşii de plaiu să nu îndrăsnească să iee (sub) vre-un fel 
de numire bani de la acești ciobani, nici la mergerea nici la 
întoarcerea acestor ciobani. 

6. Căpitanii de margine să nu îndrăsnească să iee bani 
sau altcevaș de la mai sus zişii Bârsani, cu nici un îel de me- 
nire, că de se va îndrăsni cinevași, îi va plăti îndoiţi şi se va 
pedepsi de către Dumnealui vel spătar. 

7. Pentru vitele mai sus zișilor ungureni, ce vorintra prin 
bucate și prin țarină, să se facă ispășire după dreptate și să 
plătească paguba acei cu vitele și să grijască Dumnealor 
ispravnicii când vor jelui cinevaș că s'au năpăstuit, să-i înfă- 
țişeze cu vorniceii și ce vor fi luat mai mult din dreptate, să-i 
pue să plătească îndărăt și să se pedepsească. 

8. Stăpânii moşiilor să aibă grijă a-şi astupa gropile ?) lor 
de bucate și ori cine măcar, groapele sale, ca să nu se în- 
tâmple să cază vre-o vită în groapă, găsindu-o distupată. ŞI 
Dumneavoastra ispravnicilor ai judeţului să cercetaţi cu amă- 
nuntul, și ori când se va întâmpla să se răpue vre-o viță cu 
acest mijloc, cercetând de acea groapă a cui a fost, pre acel ce 
a avut-o, prin maraietul judecății Dumneavoastră să-l apucaţi 
să plătească vita, care s'au răpus. lar când stăpânii groapei nu 
se vor aila, atunci să fie tot satul dator să răspundă gloaba, ca 
să grijească cu datorie pentru toți cei streini ce era pe moșie 
să-și astupe gropile de bucate în toată vremea. 

9. Mai sus numiții ciobani să aibă voe a cumpăra po- 
Tumb şi a-l aduce prin plaiuri pe la stâni, însă porumb numai 
cât le va fi trebuincios pentru mâncarea și hrana lor și aceasta 
prin știința vătafului de plaiu, pentru ca să privigheze vătaful 
a nu trece cu acest mijloc ciobanii zahareaua de porumb de 
vânzare, de neguțătorie, căci atunci se va pedepsi vătaful. 

10. Mai sus zișii ciobani tunzându-și vitele lor, lâna ce 
vor lua dela dânsele să o treacă înlăuntru, ca un lucru al lor, 
fără de a li se cere nimic de avaet,) nici cu numele de 
vamă, însă și ciobanii să nu-și tunză oile la baltă ci să le tunză 
după vechiul obiceiu, lângă hotar. 


1) Menzil =— poștă. i 

2) Inainte vreme populaţia păstra cerealele în gropi făcute în pământ, 
în loc de magazii. 

3) Avaet =— dajdie, taxă. 

11. Mai sus numiții ciobani, munții și delnițele și locurile 
ce le vor trebui pentru pășune vitelor lor să aibă a le tocmi cu: 
stăpânii acestora din preţ cu învoială și mulţumită, tocmindu-se 
după dreptate și pentru plată şi chirie, în loc de bani de vor 
da caş, la cașul ce-l vor da să nu se facă vicleșug la nicio 
parte ci să se cântărească cu dreptate și Dumneavoastră isprav- 
nicilor foarte să grijiți ca să nu se năpăstuiască nici o parte 
măcar cât de puţin, ci la vremea cântăritului să orânduiți om 
al Dumneavoastră lângă cantaragiu, care să privigheze să nu se 
facă năpăstuire la nici o parte. :- 

12. Pentru brânza ce din vechime este obiceiu a-și face 
pentru trebuinţa lor, după ce încetează în luna lui August a da 
caş la cășărie, trecându-o înlăuntru, să nu fie supăraţi de vamă, 
sau de alte cereri. Așijderea și pentru vama peilor de oi moarte 
să nu se supere, cum şi lâna de la vitele lor, când vor tunde 
după obiceiu oile lor la hotar, trecându-o atunci, să nu fie su- 
păraţi de vamă ; iar când vor tunde oile la vale şi vor da bă- 
nuială că cu lâna lur dimpreună cumpără și altă lână streină, 
pentru neguțătorie, atunci, prin marafetul Dumnealui Aghentul, 
să se apuce ciobanii, ca să plătească vamă, să nu se păgubiască 
miria!) împărăteaşcă ; însă pentru acei ce rămân vara la câmp cu 
oile și nu la murite să ierneze să le tundă la vale; pentru lâna 
acestora așa să urmeze oamenii: să le ceară răvaş de oierit şi 
văzând suma oilor ce au plătit, să cântărească lâna și să ție 
seamă de lâna ţigae o oca o lână de fieșce oaie și de oaia 
bârsană două, iar după această socoteală cât vor avea mai multă 
să plătească vamă, după dreptate. | 


1787 Februarie 20. 
(Condica XVII pag. 168.) 


1) mri, miria == guvernul turcesc. 

Un francez acum o sută de ani despre 
fările române și unitatea lor 


Paginile. a căror traducere o dăm mai jos, cuprind impresiile 
unuia din numeroșii străini cari au văzut ţările noastre în prima 
jumătate a secolului trecut, câțiva zăbovind, prin ocupațiile lor, une- 
ori de agenți diplomatici, mai îndelung aci. Felix Colson e din 
aceștia. În șirul celor ce ne-au cunoscut, în acea vreme,. el ia loc 
alături de Recordon, Salaberry, Laurencon, M. J. Lejeune, Wil- 
kinson!) ş. a. 

Cartea — întâlnită, cealaltă primăvară, în drumul unor alte 
preocupări — în care îşi strânge notele și observaţiile, poartă titlul : 
Despre starea actuală și despre viilorul principatelor Mol- 
dovei şi Valahiei, urmată de tratatele Turciei cu Puterile Eu- 
ropene și de o hartă a Țărilor Române. ?) Ea apare la 1839 
şi cuprinde date de geografie românească, de istorie, de organizare 
politică și militară etc. 

Dintre toate, am socotit interesante pentru cititorul român de 
astăzi capitolele de consideraţiuni privitoare la provinciile româneşti 
şi la o viitoare unire a lor. O vedere plină de simpatie înțelegătoare, 
de simț al realității şi al dreptății istorice dă, pe alocurea, acestor 
rânduri accente profetice. Suntem bucuroşi azi, în mijlocul atâtor 
frământări şi nesuranţe externe, să aflăm, în cartea străinului de 
acum 100 de ani, vădirea unei linii de desvoltare necesară, pe dea- 
supra tuturor piedecilor, a neamului nostru. Conștiința mândră a ei, 
cu consecințele-i fireşti de positivă apărare şi de inteligentă diplo- 
maţie, ne împiedecă să acceptăm cu oricine discuția asupra dreptu- 
rilor noastre aci și rămâne armătura Suflelească cea mai reală în 
vremurile noastre. 

Transcriem ?) şi reînviem aceste pagini în primul rând pen- 


tru noi. 
Elena-Ana Ionică 


1) Recordon: Lettres sur la Valachie. Paris, 1821. 

Salaberry: Essais surla Moldavie et la Valachie. Paris, 1821. 

Laurenqon: Nouvelles observations sur la Valachie. Paris, 1822. 

M. |. Lejeune: Voyage en Moldavie et en Valachie. Paris, 1822. 

Wilkinson: Tableau historique, geographique et politique de la Mol- 
davie et de la Valachie (trad. M. de la Roquette) Paris, 1824, 

2) F. Colson: De Petat present et de Pavenir des principautes de la 
Moldavie et de la Valachie, suivi des traites de la Turquie avec les Puis- 

Partea a Ill-a, Capitolul Ii. 
Despre Românii încorporaţi imperiilor Austriei şi Rusiei 


Basarabia, aşezată între țărmurii Nistrului şi ai Prutului, este 
îără îndoială partea Moldovei cea mai bogată în cereale. Chişi- 
năul, capitala acestei provincii, nu mai este populat azi decât de 
Ruşi şi de un foarte mic număr de funcţionari moldoveni. Con- 
tele Woronsoff, guvernatorul general al noii Rusii, e un om foarte 
mărginit în privința administraţiei. El nu poate suferi pe Moldo- 
veni, pentru motivul că sunt Moldoveni şi, prin urmare, le face 
tot răul cu putinţă. 

Conducerea poliției şi a celor din lăuntru este încredințată 
de guvern unor ofițeri retrași din serviciu, cu dreptul de a jefui 
fără teamă de pedeapsă pe locuitori, cari sunt întotdeauna asu- 
priți. In Basarabia se află câţiva boieri: aceștia trăiesc retraşi la 
moşiile lor şi se ocupă numai şi numai cu agricultura. Averea lor 
este foarte mediocră, căci au fost ruinaţi de şicana rusească. Pen- 
tru a ne face o idee de acest haos al procedurilor, ajunge să ştim 
că din banii de pe timbre se plătesc lefurile tuturor funcţionarilor 
şi tot mai rămâne. 

Instrucţia publică este într'o stare de plâns, sau mai degrabă 
nici nu există. Limba moldovenească nu se învață în nici o şcoală. 
Nu este decât o singură tipografie la Chişinău, unde nu e voe 
să se tipărească decât cărți de rugăciune, absolut indispensabile 
pentru slujba bisericii, unde totuşi se încearcă, în toate chipurile, 
să se introducă limba rusă. 

Cât despre popor, el este activ, muncitor, întreprinzător; dar 
nu îndrăzneşte să se miște; căci la cea mai mică bănuială asupra > 
unui individ, nenorocitul este deportat în Siberia, sau, în cazul cel 
mai bun, e condamnat la o pedeapsă care nu se isprăveşte decât 
ori prin ruina, ori prin moartea sa. 

Marii boieri cari au majoritatea moșiilor, trăiesc la laşi şi 
nu se duc niciodată să şi le vadă. Câţiva au şi făcut cunoştinţă 


sances Europeennes et d'une Carte des Pays roumains, Paris, 1839. Chez A. 
Pougin, libraire. Quai des Augustins. 

3) Fragmente din lucrarea lui F. Colson au mai apărut, în “traducere, 
în presa românească, curând după apariția aceleia. Manuscrisul 987, Bibl. 
Acad. Rom., cuprinzând 380 foi, cu menţiunea: „Literare, diverse 1837—1892 
(publicate în Foaia pentru minte... și Observatorul)“, poartă la nr. 10 (pa. 
28—39) : „Despre statul de acum şi cel viitor al principatelor Moldovei, Va- 
lahiei ş. c. |. de M. Felix Colson (extractu din Journal des Debats politiques 
et litteraires din 25 Nov. 1839). 


OBCU CLUJ 


= 067 


cu guvernul rusesc, care le intentează procese de îndată ce nu 
mai urmează servil voința consulului Rusiei. 

Această provincie, pe care Moldova o stăpânea liniştit de 
trei secole!) şi care domina Marea-Neagră în acea parte pe care 
hărţile din sec. al XVIII-lea o numesc Pontul-Euxin al Moldovei, 
a pierdut un litoral foarte frumos ce se întindea de la Cetatea- 
Albă până la Gurile Dunării. Tratatul a lipsit-o și de un port 
foarte frumos pe acelaşi fluviu. Deşi sacrificat cu totul provin- 
ciilor Rusiei meridionale, portul Reni a produs în 1836 şi 1837 o 
mişcare destul de importantă. 

Ruşii au făcut încercări de colonizare în Basarabia. Ei şi-au 
închipuit că, dacă ar chema mulţi străini, dacă i-ar transplanta cu 
sila acolo, cum au făcut cu Bulgarii în 1828, ar putea să desna- 
ționalizeze pe Români şi să-i reducă la o neputincioasă minori- 
tate; dar până acum m'au putut reuşi şi intenţiile perfide cari au 
condus totdeauna pe ari şi i-au împins să distrugă orice senti- 
ment de naţionalitate, au găsit o puternică rezistență la Români, 
legați cu o tărie neînvinsă de graiul lor, de portul strămoşilur şi 
trăgând nădejde să fie uniţi cu fraţii de cari sunt separați, ca să 
formeze o singură națiune. 

Un fapt demn de luat în seamă este că niciodată un Român 
din Basarabia şi din Austria nu numeşte pe un locuitor din 
Moldo-Valahia altfel decât frate, (româneşte în text). 

Bucovina fu cedată Austriei în 1776; această cesiune fu ur- 
marea negocierilor baronului de Thugatt, înternunţiul imperial și 
regal la Constantinopole. Domnul Moldovei, Ghika, protestă şi fu 
strangulat, după cererea formală a Curţii din Viena. Marii boieri 
moldoveni emigrară în Moldova şi, cu toate ofertele cabinetului 
austriac de a le da titluri de conți, niciunul din ei nu voi să în- 
ceteze de a fi Român pentru a aparţine Imperiului, ci toți preferară 
cu curaj ruina unei asemenea apostazii. Bucovina este azi încor- 
porată Galiției şi alcătueşte un departament al ei. Această pro- 
vincie, aşa de folositoare Moldovei prin poziţia și fertilitatea sa,— 
făcând abstracţie de străvechea ei populaţie — e azi locuită de 
oameni de tot felul şi mai ales de Jidani, atraşi de Austria care le 
dă moşii. Țara e bogată şi bine cultivată. Proprietatea e foarte 
mărunțită. Românii tot mai formează fondul populaţiei şi sunt încă 
cei mai numeroși. 

Banatul Timişanei îu cedat Austriei către mijlocul secolului 
din urmă; în acest ținut românesc, Valahii sunt foarte nenorociţi, 
cei mai asupriţi dintre toate populaţiile cari locuiesc această parte 


„„__1) După cum se va vedea și mai departe, autorul nu este totdeauna bine 
edificat asupra datelor mai vechi ale istoriei noastre. Nesiguranţa și ana- 
chronismul nu lipsesc din aceste pagini şi cititorul este rugat să le ia drept 
ceeace sunt. În liniile sale mari, adevărul istoric este însă respectat. 

a Statelor austriace. Cabinetul din Viena a crezut că poate să-i: 
sacrifice fără teamă de pedeapsă, fie politicei sale cu coloniile mi- 
litare, fie mândriei nobililor şi raselor dominante din Transilvania. 

"Va veni poate odată timpul când se va face dreptate tuturor, 
acestor crime de lese-naționalitate, când supremația imperiilor va fi 
aplecată. 


Transilvania, ţară românească, este locuită de patru populații - 


diferite. Nobilimea este maghiară (rasă ungurească şi nobilă); Sec- 
Klerii (Săcuii) sunt privilegiați ; Saxonii (Saşii), Germani coloni- 
zaţi, locuiesc oraşele ; au sate bogate și sunt destul de luminaţi. 
Valahii, vechii stăpâni ai ţării, se află într'o stare vecină cu scla- 
via. Ei m'aveau niciun drept până acum trei ani; legislația ungaro- 


transilvană îi arunca în rândul brutelor. Dar la suirea pe tron a : 


împăratului actual, episcopul din Blaj refuză să depună jurămân- 
tul, spunând că oamenii cari nu se bucură de niciun drept, n'au 
nevoie să se lege prin jurământ. Austria, speriată de acest ră- 
spuns, — şi cum nu putea să nu ştie că Valahii se distinseseră 
adesea prin vitejie, deşi foarte săraci. şi foarte asupriţi, că formează 
două regimente în Banat şi două în Transilvania, şi că unul din 
episcopii lor se pusese în fruntea mişcării împotriva Impăratului 
losif, luă hotărîrea să le dăruiască" oarecari drepturi civile şi mi- 
litare, anume: 1) dreptul de a avea ofițeri valahi în regimentele 
lor şi de a putea ajunge la rangul de colonel; 2) dreptul de eli- 
gibilitate în funcțiunile de senator şi consilier municipal. Austria, 
fericită. că află ocazia să se impună Maghiarilor unguri, dădu Va- 
lahilor o presă. Ei au azi un ziar literar şi politic în care am re- 
găsit traduse în limba valahă, mai multe articole din „Nafionalul“ 
împotriva Rușşilor, articole cari făceau elogiul deputaţilor valahi 
din partidul naţional. 

Valahii împrăștiați, dar uniți în mai multe locuri, sunt com- 
pacţi la frontiera Valahiei până la Olt (Altflus). Cronstadt este un 
oraş valah 1); el are fabrici de unelte şi de postavuri la îndemâna 
clasei sărace. Austria a căutat îndelung să semene neinţelegeri re- 
ligioase între Valahi, profitând de deosebirea de ierarhie a clerului 
lor: unii conducători sunt ortodocşi și alţii schismatici; dar azi 
episcopii s'au înțeles între ei şi seminarul religios din Blaj dă un 
exemplu demn de a fi luat în seamă: schismaticii, dintre cari unii 
se destinează preoţiei, se duc să-şi facă studiile acolo şi urmează 
aceleaşi cursuri cu ceilalți. 


1) Impresia autorului nu este prea mult exagerată. O statistică din 
1838 arată pentru Braşov o proporţie avantajoasă de populație românească. 
Astfel, 9300 Români stau în faţa a 14,500 străini. (Cf. art. d-lui A. Bărbat, în 
„Observatorul social-economic“ nr. 3—4 din 1936, Cluj.). Procentu' de 3%/0 
al Românilor din Braşovul românesc de astăzi era atunci larg depăşit. 

Valahii din Transilvania au viitor; nu pot să-i sufere pe Ma- 
ghiari, nu simpatizează nici cu Săcuii, nici cu Germanii; ei sunt 
Români şi trag nădejde să fie uniți cu Iraţii lor din  Moldo- Vala- 
hia. Ideea unei uniri se răspândește din ce în ce mai mult. Cu toții 
nădăjduesc să poată obține drepturi și privilegii pentru fraţii lor 
sdrobiți în Ungaria şi în Banat. Ei m'au uitat că Huniade, acest 
faimos general ungur era din sângele lor; că ei sunt mai nu- 
meroşi decât asupritorii lor; şi că tocmai în ţara proprie sunt 
reduşi la ilotism. Transivania poate da un mare număr de Valahi 
învăţaţi și distinşi, cari ar putea aduce mari servicii cauzei com- 
patrioților lor. 


Un alt capitol mai departe se ocupă, în legătură cu starea îm- 
părțită de atunci a ţărilor românești, de „nulitatea unora din con- 
cesiunile teritoriale ale Sublimei Porţi“. F. Colson, bazându-se 
pe tratatele Turciei cu Principatele, arată limitele drepturilor și obli- 
gațiilor ei şi semnalează abuzurile lipsite de orice temeiu de drept 
internațional, cari au mutilat e e Me integritatea Moldovei. Argu- 
mentele lui singure ar putea face să cadă orice pretenţiune de reven- 
dicare de mai târziu din partea imperiilor, avantajate atunci. Ceeace 
ne interesează pe noi, nu este arătarea dreptăţii noastre, ci felul în 
care ea se oglindește în mintea unui străin la acea epocă. 


Partea Ili-a. Cap. Vi. 


Se ridică acum întrebarea dacă teritoriul moldo-valah era şi 
este încă la adăpostul unei cedări din partea Sultanului; în care 
caz poate fi câștigat prin cucerire; dacă viitorul său este neapărat 
legat de acela al Turciei; dacă, în fine, Turcia are dreptul să cedeze 
valabil prerogativele sale. 

Pentru că s'a demonstrat prin tratatele pe cari le-am ana- 
lizat până acum!) că Turcii au de reclamat absolut numai tributul 
Şi supremaţia şi că în consecință teritoriul moldo-valah nu le-a 
aparținut niciodată, aplicând principiul care refuză dobânditorului, 
în caz de cedare, alte drepturi decât ale cedantului, putem spune 
cu Vattel că „un suveran legat deja printrun tratat nu mai: poate 
face altele contrarii primului, că lucrurile asupra cărora și-a luat 
vreo obligație nu-i mai sunt la dispoziţie, și dacă se întâmplă ca 
un tratat încheiat în urmă să se găsească în contradicţie în vreun 
punct cu un tratat mai vechiu, cel nou este nul în ceeace priveşte 
punctul acela, ca dispunând de un lucru care nu mai este în stă- 
pânirea aceluia care pare că dispune de el.“ (Vattel). 





1) Capitulaţiunile din 1393 şi 1460, 1513 şi 1538. 

Fără să vorbim aici de luarea Bucovinei, ajungi în mod firesc 
să pui la îndoială tot atât cedarea Basarabiei, cât şi aceea a Gu- 
rilor Dunării. Istoria nu este oare aici pentru a mărturisi că făceau 
parte din teritoriul moldo-valah şi nu din Imperiul otoman? 

„.„.Fi-va cu putință să credem în validitatea măcar a uneia 
din desmembrările în favoarea Rusiei, când vom fi citit ca o do- 
vadă în plus, un tratat al Rusiei!) şi formula generală a mani- 
festelor ei)? 


Cap. XVII. 
Despre domnia ereditară și despre unirea Românilor. 


După nevoia de a asigura Țării o poziţie internațională, nici 
o alta nu se face mai viu simțită, pentru cele două Principate, 
decât aceea a unei domnii ereditare; o putere electivă nu face 
decât să aţâte ambiția individuală a boierilor, să întreţie lupta de 
partid şi să lase câmpul liber înfluenţei ruseşti. Spiritul public se 
luminează din zi în zi. Şi iată dorinţele Românilor care speră să-și 
recapete locul între naţiuni: "Toţi doresc un domnitor ereditar; dar 
unii vor un domn băștinaș, alții un străin dintr'o familie domni- 
toare. Muntenii înclină pentru un domnitor băştinaș, cu excepția 
totuşi a boierilor ambiţioşi, cari, pierzându-şi nădejdea să ajungă 
ei, preferă un străin. După această dorinţă, vine aceea de unire a 
cele două Principate. Această unire viu dorită de toate clasele, 
este deja scrisă textual în legislaţie.?) 


1) Autorul dă în text tratatul de alianţă între Rusia şi Moldova, încheiat 
de Petru cel Mare şi Dimitrie Cantemir, la 1711, din care reiese independenţa 
completă recunoscută de Ruşi Moldovenilor. iată art. 1.: „Moldova va cuprinde 
tot teritoriul dintre Nistru și Buceag. Toate cetăţile așezate pe malul stâng 
al Prutului vor aparţine de drept Moldovei“. 

2) Manifest: „Moldoveni şi Munteni din toate clasele! — Războiul pe 
care Rusia l-a declarat Porții Otomane, nu are de scop decât îndreptarea tu- 
turor nemulțumirilor. — Martori liniștiți şi supuşi ai ostilităților cari nu ar 
putea să vă atingă, ocupaţi-vă fără grije de buna stare a patriei voastre, 
împliniți-vă fără schimbare toate datoriile; legile, obiceiurile strămoşilor voștri, 
proprietăţile voastre, drepturile sfintei religii care ne este comună, vor fi re- 
spectate şi apărate.“ Acest document, comparat cu faptele cari i-au urmat, 
arată ironic intenţiile reale ale Rusiei, cari, prin vremi schimbate, rămân mereu 
aceleași. Astăzi, mai mult ca ori când, trebue să nu le uităm. 

3) Colson dă aci în text art. 425 şi 426 din Regulamentul organic din 
cari reținem, în special, afirmaţia că: „originea, religia, obiceiurile şi asemă- 
narea graiului locuitorilor, în cele două Principate, precum şi trebuința mu- 
tuală, cuprind de la început elementele unei uniri strânse, care a îost oprită 
şi întârziată de împrejurări fortuite și secundare...“ (art. 425). 

„..Cu toată tendinţa democratică a Valahilor şi cea aristocrată 
a Moldovenilor, cu toate greutățile pe care singur timpul le va 
putea înlătura, unirea celor două Principate în regat este deci 
aproape asigurată. Alţii mai înaintați susțin că este riguros nece- 
sară contopirea tuturor Românilor, că ocupându-ne azi numai de 
Muntenia, care este mai înaintată şi mai în suferință, nu s'ar re- 
gula soartea decât a unei cincimi din populaţia română ; că ridicând 
Moldo-Valahia la regat, nu se pregăteşte bunăstarea decât a unei 
treimi din această populaţie; că, rămânând mai mult de 6 milioane 
de Români neuniţi, totul va fi în mod necesar nesigur din cauza 
lipsei lor; că aceste mulțimi, mereu întărâtate de nenorocirea po- 
ziției, vor căuta fără încetare să răstoarne toate combinaţiile cari 
le vor separa de fraţii lor; că aceste combinaţii sunt cu atât mai 
defectuoase cu cât nu dau nici o garanţie statelor limitrofe; că 
alianța care trebue să domnească între vecini ar fi compromisă 
de acest războiu surd ce ar veni din partea Românilor neuniţi. 
Toate aceste consideraţii prezintă o problemă căreia numai timpul, 
mai puternic decât diplomaţia, îi poate da deslegarea. 


Iată, în sfârșit, rânduri ari ne readuc în actualitate. 


Capitolul XVIII. 


Noi instituţii. 


Acestea sunt relele Moldo-Valahiei. lată remediile atâtor rele: 

Valahia mai ales e încredințată că lâncezirea interioară de 
Care €e atinsă va înceta îndată ce un om luminat, deosebit prin 
virtuțile sale, cinstit prin încrederea concetățenilor săi, va fi chemat 
la putere pentru a scăpa ţara. Să deschidem istoria şi vom vedea că 
în timpul lui Napoleon, când el se gândea să creeze un regat al 
Daciei, Valahii declaraseră deja Europei că o lungă experienţă și 
grija pentru propria lor conservare îi îndreptăţeşte să se pună la 
adăpost de orice catastrofă și, prin urmare, să schimbe aceste con- 
stituții vicioase, cari m'au servit decât să-i facă tributari la două 
imperii; să consolideze prin ereditate tronul, cea dintâiu putere a 
unui popor liber. E singurul mijloc de a înăbuşi intrigile și în- 
fluenţele, pentru a face cetățeni din ambiţioşi, și din cuceritori, 
prieteni şi aliaţi. 

E. A, I. 

Făgărașul sub regii ungari 
(1464—1573) 


de Pr. Octavian Popa 


In 1462 regele Matia aruncă în temniţă pe Vlad Ţepeş, domn 
al Munteniei şi al Făgăraşului. De la 1462—1464 Făgăraşul a fost 
sau în mâna familiei lui Ţepeş, sau în a lui Radu cel Frumos. 
Szădeczky îl socoteşte pe Radu de stăpân al Făgăraşului, a cărui 
„credinţă a fost de scurtă durată“, La 1464 Matia dărueşte Făgă- 
raşul familiei Gereb, laolaltă cu satele Cuciulata, Vineţiile, Părău 
şi Comăna. Dieta dela 1467 hotărăşte ca Făgăraşul, Amlașul şi 
Rodna să nu mai fie date particularilor, ci ca posesiuni regale să 
fie ţinute la îndemână, pentru ca să poată fi puse la dispoziţia 
domnilor munteni şi moldoveni, ca loc de adăpost faţă de Turci 
şi ca mijloc de a-i ţinea în frâu şi a-i folosi la cucerirea acestor 
țări. Cu toată această hotărire, Matei la 1469 dăruește Făgăraşul 
Universităţii săseşti, ca despăgubire pentru pagubele cauzate de 
Români, ceeace provoacă protestul lui Ger6b. Cu aceasta Făgă- 
raşul ajunge măr de ceartă între familia Gereb şi Saşi.!) 

Cu anul 1464 se începe aşadar stăpânirea faptică a regilor 
ungari asupra Făgăraşului. Scurta stăpânire a lui "Ţepeş din 1476 
nu schimbă situaţia, precum nuo schimbă nici stăpânirea boierului 
Udrişte dintre 1480—1483. De aci încolo Făgăraşul şi Amlaşul 
sunt socotite ca domenii ale Coroanei ungare. 

Ajungând Făgăraşul sub stăpânirea Coroanei ungare nu şi-a 
pierdut importanţa. Cetatea Făgăraşului, deşi cetate de șes, e uşor 
de apărat, pentrucă zidurile înalte şi puternice şi forturile încun- 
jurate cu şanţ adânc şi lat, plin cu apă, au fost în stare să re- 
ziste la puternice atacuri duşmane şi astfel ea a format pe vre- 
muri cea mai puternică cetate a Ardealului. Domeniul însuşi, de- 
stul de extins şi de roditor, a fost un frumos izvor de câştig şi 
de aceea era dat ca răsplată unora dintre cei mai credincioşi slu- 
jitori ai tronului ungar. 


1) Dr. A. Bunea: Stăpânii Ţării Oltului, Bucureşti 1910, pag. 33. — 
Szilâgyi S.: Erdelyorszâg târt. |. Pesta, 1866. pag. 146. — Szădeczky L.: Fo- 
garas vâra 6s urad. Târt. eml. Cluj, 1892 pag. 11—12 — 1. Pușcariu: Frag- 
mente istorice. Sibiu 1907 pag. 64—66. 

Stăpânirea Făgărașului la început a fost împreunată cu greu- 
tăți. Matia, reformând legile pentru impozite, a impus şi pe Ro- 
mânii ortodocşi din Ardeal cu a 10-a în loc de a 50-a parte, din 
care cauză Românii s'au răsculat la 1467. Răscoala a fost suto- 
cată repede, dar a erupt din nou în 1471, iar în 1484 a fost gro- 
zavă, degenerând în jafuri şi omoruri.!) Matia a dat o poruncă, 
în care cere Românilor să se supună noilor stăpâni şi nouălor 
rânduieli. Contele Kemeny publică copia unei scrisori a lui Matia 
către voevodul Szentgyărgyi, în care se exprimă în termeni foarte 
urâţi despre Români, cari nu sunt nici chemaţi, nici născuţi pen- 
tru libertate. Publicând această copie, al cărei original nimeni 
nu l-a văzut, Kemâny adaugă: „Vix crediderim haec Mathiam 
scripsisse, si Valachus origine fuisset“. (Abia aş putea crede că 
Matia ar fi scris aceasta, dacă ar fi fost de origine Român), iar 
Szădeczky spune, hotărît, că diploma aceasta e o dovadă strălu- 
cită că Matia nu a fost Român. Această poruncă însă, în felul 
acesta, nu a fost dată niciodată de Matia, ne spune Bunea. E şi 
aceasta una din multele falşificări, la cari a recurs Kemâny, ca 
să-şi dovedească afirmaţiile. 

In aceste mişcări au avut parte însemnată Românii din Țara 
Făgăraşului, cari erau deprinşi cu mai mari libertăţi şi scutinţe.?) 
De bună seamă la Făgăraş se refugiau şi Românii din alte părţi, 
mai cu seamă cnezii, când se vedeau încolţiţi de oamenii stăpânirii. 

Trecerea Făgăraşului din stăpânirea românească în stăpâ-: 
nirea lui Gercb şi apoi a Universităţii săseşti a stârnit valuri de 
nemulţămire în poporul românesc. Mai cu seamă au fost înver- 
şunaţi contra stăpânirii săseşti, căci se vedeau supuşi unui popor 
cu care de multă vreme, de la aşezarea lui aici, a trăit în du- 
Şmănie şi cu care a avut multe îrecări. In 1469 Românii au prins 
pe delegaţii Sașilor cari se întorceau de la Matia, le-au luat di- 
ploma de donaţiune şi au nimicit-o, iar ca să bage groaza în 
ei, au început să le atace posesiunile şi să le facă pagube în 
sămănături, păduri şi vite. Matia le-a dat altă diplomă în 1472.) 





1) Szădeczky, o. c. pag. 12. — Szilâgyi, o. c. pag. 147-148 și 163-164. 

ul Bunea, o. c. pag. 35 şi nota 200 de la pag. 60. — Szădeczky, o. c. 
pag, 13. 

3) [. Pușcariu: Fragmente istorice, Sibiu, 1907 pag, 66-71. T, Cipariu : 
Cuvânt la inaugurarea Asociaţiunii, Blaj 1862 pag. 132-134; — Szilăgyi: [. 146. 

Românii făgărăşeni deprinşi cu stăpânitori din neamul lor, 
nu se puteau deprinde cu stăpâni streini. Strâmtoraţi tot mai tare 
de Saşii cari se înmulțiau și întăriau, Românii, văzându-se în pri- 
mejdie, au început să atace nu numai proprietăţile săseşti, ci şi 
oraşele. Mişcarea s'a întins asupra Ardealului întreg şi nu a avut 
numai caracter agrar, ci şi politic, întrucât au cerut şi unele 
drepturi pentru poporul românesc.) 

Făgăraşul însă nu a putut fi luat de Saşi din mâna fiilor lui 
Gereb, cari în 1473 voiau să zidească nişte întărituri, desigur ca 
să se poată apăra atât contra pretendenţilor români, cât și contra 
Saşilor. Cearta dintre Saşi şi familia Gereb a încetat abia când 
Matia a dăruit Făgăraşul puternicului şi bogatului boier Udrişte 
din Țara Românească, care sprijinia pe candidaţii Ungurilor la 
tronul Munteniei şi care a stăpânit Făgăraşul până la moartea 
sa întâmplată în 1483.2) 

După moartea lui Udrişte, Făgăraşul a fost din nou dăruit 
Saşilor, cari îl stăpânesc până la 1503, când regele Vladislav II 
l-a dăruit lui lon Corvinul, un fiu natural al regelui Matia. Satele 
mânăstirii din Cârța şi domeniile de la Amlaş şi Tălmaciu au ră- 
mas mai departe în stăpânirea Saşilor, ca să poată scoate de pe 
Români ce aveau să plătească ei cătră stat.5). 


Castelanul Paul Tomori 


loan Corvinul a stăpânit Făgăraşul până în 1504, când a 
murit şi când regele Vladislav II l-a dăruit lui loan Bornemissza, 
pe care regele Matia l-a ridicat dintr'o situaţie modestă până la 
cele mai mari demnități în stat. Sub Vladislav II a ajuns la mare 
influinţă, iar după moartea lui Vladislav a ajuns tutorul şi educa- 
torul regelui minor Ludovic II, guvernând Ungaria în această ca- 
litate ca un adevărat rege. Din cauza aceasta Bornemissza nu a 
putut lua în persoană stăpânirea Făgăraşului, ci a trimis în locul 
său castelani, dintre cari cel mai vestit şi cel care a stăpânit mai 
mult Făgăraşul a fost Paul Tomori, care iscăleşte „castellanus et 
capitaneus castri terrae Fogaras“ şi care, fiind investit cu putere 


1) Szilâgyi, |. 164. 


2) Bunea o. c. pag. 34. 
3) Bunea o. c. pag. 34. 


OBCU CLUJ 


— 315 — 


deplină, a împărţit favoruri, demnități, făcând şi donaţii. Așa în 
26 Aug. 1511 dăruește boieriile de la Viştea de jos și de sus şi 
de la Arpaşul de jos, cu satele aparținătoare şi cu 17 ţigani 
de cort, boierilor „agiles Raduly Vochan et Vasul îilii quondam 
Komsa, item aliter Raduly filius gquondam Stoicae et Stanisiaus 
Harabal, filius quondam Sandor de Vist...“, cari prezentându-se 
înaintea lui Tomori au arătat că boieriile amintite le-au primit 
de la Mircea, domnul muntean și banul Severinului, dar docu- 
mentul li s'a nimicit cu prilejul invaziei turcești din 1479.1) 

Tomori s'a impus încă de la începutul activităţii sale în Fă- 
găraş prin energia și dreptatea sa. Cu ajutorul boierilor din "Ţara 
Oltului a îndeplinit mai multe încredinţări de ordin militar, cari 
i-au câştigat renumele de comandant bun şi viteaz. El a incasat 
de la Saşi impozitele pe cari nu voiau să le plătească. Pe el l-au 
încredințat cu scoaterea de la Săcui a impozitului numit „darea 
boului“, cu prilejul naşterii regelui Ludovic II (1 Iulie 1506). To- 
mori avea în armata sa 500 de boieri din Țara Făgăraşului. 
Trupa lui Tomori a fost biruită, el însuşi abia a putut scăpa 
având douăzeci de rane, dar încurând sa întors cu o nouă armată 
şi a biruit pe Săcui, făcându-i să plătească acea dare ocazională. 
Incă înainte, la 1503, a mai biruit pe Săcuii cari au atăcat pe 
Saşi la Sighişoara. 

Documenţe din acest timp ne spun de o mișcare a unor 
boieri din “Ţara Făgăraşului în favorul domnului Mihnea cel Rău, 
la 1508, de bună seamă în legătură cu luptele dintre Dănești şi 
Drăculeşti. Din acestea se vede, că boierii de la Făgăraş se 
socotiau încă îndreptăţiţi să se amestece în afacerile Mun- 
teniei, în urma vechilor legături cu domnii munteni, când 
Ţara Făgăraşului era una cu Muntenia. Un document e de la 
Paul Tomori, din anul 1509, în care scaunul judecătoresc de la 
Făgăraş, compus din doisprezece boieri juraţi, constată că unii 
boieri din Țara Făgăraşului după moartea voevodului Radu, în 
anul 1508, ajungând "Ţara Transalpină în mâna domnului Mihnea, 
au început a trece în ascuns la domnul muntean şi au voit să 
dea şi să trădeze ţara aceasta și cetatea (Făgărașului) cu popor 


1) Szădeczky o. c, pag. 13—14 și Bunea o. c. pag 35, 

cu tot în mâna domnului Mihnea. Intre aceşti boieri cei mai de 
căpetenie erau agilul Bursan de Ucea, Ziin de Cârţişoara, Gro- 
zav de Arpaşul de sus şi văduva Ana Ziin, trădătoarea cea mai 
rea din Ucea. 

Scaunul judecătoresc îi declară de necredincioşi ai cetăţii 
şi trădători ai ţării şi, confiscându-le averile situate între Ucea şi 
Corbi, le-a conferit credincioşilor boieri Coman, Vladimir, Stani- 
slau, Bărbat, Barbu, Toma, Vlad și Toma din Ucea, pe lângă 
depunerea sumei de 50 floreni în favorul cetății. 

Al doilea document e de la Maria Cristierna, soția părăsită 
a lui Sigismund Băthory, care ţinea Făgăraşul ca zestre de la 
bărbatul ei. Maria Cristierna, „Dei gratia Transilvaniae, Moldaviae 
ac Transalpinae princeps, partium regni Hungariae domina et Si- 
culorum comes....“, confirmă scrisorile lui Ştefan Mailat, „liber 
dominus 'Terrae Fogaras, vaivoda regni Transilvaniae et Siculorum 
comes....“, date din scaunul judecătoresc al Făgăraşului în anul 
1534, prin care, constatându-se că mai mulţi boieri din Ţara Fă- 
gărașului — între cari Stan şi Aldea Solomon şi Solomon al Vancei 
din Şinca — pe timpul domnului Mihnea, voevodul "Ţării Transalpine 
și al domnului Paul Tomori, comite şi castelan al Țării şi cetăţii 
Făgărașului, au căzut în necredinţă faţă de această Ţară şi s'au 
înstrăinat de credinţa faţă de castelani, din care cauză toate ave- 
rile şi boieriile acelora din Şinca şi Ohaba au fost vândute agi- 
lului Pârvul din Şinca pentru 50 florini, iar acum (pe timpul lui 
Mailat), întorcându-se şi certându-i, li s'au restituit moşiile după 
depunerea sumei de răscumpărare de 80 îloreni. — Nu ni se 
spune dacă actele pentru cari au fost judecaţi boierii amintiţi au 
constat numai în agitaţii verbale sau au trecut şi la fapte. Mi- 
şcarea aceasta a fost terminată sub Tomori prin confiscarea ave- 
rilor şi privilegiilor boieronale, iar Ștefan Mailat i-a reaşezat în 
drepturile lor.) 

Inmulţindu-se în timpul din urmă cetele de tâlhari, cari ată- 
cau ziua la drumul mare în ţinutul Sibiului şi al Făgăraşului, el 
a pornit contra lor, prinzând pe unii şi băgând groaza în alţii, 


1) |. Puşcariu: Două documente privitoare !a revolta boierilor din "Ţara 
Făgăraşului în favoarea lui Mihnea V. cel Rău 1508—1510 (în Analele Aca- 
demiei Române, seria II, T. XXXUII, Bucureşti 1911, pag. 61—70). 


OBCU CLUJ 


— 311 — 


prin ceea ce a asigurat liniştea locuitorilor şi a călătorilor. Ora- 
şele săseşti, din cauza aceasta, au trimis deputaţi, cari pe lângă 
mulțămită i-au dus lui Tomori și daruri însemnate. Dar el a fost 
energic şi faţă de Saşi, ţinându-i în frâu. Din cauza aceasta, în 
1513 Saşii din Sibiu îl acuză înaintea regelui, că le calcă drep- 
turile, ceeace determină pe Bornemissza să vină însuşi la Făgăraş, 
spre a cerceta plângerile. La 1514 'Tomori acuză pe Saşi de ne- 
plata dărilor.!) 

Tomori, având puteri depline de la Bornemissza, stăpâneşte 
nu numai Făgăraşul ci întreagă partea de sud a Ardealului ca un 
mic rege, apărându-l contra atacurilor turceşti şi susținând pacea 
şi ordinea în lăuntru. In 1514 a izbucnit răscoala ţăranilor sub 
conducerea lui Gheorghe Dozsa. Tomori grăbeşte de la Făgăraş 
în ajutorul lui Bornemissza, care apăra Buda, capitala Ungariei, 
repurtând cu armata sa cea dintâi învingere strălucită în contra 
răsculaților, în jurul capitalei. De-acolo a pornit în grabă spre Ti- 
mişoara, în ajutorul voevodului ardelean loan Zapolia, cu care a 
biruit armata lui Dozsa. Inluptele acestea parte însemnată au 
avut Românii din "Țara Oltului, cari formau armata lui 'Tomori. 
Astfel vedem pe boierii făgărăşeni salvând Ungaria de primejdia 
unei grave revoluții cu caracter agrar şi politic. 

Dar având multe deziluzii în viaţa intimă şi publică, după 
câțiva ani de guvernare a Făgăraşului şi a Ţării Oltului, Tomori 
Sa retras în viața călugărească. Două logodnice i-au murit, pe 
neaşteptate, în timp scurt. Curtea regală, pe care a slujit-o şi a 
apărat-o, nu a voit să-i răsplătească vredniciile cu abația de la 
Vrana, cu Care era împreunată apărarea graniței croate şi astiel 
deziluzionat, dar plin de glorie şi foarte respectat, s'a retras în 
mânăstirea Franciscanilor de la Szerem-Ujlak. Nu peste mult apoi 
a fost numit arhiepiscop de Calocia, iar când sultanul Soliman a 
atacat Ungaria cu o armată formidabilă, Tomori a fost numit co- 
mandant suprem al armatei ungare. Dar nici calităţile lui de co- 
mandant, nici vitejia lui nu au putut înfrânge puterea lui Soliman. 
Armata maghiară a suferit înfrângere totală la Mohâcs în 29 Aug. 
1526, iar arhiepiscopul comandant a murit moarte eroică, trecând 


1) Szâdeczky o. c. pag. 14 — Szilăgyi o. c. l 175. 

între figurile legendare ale poporului maghiar.!) Astfel s'a sfârşit 
viteazul şi înțeleptul castelan al Făgăraşului. 

Insuşi regele Ludovic II, fugind ca să se mântuiască, s'a în- 
necat în nămolul părăului Cele în ziua dezastrului. 


Ștefan Mailat 


Intre cei scăpaţi din dezastrul de la Mohâcs a fost şi ca- 
merierul regelui, Ştefan Mailat, nobil român, născut pe la 1502 
în Comăna de jos, despre care am scris pe larg într'alt loc, ară- 
tând rolul important pe care l-a avut acest domn al Făgărașului 
în istoria Ardealului şi a Ungariei.?). 

Din 1527 până în 1541 viteazul Ştefan Mailat a stăpânit 
Făgăraşul, ajungând până la cele mai mari demnități, voevodal 
Ardealului şi comite al Secuilor. In Făgăraş a plămădit el planul 
înființării unui principat românesc al Ardealului. Dar când se credea 
mai aproape de ţintă, cade în cursa întinsă de Turcii ajutaţi de 
domnii Moldovei şi Munteniei şi ajunge în prinsoare turcească, 
unde moare după o robie grea de 10 ani. - 


Familia lui Ştefan Mailat 


Unii istorici afirmă că familia lui Mailat îndată după prin- 
derea acestuia, sar îi refugiat în Ungaria şi numai mai târziu s'ar 
fi reîntors în Făgăraş. Adevărul e, că familia sa, compusă din 
soţia Ana n. Nâdasdy cu un băiat şi o fetiță, a rămas atunci 
în Făgăraş, deoarece armata duşmană nu a putut cuceri cetatea. 
Văduva nu voia să părăsească frumosul domeniu şi puternica ce- 
tate, pentrucă nădăjduia în eliberarea soţului său iubit. Mai târziu, 
pe fiul său Gavrilă l-a dat în grija puternicului palatin Toma 
Nădasdy şi ea a continuat să stăpânească Făgăraşul. Către sfâr- 
şitul anului 1542 sa mutat cu fiica sa Margareta la Hust, de unde 


1) Szâdeczky o. c. pag. 14-15. — Fraknâi V.: A hunyadiak €s a jagel- 
lok kora; — Bpesta 1896, pag. 456 şi 501—516. 


2) Ştefan Mailat, domnul Făgărașului, extras din revista „Țara Bârsei, 
Braşov, 1932. 

în vara a. 1545 iarăşi se întoarce la Făgăraş, ca să fie mai 
aproape de soţul său.!) 


O soţie ideală 


Femeia aceasta distinsă şi superioară e plină de dragoste, 
de tandreţe şi de respect faţă de soţul său şi de iubire înduio- 
şetoare faţă de fiii săi. Cu energie bărbătească susţine şi câr- 
mueşte frumosul domeniu, încearcă toate mijloacele ca să-și eli- 
bereze soţul şi se îngrijeşte de creşterea aleasă a fiilor săi. Când 
fratele său Toma o îndeamnă să părăsească Ardealul şi să meargă 
la el, la Sărvâr, ea răspunde că nu se poate depărta de aici, 
pentrucă se teme că de-acolo mar putea auzi nici o veste despre 
sărmanul său soţ.?) 

De la prinderea şi până la moartea soțului său (1541—1550) 
foloseşte toate prilejurile spre a afla ştiri de la soţul său, trimite 
daruri la Constantinopol, ca să-i uşureze robia şi câştigă tot felul 
de intervenţii în favorul lui. Toate sunt însă zadarnice. 

lar când .o părăseşte nădejdea, scrie fratelui său: „Cred că 
nu a trecut ceasul mântuirii Excelenței Sale, cu toate că orice a 
trebuit să fac, am încercat. Acum însă am scăzut din toate. Nu- 
mai D-zeu îl poate mântui, în puterea căruia sunt toate și care 
e mântuitorul tuturor robiţilor“. 

Acum e gata să meargă la fratele său, dar mai întâi vrea 
să-și aranjeze afacerile economice. "Totuși nu s'a putut hotări să 
părăsească Făgăraşul, unde a gustat fericirea alăturea de un soţ 
adorat şi unde era acum atâta jale şi durere. Pe fiul său Gavrilă 
soţiei sale Orșşica, iar pe fiică-sa Margareta a ținut-o lângă sine; 
dându-i o creştere aleasă. 

La începutul anului 1548 a încercat din nou să-şi mântuie 
soţul. Trimite oameni de încredere la Constantinopol cu scrisoare 
de la Regina Izabella. Plină de nădejde scrie îratelui său: „M. S$. 
Regina a dat cu plăcere o scrisoare cum am cerut noi și a spus 
că ce poate-face, M. Sa e gata să facă“. Se teme însă de unel- 


1) Szâdeczky o. c. pag. 23. 
2) Szădeczky o. c. pag. 22. 

tirile Fratelui Gheorghe, care totdeauna a fost contrar soţului ei 
şi căruia nu-i poate scoate nimenea din cap, că el trebue să se 
teamă de Mailat. Pentru aceea, dacă nici la scrisoarea M. Sale 
Reginei nu vor slobozi pe domnul meu, nu mai ştiu altă cale, 
decât ca şi M. Sa Regele Ferdinand să se intrepună pentru el“. 

Nădejdi zădarnice şi de astă-dată! Nici o intervenţie nu a 
folosit. Şi au fost intervenţii de seamă. Toma Nădasdy, Mircea 
Ciobanul, domnul Munteniei, paşa Rustan, ambasadorii regelui 
francez, regina Izabella au intervenit pentru eliberarea fostului 
domn al Făgăraşului. Mircea Ciobanul scrie Anei Mailat, că el 
ziua şi noaptea depune stăruinţe pentru eliberarea soţului ei. 
Atâta doar au putut ajunge, că i-au uşurat viaţa de prisonier, dar 
libertatea nu i-au putut-o câştiga. Putea asculta serviciul divin şi 
putea coresponda cu soţia şi cu fiul său. Fratele a făcut pe sul- 
tan să creadă, că întoarcerea în Ardeal a lui Mailat ar fi o mare 
şi serioasă primejdie pentru stăpânirea turcească. Deaceea sulta- 
tanul nici nu voia să audă despre eliberarea temutului castelan 
al Făgăraşului, dar a dat ordin Fratelui Gheorghe să poarte grije, 
ca familia prisonierului să fie lăsată să folosească proprietăţile 
sale și să poată trăi în linişte.!) 

Linişte însă nu putea să aibă soţia îndurerată. Grija moşiilor, 
neplăcerile ce le avea cu administratorii şi intendenții, procesele 
cu vecinii, mai cu seamă cu Saşii şi cu deosebire grija de mamă 
pentru soarta fiicei sale Margareta îi pricinuia multe ceasuri de 
gânduri apăsătoare şi nopți nedormite. Din anul 1547, an în care 
fiul său Gavril a fost'ridicat la rangul de baron de către regele 
Ferdinand, au început să apară şi peţitorii la mâna frumoasei 
Margareta. Intre cei dintâi a fost Petru Perenyi. Mare latifundiar, 
care pe vremea dezastrului de la Mohâcs avea demnitatea de pă- 
zitor al sf. Coroane, mai apoi voevod al Ardealului, acum era 
prisonier al regelui Ferdinand în Viena. El descopere lui Toma 
Nădasdy că, îndată ce va scăpa din prinsoare, va cere în căsă- 
torie pe Margareta. 


1) Szădeczky o. c, pag. 25-26 și Majlât B.: Majlăd lIstvân, Bpesta 
1889, pag. 112. 

De bună seamă Perenyi spera că Nâdasdy, când va auzi 
de gândul său, se va simţi onorat că unul dintre cei mai cu vază 
magnați voeşte să ia în căsătorie pe nepoata sa. Doar era ce se 
numia şi pe atunci o căsătorie strălucită, care ducea la alianța 
între cele mai puternice familii. Dar când a auzit mama despre 
aceasta, a refuzat categoric. 

Nu excepţiona etatea, cu toate că Perenyi putea fi tată 
Margaretei, dar excepţiona purtarea lui Per6nyi faţă de prima-i 
soţie şi viaţa familiară cam scadaloasă a tatălui său. Şi din 
aceasta se vede concepţia înaltă, ce o avea despre căsătorie stă- 
pâna Făgărașului, care voia un soţ bun şi iubitor pentru scumpa 
ei fiică. Şi aceasta întrun timp când copiii erau logodiţi și căsă- 
toriţi din leagăn şi când la încheierea căsătoriilor se gândiau nu- 
mai la alianţe şi confederaţii, iar nu la inimă. Doar numai înainte 
cu 32 de ani se încheiase o astfel de căsătorie între bătrânul 
împărat Maximilian şi între Ana, fiica de 12 ani a regelui ungar 
Vladislav, cu condiţia că numai aşa să aibă valoare căsătoria, 
dacă în decurs de un an nu o va lua pe Ana în căsătorie unul 
din nepoții moşneagului. Intre astfel de împrejurări, concepţia 
înaltă despre căsătorie a Anei Mailat, o înalță mult peste con- 
timporanii săi.1) 

Curând — în 1548 — se prezintă un alt peţitor, în persoana 
lui Lupu Bethlen, despre care a şi scris soțului său. Dar nu peste 
mult se prezintă un peţitor care a fost pe placul tuturor, şi al 
fetei şi al părinţilor, în persoana lui Andreiu Bâthory de Şimleu. 
Magnat bogat, din familie veche şi distinsă, Andreiu Bâthory era 
fiul lui Ştefan Bâthory, voevodul Ardealului din timpul lui loan 
Zapolia şi fratele lui Ştefan Bâthory, principele de mai târziu al 
Ardealului şi rege al Poloniei. Tinerii erau foarte nimeriţi: tineri, 
frumoşi şi bogaţi. Andreiu Bâthory avea şi în Făgăraş o curte 
domnească frumoasă. Logodna au făcut-o în primăvara anului 1548, 
dar cununia au tot amânat-o. La începutau amânat-o Mailateştii, 
cu gândul că doar va scăpa din robie tatăl şi soţul adorat. In 
1549 moare mama mirelui. In 1550 au amânat-o din cauza 
stării de războiu dintre armata reginei Izabella, ajutată de Turci, 


1) Szâdeczky o. c. pag. 27. — Fraknbi, 0. c. pag. 411—412. 

Moldoveni şi Munteni şi armata lui Ferdinand, condusă de loan 
Castaldo şi de fratele Gheorghe Martinuzzi, trecut de partea lui 
Ferdinand. Situaţia asta a dus la abdicarea Izabellei şi la retra- 
gerea ei în Polonia. Nu mult după aceasta a fost ucis şi Fratele 
Gheorghe (1551).) 

Casătoria s'a încheiat în 3 Maiu 1551 (a doua Duminecă 
după Sf. Gheorghe) în linişte şi jale, pentrucă cu puţin înainte de 
aceea a sosit ştirea dureroasă despre moartea lui Mailat în 
prinsoarea din Constantinopol, în săptămâna Crăciunului din 1550. 
In toamna anului 1550 Ştefan Mailat a fost greu bolnav, dar s'a 
făcut mai bine. Soţia îi purta de grije cu dragoste şi cu speranţă. 
l-a trimis şi o sută de galbeni, ca să se poată îngriji bine, dar 
banii de astă-dată nu l-au mai găsit în viață. Pregătirile pentru 
cununie le-au făcut între teamă şi speranță, tot așteptând cel puțin 
ştiri despre soţul adorat şi tatăl iubit, până ce cu puţin înainte 
de ziua fixată pentru cununie, a venit dureroasa veste despre 
moartea eroului. Nici atâta mângăiere nu au putut avea sărmanele 
femei, ca să poată primi în cetatea Făgăraşului pe Toma Nâdasdy 
şi pe Gavrilă Mailat, cari m'au putut veni din cauza stării de - 
războiu. Intre astfel de împrejurări e de la sine înţeles, că totul 
a decurs în linişte și jale.*) 

Acum soția lui Mailat nu mai avea stare în Făgăraş. Până 
acum îşi găsia mângăierea în petrecerea cu fiica sa. Căsătorită 
aceasta, văduva se doria lângă fiul său Gavrilă, pe care nu-l mai 
văzuse de 10 ani. După prinderea lui Mailat, pe Gavrilă l-a dus 
unchiul său Nâdasdy, care l-a îngrijit ca pe propriul său fiu, dân- 
du-i creştere aleasă, întâi acasă, apoi la Viena. Mama era ţinută 
“la curent cu tot ce privia pe fiul său. Scarlatina, de care a suferit 
Gavrilă în primăvara anului 1548, a îngrijorat adânc pe mama, 
care în cuvinte duioase mulțămeşte cumnatei sale Orşica pentru 
dragostea cu care l-a îngrijit în decursul boalei. La teama cum- 
natei, că pe fața lui Gavrilă se vor vedea urmele boalei, mama 
răspunde : „D-zeu să-ţi răsplătească cu tot binele, pentrucă l-ai 


1) Szădeczky pag. 28; Acsâdy Ign., Magyarorszăg hârom râszre oszlă- 
sânak tort. Bpesta 1897 pag. 298—315; Szilăgyi o. c. pag. 291—313. 
2) Szădeczky pag. 283; — Bunea o. c. pag. 39, 

îngrijit cu atâta sârguință pe Gavrilă Mailat.. Numai să-l ţină 
D-zeu, că eu nici nu mă gândesc la aceea că-i vor rămânea 
urme pe față, chiar dacă ar fi să nu-l recunosc. Dacă nu l-2ş 
recunoaşte după faţă, l-aş cunoaşte după păr, pentrucă aşa-i de 
buclat părul ca al tatălui său-. 

Scăpat din boală, în Sept. 1548, Gavrilă ţine o vorbire îna- 
intea regelui şi trimițându-i-se mamei textul vorbirii, i-a produs o 
deosebită bucurie. Mai târziu, mama cere cumnatei să-i trimită 
chipul fiului său, iar nu mult după aceasta, să i-l trimită pe el 
însuși ca să-l vadă. Dar adaogă ea: „Dacă însă Dv. nu vă con- 
vine şi nu-l lăsați, fie voia Dv., pentrucă eu mai mari decât 
aceasta am suierit, şi voi suferi şi pe aceasta...“ Nu i-au putut 
trimite pe fiul său, pentrucă Nădasdy locuia în Ungaria, partea 
stăpânită de Ferdinand, iar Făgăraşul era departe. Pe lângă aceasta, 
în timpul acela de războiu permanent, ar fi fost şi primejdioasă 
călătoria.1) 

Tatăl era încunoştiințat de progresele fiului său. Insuşi Ga- 
vrilă scria tatălui său despre viața pe care o duce la unchiul său 
şi despre studiile pe cari le face. Tatăl încă îi trimite scrisori, 
din cari transpiră toată dragostea şi duioşia unui tată iubitor şi 
atât de îndepărtat: „Pre-iubite fiule, fii sănătos întru Acela, care 
a spus: Eu sunt adevărul şi viaţa. Am înțeles sârguința ta, că 
înveţi bucuros şi am văzut şi scrisorile tale. Pentru care am so- 
cotit că ești vrednic de bun dar de la mine. Deci să ştii, că ţi-am 
cumpărat un cal tânăr, foarte frumos, pe care îl voiu trimite 
maică-ti, şi ea ţi-l va trimite ţie, numai să nu te opreşti de la 
ce ai început, ci să te sârgueşti. Inainte de toate să te temi de 
Dumnezeu şi să cinsteşti pe dumnealui Groful (Nâdasdy) şi pe 
doamna, și în toate supune-te poruncilor lor, căci ei sunt părinții 
tăi, cărora te-a dat Dumnezeu. Nădăjduesc în Dumnezeu, că mă 
va da ţie şi pe mine în curând din mila Sa. Dumisale lui Iosif 
Macarie, învățătorului tău, închină-i-te în numele meu şi îndeam- 
nă-l ca totdeauna să se roage lui Dumnezeu pentru tine...“ D. 
lorga e de părere, că această scrisoare în forma ei latină înfăţi- 
şează toată imentalitatea noastră şi e vădit dictată românește.?) 


1) Szâdeczky o. c. pag. 29—31. 
2) N. lorga: Istoria Românilor din Ardeal şi Ungaria, vol. 1. Bucureşti, 
1915 pag. 165—166. 

După ce a sosit vestea morţii soțului său şi după ce și-a măritat 
fata, văduva îndurerată se gândește să plece din Făgăraş şi să se 
ducă la fratele său Toma și la fiul său. In acelaşi timp, se inte- 
resează de împrejurările morţii şi înmormântării soțului său, des- . 
pre eventualul său testament, făcând încercări doar îi va putea 
aduce acasă trupul. Scrie marelui vizir Rustan că, dacă până 
a fost în viaţă, nu a putut fi eliberat, cel puţin trupul rece să-i 
fie dat-. Se înţelege cu un Grec, cu care a pertractat în Făgăraş, 
în persoană, chestiunea transportării trupului mort al lui Mailat 
și au ajuns de acord cu privire la cheltuieli. Dar înzadar! Mailat 
nici mort n'a putut fi adus în ţara-i iubită. 

Atunci văduva s'a hotărît să plece la Sârvâr. Era mai uşor 
de călătorit, pentrucă şi Ardealul ajunsese în stăpânirea regelui 
Ferdinand. In toamna anului 1551 a părăsit Făgăraşul, în care 
a petrecut douăzeci de ani, dintre cari zece într'o viață conjugală 
fericită, iar 10 în jale adâncă. 

Așşezându-se la fratele său, era neliniştită de soarta fiicei sale 
rămasă în Ardeal, iar mai târziu şi de soartea fiului său, pe care 
Nâdasdy. în 1552 îl dusese la Viena, în serviciul Curţii regale. 
Erumpând atunci holera, se temea să nu-i moară și fiul de această 
boală grozavă. 

Mai târziu, Gavrilă i-a făcut mari supărări. li plăceau chefu-. 
rile, cu cari cheltuia enorm. Atunci scrie fratelui său, să-l pună la 
ordine. Fratele său, om aspru şi strict, a ţinut apoi de scurt pe 
nepot, încât mama se temea să nu facă vre-o nebunie. Intracestea 
în Ardeal s'au făcut schimbări mari. Ardelenii în 1556 au reche- 
mat pe Izabella din Polonia şi pe fiul său loan - Sigismund Za- 
polia, proclamându-l principe al Ardealului. Voevozii lui Ferdinand 
au fost siliți să plece din Ardeal. Văduva lui Mailat acum trebuia 
să se întoarcă în Ardeal, dacă nu voia să-şi primejduiască pose- 
siunile pe cari până acum i le îngrijiseră ginerile şi fiica. Dobân- 
dind voie de la Ferdinand să se întoarcă, a luat-o la drum și 
după 6 ani de despărţire a ajuns din nou în cetatea Făgărașului. 

Acum ar dori să-și aducă şi fiul la Făgăraş. Scrie fra- 
telui său, palatinului Toma Nâdasdy, intimul şi confidentul regelui 
Ferdinand, să mijlocească la rege, ca să dea voie lui Gavrilă să 
vină la Făgăraș. Incă doi ani a t:ebuit să trăiască văduva în 

cruțări şi privaţiuni, ca fiul său să cheltuiască fără grije în Viena. 
Și acesta cheltuia din greu: „Atâta niciodată nu voiu putea trimite 
fiului meu, cât el să nu cheltuiască“, scrie ea în 21 Dec. 1558. 
Cumcă bine a făcut că s'a întors în Făgăraş, s'a văzut în curând. 
Mulţi îşi puseseră ochii pe puternica cetate și pe frumosul domeniu. 
In 1558 a dobândit o nouă donațiune asupra Făgărașului de la 
regina Izabella. In acel timp, un nobil, Kecsedy, afirma că a cu- 
prins Făgăraşul şi-a fost introdus stăpân al lui. Cum îl va îi cu- 
prins şi cât îl va fi stăpânit, nu ştim. De bună seamă puţin timp 
a stăpânit Kecsedy Făgăraşul, dacă în adevăr a ajuns să-l cu- 
prindă. 


(Va urma) 

Din trecutul vieții noastre bisericești 
din Ardeal 


— 0 circulară a protopopului Petru Gherman, 
din anul 1850*) — 


Int”un protocol, scris în chirilice şi păstrat în biserică Cheia 
(Bran), găsim între altele şi circulara de mai jos care indică, în 
mod amănunțit, normele pe care trebue să le aibă în vedere preo- 
tul şi poporenii respectivi, cu ocazia celebrării unei căsătorii. 

Com. de Emil Micu 


Onorate părinte și iubiţilor poporeni dela Kia, 


Oameni de toată legia Catolici, Luterani, Kalvini Arieni sau 
tăgăduitori de Xc până şi Jidani poartă grija cea mai mare ca 
să sădească în inima pruncilor şi pruncelor învăţătura religii stând 
că dela aceia atârnă şi fericirea din lumea aciasta şi binele din 
lumea cea viitoare. Pentru aceia videm că ei ca părinţi, până sânt 
copii lor mici şi-i învață acasă precât ştie ei iară după ce ajung 
în vârstă de 6 ani sau 7 în sus îi trimit la şcoală şi în biserică 
ca săşi câştige învățătură şi mai mare. Pentru tineri şi fetile ceale 
vârstnice la toate legile care leam înşirat mai sus să află date 
rânduele ceale mai strajnice care îndatoriază pre ceice vor să să 
căsătorească mai înainte de toate să miargă la biserică să înveţe 
datoriile care vor avea a le împlini cătră Dumnezeu şi cătră aproa- 
pele şi cătră sine să învețe datoriile care vor avia a le împlini 
ca bărbat și nevastă, ca taică şi mumă în această vreme, înainte 
de căsătorie dau toţi feciorii eczamen de religie iar priotu le 
dau atestat la mână că sânt pregătiți şi destoinici de a pășii la 
sfânta Taină a căsătorii şi numai atuncia lii să dă voie a să în- 
credința, logodi şi a să cununa. 

Dar noi drept credincioşi, noi care ne ținem că sântem fii 
bisericii şi adevăraţi credincioși, ce grije purtăm pentru prunci şi 
pruncele noastre? cei mai mulți dintre părinți de religia noastră, 
copiilor lor până sânt mici, nu le pot da nici o învăţătură din ale 
legii, fiindcă sau ei singuri nu ştiu, sau nau vreme de ai învăța 
la şcoală şi la biserică aluia a zecea parte din părinţi, ba uni nici 


*) Din „Contribuțiuni la o monografie a Branului. Reglementarea prin 
circulare a vieţii juridice și bisericești, a locuitorilor din Bran, la mijlocul 
secolului al XIX-lea“ (Lucrare de licență, prezentată d-lui profesor C. C. 
Giurescu). 

de cum num trimite copii şi copilele ca să înveţe a cunoaște și a 
face voia lui Dumnezeu. Partea cea mai mare dintre părinţi lasă 
pre copii şi copile să rătăcească fără învățătură Dumnezeiască şi 
la noi romani cei drept credincioși sânt slobozite date destule 
rânduieli, care îndatoriază pe feciori şi fetile ceale vârsnice să să 
pregătiască de învăţătura legii şi să dea Eczamen înaintea prio- 
ților, dar cine ascultă de ele? 

Arhereul, protopopu trimite rândueli peste rândueli, ca pă- 
rinți săşi dea copii la școală şi la biserică, ca oameni bărbaţi şi 
fămei tineri şi bătrâni să miargă la biserică la catehizaţie, Ca ti- 
neri înainte de căsătorie să de Eczamen din rugăciuni, porunci 
şi c.l. 

Dar cine vrea să stea de acestea? Cine le împlineaşte? Cei 
mai mulți oameni știu şi fac numai de frică şi silă. O ce mare 
prăpaste este să petreacă în toată viața lui în negrije sufletească 
şi sălbătăcie suflet lipsit de hrana învățăturilor lui Is. Hrs., să ră- 
mâe părăsit mic în vârstă de prunc iară trupul cu toate poftele 
și patimile lui să crească pă zi tot ce merge mai mare. Deci fiind 
că toate păcatele şi fără delegile în care cad romani noştri toate 
nenorocirile ce sânt legate de capul lor vin mai cu seamă din 
pricină că nu ştiu ale legi și nu le împlinesc pentru aceia eu fac 
rânduială mai întâi de toate pentru feciorii şi fetile cere vor să 
să căsătoriască şi vă poruncesc sființiilor voastre fraţilor în S$. 
Parohii ! 

1/lia. să nu logodiţi sau să încredințaţi la căsătorie pe nici 
un fecior sau fată, nici un văduv sau văduvă care nu va umbla 
la catehizaţie Dumineca şi sărbătoarea cu toată strădania și care 
nu va fi petrecut în protocolul de catehizație care săl faceți. Să 
nu logodiţi nici pe nuntorieşi nevârsnici rudiţi în gradul oprit de 
pravilă, şi striini, ci fiind kiemaţi să-i logodiţi mai întâi să cău- 
taţi în protocol vârsta lor, și să îndatorați atât pe nevârsnici cât 
şi pe rudiţi ca mai întâi săşi câştige despenzaţie dela înaltele lo- 
curi aşijderea şi pe striini săi îndreptaţi tot ca mai întâi săși aducă 
dela locul naşterii şi a petrecerii lor în mai mulți ani Karte de 
botez autentică și adeverinţă vrednică de crezut că nu sânt în- 
suraţi ci sânt slobozi de toată piedeca. 

2/lia. Seara dela 6 ceasuri dela 1 Octombrie până la sfârşitu 
lui Aprilie şi după 8 ceasuri dela 1 Mai până la sfârșitul lui Sep- 
tembrie să nu mai îndrăzniţi a logodi sau a încredința în viitoriu 
pe nimenea. 

3/lia.* La întrebările ce să fac la logodiri sau încredințare la 
înprotocolaţie şi la cununie să stâruiţi siinţiile voastre ca nu nu- 
mai mirele ci şi mireasa să răspunză cu cuvânt lămurit în auzul 
tutulor celor ce să află de față altminteria să nu-i logodiți sau să-i 
încredinţaţi. 

4/lia. Să daţi înainte tinerilor la logodnă că până să vor 
împlini ceale 3 strigări în biserică să vie şi ei în persoană să 
depue Eczamen din ale legii iară mirele să vie însuși în faţă să 
dea Eczamen înaintea protopopului local şi mireasa ştiind ale 
legii să o împrotocoluiţi la protocolul bunei învoiri cu mirele și 
aşa să le daţi recviţiune spre aşi căpăta slobozenie de cununie. 
Tot la logodnă să îndatorați pe nuntaşi văduvi ca la împrotoco- 
laţie săși aducă şi cărțile de împărțială, fără de aceste documente 
să nui puneţi la protocolul bunei voiri. 


5/lia. Învățăturile legii din care au tineri a da Eczamen sânt 
următoarele: Slavă Ţie Dumnezeul nostru Slavă ie, Sfinte Dum- 
nezeule, Prea Sfântă Treime, Tatăl nostru, Simbolul credinţi, 
Ceale 7 taine — Ceale 10 porunci ale lui Dumnezeu — Ceale 9 
porunci ale bisericii, 7 fapte ale milii cei Dohomniceşti, 7 păcate 
de moarte şi 7 facere de bine împotriva acestora, pentru aceia 
sfințiile voastre să le ziceți aceste! toate la katehizaţie cu glas 
rar şi mare ca tineri săle poată învăţa pe rost. 

6/lia. La protocolaţia tinerilor să păziți cu scumpătate timpul 
hotărît în punctul al 2-lia ca să nu să facă noaptia, că Kontrac-: 
tele de noaptea nau putere, să fie mărturii striine și să vă arate 
mirele şi mireasa ţidulele dela doftori de altoit (vaccinat) de vor 
fi având. Mulţi Tineri şi Tinere după cununie aici la scaunu pro- 
topopesc arăt că li sau făcut silă de către părinți sau de către 
alţi, şi cer despânzație măcar că ei au fost întrebaţi de prioţi la 
logodnă la împrotocolaţie și în biserică înainte de cununie de să 
vreau uni pe alți şi măcar că la punerea în protoculul bunei în- 
voiri ei au mărturisit înaintea marturilor cu însuși gura lor și pu- 
neria degetelor lor că nu sânt siliți de nimenea, de unde vine 
dară contrazicerea aceasta ? să vede că tineri să ruşinează a spune 
priotului ce au pă inimă atunci când este casa şi biserica plină 
de oameni pironiți cu ochii la ei, pentru aceia sfinţiile voastre pă 
viitori sânteți îndatoraţi a întreba atât la logodnă cât şi la îm- 
protocolaţie şi în biserică, înainte de cununie, pe Mirele şi Mi- 
reasa deosăbi între 4 ochi mai întâi şi mai apoi să-i întrebaţi 
şi înaintea oamenilor. 

T/lia. In recviziciunea ce veţi face către mine pentru câşti- 
garia voei de cununare să puneţi anumit că sau împlinit toate 
punturile de mai sus şi pentru nunturieși din doo parohii, că sau 
vestit în amândoo bisericile, 

8/lia. Dela 12 ciasuri încolo după amiaz să nu îndrăzniţi a 
cununa pe nimenea ci să faceţi rânduială ca să închideţi biserica. 
Acestea fraţilor să le păziți ca ochii din cap că cine le va călca 
dintre sfinţiile voastre numai unul din puntele aceste din slă- 
biciunea caracteriului să va pedepsi ca un neascultători şi să va 
arăta la prea luminatul Domnu nostru Episcop, iară care paroh va 

întrebuința aceste punte ca nişte mijloace cu care să kăznuiască 
pe poporeni săi, să răzbune sau să câștige bani acestea să va 
arăta minteani la prea Iluminatul Domnu nostru Episcop spre pe- 
deapsă. 

lară pă Dumneavoastră iubiţilor Poporeni, vă îndatorez în 
privința căsătoriei fiilor şi fiicilor Dumneavoastră. 

1/lia. Ca pănă nu veţi împlini şi Dumneavoastră şi fii şi 
fiicele Dumneavoastră toate puntele ce li sau dat înainte Preo- 
ților spre strânsa păzire să nu faceţi cheltueli nici de o păra căci 
veți rămâne în pagubă. 

2/lia. Poruncile mai înalte cer ca să nu să facă kieltuială 
la logodnă mai mare de 3 sfanţi şi diacă să va strica logodna 
atâta numai să să reîntoarcă. 

Pentru aceia să nu faceţi logodnă cu kieltueli mari, căci Scau- 
nul protopopesc, la întâmplare de stricare, toată kieltuiala ce va 
trece preste 3 sfanţi o va judeca de pierdută. 

3/lia. Să nu vă vărsaţi pungile pe mătăsuri şi materii scumpe 
la faceria hainelor pentru fii și fiicele Dumneavoastră. Ascultaţimă 
iubiţilor căci mândria şi iubirea de modă strică năravurile cele 
bune, aduce vrajbă şi nemulțămire în casă şi pricinueşte sărăcie 
sigură care strică şi dărapănă familia întreagă, despre acelea avem 
destulă pildă tristă. 

4/lia. Nu faceţi nunte mari căci bani cari să kieltuesc la 
ospețe mari sânt bani lăpădaţi, din pricina kieltuielilor celor mari 
tineri nici nu se cunună bine şi încep la judecăţi la scaunul pro- 
topopesc, să îngroapă în datorii de nu pot nici de cum să dea 
înnainte, nu pot plăti datoriile cu ani, rămân oameni stricaţi pe 
toată viaţa. Din potrivă diacă la ospeţe ar fi chemaţi numai na- 
şul şi părinții tinerilor şi tiaeri cei mai săraci ar începe viaţa caz- 
nică cât de bine cu zestrea fetii și cu agoniseala feciorului, şi 
peste vreo câţiva ani sar face gazde. Sărăcia este una dintre pri- 
cinile tuturor păcatelor şi fără de legilor; şi românii noștri și 
pentru aceia sânt săraci că fac logodne şi Nunţi cu kieltueli mari. 

5/lia. Aţi auzit iubiţilor că prioţilor aspru li sau poruncit ca 
să nu îndrăznească a logodi pe nimenea care nu au fost la ka- 
tihizație, să nu logodească şi să nui împrotocoleze pe tineri noap- 
tia, să nu logodească pe nici un fecior sau fată nici un văduv sau vă- 
duvă până nu vor auzi din guralor răspunsu rostit cu glas mare şi 
limpede că au aplecare unul cătră altul, să dea înainte tinerilor şi 
văduvilor că subt vremea faceri vestirilor să pue mireasa Ec- 
zamen înaintea parohului al locului, iară mirele înaintea proto- 
popului local şi să nu cunune pe niminea după ce bate 12 ciasuri 
ci să facă rânduială de asă închide biserica. 

Aceste toate iubiţilor puneţile la inimă şi îngrijiţi —, ca să 
le împliniţi întogmai atât Dumneavoastră cât şi fii şi fiicele Dum- 
neavoastră, şi credețimă iubiţilor! că cinstea, vaza și drepturile 
care leam câştigat noi cu jertfe nespuse de mari şi cu sânge de 
roman vărsat vale, numai atunci le vom putea țânea şi creşte dacă 
vom învăța a cunoaște şi a face voia lui Dumnezeu mai bine ca 
până acuma, diacă vom împlini mai bucuroşi datoriile mai ma- 
rilor noştri, și diacă vom îi iubitori de bună rânduială mai mult ca 
până acum. Astfelu diacă nu ne vom desbrăca de omul cel viecu!) 
şi nu ne vom îmbrăca în cel nou tot ticăloși şi robi pe la alți 
vom rămânia până va sta cerul şi pământul, să nu socotiți iu- 
biţilor, că rânduiala aciasta este o rânduială goală, pentrucă eu 
sânt hotărit a o păzi şi împlini cu toată acuraţia, şi precum un 
tată sau o mumă când vrea vreun iubit al lor să saie în foc sau 
în apă îl opresc şi nul lasă să piae de sar împotrivi acesta și ar 
plânge şi sar tângui cât de mult. Aşa și eu nu voi suferi de aci 
înainte pe nimenea dintre toți sobordinanți miei să mai petriacă 
ne procsiți viaţa lor în neştiința legii şi în sălbătăcie, nu voiu su- 
feri pe nici unu dintre romani mie să fie neascultători şi următori 
de bună rânduială ci voiu stărui cu tot de adinsu ca de aicea 
înainte să nu să mai calce nici unul din puntele acele mai sus 
petrecute, necăutând în fața nimănuia şi ne făcând hatăr nici la 
cei mai de aproape ai miei! 

Să vestiți poporenilor şi aciasta că la botezu pruncilor şi a 
pruncelor să nu mai facă kieltuieli mari după cum am înţeles că 
să fac şi cu lăutari nici întrun chip. 


Brașov în 16 Iunie 850. 
Al sfinţiilor voastre şi Dumneavoastră de tot binele voitor 
(ss) Petru German protopop 


1) vechiu. 2) neprocopsiți (?) 

O anchetă a arhiducelui losii 
din anul 1777 


de C. Găliner 


Impăratul losii II, pe când era arhiduce, urmărind cu un 
viu interes diferitele probleme ale vastei monarhii habsburgice, 
şi-a dat seama de primejdia emigrărilor române dincolo de 
Carpaţi. Intr'o convorbire, tânărul arhiduce declarase: „Je me 
contenterai donc de dire que je considere comme premier obiet 
sur lequel tout P'&tat politique que celui des finances et mâme 
militaire doivent regler toutes leurs demarches, la population, 
C'est ă dire la conservation et augmentation des sujets. Du plus 
grand nombre des sujets resultent les avantages de Pâtat“.!) 

Emigrația Românilor devenea tot mai îngrijorătoare. Unei 
expuneri a consiliului aulic este anexată o statistică a emigrărilor 
care au avut loc în ultimul timp în diferitele sate bănățene. Așa au 
emigrat din satul Comloșul Mare în Ţara Românească peste 40 
de familii. Toate măsurile draconice luate împotriva emigrării 
neavând nici un efect, Iosif căută să afle adevărata lor cauză, 
pentru ca înlăturând cauza nemulțumirii populaţiei române, să 
poată combate rezultatul acestei nemulțumiri, emigrarea. 

La 10 Noemvrie 1777 losif se adresează Administraţiei lo- 
cale bănățene (Banater Landesadministration) : „Am aflat că în 
Banat foarte deseori populaţia emigrează și că anumite sate pre- 
cum Comloş şi Becicherec sunt jumătate părăsite, iar Românii 
cari au rămas încă, declară public că şi ei au intenția de a 
emigra. Ca motiv al emigrării se specifică dispoziţiunile agrare 
şi contribuţiile mărite. Organele administrative mă vor înştiința 
dacă n'au primit şi ele informaţii despre aceste emigrări. In orice 
caz va trebui să fie cercetate mai de aproape cauzele acestor 
emigrări, precum și doleanțele Românilor, specificându-se în 


3) Konrad Schiinemann, Die Wirfschaftspolitik Josefs II in der Zeit 
seiner Mitregenischaft, S$. 9. 

acelaşi timp remediile eficace pentru satisfacerea acestor do- 
leanțe.“1) 

Ordinul arhiducelui losif era categoric. Nu putea să fie ne- 
gliiat. Organele administrative, întrebuințând documentaţia ne- 
plăcută primită deja de arhiduce, explică emigrarea prin con- 
tribuţiile ridicate și prin dispoziţiile noii legi agrare, care împie- : 
deca ciobanii români să cutreiere cu turmele lor un teritoriu 
mai larg.?) Dupăce s'au expus aceste fapte, s'au făcut, desigur, 
din partea organelor administrative toate încercările de a de- 
monstra că plângerile sunt neîntemeiate. „Adevăratele cauze ale 
acestor emigrări trebuesc căutate numai în plăcerea înnăscută de 
migrațiune a Românilor și în iubirea pentru patria lor“ — "Țara 
Românească. ?) 

Incercarea aceasta a arhiducelui losii de a ușura soarta 
țărănimii iobage a fost așadar osândită să eșueze, ca şi refor- 
mele sale sociale de mai târziu. 


00 
Sai 


1) Hofkammerarchiv, Viena, fsc. 31—83, Banat. „Es wird mir beige- 
bracht, dass in dem Banat sehr hăufige Emigrationen des wallachischen 
Volkes vorgehen und manche Ortschaften, wie insonderlich Komlosch und 
Klein Beskerek haib geleert sind, die dasigen noch zuriickgebleibenen Walla- 
chen auch ganz Gffentlich von ihrer ebenialls vorhabender Entweichung re- 
den, als deren Ursache sie die damalige Grundzuteilung und die erhohten 
Contributionen angaben. Die Canzley wird mir anzeigen, ob ihr von diesen 
Auswanderungen keine Enzeige zugekommen; atlenfalis hat selbe durch un- 
verweilte Vernehmung der Administration dem Ubel niher auf den Grund 
zu sehen, sodann worin eigentlich die Beschwerden der Wallachen bestehen 
und wie die standhafte Abhilfe verschaffet werden mâge mir das Gutachten 
vorzulegen.“ 

2) Referatul Cancelariei Aulice, 24 Noemvrie 1777, ibid, 

3) Referatul Cancelariei Aulice, 21 Dec. 1717, ibid. Die wahre Ursache 
der Emigration konnen also blos der angeborenen Wanderungslust der Wal- 
lachen, der Liebe zu seinem Vaterland.... 

După o activitate didactică de 33 de ani — dintre care două 
decenii ca director al liceului lui Popazu și Șaguna — și alta, du- 
hovnicească, de 13 ani, la conducerea celui dintâi protopopiat al 
arhidiecezei ort. rom. şi la altarul vechii ctitorii voevodale care e 
biserica Sf. Nicolae, subt un morman de flori — flori ale iubirii, 
prieteniei, stimei şi recunoștinței — protopopul ortodox al Brașovului 


Dr. Iosif Blaga 


şi-a înfrățit, la 6 Iunie, ceeace era trecător în ființa sa cu ceeace 
fusese trecător în ființa predecesorilor săi. 


Iosif Blaga era ultimul supraviețuitor al grupului de profesori 
care veniseră la liceul brașovean aproape de-odată (V. Onițiu, 
Dr. Valer Branisce, Dr. Ghiţă Pop, el și Petru Roșca) și care 
aduceau în îmbâcsita atmosferă a școalei de atunci ozonul, lumina 
şi căldura unei primăveri sufleteşii ce avea să dea vieţii școlare o 
pulsație mai vioaie, mai tinerească, mai conformă cu şcoala vremii 
lor. Aduceau dascălii aceștia o mai atentă observație și studiere a 
sufletului elevului, o mai mare apropiere de el, un mai părintesc 
— aș zice mai bucuros: prietenesc — tratament al acestuia, o mai 
insistentă stimulare a energiilor latente, o mai stăruitoare încurajare 
a timizilor, o mai mare încredere în puterile proprii, o deplină liber- 
tate în expunerea cunoştinţelor — contrast izbitor cu cei care cereau 
buchea cărţii —, frunți ridicate, priviri drepte, încrezătoare. 

Din nenorocire, ei n'au putut activa însă mult timp împreună. 
Ghiţă Pop, după un an și patru luni — în urma discursului despre 
„Educaţia naţională“, ţinut la 4 Oct. 1892 cu prilejul serbări 
patroanei școalei — la ordinul guvernului maghiar, a fost suspendat; 
Dr. Valer Branisce, după doi ani de funcțiune, în toamna anului 
1893, trece la Sibiu ca director interimal al „Tribunei“, ca apoi, 
în anul următor, să treacă la Timişoara, în fruntea ziarului 
„Dreptatea“, înființat împreună cu Dr. C. Diaconovich. Aşa că Virgil 
Oniţiu, ajuns director, se vede încurând, dintre prietenii săi intimi 
rămas numai cu Blaga şi cu proiesorul de gimnastică Petru Roşca, 
pe care-l ia și secretar al direcțiunii. 

Plin de avânt şi de neastâmpărul afirmării în viața noastră 
culturală-națională, Blaga a rămas un devotat colaborator al celui 
care avea să-și imprime atât de adânc pecetea personalității sale 
instituției ce conducea. Foşti colegi de teologie şi de universitate, el 
cunoștea mai bine decât alții comoara sufletească pe care o aducea 
Virgil Ouițiu la cârma şcoalei secundare ort. rom. de aici, de aceea 
nu-i precupeţi sprijinul şi devotamentul în opera la care se angajaseră. 

Convinşi că şcoala românească de atunci avea mai mare ne- 
voie decât biserica de muncitori și îndrumători bine-pregătiți, n'au 
stat la 'ndoială când a fost vorba să aleagă între amvon şi catedră. 
Nici ei, nici ceilalți doi colegi, Ghiţă Pop şi P. Roșca, cu studii și 
teologice pe lângă cele universitare. 

Dintre toţi, cel care-și cuceri însă mai repede simpatiile elevilor 
nu fu V. Oniţiu, cum s'ar crede, ci losif Blaga. Era mai blând, 
mai îndulgent şi, pe de-asupra, mai părtinit de ursitoare la distri- 
buirea darurilor fizice. Directorul Oniţiu avea să-și consolideze şi 
potenfeze dragostea şi pretuirea elevilor numai dupăce aceștia pără- 
siau liceul, abia atunci dându-și seama de ceeace îi datorau şi de 
norocul de a-l fi avut profesor. 

În anii aceştia ai tinereții generoase dornice de a-şi pune toată 
energia și capitalul de cunoștințe în serviciul unui ideal — în cazul 
dat, cel ai sporirii culturii naţionale — apar şi lucrările didactice, 
ştiinţifice ale lui 1. B., lucrări care îndreptățiau speranța unei spor- 
nice activități în această direcție. 

Speranțe îndriluite, dar nerealizale. 

Secretariatul Societăţii pentru crearea Tondului de teatru român, 
iar în toamna anului 1915, pe urma morții subite a directorului V. 
Oniţiu, succesiunea la direcția liceului a lui Blaga, — spre care se 
îndreptară privirile şi cu ele nădejdile celor care doriau continuarea 
operei educative în spiritul şi alvia în care o îndrumase Oniţiu, — răz- 
boiul şi pribegirea prin alte meleaguri, reîntoarcerea și preluarea con- 
ducerii școalei cu multele-i agende administrative, activarea în viaţa 
politică (a fost senator în primul parlament al României întregite), 
inspectoratul şcolar al regiunii a V-a, care i se încredințează în 
Aprilie 1924 şi care se cerea organizat, apoi, tot în 1924, imbră- 
carea reverenzii şi chemarea în fruntea protopopiatului, preşedinţia 
Eforiei şi Delegaţiunilor şcolare, — erau, însă, tot atâtea sarcini, 
care, fatalmente, puseră plumb în îndeletnicirile sale scriitoriceşti, recla- 

mându-l, în întregime, pentru alte îndatoriri, mai mult administrative, 
cărora nu se putea sustrage. De aceea, nu e de mirare că în ulti- 
mele două decenii condeiul i-a fost mai puțin activ, produsele lui 
reducându-se la pagini de ocazie — pagini comemorative — și la 
articole mai scurte destinate anuarelor pe care le scotea. 

E prea proaspăt mormântul, prea reavăn de lacrimi pământul 
care-l acopere, ca să ne încumelăm a fixa acum fizionomia sufle- 
tească a acestui slujitor, aproape o jumătate de veac, la altarul 
școalei și bisericii noastre, cum o fac unii, alunecând, cu voie sau 
fără voie, în greșala superlativelor, când știut este că nu există mu- 
ritor care se întruchipeze numai calități şi virtuți și când superla- 
tivele elogiilor în loc să înalțe, mai mult coboară. Nu o facem nici 
din motivul că elogiile noastre ar putea fi interpretate ca dictate de 
prietenia sau de amintirea prea vie încă a anilor de colaborare cu 
defunctul în serviciul aceleiași şcoale. 


Cât timp muncim împreună cu alții, partea noastră de muncă, 
de vrednicie, se confundă adeseori — sau e confundată intenționat — 
cu a împreună - muncitorilor. Abia dupăce ne retragem sau cădem 
din şir, se evidențiază rolul şi rostul nostru în complexul de forțe 
angajate la opera în serviciul căreia am lucrat, fiindcă abia atunci 
se învederează, prin comparație cu ce a fost şi cu ce a urmat, golul 
pe care-l lăsăm în urmă. Abia atunci începem să ne apropiem de 
locul ce ni se cuvine în adevăr pe scara vredniciilor, — loc a cărui 
fixare definitivă, necontestată, nu se va putea face însă decât dupăce 
vremea necruțătoare va fi retezat tot ce a fost artificial, tot ce a 
lost exagerat în laudele sau hula ce ni s'a adus în viață, dupăce va 
fi laminat tot ce a fost umbrit şi va fi sporit și reliefat tot ce a fost 
micșorat de invidia, de răutatea, de puţinătatea sufletească a seme- 
nilor noștri. 

Și cu cât învie cineva la distanțe mai mari de vremea în care 
a viețuit şi activat, cu atât apare mai purificat de zgura, de praful 
pe care l-a așezal asupra amintirii sale învălmăşeala vieții, cu ran- 
chiunele şi păcatele oamenilor, cu atât apare mai el însuși, aug- 
mentat cu ceeace-i aparține în adevăr şi desbrăcat de ceeace nu-i 
aparține, 

Cu toate acestea, nu ne va putea contesta însă nimenea dreptul 
— pentru noi daforia — de a-i fixa de acum, întemeiați tocmai 

pe îndelunga cunoaștere a celui dispărut, două note, care ar face 
podoaba caracterului oricărui bărbat, şi un merit, care-i va rămâ- 
nea deasupra mormântului şi asupra căruia nu va putea arunca 
nimenea vălul uitării. 

De-o franchefă care nu prea cunoștea  menajarea suscep- 
tibilității nici reticențele menite să crufe vanități, Blaga ce avea pe 
suflet avea și pe buze. Arta simulării, a fățărniciei, a jongleriei cu 
doi bani în trei pungi îi era străină. Cu toată această francheţă, 
rar om care să-i poarle Sâmbetele, să-l dușmă nească. Fiindcă Blaga 
oricât ți-ar fi jignit, uneori, prin francheța lui, amorul propriu, nu te 
înstrăina. (Ceeace pentru un conducător, constitue o calitate de preț). 
Asta, datorită desigur sociabilității lui, felului deschis, dar fără rău- 
tate, în care-ţi vorbia, lipsei de scrobeală autoritară, aristocratică în 
contactul cu semenii săi. Căci fostul protopop şi inspector-șef şcolar 
era, înainte de toate, prietenos, fără fumuri, fără gușa gravității. 
Vorbind cu el, aveai impresia că vorbeşti cu un camarad. Nimic 
din atitudinile celor care caută să pună între tine și ei distanța, dacă 
nu pe cea a situației sociale sau o superiorității — în atâtea ca- | 
zuri, numai imaginară — măcar pe cea a vârstei. E prima notă 
frumoasă a lui. 


O altă caracteristică, nu prea frecventă azi — pentru dascăli şi 
preoți, care mai mult decât alții trebuie să fie exemplul viu al sfa- 
turilor ce dau altora, o caracteristică de relevat — e pilduitoarea-i 
viață familiară : o viaţă de un rar devotament pentru ai săi, și de-o 
moralitate care l-a'ndreptățit întotdeauna să dea lecţii celor ce 
cădeau în ispita păcatului. Viaţa lui Blaga, și sub raportul 
acesia, a putut fi luată de model. 

Ceeace-l va supraviețui însă, meritul care se va împleti în cu- 
nuna lui nepieritoare — merit pe care nu l-am auzit relevat în cu- 
vântările ținute la înmormântare, de aceea ținem să i-l subliniem 
aici — e merilul salvării liceului „A. Şaguna“ din siluția critică 
financiară în care ajunsese după război, — biserica ne mai 
fiind în stare a plăti salarele corpului didactic. Blaga n'a cunoscut 
atunci osteneală. Și mulțumită legăturilor pe care le avea cu mi- 
nistrul instrucţiunii din acea vreme și datorită stăruitoarelor lui in- 
tervenții — câte drumuri ma făcut în acel an, la câte uşi n'a bă- 
tut! — şcoala a fost salvată, luată fiind în bugetul Statului. Noi 

suntem înclinați a crede că soluționarea cererii celorlalte licee con- 
fesionale româneşti din Ardeal, luate de Stat de asemenea în sar- 
cina sa în ceeace privește salarizarea profesorilor lor, ar fi fost încă 
multă vreme tărăgănată, fără soluționarea obținută de stăruințele 
lui Blaga pentru liceul pe care-l conducea el. 

Dacă Iosif Blaga n'ar fi făcut nimic altceva în viaţa sa, acest 
singur merit l-ar îndreptăți, din partea Braşovenilor, la o amintire 
încadrată mereu în florile recunoştinței. 


Dumnezeu să-l odihnească, 


Ax. Banciu 

Parteniu Cosma 


Un nume care însumează atâtea vrednicii încât, oricât ar 
zăbovi condeiul asupra celui care-l purta, nu va putea scrie 
niciodată de-ajuns despre el. Aşa de bogată în roade e activi- 
tatea desfășurată în cele patru decenii cât a stat şi în fruntea 
și în inima atâtor binecuvântate realizări — pe teren bisericesc, 
cultural, economic-financiar — această masivă personalitate a 
vieții noastre naţionale din Ardeal. 

Câtă vreme alții vorbiau, scriau, discutau, „pertractau“, — 
el tăcea, cuceria și, direct sau indirect, creia. 

A făcut cu putință, prin iniaţiativa lui şi mai adeseori prin 
jertiele băncii conduse de el: 

accesul la şcoalele secundare din Sibiu a câtorva sute de 
elevi români, prin înfiinţarea la 1895 și susținerea până azi — 
acum în cadrele lic. „Gh. Lazăr“ —a „Mesei studenților“, dând 
hrană celor lipsiţi de ea, și în același timp, contrabalansând, 
prin atmosfera românească de aci, înrâurirea spiritului școalei 
străine ; 

ridicarea internatului de băieţi al lic. „G. Lazăr“ din Sibiu, 
la cheltuielile căruia Albina a contribuit cu peste o jumătate 
milion lei. 

Clădirea unui respectabil număr de şcoale în toate părțile 
Ardealului, între care — prin colecta întreprinsă de el şi con- 
tinuată opt ani de zile — și „Şcoala civilă de fete“ a Asocia- 
țiunii ; 

tipărirea unei serii întregi de cărți didactice pe seama uni- 
cei şcoale rom. sup. de comerț din toată fosta Ungarie!); 

înălţarea a zeci de biserici, în frunte cu catedrala ortodoxă 
din Sibiu 2); 

împânzirea Ardealului cu institute naționale de credit şi 
economii care, datorită creditelor de reescont acordate de Al- 
bina, au putut progresa, reprezentând în 1914 un capital de 256 
milioane coroane aur, va să zică: peste 81/, miliarde lei de azi; 


1) Cea din Brașov. 
2) Valoarea imobilelor şi a sumelor donate de Albina pentru scopuri 
culturale numai între anii 1886—1914 se urcă la cinci milioane lei de azi. 

înfi'nţarea „Revistei Economice“ de subt direcția lui Dr. C. 
Diaconovich ; 

constituirea „Solidarităţii“, care a sporit creditul băncilor 
româneşti însoțite în această federală prin introducerea obliga- 
tivităţii controlului asupra gestiunii lor.!) 

aranjarea expoziţiei agricole, industriale şi etnografice din 
1881 — oglinda iscusinţei și hărniciei naţiei noastre,?) — ex- 
poziție refuzată Astrei de guvernul din Budapesta; 

sprijinirea materială a expoziţiei Astrei din 1906, ca și 
organizarea secției ardelene a marei expoziţii din Bucureşti din 
acelaşi an; 

clădirea Muzeului și Bibliotecii Astrei, a Internatului de 
fete, a Caselor de Report și ajutorarea vechii noastre societăți 
culturale în atâtea alte îndatoriri şi trebuinţe ale ei; 

cumpărarea mai multor imobile de mare preţ în Sibiu, Bra- 
şov și în alte centre unde-și are Albina sucursale; 

dar mai presus de toate, împroprietărirea — prima împro- 
prietărire — a deposedatului țăran român ardelean (firește în 
măsura în care i-o permiteau resursele financiare ale băncii), 
fără care nici afluența spre lumina şcolilor, nici rezistența na- 
țională împotriva celor care urmăriau pauperizarea și, implicit, 
darea „pe brazdă“ a dâriilor Valahi, nu s'ar îi produs în mă- 
sura în care s'au produs.*) 


1) Băncile românești figurau „între băncile la care județele, comunele şi 
sedriile orfanale îşi puteau depune numerarul superiluu, tot 3șă și banii or- 
fanilor și ai celor puși sub interdicție.“ 

Tot el obținu, în anul 1903, cotarea scrisurilor fonciare ale Albinei la 
Bursele din Budapesta și Viena și acceptarea lor ca gaj la Banca de Emi- 
siune austro-ungară, iar cu doi ani mai nainte admiterea lor ca garanție la 
oficiile publice. 

2) La vederea acesteia, o scriitoare franceză exclamă: „Să ne mai ară- 
taţi un alt popor din această monarhie, în ale cărui costume să se fi con- 
servat gustul civilizațiunii antice de trei mii de ani!“ 

3) Aproape 30 de comune au să-și mulțumească, în bună parte, spri- 
jinului lui Part. Cosma, achiziţiile de moșii din mâni neromânești. Numai 
în Ocna Sibiului, B-ca Albina, în primele două decenii de la înființarea ei, a 
cumpărat şi vândut Românilor de acolo, cu inlesniri mari de plată, 550 jug. 
de pământ care, în ultimii 50 de ani, se urcă la cca 2000 jug., în valoarea 
lor actuală peste 13 milioane lei. 

Numai privitor la opera de salvare a Românilor noştri din 
ghiarele cămătarilor, iată ce scria încă Gh. Barițiu: „Cutezăm a 
susținea după experiența ce avem, câ de atunci încoace!) în mij- 
locul atâtor asupriri și spoliaţiuni, până în cincizeci mii de fa- 
milii române au scăpat de o ruină sigură cauzată prin uzurari - ; 
de câte 50, 100 şi chiar 200%, numai cu ajutorul băncii „Albina“ 
şi cu al celorlalte, cari s'au înființat cu ajutorul lui D-zeu pe 
urma acesteia în cale mai multe 'regiuni locuite de Români“.») 


lată de ce, când rostesc numele lui Parteniu Cosma, 
par'c'aș rosti numele unui comandant de armată aureolat de îi 
mari biruințţe. Şi nu e de mirare. Căci Part. Cosma a făcut, : 
în adevăr, pentru românismul din Ardeal cât o oștire încununată 
de izbânzi. L-a ajutat nu numai să-şi poată păstra ce a avut, dar i-a 
mărit patrimoniul naţional, consolidându-i-l în acelaşi timp în 
vederea ultimei răfuieli cu duşmanul, — răfuială soldată cu actul 
de la Alba lulia de acum 19 ani. 


Cu toate aceste merite la activul vieţii sale, câte săgeți nu 
se îndreaptară, totuși, cât a trăit, și împotriva lui! Nu ne gândim 
la cele venite din tabăra inamiculni. Acelea își găsiau o justi- 
ficare: pierderea terenului de subt picioarele proprii. Ne gândim 
la cele aruncate din tolbă „frăţească“. 


Cumpăna însă (semnul subt care scria), nu s'a clintit. Par- 
teniu Cosma, bărbatul dintr'o bucată, rămase, inflexibil, pe lângă 
„politica“ lui. „Caravana“ trecea înainte către ţinta spre care 
tindea, fără să se sinchisească de hămăitul veninoşilor ne- 
putincioşi. 








Cu prilejul împlinirii unui veac de la nașterea lui, Clujenii, 
Beiuşenii şi acum în urmă Sibienii au adus, în cadre sărbăto- 
rești, prinos “de recunoştinţă marelui suflet al omului faptelor. 
Sibienii evoacă şi într'o broşură comemorativă?) — datorită d-lui 


1) De la 1872, data înființării Albinei. 

2) Gh. Barițiu, Istoria Transilvaniei vol. III. pg. 498. 

3) Broşura de 40 pg. mari (301/2X23), conţine și o dare de seamă 
asupra comemorării săvârşită la 9 Mai. Datele din aceste pagini sunt scoase 
din ea. 

Const. Popp, fost director executiv al Albinei — viaţa pildui- 
toare a acestui „mare îndrumător și realizator“. O dovadă că 
lumea nu l-a uitat. Nu e însă suficient. Vorbele, rămân... vorbe. 
lar memoria făptuitorului P. Cosma se cere perpetuată tot prin 
fapte. Trebuie sporit „Fondul Parteniu Cosma“, înfiinţat de AI- 
bina la 1911. Sporit şi destinat nu burselor — acestea se pot 
obținea azi de cei vrednici de ele din alte părți —ci tot cum- 
părării de moșii şi imobile din mâni neromânești. Ar fi cel mat 
frumos monument ce i s'ar ridica la centenarul nașterii. Frumos, 
fiindcă ar fi în linia necurmatelor sale sforțări de patru decenii. 
O problemă care, după anularea nesocotită a dispoziţiei legii 
de împroprietărire a ţăranului: de a nu putea înstrăina pămân- 
tul primit de la Stat, a devenit iarăși actuală; în unele părţi, 
acută chiar. ! 


Ax. Banciu 

Cu prilejul serbărilor de la Blaj 


In istoricul orăşel de la îmbinarea Târnavelor sa serbat, 
recent, fecunda ctitorie a lui Inochentie Micu-Klein, martirul cu 
trupul pribeag, dar cu sufletul ancorat adânc în ceeace a dăruit 
neamului său la Blaj, ctitorie a cărei viață bicentenară — împreună 
cu cea a lui Petru Pavel Aron care-şi închise sufletul la 1754 în 
zidurile şcolilor de acolo — se împletește atât de organic cu istoria 
noastră din aceşti 200 de ani, adeseori creind ea însăşi istorie. 

Cu acest prilej s'a evocat cu căldură şi recunoştinţă un trecut 
de jerttă, dar şi de mândrie, punându-se faţă "n față cu prezentul; 
s'a făcut bilanţul şi s'au tras, de sigur, încheieri — învățăminte — 
pentru viitor. 

Fie ca duhul care a *nsufleţit pe idealiştii predecesori şi gla- 
surile care vin din lumina de dincolo de întunerecul mormintelor 
și de alvia patimilor interesate, să găsească în sufletul urmașilor 
marilor înaintaşi: rezonanța care să ducă la fapte tot de valoarea 
celor săvârşite de cei comemorați. 

E prea lung şirul luminaţilor muncitori dintre zidurile ctitoriei 
din vecinătatea Câmpiei Libertăţii, a celor îndreptăţiți la recuno- 
ştința neamului, ca să ne putem opri, în aceste pagini, la fiecare 
în parte. Vom alege deci doar unul dintre ei — ca să ilustrăm 
vrednicia seriei lor — pe cel de la a cărui moarte se împlineşte, în 
Sept., o jumătate de secol, dându-i portretul așa cum ni-l înfăţi- 
şează, în atmosfera vremii în care a vecuit, într'o cuvântare ţinută 
tineretului școlar, d. prof. Gr. Forţu. 


Red. 


Timotei Cipariu 


Timotei Cipariu, de la moartea căruia se împlineşte o jumă- 
tate de veac, este unul din titanii curentului latinist, curent de 
redeșteptare naţională și apoi, curând și îndrăsneț, de revendi- 
Cări naţionale şi politice, cari nu s'au temut de nimeni, nici de 
asupritoarea împărăție austro-ungară, nici de persecuțiile sânge- 
roase ale Ungurilor, ci printre primejdii, și peste primejdii, ei 
Şi-au strigat drepturile imprescriptibile, deși atâtea veacuri îu- 

rate, ale neamului lor, în vremea lor, oameni de ştiinţă ca Bopp 
și Grimm dovediau în Germania că limba unui neam se schimbă, 
așa cum îi poruncește natura cu legile vietii, iar falanga fanatică 
a luptătorilor pentru destinele neamului lor se înalță până la 
conştiinţa chemării, marilor chemări, pe cari le simțiau venind 
din veacuri, şi strigau : „Natura mare dreptate ! Dreptate am eu, 
care am descoperit originea împărătească a neamului și a limbii 
neamului meu, asuprit de veacuri şi furat de drepturile și îru- 
museţile lui“. 

Şi în acest fel, uriașii aceştia se simțiau în stare să ia i de 
piept natura și vieaţa însăși ca legile lor de fier şi, întorcân- 
du-le cu veacuri îndărăt, să arate tuturor că limba noastră ade- 
vărată nu este aceea „coruptă“ de legile firii și „pătată“ dureros 
de barbari, ci limba noastră este însăși vechea, frumoasa şi no- 
bila limbă latină, așa cum au grăit-o cuceritorii lumii, strămoșii 
noştri. 

lar acest lucru, îl credeau şi îl spuneau nu numai cu toate 
nebiruitele puteri ale unor suflete de iluminaţi, cari se simţiau 
chemaţi să mântuie un neam îndelung nedreptăţit şi chinuit în 
spânzurători şi sub roțile martirilor, dar şi cu frumuseţile marii, 
vastei lor culturi, căci, fii de ţărani și fii de iobagi, ei învăţa- 
seră, cu mari strădanii și încăpățânată, sălbatecă voinţă, în cele 
mai bune, în cele mai mari școli ale lumii și doctori în filosofie 
şi în teologie şi în ştiinţi ieșiseră, iar limba latină a mândrei 
lor descoperiri, o știau așa încât o vorbiau și o scriau ca și pe 
a lor cea învățată acasă. Timotei “Cipariu, care a fost și profe- 
sor de filosofie, se încumeta să predea elevilor lui filosofia, în 
limba latină! Ce profesori și ce elevi, în această vreme de eroi, 
vreme totuşi așa de aproape de înceţoșata şi ticăloşita noastră 
vreme! 

Toate erau atunci posibile pentru cele mai nobile țeluri 
omenești, iar piedicile și primejdiile luptei erau îndemnuri şi 
măsurători ale vredniciei, ba și ispite ale acestor suflete tari, 
cari se cereau să fie ostaşi ai unei vieți mai drepte și mai vrednice. 

Ca mai toţi acești „arhangheli cu sabie de foc“ străjuind 
la poarta dreptății neamului lor, este şi Timotei Cipariu, fiu de 
țăran, Tata e „badea Iacov“ şi mama e „lelea Salomia“, amân- 
doi ţărani din Pănade. 

Atâta carte învăță feciorul lui badea Iacov, într'o întreagă 
vieață de om care n'a lăsat cartea din mână şi nici condeiul 
făcut sabie, decât dincolo de 82 de ani, atâta carte încât şi la- 
tina să o poată vorbi și scrie, şi ebraica să o poată preda şi 
limbile semite să le poată citi și studia, în afară de înaltele lui 
studii de filosofie și afară de studiile lui de istorie bisericească 
şi afară de știința lui bogată întru gramatică şi filologie în ge- 
nere. E, așadar, de înțeles că nu numai a ocupat, dar a şi 
format, a şi creiat el înșuși o întreagă epocă, convingând şi 
învingând pe toţi contimporanii lui, oameni deasemenea de cul- 
tură și preocupări înalte. 

E, deasemenea de înțeles, dece însăși Academia Română, 
în prima ei formă de Societate Academică, înființată cu acest 
prim scop: alcătuirea Gramaticii române și a Dicţionarului lim- 
bii române, s'a simțit datoare să-l cheme pe cel mai învăţat în- 
tru ale limbii şi pe cel mai neînfricat întru ale neamului, şi tot 
ea, Academia, s'a simţit onorată, când acesta a primit chemarea 
ce i se făcea. 

Lui i s'a încredințat sarcina nouă şi grea dea da limbii 
române o Gramatcă, socotită atunci completă și definitivă. 

Admiraţia ce ştia să stârnească sufletul acesta așa de bo- 
gat şi așa de înverşunat în luptele lui pentru tot ce era drept 
şi nobil în trecutul românesc, a făcut ca prima parte a Grama- 
ticii lui, Analitica, abia manuscris, să și fie premiată și apoi, în- 
dată, tipărită, și partea a doua a aceleiași, Sintetica, deasemenea 
premiată în forma ei manuscrisă și iarăşi, îndată, tipărită. 

Insuși dicționarul cerut și făcut de aceeaşi Academie și 
cunoscut sub numele de Dicţionarul lui Laurian și Massim, este, 
în fond, tot opera lui Cipariu, care l-a sugerat şi l-a impus după 
credințele lui. O apocă întreagă se îndoia sub puterile de fier 
ale acestui uriaș şi o societate întreagă îl simţia ca pe un ales 
şi ca pe un chemat. El însuşi nu-și cunoștea alt stăpân și altă 
poruncă, decât pe acela şi pe aceea, care i se desprindeau din 
testamentul sacru al înaintașilor lui: Samuel Micu, Gheorghe 
Şincai şi Petru Maior, primii stâlpi pe cari s'a clădit marele 
așezământ național al Ardealului de atunci și al României 
Mari de astăzi. 

Numai târziu, acest învingător al tuturora și, pentru atunci 
învingător al veacurilor, pe cari le chema spre el și le punea să 
servească dreptăţii românești, numai târziu acest învingător a 
fost învins în opera lui, de singurul luptător, care învinge toate 
ale noastre: de vreme. 

Dar aceasta s'a întâmplat târziu, atunci când puterile lui şi 
ale înaintaşilor lui asigurase biruința conştiinţei naţionale și bi- 
ruința unei latinități pe care nimic nu o putea clăti, acolo în 
temeliile sufletești pe cari el şi tovarășii lui de luptă și de ideal 
românesc le turnase. Gramatica lui este astăzi închisă și închis 
este pentru voi Dicţionarul acelor credinți și acelor vremi adânc 
frământate, dar deschisă a rămas, şi pentru voi și pentru noi, 
poarta pe care acești vizionari sfinţiți au deschis-o spre legendele 
Romei cari erau și legendele noastre, ca şi, mai ales, poarta 
uriașă a destinelor neamului românesc. 

Acum abia veţi îi putut întrezări care a fost şi cum a fost 
puternica personalitate a lui Timotei Cipariu, ca şi aceea a fai- 
moasei Şcoli Ardelene, ca şi aceea a revoluționarului Curent 
Latinist. | 

Munca lor, cultura lor, sărăcia lor de oameni bogaţi numai 
în aurul sufletului, vieaţa lor de lupte și lipsuri, de biruinți și 
de înfrângeri, toate erau pentru neamul lor, toate erau pentru 
„viitorul lor“ de atunci și pentru „prezentul nostru“ de acum. 

De aceea ne-am oprit din munca noastră acum, ca să ne 
închinăm la una din aceste icoane ale unui trecut, care se ridică 
luminos și mustrător peste toate scăderile și peste toate păcatele 
celor de azi... 

Stăm aci, la ceasul acesta de hotar între două lumi și ne 
întrebăm, nedumiriți şi îndureraţi: de ce nu se mai desfac uri- 
aşe aripile sufletului, de ce nu ne mai avântăm spre înălţimi? 
De ce vor fi stând lipite de trupul greu ca legate, ca blestemate, 
frumoasele aripi făcute pentru sborurile spre ideal? 


Fragment dintr'o cuvântare 
de Gr. Forţu 

Tot în anul acesta, bogat în comemorări, şi-a avut și Braşovul 
— orașul atâtor înfaptuiri românești — sărbătoarea sa. 

Reuniunea Femeilor Române a serbat, la 23 Iunie, jubileul 
de 50 de ani al Şcoalei sale, — azi liceul industrial „Maria B. 
Baiulescu“ — cu care prilej D-na Maria  Popescu-Bogdan, preşe- 
dinta, într'o cuvântare bine închegată, subliniind ici-colo caracterizări 
cu vădită aluzie la unele defecte ale şcoalei și societății femenine de 
azi, a împrospătat sforțările brașovencelor de acum o jumătate de veac 
pentru ajutorarea orlanelor rămase pe urma revoluției din 1848/49 
şi pentru rostuirea învățământului rom. femenin în Transilvania, ca 
și fazele evoluării acestui început de şcoală, practică, spre cadrele 
liceului de azi. 

S'a şters colbul de pe unele figuri aproape uitate, punându-se 
subt ochii celor de azi: ca stimulente, ca pilde de mame ale orfa- 
nelor, cu Românce preocupate mereu de educația și de ridicarea 
nivelului intelectual al surorilor lor mai mici și mai puţin protejate 
de soartă. 

Să sperăm că evocarea trecutului cu jertfele şi realizările care 
slau la temelia a ceeace reprezentăm azi, nu se va fi făcut în za- 
dar, ci își va avea repercursiunile sale în sufletul celor ce au asistat 
la desfășurarea festivităților în care a fost încadrat jubileul, stârnind 
nu numai aplauze momentane, ci hotăriri active puse în serviciul 
augmentării și desăvârşirii patrimoniului moștenit. 

Altfel, toate aceste serbări, cu afluență de lume în haină du- 
minecală, nu sunt decât pierdere de vreme. 

În nr. viitor, vom da şi noi istoricul acestei şcoli. 


Red. 

Un glas de Casandră maghiară 


— In atențiunea revizioniștilor și a prietenilor lor — 


Temeiurile dreptului nostru istoric asupra ținuturilor ro- 


„mâneșşti de dincoace de Carpaţi au fost evidenţiate și răsevi- 


denţiate de istoriografia obiectivă. Pentru capetele de bunăcre- 
dință. Căci pentru cele de reacredință, toate argumentele lo- 


„gicei, toate mărturiile documentelor, toate evidențele realităţii 


nu sunt decât tot atâtea prilejuri de răstălmăciri, de batere de 


' câmpi. 


Cât priveşte realitatea mai apropiată de vremea noastră, 


: cu desnodământul firesc de la 1 Decemvrie 1918 al procesului 


de veacuri dintre nația românească şi cea maghiară —  desno- 
dământ pe care Maghiarii îl consideră de „cea mai mare ne- 
dreptate istorică“ — e bine ca ea să fie înfățișată prin chiar 
recunoaşterile şi constatărlie venite din tabăra adversă, maghiară: 
recunoașteri și constatări destul de neglijate până acum din 
partea noastră, deși importanța chemării lor în instanță pentru 
combaterea afirmaţiunilor lipsite de coloana vertebrală a adevă- 


“ rului care să le poată ținea în picioare, nu poate scăpa ni- 


mănui. 

Un prieten a avut bunul gând de a ne pune la dispoziţie 
o broșură cu astfel de recunoașteri şi constatări, broșură peste 
care Maghiarii au trecut la ordinea zile atunci când a apărut, 
— gest explicabil pentru cine o citește, e vorba doar de recu- 
noașteri și precizări cu care stăpânitorii de ieri nu se puteau 
împăca odată cu capul — dar care prezintă un interes deosebit 
pentru noi, o armă puternică împotriva celor care mai susțin 
încă şi azi că felul cum s'a lichidat sângeroasa răfuială dintre 
noi şi maghiarime ar fi fost un frăznet din senin în coroana Sf. 
Ștefan. 

E vorba de broșura A romăn kerdes Magyarorszdgon €s a 
vălasztdjog“ (Problema românească în Ungaria și dreptul elec- 
toral), apărută în 1913, adică cu un. an înainte de izbucnirea 
războiului mondial şi datorită unuia dintre cei mai de seamă 
avocați din Braşovul antebelic, d-l Weiss Ignăcz, fost un timp 
și director al ziarului „Brass6i Lapok“, — va să zică un diri- 
guitor şi creator de opinie publică, 

Sunt în broșura octogenarului avocat braşovean şi afirma- 
țiuni în prea vădită contradicție cu adevărul. Sunt aserțiuni pe 
care le infirmă nu numai datele statistice, atâtea documente, 
atâtea energice proteste contra nedreptăţilor, ridicate, și în 
Parlament şi în miile de adunări româneşti, — ci însăși gene- 
rațiile, încă în viață, care au trăit subt părinteasca şi „cavale- 
reasca“ oblăduire maghiară. Aşa d. p. afirmaţiunea de la pag. 6 
că „statul maghiar nici ma încercat nicioaată maghiarizarea Ro- 
mânilor din patrie şi au fost întotdeauna neîntemeiate ştirile ră- 
spândite în această direcțiune de Români și de celelalte naționa- | 
lități din patrie“ sau cea de la pg. 2 în care se subliniază „ca- . 
valerismul exagerat al maghiarimei din pricina căruia ma obici- 
nuit să restrângă în drepturile sale pe nimenea“, sau că „ma- 
ghiarimea în genere nare putere de asimilare, de absorbire“. 


Ar însemna să reedităm statistici, dispoziții, fapte notorii, 

arhicunoscute, pe care numai o crasă ignoranță sau o voită rea- 
credință le mai poate nega sau răstălmăci. De accea nu vom 
mai chema de mărturie nici sângele românesc care a sporit în 
cursul veacurilor numărul Maghiarilor, nici pe „Maghiarii cu 
buze valahe“ — această nostimă specialitate ungurească — nici | 
legiuirile școlare ale lui Apponyi, Berzeviczy și efectele lor de- 
zastruoase pentru școala românească, nici pe proteguitorii na- | 
ţionalităţilor pe Bânity, Hieronymi, Csâky și ceilalți ejusdem îa- 
rinae, nici sutele de procese de presă, pe motive ridicole şi ter- 
minate cu ani grei de temniță şi cu confiscarea fondurilor zia- 
relor, nici legea electorală și arondarea — iarăși „cavalerească“ 
— a circumscripţiilor electorale, nici alegerile ca cele de la 
Şomcuta, Aleșd, Mărgineni, Pănade etc. etc. Ar fi toate de prisos, 
dacă nu e bunăcredință la mijloc. Nouă ne place însă a 
crede că d-l Weiss [., inteligent cum e, m'a ezitat să iscălească 
măgulirile de mai sus la adresa maghiarimei, numai ca, pe urma 
lor, să-i poată administra mai ușor hapul amar de la sfârșitul 
broșurii. O altă interpretare o refuză faptele, în prea vădită 
contradicţie cu afirmaţiile d-sale, 

Broşura ar merita să fie tradusă în întregime. Nouă ne-ar 
reclama însă prea multe pagini de revistă ca s'o putem da. Vor 
îace-o puate ziarele sau aite reviste mai indicate pentru aceasta. 

Noi vom da deci ceeace putem da: partea ei finală, în care 
autorul își rezumă constatările și în același timp imputările pe 
care le făcea stăpânirii de pie memorie, conchizând la pierderea 
iremediabilă a „părților ardelene“. 

Ceeace a și urmat, și încă mult mai repede de cum o bă- 


nuia, desigur, autorul, în 1913. 
Ax. B. 
lată această parte a broșurii: 


„Proiectul de lege al dreptului electoral — cum era de 
prevăzut — a chemat în arenă mai ales pe concetățenii români 
determinându-i să ia atitudine împotriva proiectului. 

După ziare, s'ar fi pornit oareşicari tratative între preşedin- 
tele consiliului de miniştri și conducătorii Românilor. 

Nu ştiu ce este adevărat din aceste știri ale ziarelor, dar 
din parte-mi aș considera de fapt îmbucurător și cuminte din 
punct de vedere politic, dacă între Români și Maghiari s'ar sta- 
bili, deocamdată în chestia dreptului electoral şi apoi în toate 
celelalte chestiuni, o astfel de înțelegere, care făcând să dispară 
toate celelalte chestiuni, o astfel de înţelegere, care făcând să 
dispară toate diferențele (neînțelegerile) dintre Români și Ma- 
ghiari, ar crea acea pacinică convieţuire, de care statul nostru 
şi națiunea are atât de mare nevoie. 

Și dacă în general e posibilă o astfel de înțelegere, ea ar 
trebui realizată acum şi încă în mod radical. 

Fiindcă e fapt — constatat de mine pe baza unei expe- 
rienţe de 40 de ani — că în părțile ardelene, mai ales conce- 
tățenii români se întind într'o măsură neobicinuit de mare în 
număr, cultură, avere și proprietate fonciară. Fapt e şi aceea că 
această cucerire de teren tot mai rapidă din partea Românilor 
în dauna maghiarimei, e un firesc proces de desvoltare, care e 
dăunător, ca să nu zic primejdios, fiindcă Românii se poartă cu 
antipatie față de tot ce este maghiar și eu consider cu neputinţă 
a-i mai putea pune azi stavilă acestei întinderi. 

Văd o fatalitate în aceea că n.aghiarimea nici înainte de 
48, nici după aceea — poate fiindcă îi lipsește capabilitatea 
pentru aceasta — nu s'a putut face îndrăgită de Români, n'a 
Ştiut atrage la sine pe Români. Văd o fatalitate în aceea că 
Statul de la 67 încoace n'a căutat, cu toată puterea de care e 
capabil ca, în primul rând în fiecare comună locuită de naţio- 
nalităţi, să înființeze grădini de copii și şcoale primare cu in- 
strucție gratuită, ca Românii să-şi poată insuși limba statului. 

Văd o fatalitate în aceea că, pânăce România din vecină- 
tatea noastră poate deschide teren larg aspirațiunilor Românilor 
din patria noastră, nici un prefect din părțile ardelene ma  în- 
a să pacteze cu Românii noștri, — cum s 'a întâmplat cu 

aşii 

Văd o fatalitate în aceea că, deoarece prin proporţionali- 
zare poporul mai sărac şi astfel și Românii au fost frustrați de 
păşunile comune și siliţi să-și sustragă copiii de la agricultură, 
să-i trimită la şcoală și să facă din ei advocaţi, medici, ingi- 
peri etc., așa că acum fiecare tânăr român, hrănindu-se cu pâne 
și apă, trăind în mizerie, tot timpul! și-l dedică învățăturii, fiindcă 
fiecare elev ştie că învaţă pentru națiunea lui, 

Văd o fatalitate în aceea că, cu toată legea naționalităților, 
Românilor nu li s'a dat posibilitatea să poată comunica în limba 
lor cu mânuitorii administraţiei şi justiției, ceeace a potențat 
mult neîncrederea şi antipatia. 

Văd o fatalitate în aceea că, pânăce instituţiile financiare 
maghiare au lucrat şi lucrează numai spre folosul lor, institu- 
țiile financiare ale naționalităților cea mai mare parte a câști- 
gului O întrebuinţează, de decenii, pentru sprijinirea scopurilor 
naționale. 

Văd o îatalitate în aceea că, deşi ziarele din părţile arde- 
lene şi mai cu seamă cele care apar în Brașov au atras, de 
decenii, atențiunea Statului asupra întinderii naționalități TO- 
mâne, Statul ma făcut nimic ca deodată cu această întindere să 
se înfiripeze şi să se întindă în Români și bunavoință față de 
maghiarime. 

Şi în fine — în afară încă de multe altele — văd o fa- 
talitate în aceea că, pânăce tânărul maghiar e ușuratic, nu în- 
vaţă, nu e econom și nu cultivă sentimentul naţional, tânărul 
român răbdând foame, îrig, animat de un puternic sentiment na- 
ţional, printr'o stăruință uriaşe se trudeşte, în interesul naţiei 
sale, să devină om. 

In urma tuturor acestora, e regretabil, dar e consider nu- 
mai chestie de timp pierderea pentru Ungaria a părților ardelene, 
fiindcă statul nostru nu e în stare să i se opună (nem tud ez 
ellen tenni).“*) 


*) Sublinierile sunt ale noastre. — Ax. B. 

Spicuiri limbistice 
de N. Porsenna 


Continuăm, în numărul acesta, seria particularităţilor limbi- 
stice, supuse unei legi imuabile care se evidenţiază puternic în limba 
română. Această lege arată înrâurirea reciprocă, aproape parale- 
lismul dintre semantică (Ştiinţa sensului cuvintelor) şi forma lexică. 
De câte ori un cuvânt, prin întrebuințarea şi circulaţia lui frec- 
ventă, capătă nuanţe noi, el are tendința să-și modifice întrun fel 
sau altul şi forma: ori pluralul, ori singularul, ori accentul, ori 
face pur şi simplu saltul la neologism. 


La sens nou, îormă nouă. 


Limba discriminează singură, clarifică, clasifică, diversifică, 
aplicând în mod intuitiv şi inconștient legea unică de mai sus. 

Repetăm, procesul acesta nu e conştient: el nu este săvârşit 
de specialişti, de savanți sau măcar de oameni culţi, ci de popor. 
Omul cult are tendința puristă de a conserva forma învățată şi 
consacrată ; omul incult se emancipează de această tendinţă: el se 
exprimă după necesităţi, cu libertatea pe care o dă ignoranța. 

Evoluția limbilor e datorită ignoranței şi inculturii: acestea 
posedă numai instinctul limbii, constituția ei generală, pe care o 
aplică fără preocupare de clasicismul formelor. 

Așa dar, încă odată, înainte de a trece Ia exemplificare, să 
formulăm pe scurt legea pomenită: 

Modificarea semantică a unui cuvânt provoacă de câte ori 
poate o modificare lormală. 

Şi acum, exemplele: 


I. MODIFICAREA SINGULARULUI. 
1. Schimbarea genului. 


Femininul ia locul masculinului, când sensul capătă o mai 
mică însemnătate, sau exprimă ceva mai imprecis. 

Minutul cronometric devine minuta hotărîrii judecătoreşti ; 
ambele derivă din francezul „la minute“. 

Sistem devine uneori sistemă, când se aplică în înțeles mai 
empiric; ambele din „le systeme“. 

Program devine programă analitică, în sens strict şcolar; 
ambele din „le programme“. 

Climă devine climat în sens figurat, mai rar propriu; am- 
bele din „le climat“. 

Poem sau poezie lungă, nuvelă versificată, devine poemă 
cu înțeles de idilă („Un mormânt-poemă“ de Gion, în „Portrete 
istorice“), 

Divizie sau grup de brigăzi fiind cuvântul original, mascu- 
linizarea lui în divizion, sau grup de baterii, are forțat un înţeles 
mai mărunt; în aritmetică se zice însă diviziune; toate trei din 
„la division“. 

Comisiune sau comisie, însă comision cu înțeles de contract 
comercial sau procent într'o afacere; ambele din „la commission“. 

Cifră matematică, însă cifru cu înţeles de alfabet secret, di- 
plomatic ; ambele din „le chiffre“. 


2. Mutarea accentului. 


Fâctor social, aritmetic, etc. însă factor poştal. 

Mobilele din casă şi mobilele sufleteşti (motivele) au origini 
deosebite: „meubles“ şi „mobiles“. 

Eugenia, nume propriu, însă eugenia ca ştiinţă. 


3. Scurtarea formei feminine. 


Pentru unele neologisme feminine, acelea cu sufixul în - iune, 
derivate din declinarea a treia latină, limba română a adoptat şi o 
a doua formă, cu sufixul în -îie, prin analogie cu declinarea 
întâia latină. Astfel: reacțiune, condițiune, religiune, etc. (reactio- 
reactionis, condicio-condicionis, religio-religionis), se întrebuinţează şi 
sub forma reacție, condiție, religie, ca şi când ar fi derivat din 
reactia-reactiae, condicia-condiciae, religia-religiae. 

Forma prescurtată română, chiar când nu are un înţeles nou, 
cum se întâmplă uneori, indică însă o nuanţă de mai mică im- 
portanță, de mai puțină solemnitate, mai slab respect. In discursu- 
rile lor, oratorii preferă expresia mai elegantă: constituțiune, civi- 
lizațiune, religiune, rămânând ca formele scurte constituție, civilizaţie, 
religie, să fie folosite în vorbirea de toate zilele. Unei instanțe de 
judecată te vei adresa totdeauna „onorată Comisiune“, în nici un 
caz „onorată Comisie“. 

Misiune diplomatică devine pur şi simplu misie, când expri- 
mă diurna de deplasare a unui ofiţer. 

Din „la manutention“ limba noastră a făcut manutanță. 
Forma corectă manutenfiune sau manutenție nici nu există ! 

Din „la prevention“ (arestare provizorie) noi am făcut pre- 
vență, câteodată prevenţie, niciodată prevențiune. 

Sugestie şi auto-sugestie sânt termenii medicali; sugestiune 
exprimă nuanța psihologică, cu sens de influenţă, insinuare. 

Gestiune nu cunoaşte forma prescurtată gestie. 


4. Sincoparea vocalei „e“ din diftongul „ea“. 


Fără nici o modificare de sens, unele cuvinte îşi schimbă 
forma, din preocuparea pur estetică de a se înnobila, de a căpă- 
ta un aspect elegant. 

In decursul veacurilor, poporul român, prinzând tot mai mult 
conştiinţă de sine, a lepădat cu încetul influenţa slavă. Astfel, încă 
de pe timpul lui Mihai Viteazul actele oficiale nu se mai scriau 
în limba slavonă, ci aproape numai în româneşte. Explicaţia nu 
stă numai în participarea tot mai largă a poporului la viaţa socială 
şi de Stat, ci şi în conştiinţa originei latine, tot mai dezvoltată 
la conducători : Mihai o invoca şi în cuvântările lui de îmbărbă- 
tare cătră oştire. Matei Basarab (şi după el Vasile Lupu) introduc 
limba română în biserici. Odată cu influența franceză venită prin 
fanarioți, limba și cultura română renasc definitiv din mormântul 
evului mediu, adăpându-se din izvorul matern al latinităţii, direct 
sau prin canalul limbii franceze. 

Heliade Rădulescu observă cel dintâi, la începutul veacului 
trecut, deslavizarea limbii române, prin lepădarea bagajului lexical 
slav, adică a capitalului de cuvinte, şi înlocuirea iui cu cuvinte 
româno-latine sau neologisme latine. Astăzi, ne îngăduim să facem 
şi noi o constatare: deslavizarea limbii române și întoarcerea ei 
treptată la matca naturală latină s'a operat în decursul veacurilor 
şi prin lepădarea bagajului fonetic slavon, a sunetelor, a modului 
de pronunțare, a armoniei limbii. Bunăoară : 

Diftongul ea, de origină slavă, atât de răspândit în limba 
veche românească, a dispărut cu încetul şi continuă să dispară. 

Measă, ţeară, meale, teale, ceale, mearsă, purceasă, besearecă, 
deaget, pieale, etc. etc. etc. au devenit irevocabil masă, fară, mele, 

tale, cele, merse, purcese, biserică, deget, piele. Instinctul limbii a 
lepădat treptat fonetismul dulceag și vulgar al limbii slavone, re- 
venind la torma sobră, lapidară şi elegantă a limbii latine, care 
e firească limbii noastre, constituind singurul ei criteriu. 

Am zis că vocala e din diftongul ea continuă a se sincopa 
şi în zilele noastre. In adevăr, limba cultă a adoptat aproape unanim 
formele: soaria, latura, flacăra, genuna, în loc de soartea, laturea, 
flacărea, genunea, care se citesc numai în cronicari, după cum 
în popor se aude încă Cuzea în loc de Cuza. 

Tot astfel neologismele imaginea, originea, gintea au devenit 
imagina, ginta, origina. Astăzi se zice încă marginea, dar există un 
sat în județul Sibiu cu numele Margina, care cu timpul se va 
generaliza. Tot astiel Tismana a înlocuit pe Tismeana. 


5, Schimbarea articolului enclitic masculin. 


Limba populară, în deosebi aceea din Oltenia, trivializează 
anumite cuvinte masculine, schimbându-le forma  singularului; 
astiel : ficatele, rinichele, orbetele, brabetele, etc., în loc de ficatul, 
rinichiul, orbețul, vrăbioiul, asimilându-le cu masculinele derivate 
din declinarea a treia latină, ca pește-le, pântece-le, etc., (piscis- 
piscem, pantex-panticem). 

Forma elegantă masculină se pare că este în limba română 
aceea derivată din declinarea a doua latină: lupul, calul etc. (lupus, 
caballus). De aceea, transformările de articol enclitic în limba 
română se fac întotdeauna din declinarea a treia latină în a doua, 
şi niciodată invers. 

De exemplu: Om (din homo-hominem), bou (din bos-bovem). 
Acest fenomen continuă. Astăzi, în loc de pântece-le se răspân- 
deşte tot mai mult forma pântec-ul (poate prin analogie cu cântec- 
ul, de la „canticus“), șoarec-ul în loc de şoarice-le, dela „soricem“; 
berbec-ul în loc de berbece-le, de la „vervicem“; forma curentă este 
„berbecul“; numai limba cultă a păstrat şi „berbecele“, cu care 
numeşte arma romană de luptă contra cetăților. 

In limba veche românească judice-le (judecător) de la „judi- 
cem“, a cedat locul lui judec-ul, iar acesta lui jude-le, care se 
conservă şi azi. 

Prin Moldova se aude fatul, în loc de tatăl. 

Această tendință de înnobilare a expresiei, prin preferința 
dată formei derivate din declinarea a doua latină, ne explică unul 
din misterele încă nelămurite ale filologiei române, şi anume: 
origina cuvântului Crăciun, inexistent în alte limbi. 

Nu ştiu care filolog român contimporan îl derivă din creationem. 
Lucrul este perfect posibil, ba chiar probabil, deoarece creatio în- 
semna în limba latină „naştere“. Şi astăzi încă, de cuvântul Cră- 
ciun limba şi calendarul leagă în mod obişnuit expresia „naşterea 
Domnului“. Evoluţia formală a cuvântului s'ar putea lămuri astfel, 
după părerea noastră: 

La început, femininul creafio-creationem a dat crăciune-cră- 
ciunea, după cum femininul rogatio-rogationem a dat rugăciune-a. 
Insă cum noțiunea de „naștere, creațiune“, aplicată lui Isus Chri- 
stos era ceva cu totul deosebit de a celorlalți muritori, ea înfățișa 
un sens nou, o nuanță nouă; și, potrivit legii enunțate în articolul 
de față, modificarea sensului a trebuit să aducă cu sine modifi- 
carea formei. 

In ce fel? In singurul fel posibil în cazul de faţă: prin 
schimbarea articolului enclitic, deci a genului, aşa cum am văzut 
că limba română face în mod continuu: crăciune-crăciunea a de- 
venit crăciune-crăciunele, prin analogie poate cu tăciune-tăciunele, 
derivat din masculinul fitio-titionem. Odată acest pas făcut, limba 
a înnobilat şi această formă, cu atât mai mult cu cât era vorba 
de sărbătoarea sfântă şi solemnă a naşterii Domnului: crăciunele 
a devenit crăciunul, după cum pântece-le, berbece-le au devenit 
pântecul, berbecul, etc. 


6. Alte modificări, 


Depozit de bani, însă depou de vinuri, tramvaie, etc.; ambele 
din „le depât“. 

Vărsare de apă, însă vărsământ de bani, vărsătură cu înţe- 
les de vomitare, şi vărsat, boala. 

Farmecele trumuseţii, însă fermecele vrăjitoarelor. 

Poliţă sau cambie, însă politia oraşului: ambele din „la 
police“. 

Indice aritmetic, cefalic, etc., însă indiciu cu înţeles de semn, 
dovadă; ambele din „Pindice“; a pune la index, sau index alfa- 
betic, folosesc direct cuvântul latin. 

II. MODIFICAREA GENULUI LA PLURAL. 

Câmp-câmpuri, însă: a-şi lua câmpii. 

Sân-sânii, însă sânurile clădirii: expresie pitorească, păstrată 
în popor, pentru barbarul „bovindou“ (în englezeşte „bow-window“). 

Cer-ceruri, însă arborii se numesc ceri, 

Vlăstar-vlăstare, însă vlăstarii neamului; copacii tineri se nu- 
mesc de asemeni lăstari. 

Segment-sesmente de cerc, însă segmenții motorului. 

Calcul-calcule matematice, însă calculi (pietre) la ficat, ri- 
nichi, etc. 

Legiune-legiuni, însă figurat sau poetic legioane. (Gr. Alexan- 
drescu, D. Bolintineanu). 

Pană-pene, însă pane de automobil (din la „panne“). 

Subiect-subiecte în propoziţiuni, conversaţie; însă subiecți în 
experiențele medicale, metapsihice, etc. aplicate la persoane. 

Masă-mese, însă mase de oameni (din „la masse“), 

Țărm-țărmuri, dar literar țărmi. 

Făl-feți, însă fături cu înțeles de foetus. 

Membru-membre ale corpului, însă membrii societăţii. 


II. NEOLOGISMELE. 


Introduse în limbă pentru a exprima noțiuni noi, nuanţe, 
sinonime, etc. neologismele sânt uneori un abuz, o calamitate. In 
deosebi în technică şi felurite specialităţi nimeni nu şi-a dat oste- 
neala să caute corespondentul în limba română, ci a luat cuvân- 
tul deadreptul din franceză, germană, engleză, alcătuind o no- 
menclatură barbară, o adevărată oroare. Astfel ne-am trezit — 
printre mii de alte exemple — cu grozăvii ca acestea: bujiile mo- 
torului, șasiul automobilului, ancrasarea cilindrilor, tonou, vrie, loo- 
ping (în aviaţie) etc. etc. când toate acestea se puteau exprima 
foarte simplu prin lumânări, .schelărie, îmbâcsire, butoi, burghiu, 
copcă. | 

O specialitate unde cineva — nu ştiu cine — și-a dat oste- 
neala să găsească termenii româneşti, este artileria. Poate şi aiurea, 
dar nu mai ştiu eu. Fie că s'a moștenit o terminologie mai veche, 
fie că ea a fost creată pe înțelesul soldaților, fapt însă e că în- 
tâlnim acest vocabular pitoresc şi neaoş: zburătură, tunet, focos, 
închizător, tălpică, ciochinare, unghi de zvâcnire, furcuță, etc. etc. 

Ca musca în lapte, mai cade uneori câte 0 eșalonare, pansaj, 
buşonare, etc.; dar n'ai ce-i face! 

In principiu, neologismul corespunde aceleiaş necesități su- 
fleteşti de a exprima printr'un cuvânt nou, o nuanță nouă a ve- 
chiului sens, atunci când nu se poate modifica însuş cuvântul de 
baştină. Astfel ne-am pomenit în limba română cu un vocabular 
ca acesta : 

Linguistic: termen ştiinţific inutil, când putem zice foarte bine 
limbistic, 

Saturaţie chimică — sau sufletească — în loc de săturare. 

A plombă un dinte; a plumbui a rămas numai pentru va- 
goane şi sicrie ! 

sudație vrea să spună asudare artificială prin bae. 

versat, adică priceput, cunoscător, a înlocuit definitiv pe 
vărsat, cu toată încercarea lui Gion. 

asanarea creditului putea rămâne foarte bine însănătoșire. 

developarea clişeului fotografic nu pierdea nimic dacă rămâ- 
nea desvoltare. 

vasul de bucătărie sau de marină devine vaz („le vase“) 
când exprimă un vas artistic. 

frunte se transformă în front, când arată linia de luptă. 

Odată cu traducerea codului civil, şi apoi a altor legi, din 
limba franceză, am fost inundaţi de un potop de îranțuzisme, 
demne de comedia lui Faca. Două au dispărut din limbaj; au 
tămas numai în cod: lapini (!7) în loc de iepuri („les lapins“) şi 
boiserie în loc de lemnărie. Dar au rămas: șantaj (Care se putea 
exprima prin stoarcere de bani, sau în cel mai rău caz extorcare), 
a donă (în loc de a dărui); achiesare (consimţământ tacit) ; jurnal 
de şedinţă; a aportă (a aduce capital într'o asociație); miză (parte 
sau punere); pauper (sărac în condițiunile legii), etc. etc. Astăzi 
încă legile se alcătuesc fără nici o preocupare de stil și limbă ro- 
mânească: noul cod penal e o dovadă izbitoare în această privinţă. 

Medicina are şi ea terminologia ei neologistică, în parte 
necesară poate, în mare parte însă cu totul de prisos. De pildă: 
De ce pulmon, cord, bilă, venă, fose, auricul, ventricul — şi nu 
plămân, inimă, fiere, vână, şanţuri, urechiuşe, pântecuț? 

Cel puţin pentru materiile care intră în învățământul public 
sau ţin de Stat într'o formă oarecare (legi, servicii, etc.) ar trebui 

ca o comisiune de filologi şi literați să fie alăturată specialiștilor 
respectivi, pentru a găsi împreună cuvântul românesc potrivit, 
menit a împiedica împământenirea barbarismului. 


IV. ALTE SCHIMBĂRI. 


S'ar părea că între expresiunile : reprezentanță şi reprezentare, 
îngăduință şi îngăduire, etc. ar fi o identitate de sens. "Totuși, nu 
este aşa. Sufixele -anță și -ință exprimă un substantiv static, o 
abstracțiune, pecând -are şi -ire, forme substantivale ale infiniti- 
velor, exprimă mişcarea, deci acţiunea de a reprezenta, îngădui etc. 


OBSERVĂRI ORTOGRAFICE. 


Ortografia română, fonetică în principiu, are încă rămășițe 
parazite de forme gramaticale, de care nu se dezbară cu nici un 
preţ. Bunăoară: 

Se scrie cincizeci, cincisprezece, când nimeni nu-şi strâmbă 
limba să pronunţe astfel, ci tot Românul zice: cinzeci, cinsprezece. 

Se scrie treizeci și doi, patruzeci şi trei, etc. când de fapt se 
pronunţă treize'și doi, patruze şi trei, etc. 

Pentru ce n'avem curajul să scriem așa cum vorbim? E de 
neînțeles ! 

Intr'un articol precedent afirmam că aceste cuvinte: nouă, 
vouă, plouă, rouă, două, etc. se pronunţă în limba română noo, 
voo, ploo, roo, doo, şi că ar fi deci normal să le scriem tot astfel. 
De curând am dobândit şi confirmarea acestei opinii: am găsit în 
toate documentele vechi românești şi în cronicari — care scriau 
pur fonetic, fără nici o preocupare gramaticală — numai forma 
v00, n0o, etc. iar uneori voao și noao. Ceea ce era de demonstrat. 


80 % 

Amintiri 
din 
Războiul de Intregire a Neamului 
de Dr. Alexe Sulică 


l. 


74 August 1916. — Craiova. — De la 5 August, concen- 
traţi pe termen de 10 zile la Spitalul Militar din Craiova, toţi 
ofițerii medici aparținând Companiei l-a sanitară facem zilnic 
exerciții de serviciu sanitar în campanie. 

Azi nimănui nu-i mai ardea de lucru. Se ştia de toată lu- 
mea că la ora 10 dim. se va întruni la Palatul Cotroceni un 
Consiliu de Coroană, care va decide: 1. Dacă România va intra 
în războiu, şi — dacă se va decide la războiu — 2. La care 
grupare de forțe se alătură? 

Destinul Neamului Românesc luminase toate minţile, înflă- 
cărase toate inimile și oțelise voinţa tuturor Românilor de sub 
sceptrul Marelui Rege Ferdinand |, așa că hotărîrea ce se va lua 
în Consiliul din ziua Sf. Marii, patroana Marei noastre Regine, 
a cărei inimă și voință nestrămutată era alături de năzuințele 
poporului Său, era știută de toată lumea: armată și civili. 

La ora Îl a.m. am părăsit Craiova, cu ordin confidenţial 
ca fiecare să se reîntoarcă acasă şi, cât mai repede, cu echi- 
pamentul de războiu să-și ajungă unitatea mobilizată, acolo unde 
se va găsi. 

Sosii la ora 8 seara în București. Aci întunerec besnă şi 
nici un vehicul la gară. Pe jos și cu bagajele în mâni haid'a- 
casă. 

Pe drum, slabă orientare de la felinarele vopsite în negru, 
cu slabă lumină, care făcea vizibilă puțin numai partea de sus 
a stâlpului de felinar. La tot pasul te loviai de oameni. 

Reflectoarele scrutau văzduhul, dar toată noaptea a fost 
linişte în Capitală. 

15 August 1916. — Bucureşti. — Cum mai aveam câte ceva 
de târguit, am ieşit de dimineaţă în oraș şi, curios să aflu cum 
S'a desfăşurat atacul general pe frontiera dinspre Austro-Unga- 

ria din noaptea trecută, o iau pe Calea Victoriei. Aci, forfoteală 
de lume multă și pe fețele tuturor Românilor se vedea fericirea 
din suflete, că s'a făcut pasul decisiv în istoria Neamului nostru 
românesc, 

Toţi aveam siguranţa că, indiferent de ce se va petrece pe fron- 
tul românesc, războiul se va termina cu victoria grupului de forţe 
din care făceam și noi parte și că Transilvania şi Bucovina vor 
fi ale noastre pe veci. 

Dupăce luptase secole de-a-rândul contra barbarilor, pe 
cari Asia îi revărsa din când în când asupra Europei, dupăce bătuse şi 
respinsese în nenumărate rânduri pe vecinii lacomi, dupăce scă- 
pase de lipitorile Fanarului și sdrobise jugul turcesc, fratele ro- 
mân din Moldova şi Muntenia a șters graniţa de pe Milcov, fă- 
când astfel primul pas spre înfăptuirea Unirei întregului Neam 
Românesc. Apoi, profitând de binefacerile libertăţii și muncind 
cu râvnă, mica dar glorioasa Românie a ajuns în câteva decenii 
să fie cea mai cultă și mai înfloritoare țărişoară din colțul de 
răsărit şi miazăzi al Europei, fără să uite însă un moment de fii- 
cele sau surioarele sale, aflate încă sub diferite juguri streine, 

lar în această încăierare generală a popoarelor lumii, când 
se da luptă înverșunată pentru o aşezare mai dreaptă a graniţe- 
lor naționale, România a socotit că acum este momentul suprem 
să pună în balanța sorții totul pentru a libera țările românești 
supuse Austro-Ungariei. | 

România Mică prin sacrificiile ei neprecupețite ne-a dat 
libertatea, iar noi, desprobiţii, i-am mărit patrimoniul național şi 
puterea, garantând cu toții la un loc viitorul Neamului Românesc! 

Dupăce mi-am procurat cele de lipsă pentru campanie, 
mi-am părăsit locuința, fără să mă mai întreb de voiu mai vedea-o 
sau nu, dar cu convingerea că din acest războiu România va 
ieși mărită, şi am plecat cu primul tren la unitatea mea de 
campanie. 

16 August 1976. — Râmnicul Vâlcei. — Abia sosit la Cra- 
iova, din ordinul Marelui Cartier General suntem trimiși la 
centrele de chirurgie de campanie în spatele frontului de la Sibiu, 
o echipă de 9 chirurgi în frunte cu Col. Dr. Potârcă. Fuseseră 
lupte crâncene la Veştem. Mulţi răniți de ambele părți. Printre 
răniții austro-ungari şi doi soldați români transilvăneni, din Re- 


OBCU CLUJ 


— 421 — 


gimentul 64 infanterie. Dorind să ştiu dacă conştiinţa lor naţio- 
nală e trează şi dacă au lucrat ca Români în războiu și mai 
ales în fața frontului fraților cari veniau să-i desrobească, sau, 
fără nici o orientrare din partea conducătorilor lor naționali (cari 
după prăbușirea Austro-Ungariei cereau răsplata muncii „muștei 
de pe cornul boului“), luptaseră eroic, ca întotdeauna, pentru 
„drăguţul de Impărat“, am întrebat, îndemnat și de dl. Col. Dr. 
Potârcă, pe unul din cei doi soldați români transilvăneni: 

— „Tu ai tras cu pușca în timpul luptelor în soldații noştri 2“ 

— „Nu, domnule, am tras tot în sus și în pământ!“ — îmi 
răspunde foarte hotărit, 

Dintre soldaţii tuturor popoarelor Austro-Ungariei nici unii 
mau fost însă așa de bine „dăscăliți“ de acasă, ce au de făcut 
în faţa inamicului, ca soldaţii cehi, atât trupa cât și ofițerii. La 
începutul războiului mondial două regimente cehe au trecut pe 
frontul răsăritean la Ruși și nu mult după aceea alte două pe 
frontul de sud au pactat cu Sârbii, din care cauză de atunci în- 
colo regimentele cehe au fost întrebuințate numai la paza liniștei 
Şi crdinei în interiorul Monarhiei. Medicii cehi dedeau tuturor 
soldaților şi ofițerilor concedii de boală cât mai lungi. Dacă toate 
popoarele mozaicului austro-ungar ar fi lucrat cu conştiinţa na- 
țională şi dârzenia Cehilor, războiul mondial se termina după 
2—3 luni de la izbucnirea lui şi, cu el, şi dismembrarea Monar- 
hiei agonisânde. 

25 August 1676. — Târgu-Jiu. — Din ordinul M.C.G. cu 
unitatea noastră suntem în drum spre Petroșani. In gara T.]iu 
armată multă cu destinaţia spre frontul bulgăresc. Căzuse Turtu- 
caia. Toţi Românii conştienţi sunt îndurerați de această înfrângere! 

Şi când în discuţii cu ofițeri superiori, îmi exprimam, 
înainte de această nenorocire, teama de un atac bulgăresc dat în 
spatele nostru, când vom trece Carpaţii, mi se răspundea stere- 
otipic: „In Dobrogea vor îi trupe rusești şi Bulgarii nu vor lupta 
contra liberatorilor lor nici odată. Despre acest lucru l-au asigu- 
rat Ruşii pe Brătianu“. 

— „Cu toate că în războiu — care prin sine este ceva 
imoral — morala nu este băgată în seamă, logica cea mai sim- 
plistă îți arată că, într'o coaliție, dacă din scrupule de recuno- 

ștință faţă de adversarul comun, îți părăsești aliatul, ai rupt pactul 
şi ai lucrat contra intereselor generale de alianță, tăindu-ți şi ţie 
însuţi craca de subt picioare, — Afară de aceasta, notează un 
fapt decisiv: Bulgarii nu mai pot cocheta cu Rușii, chiar de ar 
vrea, căci acum îi comandă Mackensen, care reprezintă unitatea 
de comandă a Puterilor Centrale (recte: Germania)!“ 

— „Cu toate acestea, Brătianu crede în asigurările date de 
Ruşi!“ 

Ce rău este când unul singur simte și gândeşte pentru 
milioane și, mai ales, când hotărăşte ignorând cu obstinaţie rea- 
litatea! — Ofițerii erau bine informați! 

Oamenii mari, conducătorii de popoare, se nasc, nu se fac. 
Fericit poporul care în momente decisive ale istoriei sale își gă- 
seşte la cârmă bărbatul potrivit. 

Pe peronul gării Tărgu-Jiu ofiţeri și trupă multă. Un gene- 
ral elegant, îmbrăcat ca pentru un bal la Curte, pudrat, pomă- 
dat, se plimba fără grije și agale, plesnind din când în când 
peste cisme cu o biciuşcă. Nimic din ținuta sa nu cadra cu atitu- 
dinea unui general în războiu şi nu inspira nimic din marea în- 
credere pe care națiunea şi-o pune în ofițerii săi în timp de războiu. 
Generalul avea misiunea să ducă trupe de întărire la Turtucaia. 
Văzând vagonul cl. II-a, care era atașat la trenul nostru spital, 
di General l-a cerut pentru persoana sa. In acest vagon se tran- 
sportau pe frontul de la Jiu ofițerii Semi-Spitalului de Evacuare 
No. |. Când Comandantul nostru ne-a adus la cunoştinţă ordinul 
d-lui General, eu mi-am exprimat regretul că trebue să execu- 
tăm ordinul, dar pentru unul care face impresia că se duce la 
balul Curţii, nu la războiu, nu ar trebui să facem nici un felde 
sacrificiu. Desfășurarea evenimentelor mi-a dat cea mai deplină 
dreptate, că nu m'am înșelat în prognostic. In Moldova, după 
retragere, Generalul elegant și optimist, pentru grave erori de 
tactică, a fost judecat de Curtea Marţială şi condamnat la de- 
gradare și închisoare! Cine dă prea mult pe formă, neglijează 
fondul! Şi este trist, dar adevărat, că la noi se persistă a se 
aprecia încă tot exteriorul, în care secăturismul şi lichelismul 
este specializat. 

Pe câmpia dintre Târgu-Jiu și Bumbeşti dăm de un de- 
pozit de cereale și tot felul de alimente. Acest depozit avea me- 

nirea să alimenteze întreg frontul de la Jiu. Şeful depozitului, 
un vlăjgan robust, îmbrăcat cu un cojoc lânos, lung până în 
pământ şi cu o țurcană pe cap, se simția în elementul său, căci 
împărţia ordine în dreapta și 'n stânga și întindea tuturor mâna 
cu o veselie nestăpânită. După ţinută şi glasul detunător, omul 
acesta ar fi putut înflăcăra cel puţin o armată de pe front. Imi 
vine în minte tabloul: „Hercule torcând“ de Dominiquin (Miin- 
chen) şi tabloul: „Achile la Scyros“. Tocmai când voiam să aflu de 
ce acest voinic și înflăcărat Român (că nici fizicul şi nici îm- 
brăcămintea și nici chiar felul de a se exprima în limba ro- 
mânească nu-ți lăsa nici cea mai mică bănuială că war fi Ro- 
mân) a fost atât de nedreptăţit să lâncezească la un depozit de 
cereale şi furaj, când pe front ar fi fost de sigur un erou, am 
auzit pe unul din subalternii săi strigându-l: „D-le Griinberg....* 
Am înţeles atunci totul și, deci, am renunţat la orice informaţie... 

10 Septemvrie 1916. Din ordin superior revenim în Târgu- 
Jiu, ne instalăm în localul gimnaziului „Tudor Vladimirescu“ şi 
continuăm operațiile chirurgicale. Printre cercetașii și cercetaşele 
detaşate la spitalul nostru era și o fetiță de vre-o 16 ani, plă- 
pândă, firavă, delicată, dar serioasă și foarte muncitoare, care 
însă prin modestia sa trecea neobservată: se numia Ecaterina 
Teodoroiu. Numai după eroica rezistență de la digul şi podul 
Jiului din Grădina Publică a oraşului Târgu-Jiu, susținută în 
noaptea de 12 spre 13 Octomvrie 1916, de milițieni ajutați şi 
de cercetaşi, printre cari se atla şi Ecaterina Teodoroiu, ne-am 
dat seama ce suflet de eroină legendară sălășluia în trupul acela 
Slăbuţ şi ce străfulgerări de ură scânteiau din ochi-i din dosul 
sticlelor convexe (era mioapă) contra dușmanului care-i omorise 
fratele, singurul sprijin al ei şi al famlilei sale din satul Vă- 
deni (Gorj). Toată acea noapte operasem și pansasem la răniți 
când la spitalul instalat în Teatrul Milescu, când la spitalul din 
şcoala primară din Strada Săvoiu și nici prin gând nu ne trecea 
nimănui că acea cercetaşe cu trup de băiat slăbuț luptă ca o 
eroină la marginea orașului, pe o noapte neagră și după o ră- 
păială de ploaie rece de toamnă, căzută de cu seară și care 
desfundase pământul și te pătrundea la oase. 

24 Septemvrie 1916. — Bumbeştii de Jiu. — In ziua de 25 


Septemvrie ne vizitează Colonelul Dr. Buţă ioan, medicul șef 

al Armatei l-a. Intr'o conferință intimă ne descrie tot dezastrul 
suferit de trupele românești din fața Sibiului. Cauza? Lipsa de 
legătură între armata de la Sibiu și cea de la Jiu. Prin golul 
dintre cele două armate românești s'au strecurat trupe alpine 
germane cu mitraliere, tunuri de munte și granate de mână, îna- 
intând şi ocupând înălțimile cari domină stâmtoarea Oltului cu 
șoseaua și calea ferată la Turnu-Roșu. Aflând acest lucru, îru- 
pele române cari priviau în Sibiu de la o distanță de 14 km. 
s'au alarmat şi cuprinse de panică nebună au început retragerea 
în Cea mai mare dizordine. Tot ce sa putut salva din armata 
noastră din fața Sibiului a fost ceeace sa retras prin păduri, 
râpi şi văgăuni. Pe șosea, dealungul Oltului, secerau mitralierele 
şi granatele de mână. Oameni, cai, boi, tunuri, chesoane, furgoa- 
ne cu provizii etc. se prăvăliau în apele Oltului umflându-l, ză- 
găzuindu-l şi împurpurându-i spumoasele talazuri cu sângele ce 
se cerea utilizat de o minte de strateg și la nevoie sacrificat cu 
maximul de folos pentru Neam şi Țară. 


Mai târziu, după războiu, Comandantul trupelor din faţa 
Sibiului, di G-ral Popovici, a declarat prin presă că nu s'a pu- 
tut face legătura cu armata de la Jiu din cauza lipsei de oameni, 
a terenului, a modificării forțate a frontului de. la Jiu și a altor 
cauze. Numai în acel moment se putea judeca, dacă a fost o 
eroare de tactică, sau a fost de fapt o imposibilitate materială. 


Acum nu ne rămâne altceva decât:.... ex actis discemus! 

De alfel partea întâia a războiului nostru, de la 14 August 
şi până la fixarea frontului la Porţile Moldovei, spre sfârșitul 
lunei Decemvrie 1916 nu a fost decât o reală și foarte fidelă 
desvăluire, în văzul lumii întregi, a două morale și mentalități, 
cari stăpâniau Ţara Românească până la războiu şi cari —o 
spunem cu toată experiența şi convingerea — continuă după răz- 
boiu cu și mai mare intensitate: sus, incurie și superficialitate, 
goană după îmbogăţire repede prin tot felul de mijloace şi sete 
nebună de plăceri, iar jos, material uman, din care poți face eroi 
sau nemernici... după cum este conducerea și exemplul de sus. 

Politica a ticăloşit totul și-și continuă opera ucigaşe. 

Avem mai multe degete la o mână, decât oameni mari pa- 
litici. 

12 Octomvrie 1916, Generalul Drăgălina, pe când inspecta 
frontul din Valea Surducului, e rănit la brațul drept de un glonţ. 
A îost imediat transportat la Spitalul din localul Primăriei din 
Târgu-Jiu, unde a fost operat și pansat de un eminent chirurg. 
Aci, credem a putea afirma că, în chirurgie, de multe ori, când 
vrei să salvezi totul, rişti să pierzi totul şi că medicul niciodată 
să nu se lase încurcat în considerente de rangul sau gradul so- 
cial al bolnavului, ci să aplice cu sânge rece și ştiinţă metoda 
indicată în cazul dat. Credem că un soldat simplu, în locul Ge- 
neralului, ar fi fost salvat prin o lărgire a traectului glonțului și 
spălare dezinfectantă sau, în cazul cel mai rău, printr'o ampu- 
tare. Considerându-se însă gradul militar al rănitului, s'a tins, 
dintr'o pornire rezonabilă, dar nu şi ştiinţifică, la conservarea 
întregului membru superior și, astfel, s'a pierdut totul. Mici bu- 
cățele de stofă din mânecile străbătute de glonț au fost lăsate 
de acesta în țesuturile organice prin cari a trecut. Infectate, au 
dat naştere cangrenei gazoase, care s'a întins, iar când Gene- 
ralul Drăgălina a ajuns în Spitalul instalat în Palatul Regal din 
București, Prof. Dr. Toma lonescu n'a „mai putut salva nimic. 

Din ziarul profesorului Aurel Ciortea 


(Continuare din nr. trecut) 


21 August. Voi încerca să-mi reamintesc unele impresii câ- 
ştigate în decursul înaintării din urmă. După viaţa liniştită şi plă- 
cută de 4 luni din Demianow, de-odată, ca din senin, vine ştirea 
despre spargerea frontului rusesc la Zborow. Noi ne pregăteam 
de retragere în urma ofensivei de la Stanislau şi Kalus şi când- 
colo, de-odată, vin dispoziţiile de înaintare. Toată schimbarea 
aceasta mare s'a petrecut abia în 3—4 zile. Ne familiarizasem şi 
ne instalasem de-a binelea în Demianow. Aveam grădină de le- 
gume, vre-o 500 măji de fân, aveam verandă, popicărie şi lo- 
cuinţe bune, toate luminate cu electricitate; trenul aproape, Stry- 
jul aproape, Zoska, Nascia, Kaska etc. şi în 24 lulie dim. la 3 
ore toate le-am părăsit. 

Trecerea din viaţa organizată în cea nomadică a fost de tot 
bruscă. La 7 dimineaţa am intrat în Halicz. Nici un suflet de om. 
Ruine peste tot. La marginea drumului doze de conserve, oase, 
zdrenţe ; pe drum muniţie de infanterie: aci 3 bucăţi, colo 300, 
mai în jos bucăţi de curele, sârme o mulţime, tranşee vechi și 
tranşee noi, şine de la tren, case fără coperiş, case cu coperişul 
rupt în două, barze moarte, gropi de granate, sârmele de telegraf 
atârnând, călăreţi spanioli ruginiţi, până 'n mijlocul drumului și 
peste toate o linişte mortuară. O impresie adâncă am avut, vă- 
zând munca culturii unui oraş călcată de furtuna războiului. 

Am revăzut oraşul iar după 24 ore. Venisem după pâine. O 
mişcare pe strade ca la târg. Brutăria militară funcţiona deja lângă 
podul mare, ce-şi plecase trupul în undele Nistrului. lIci un pare 
de automobile de povară, colo 2 coloane de tren se luptă pentru 
loc de trecere înainte. lată şi un automobil cu oficeri înalţi, care 
trece ca o nălucă. Germanii îşi caută deja cvartir prin casele mi- 
nate. Pioniri reparează podul de sub linia ferată. Muncitori ne- 
tezesc drumul. Printre sutele de soldaţi, cari toţi caută şi impro- 
vizează, vezi şi câte o căruță de civili. Calul din stânga lipseşte. 
Cel din dreapta e numai schelet. Căruţa încărcată cu vâri cu lăzi, 
legături de haine, un scaun, saci; în vârful lor Ovrei cu barbe 
mari. Incet reintră viaţa, dar nu cea de dinaintea războiului, ci 
cea de acum 1000 de ani, viaţa biblică, care construeşte totul din 
nou, care improvizează, inventează, care începe a urca iar pri- 
mele trepte de cultură. 


| La unele sate nu se cunoaşte devastarea. Numai feţele muie- 
rilor sunt uluite. Copiii se află iute în situaţia nouă. Liniştea apă- 
sătoare însă stăpâneşte şi aici atmosfera. 

Am trecut însă şi pe lângă locul numai a(l) unui sat. Praf 
şi cenuşă rămăsese din el. Krymidovul încă era pe trei pătrare 
minat. Abia 10 suflete în el. Cazacii plecase numai cu 6 ore 
înainte. Apoi Wygoda! Cu 50 de suflete, cari toţi locuesc în 
tranşee, întocmite de ei în modul cel mai primitiv. Nici pereţii ca- 
selor mau rămas. Şi noi trecem înainte, din sat în sat, zi şi 
noapte şi abia după 2 săptămâni ne oprim iarăşi de stat. In Miel- 
nica iar suntem „acasă“. lar zidim, improvizăm, ne extindem pe 
contul bieţilor locuitori, cumpărăm şi furăm. Nu noi, nu eu,ci 
care cum poate. Nu se ştie cine. Eu am adunat în 3 sări 
vre-o 20 de porci, 10 viței şi 5 vaci şi i-am plătit cinstit. De 
furat se fură numai Orz, cucuruz de fiert, cartofi, oale, scânduri 
etc. Nu se îură, se iau. 

Noi secerăm, noi îmblătim şi lumea se uită mirată la aceşti 
oaspeţi, cât de mult se simt aici acasă deja în a doua zi, ba se 
simt stăpâni pe toate. 

E seară, din marginea satului se aude cântecul trăgănat al 
băieţilor Rutenilor cari au crescut în 3 ani la măsura de „tau- 
glich“. In cafeneaua din dreapta locuinţei mele intră şi ies Ger- 
manii. — Circulaţia pe stradă s'a domolit. Acuşi începe „corso“ 
şi noaptea lină de August iar va întâlni sute şi sute de prietenii 
improvizate. 

14/27 August 1917. E preseara de Sf. Maria Mare!*) 


„RR RR 


Aseară am avut câteva ore plăcute. Am trecut cu Boeriu, 
pe podul făcut de Nemţi pestre Nistru, în Basarabia. Am urcat 
coasta pleşuvă şi piezişă şi ne-am plimbat pe culme privind adânc 
spre sărmana Basarabie. Ne-am reamintit figura şi faptele măreţe 
ale lui Stroescu şi câteva şire din poezia cunoscută despre de- 
spărţirea ei. Apoi, coborându-ne iar de-vale, am luat un ponton 
de la țărm şi ne-am plimbat 2 ore cu el pe Nistru în jos şi iar 
în sus. Boeriu şi Foith vâsleau, iar eu cârmuiam. Imi venise în 
minte fabula despre: racul, broasca și ştiuca, cum voiau să tragă 
sacul de la mal în apă. Aşa munceam şi noi la urmă, obosiţi, să 
ducem luntrea iar la loc, în contra cursului. Ne mai luasem 5 
vizitii de ajutor şi făcusem o plimbare plăcută. 

Bartoş e tansferat la I. g. h. Alimentaţiunea e foarte grea; 
noi trebue să procurăm articolii principali, afară de pâine. Multă 
grijă şi multă alergare. Şi Boeriu mă lasă mâine singur, cu Lin- 
ker. — In Flandria, Champagne, Isonzo şi Focşani, luptele cele 
mai vehemente. 


*) Urmează câteva pasagii dedicate soției sale, cu prilejul onoma- 
sticei ei. 

2 Sept. leri am văzut o scenă din războiu admirabilă şi 


înfiorătoare. Fram după convorbirea obicinuită Sâmbătă la regim.; 
treceam prin livadă la cancelarie şi auz o explozie de şrapnel, 
care, după sunet, părea a fi aproape. Privesc spre cer şi observ 
aproape deasupra capului pumnul de fum negru, când, deodată, 
urmează a doua explozie şi auz şi bârăitul aeroplanului sus. Cre- 
deam că ar fi bine să-mi cruţ ceafa de vre-o sfârmătură rătăcită, 
dar curiozitatea, să văz aeroplanul, nva mai ţinut puţin locului. 
L-am şi zărit repede. Trecea tocmai pe deasupra capului meu şi 
al celorlalți privitori cu direcţia spre stânga de la balonul captiv 
ce plutea lin la vre-o 300 m. aproape de sat (Savorow). Ne mai 
urmând alte puşcături, am privit mai departe liniştit aeroplanul. 
Deodată se suceşte brusc spre dreapta, sistează motorul şi cu un 
zbor lunecător se lasă foarte repede drept spre balon. Atunci am 
auzit mitrailera de la staţiunea balonului. Dar în timpul acesta, 
aeroplanul trecu deja pe lângă dreapta balonului şi noi încreme- 
nisem de ce are să urmeze. Ce sa petrecut a fost faptul câtorva 
clipe. Fum negru se ridică din partea superioară a balonului. 
Acum arde cu flacără. Cei doi observatori din nacelă sar în di- 
recțiuni contrare sub umbrele. Tot balonul e încins de flăcări. Se 
lasă repede în jos printre cei doi atârnaţi de umbrele. Groaza 
noastră, că vor prinde şi umbrelele foc! Balonul — adecă puţinele 
resturi din el — sunt jos. Observatorii plutesc încă, dar coboară 
frumos, mai înclinându-se mai sucindu-se, dar observam că scapă 
cu viaţa. Acum şi ei sunt pe pământ. Aeroplanul a dispărut 
de mult. Publicul e vesel că îi ştie scăpaţi. Aleargă la locul spec- 
tacolului şi apoi încep şi acolo şi aici observările banale după 
grandiosul tablou. 

Seara la 6" sa re'ntors din Czerniow căruța, ce dusese 
alimente filialei noastre. 'Trecuse şi prin Demianow. Vizitiul îmi 
spune că îmi aduce un pachet de la pani domu. Asemenea pa- 
chet primise şi Boeriu, Cristolovean, Foith, Basant. Nicicând şi 
nicăiri în campanie ma făcut trenul nostru atâtea cuceriri ca în 
Demianow. Şi oare şi eu să fiu printre ei? Fapt e că, Katarina, 
căreia-i promisesem a-i scrie — şi nu i-am scris — şi care spe- 
culă cu sentimentul mi-a trimis pachet. Şi fapt e, că toată strada 
pe care o fericisem noi 4 luni cu cunoscuta strimtorire a cicilor(2) 
în campanie, întreabă de noi, îi pare rău de noi că ne-am dus,— 
caută legătură şi pe viitor, ne trimite vorbe frumoase, epistole şi 
pachete. Şi nu una, două, dar toate Zascele, Hascele, Hancele 
întreabă de toţi de noi. E drept că ne-am purtat mai omeneşte ca 
de obiceiu, față de aceşti locuitori. Şi în procurarea acestei sim- 
patii generale sunt fericit a mă simţi pe mine de iniţiator şi con- 
ducător. Katerina mi-a trimes vre-o 30 de pere din cele mai 
gustoase ce am mâncat vre-odată şi peste ele o epistolă în limba 

polonă. Numai atâta înțeleg: Czemu tak preutko Pan za pomniat 
za mnia ? (De ce m'ai uitat aşa de curând, Domnule?) Aşa în- 
cepe epistola. M'am jenat că nu-mi împlinisem în 5 săptămâni 
promisiunea de a-i scrie şi mam bucurat de atențiunea frumoasă 
a unei ţărance rutene. l-am răspuns imediat. Şi acesta un episod 
nevinovat în şirul lung al zilelor monotoane din războiul de 
poziţie. 

10 Septemvrie, Să mai scriu câteva rânduri în ziarul meu. 
Azi iar mi-e gol sufletul. Ocupaţiunea intensivă cu conducerea 
provianturei îmi leagă toată atențiunea şi astfel mă oboseşte, în- 
cât nu mai pot reveni la teme favorite. Grija după lemnele de foc 
pentru toată iarna. Pădurea de lângă sat e tânără şi mică; 
nu va acoperi lipsa. Am propus şefului intendaturei să intervină 
resp. să ceară voie pentru a putea aduce lemne, bune şi uscate, 
din pădurea Ţarului. E dincolo în Basarabia, abia 2—3 Km. de 
noi, şi acum avem pod bun peste Nistru. 

Acum am încheiat socotelile de peste lună. Ce chaos de 
cifre ! N'ar crede nimenea ce socoteli minuţioase se poartă aici la 
front. Jurnalul de casă cu 31 acluse. Suma spesată e 90.000 kor. 
Apoi, conspectele multe. Apoi, grija după alimente. Erau zile când 
nu aveam la magazie decât quantul pe proxima zi asigurat şi 
oficiul de provedere ne trimitea căruțele goale acasă. — In fine 
mi-am asigurat 40 jugăre de cartofi, 18 jugăre cu cucuruz „mu- 
scatel“, bun de păsat, şi câteva măji de fasole albă. Acum dorm 
mai liniştit. Mai cu seamă că am şi vite pe 5 zile. Mâne las să 
taie 80 de oi, ce le am. Grija după tutun, — articol greu de 
câştigat şi indispensabil. Grija, cu ce să-mi aduc marfa so- 
sită din Stryj la Cernăuţi şi când îmi va sosi şi la care gară şi 
cum să transportez de acolo cei 31 de porci, ce îi lăsasem în 
urmă când pornisem la drum. Gara cea mai apropiată şi azi încă 
e tot numai Cernăuţul, 50 Km. Noroc că am 6 care cu boi. Şi 
încă o mulţime de griji mai mici — şi mai mari. Pentru aceste 
din urmă tocmai nu-mi ajunge timpul şi îmi lipseşte liniştea re- 
cerută. Apoi, zboară zilele ca odinioară ceasurile. Şi mă tot duc 
ele înainte, nu știu unde, spre ce plaiuri! Simt că relaţiunile vechi 
nu se mai re'ntorc nicicând. Panta rein! Viaţa din timpul păcii se 
pa Eta vis faţă de modul atât de real în care se afirmă viaţa 

e azi! 
13 Octomvrie. Vreme sură, ore goale. Octomvrie! Am noroc 


cu Brătescu, Rodin şi Heine. Aseară l-am pofit pe părintele Mă- 
celar la tocană de oaie. După cină am citit câteva scrisori de-ale 
lui Nicu Gerescu, pe urmă ne-am încurcat în discuţii literare, din 
ele în morale şi pe urmă în religioase. 

__ Dumnezeu e unica şi vecinica taină, deci tainic să-(L) purtăm 
noi şi să înfiltrăm tinerilor cultul faţă de EI. Nu cu atâta zgo- 

mot, nu cu atâtea forme cum cere religiunea de azi. Credinţa nu- 
mai întrun suflet plin de experienţe preţioase poate încolți şi 
prinde rădăcini! Credința octroată provoacă ulterioare nedumeriri. 
Setea de a cunoaşte şi înţelege e înnăscută în noi, ea este 
impulsul vieţii noastre sufleteşti. Laboratorul de experimentare «e 
deschis tuturor, e însăşi viaţa. Experiențele vieţii ne duc fără greş 
la deduceri logice, din cari izvoreşte credinţa nesilită şi temeinică. 
Să ajutăm, noi educatorii, ca fiii noştri să facă acest curs al evo- 
luţiei sufleteşti fără zguduiri prea mari, fără experienţe prea 
scump plătite. Dar să nu-i introducem cu sila noțiuni şi credinţe 
gratuite, octroate. Căci la urmă setea înnăscută tot îl readuc la ex- 
perimentare, la întrebări pe care şi le pune sieşi şi al căror ră- 
spuns numai conştiinţa trezită prin experiențe proprii îl poate da 

Eu, fecior de preot, cu şase ani am ştiut toate troparele şi 
toate glasurile şi totuşi a trebuit să iau problema, mare, cu 30 
de ani, de la început. Sunt anumite cunoştinţe pe cari le putem 
primi de-a gata cu toată încrederea. Nimeni nu se va găsi să se 
îndoiască de operaţiunile fundamentale ale matematicei, de rezul- 
tatele geografiei, de ale ştiinţelor naturale şi exacte, cât priveşte 
partea lor experimentală. Faţă de istorie suntem mai rezervaţi, tot 
astfel faţă de diferitele teorii din ştiinţele naturale şi, cei mai di- 
ficili, în cunoaşterea lui Dumnezeu. Aici toți am avut momente 
de şovăire. E şi natural. Comoara cea mai prețioasă ce o poate 
câştiga omul, nu se câștigă cu: Doamne, Doamne..... nici cu îm- 
plinirea tuturor poruncilor numai. Ea se câştigă după multe ră- 
tăciri, după multă cercetare, după o muncă stăruitoare de zeci de 
ani în laboratorul vieţii. Viaţa însăşi doar ne e dată pentru ca 
prin greşeli să ne ridicăm la bine, prin continue cercetări pornite 
din oscilările sufletului, să pătrundem la adevăr. 

Fără de a fi aşa, viaţa m'ar avea rost! Toate fenomenele se 
petrec în forma învingerii resistenţelor. Sunt puteri active cari 
provoacă mişcare, variaţiune, fenomen, viaţă. Şi sunt puteri pa- 
sive cari prin intermedierea substanței se opun celor active. Din 
lupta lor se formează viața. Noi ne putem mișca din loc numai 
având îricţiune sub picioarele noastre. Şi putem vrea binele, nu- 
mai având răul ca subtrat. Conştiinţa bună ne îndeamnă la fapte 
bune, animalismul la fapte rele. In lupta acestor doi poli etero- 
nimi se macină viaţa. Cum să purtăm noi această luptă cu suc- 
ces, dacă nu cunoaştem temeinic duşmanul, răul? Oameni renă- 
scuţi, înălţaţi, ieşiţi victorioşi din lupta vieţii să-mi predice morală, 
filosofie şi religiune. Realitatea nu se poate cunoaşte din teorii şi 
adevărul nu se poate simţi din mătănii şi din cărţi. 

Ai suferit şi nu te-ai răsvrătit? Ai înnotat în belşug şi te-ai 
putut lepăda de cele lumești? Te-ai târiît în noroiu şi te-ai înăl- 
țat ? Atunci cunoşti calea adevărului şi vei dori să o posezi. Bi- 
nele totdeauna va triumfa asupra răului. Pentru noi, indivizii, esen- 

țialul e timpul; va urma acest triumf decisiv acum, mai târziu, 
când? ori nicicând în viaţa mea? 

Inălţarea sufletească fără de acest triumt e ipocrită, e su- 
gerată, dictată, bazată pe auforitatea altora. Ei trebue să-i pre- 
“meargă tâmpirea voinţei şi simțului de libertate: e o înălțare fără 
lumină şi fără căldură; ach! nu e înălţare, e sinamăgire! 

In acest sens să se facă educaţia religioasă. Nu Dumnezeu 
ne poruncește să facem binele, ci conştiinţa noastră, această schin- 
teie d-zeiască, pe care trebue să o nutrim cu căldura educaţiei, 
pentru ca tot mai vie să lumineze. Partea morală să prevaleze în 
educaţie făță de partea formală: rit, istorie bisericească, cultul 
divin. — lar partea morală a educaţiei să o facem în mod ex- 
perimental şi nu teoretic, sau numai teoretic. Elevii să facă ex- 
perienţe chimice, ca să cunoască energia imensă acumulată în 
atomi şi să cunoască adânc legea valenţei şi a afinităţii. Vor cu- 
noaşte astfel lumea ființelor infinit de mici, lupta și asocierea 
dintre aceste unităţi şi în fine tendința: condensarea energiei și 
disociarea materiei. 


Elementele substanţei universale ajung în vârtejul vieţii, aso- 
ciindu-se formează electroni, adică din stadiul neutra! ajung în 
stadiu polarizat. Din asociarea acestora se nasc atomii, din a ace- 
stora moleculele, apoi corpurile, cari după o evoluţiune, ce o vor 
cunoaşte elevii din alte studii, se disociază, se pulverizează, trec 
iarăşi în formă de iradiare de energie în domeniul lumei, ca uni- 
tăți înfinit de mici, apoi în neant, în substanța universală neu- 
trală : în repaos. 

Că ce dor ascuns le mână pe elementele acestei substanţe 
universale în vârtejul vieţii, trezindu-le, prin aceea că le polari- 
zează, la stadiul primordial al conştiinţei, asta e o chestiune me- 
tafizică, asupra căreia va reveni elevul, când va avea cunoştinţe 
generale şi sistemizate din toate domeniile ştiinţelor deci în etate 
de om matur. — Din experienţele executate în laboratorul chi- 
mic va cunoaşte evoluţiunea materiei până la un anumit grad de 
perfecţiune şi legile nestrămutate şi vecinice, după cari decurge 
regularitatea acestei evoluţiuni. Le va simţi chiar aceste legi, îi 
vor trece în conștiință, şi nu numai în cunoştinţă, dar numai prin 
experienţe proprii. — 'Temeiul religiunei de apoi e clădit. 

Apoi va intra elevul în domeniul fiinţelor de mărime finită. 
Din asocierea după un anumit mod a unor atomi se nasc corpu- 
rile anorganice, din a altora cele organice. Cristalografia, Fizica, 
Astronomia „de-o parte, Biologia, Fiziologia, Psihologia, Sociologia 
de altă parte, vor tot lărgi orizonul cunoştinţelor şi vor adânci 
conştiinţa, Astrofizica şi Matematica îl vor introduce în lumea 
infinit de mare. 

Individul separat, izolat, se află în stadiu labil. In lupta sa 
după stabilitate se nasc: familia, seminţia, neamul, statul. — In- 

stinctul de conservare şi de asociare sunt cei doi poli ai indivi- 
dului. Egoismul şi abnegaţiunea, pasiunea şi cumpătarea, conştiinţa 
răului şi a binelui sunt tot acei doi poli. 

Istoria ne va da oglinda luptelor pentru stabilitate. și vom 
vedea firul roşu al evoluţiunei în ea: Statul, care urmăreşte o po- 
litică atât internă cât şi externă, echilibrată între egoism şi al- 
truism, deci între şovinism şi internaţionalism, are bază solidă şi 
durată” mai lungă. Greşeli în direcţia primă duc la ciocniri, la 
războiu, în direcţia a doua la descompunere lentă. 

Insă şovenismul s'a nutrit în cursul secolilor din isvoare di- 
ferite : Primii oameni, în lupta lor de existenţă, vor fi avut de 
duşmanul cel mai mare animalele. Din necesitatea purtării acestor 
lupte, s'a născut şovenismul de speţie. 

Inmulţindu-se, cei mai tari i-au scos pe cei mai slabi de la 
vatră; şovenism fizic. 

In sânul diferitelor cete se nasc, sub influenţa climei şi a 
altor factori, ocupaţiuni, dialecte şi religiuni diferite. — Paralel 
cu evoluţiunea aceasta se infiltrează în masse conservatismul, deci 
şovenismul topografic, naţional şi religionar. 

Cărbunarii, plugarii şi pescarii, fie că se invidiază, fie că 
se dispreţuesc reciproc, în tot cazul între ei se produce separa- 
ţiune în cele sociale. Separaţiunea aceasta se mai potenţează prin 
limba şi religia diferită. Din cultul exagerat al conservatismului 
se nasc animozităţi, satirizări, persiflări, pe urmă ură între dife- 
ritele bresle, ură de rassă şi fanatism religionar, cari se descarcă 
prin războiu. Industria mai necesară, limba mai perfectă şi religia 
mai acomodată firii omeneşti ies învingătoare. 

In aceste lupte, tot atâtea oscilări pentru aflarea echilibrului 
stabil, joacă un rol însemnat perseveranţa. Invingătorul nu se poate 
opri la ora reştabilirii echilibrului, ci trece peste ţintă şi, în lăco- 
mia sa, cucereşte în loc să se apere numai. Astfel apoi s'au con- 
solidat state a căror hotare geometrice nu coincid cu hotarele pe 
care li le-ar impune în mod natural chiagul ce apropie deolaltă 
pe fiii nutriţi de acelaşi şovenism, indiferent de ce natură e acest 
şovenism. 

Hotarele ocupaţiunilor, ale limbilor și ale religiunilor se în- 
crucișează, interferează şi astfel găsim state și cu ocupaţiuni ete- 
ronime, poliglote şi multireligionare. Insulele cucerite sau se con- 
topesc cu massa cuceritoare sau rezistă acestei tendințe de asi- 
milare. In cazul al doilea, nouă plămadă de războiu, acum intern, 
în cultul diferitelor categorii de şovenism. 

Pe când să crezi că mult puţin s'a stabilit un echilibru în 
interiorul statelor, precum şi în concertul lor, atunci o evoluţiune 
bruscă, din Orient d. ex., dă toată ordinea peste cap. Se porneşte 
migraţiunea popoarelor şi chaosul în Europa e perfect. — Dispar 

şi apar popoare, asemenea dispar şi apar state, pentru a căror 
consolidare din nou se poartă nenumărate lupte interne şi externe. 
Noroc însă că, paralel cu diferitele categorii de şovenism, 
cari învrăjbesc popoarele, necesităţile zilnice ale vieţii civile a dat 
naştere şi astorfe! de ocupaţiuni cari nivelează încâtva diferen- 
ţele şi domoleşte ura dintre centrele de şovenism. Acestea sunt: 
schimbul de marfă brută, industria, ştiinţa şi comerciul mondial. 
Şi mai presus de toate, socialismul şi adevărata lege a lui Christos. 
Viaţa consistă în lupta ce o poartă energia ca materie brută, 
sufletul cu corpul, morala cu egoismul exagerat. Şi lupta aceasta 
o poartă fiecare unitate, de la naştere şi până la moarte, o poartă 
şi individul şi seminţiile şi popoarele şi statele și alianțele de state. 
Pentru înlesnire voi fixa în mod tabelar fazele evoluţiunei. 
Şi fiind fiecare unitate parte din întreg, purtând timbrul universi- 
tăţii, — atomul e un sistem de lume mică, care se guvernează 
după aceleaşi legi ca şi sistemul solar — iau ca punct de mâne- 
care şi măsură pe om, măsura tuturor lucrurilor, cum zice nu ştiu 
care antic. 
Cei doi poli ai vieţii: egoismul şi altruismul provoacă în 
cursul evoluțiunii omului următoarele faze: 


Egoismul : Altruismul : 
LACOM a i ace se ae oara catea a Moderat 
Apucător, . .. ...... .. Indestulit 
Poftitor ........ și a dan dă Nepretensiv 
Dornic se ss eee e A Resignat 
Nesaţios , ....... Se 
Nemilos .,. ...... andaf 3 Milos 
VOINIC e see e lee eee ee e îi ae Ingăduitor 
CU se see e ae a Blând 
TITAN n e... si. Jubitor 
ÎNChIS e e eee e ee mea Deschis 
Mânios .,... . ... .. Vesel 
infuriat cc... Liniştit 
Conservator . ......... Liberal 
Aristocrat . . . .. . .. ... Democrat 
Fanatic .,.. cc... .. Interconfesional și 
Internaţional 
Intolerant . .,.,.. Tolerant 


Fiecare am petrecut un interval mai scurt sau mai lung de 
timp în fiecare din aceste faze, oscilând mereu sub influinţa firii 
şi a legilor, până ce puţinilor — înţelepţilor — le succede a afla 
stabilitatea, armonia între corp şi suflet; iar celor mai mulţi li se 
macină viaţa în continue ciocniri, desamăgiri şi nefericiri. 

Prin fazele acestea ale evoluţiunii trece nu numai omul, in- 
dividual, ci şi fiecare popor etnic, fiecare stat, fie naţional fie po- 
liglot, şi în definitiv fiecare alianţă de state. 


(Va urma) 

Sonet 


De-ar duce lumea 'ntreagă în spinare, 
N'ar merge-așa de greu și 'ncovoiat 
Cum merge - acum, cu pieptul sbuciumat 
Prelung de tuse. — Toţi, cu mic, cu mare, 


ÎI ocolesc. Amicii l-au lăsat 

Pe rând. O, Moartea poate-avea răbdare 
S'aștepte-a bate ceasul. Omul nare. 
Sărmanul, azi stă singur și uitat. 


Din ochii lui citești că nu-i mai pasă, 
Supus își duce crucea, greu și trist. 
Odat' — când noaptea cortul de mătasă 
Şi-l întindea sub cer de ametist — 

Un călător intră la el în casă, 

In haină lungă, albă. Era Crist. 


Ecaterina Pitiș 

Sonet 


M'am răzimat de-un brad și mi se pare 
Că stau visând alăturea de tine... 
Adie boare caldă pe coline 

Şi simt în păr suava-i desmierdare. 


Călcat -am azi pe maci și pe coprine, 
Ce-au năvălit cu sutele 'n cărare; 
Pierdută-i toată 'n iarbă și uitare, 
Acel care-o cunoaște nu mai vine. 


Ca 'ntr'un pervaz se desfășoară satul: 
Pridvor cu flori la fiecare casă 

Și boi ce-adastă 'n curte liniștiți. 

Cu păpădii de-a lungul și de-a latul 

Ce pe covorul verde de mătasă 

Par niște bani de aur risipiţi. 


Ecaterina Pitiș 

In toamna 


In toamna care ne-a surprins pe drum, 
El singur urmărea călătoria 

Cocorilor în zările de fum; 

Pe când ne adumbrea prietenia 
Cuvintelor cu sunetul ales 

Mereu mai scumpe, fără înţeles. 


La hanul serii am intrat, 
Uitându-l. Vinul înspumat 
In cupe de cristal întins 

Cu laude ne-a prins, învins; 
Şi liniştea cu preşuri moi 
S'a tras sfioasă înapoi. 


Nu râd și mă despart cu vină, 

De tinereţe şi lumină? 

Hei! Vremea >? Floaren vinul vechi, 
De nu mi-ar stărui ?n urechi, 

Un mers egal, încet, pe drum, 

Cu toamna, cântecul, şi-acum. 


In munte 


O regiune clară m'apropie de ora 

Singurătăţii vaste, încremenirii soră. 
In munte unde paşii îngădue sonora, 
Prelung "'ademenire de calmă auroră. 


Armonioase linii lumina le îmbină 

Spre neatinse țărmuri de piatră şi de zare. 
Un aer impalpabil ridică o cortină, 

De care cad lovite priviri cutezătoare. 

Versuri 


Imbătrânești şi tu, suavă femeie alintată azi. 
Mai tulbure şi mai bolnavă, lumina lunecă pe brazi. 


Amăgitoarele şuvițe au luciul alb, strălucitoare; 
Pe munţi s'au răspândit de-aseară întâiele mărgăritare. 


In flacăra privirii vremea aruncă 'ntunecatu-i praf, 
Desprinsă liniştii pădurii s'aşterne frunza moartă, vrai. 


Pe fruntea lină, fără ştire o amintire țese umbre, 
Un vânt de ghiață răscoleşte afund prăpăstiile sumbre. 


Desface mâna de pe umeri un greu-mângâietor atlas. 
Pe la ferestre sburătoare trec, rare, fără de popas. 


Imbătrânești şi tu... şi versul zadarnic merge mai departe, 
Că nu mai poţi ceti minciuna-i — şi cazi plângând încet, pe carte. 


% 


Au trecut ani ori poate 

Toate au fost vis? 

Am colindat păduri 

Pe munţi de cremene, 

Ia liniștite toamne, 

Pe adânci cărări, sub hățişuri sălbatece, 
Pe povârnişuri. 


In albă lumină târzie 

Trece o străfulgerare, 

O pală de vânt încet 

Şi nu ne mai uităm înapoi. 
Drumul e prea lung pentru paşii 
Greoi, desvăţaţi de urcușuri. 

Vom ajunge şi vom întârzia, 

Va cădea toamnă grea. 

Nu ne vom. mai aminti de plecare. 

Pleacă o pasăre. Cântă singur un greer. 
Departe, imensa câmpie. Un bucium s'aude. 
Prieteni scumpi, prieteni de azi, 

Când ne vom mai întâlni, asemenea ? 

Va fi un secerat pe curând, pentru unul — 
Apoi, pe rând, negrăbiţi, obosiţi, 

Uitând profunzimile pădurii de pe munte, 
Ne vom culca, umili, la poale, 

In uitarea copleşitoare. 


+ 


Vom scrie. La *nceput ne vom răspunde. 
Dar, în scrisoare, abătut, senin, 
Măiastră vorbă sufletul ne-ascunde. 


Indepărtaţi de ceţurile sure, 

De veşnicul miragiu carpatin, 

Ne îndemnăm la poale de pădure 
Ca să uităm de inimă, nebuna! 


Pentru peregrinările *ndelungi 

E neuitată totuși totdeauna 

O singură călătorie 

Sub umbrele pădurii, gene lungi! 
Pe lângă amintirea ei mai vie, 


Ne strecurăm umili co ştim aproape. 
Ar trebui să ne urcăm în munți, 
In zările — strălimpezite ape! 


Ci vremea "nstreinarea ne petrece 


Şi, pe înfierbântatele-ne frunțţi, 
Sărutul serii îl simţim clar, rece. 

Primăvară dobrogeană*) 


În fiecare zarzăr din cătun 

Sa 'mpotmolit un nour alb azi-noapte; 
Par zarzării troiene mari, acum. 

O lotcă printre crăngi vâsli în $șoaplte. 


Din răsărit purces-a tânăr crai, 

Săoeți de grâu la șold or să-i înspice — 
Și caru-i triumfal e tras cu - alai 

De zori — care plesnesc din bice. 


Incep cocorii să-și anine iar 

Urcioarele 'n văzduh, înfiorându-l, 

Când falnic trece - alaiul princiar ; 

Hai să-l urmăm şi noi cântând, cântându-l! 


Chiar drumu-i printre răpiți îmbătat, 
Impleticit de-azur se *'ntreabă: unde? 
Târziu, un râu pe şesul revărsat 

Brumându-și fiuerul îi va răspunde. 


Și cred că la dantelele scumpiei 
Adăogați și voi, brânduși, o cipcă rară, 
De-i preschimbată *'n orice primăvară 
Dobrogea-'nirun pridvor al veșniciei. 


Dumitru Olariu 





*) Din volumul în manuscris : „Crângurile Cerului“. 

Principesă de azur, 
Constelaţie de-argint, 

Ca un meșter, ca un fur 
Am venit să te alint. 


Hai poem, poem, poern, 
Hai la dânsa 'n răsărit 
Unde - un dulce nume chem 
Ca un sceptru înflorit. 


Cum tresar pădurile 

Și se "'ndoaie crângile 
Și Ss'aud tălăngile 
Când se 'mpacă gurile ! 


Bună seara, seara bună, 
Prin pădurea de omăt 
Pașii noştri nu răsună, 
Chipurile nu se văd. 


Hai la vale, vale, vale, 
Constelaţie de-azur, 

Unde joacă *n rosiogoale 
Un izvor de ghiață pur... 


Pe de-asupra trece - or stele, 
Veacuri, multe, noaptea lină, 
Vei uita pe rând de ele 

Și vei fi numai lumină!... 


E. Ar. Zaharia 

Inserare 


Peste văi şi povârnișuri 
Inserarea 'ncet se-așterne ; 
— Ondulări de umbre cerne 
Și 'ntuneric prin tufișuri, 


Pe lumină și 'ntuneric 
Vestitorii 'n cântec dulce, 
Pleacă 'n codru să se culce 
Intr'un sbor plutit — cucernic. 


Iar de lângă-o buturugă, 
Scapără un licuriciu ; 
— Un paianjen țese 'n fugă 


Pânză moale, cu arnici. 
Greierul înalță rugă 
Pentru îngerii cei mici. 


Sonet 


Aud departe glas duios de mamă 

Ca unduirea plânsului de ape; 

— De peste zări mă cheamă mai aproape 
Cu truda zilelor ce se destramă. 


Pe pragul așteptării 'n fiecare 
Amurg, își scaldă inima în rouă. 

— Viaţa ei, e toamna 'n care plouă 
Demult, necontenită întristare. 


Ascult chemarea — sub tumult de șoaple — 
Cum bate 'n poarta sufletului meu 
Ca o cădere de castane coapte. 


Și gândurile 'n cârduri, trec mereu 
Spre şubreda-i căsuță - ascunsă 'n noapte. 
— Un gând drumeț, aș vrea să fiu și eu. 


Dimitrie Danciu 

Plutaşii 


Dela munte vin plutașii, lunecând încet cu valul, 
rând pe rând ei vin cu brazii, dinspre zarea vineție, 
trec apoi de dinainte-mi și privesc cu jind la malul 
ce cu umbra-i răcoroasă, la odihnă îi îmbie. 


Oameni grei, bătuți de gânduri și de valuri călătoare 
Pau răgaz nici pentru gură și plutesc în voia sorții, 
orbi la lot ce-i Fire, surzi la trilul de privighetoare 
penir'un bulgăre de pâine, așteptat cu frigul mortii. 

Și cum trec, pe unda apei, glasul bradului — bun frate — 
cu tristețea se 'mpreună şi în suflet li s'aşează ; 
dulce-alean doinesc plutașii, dragostea pe toți i-abate 
și cu mâinile pe vâslă la al lor cămin visează... 


Jon V. Boeriu 


99, 
se 

Desprimăvărare 


Trec seara pe uliţă. Bate vântul cald din sud. Curg streşi- 
nele cu muzică orientală de oale sparte, căpătându-şi rezonanţă 
în tromboanele ulucelor. Zăpada albă până acum, se topeşte la 
olaltă cu noroiul îngheţat. Intunericul se luptă lipicios în jurul lăm- 
pilor electrice, cu lumina, dând un fel de ceață. Oameni grăbiţi 
trec în toate părțile pe stradă. 

Am plecat de vreme de acasă și, la bircul întunecos, aplecat 
asupra unor file înnegrite de cifre, n'am luat seamă la învăluirea 
primăvăratică. Acum când am simţit în ghete udeala cleioasă şi n 
nări mirosul de pământ desghețat, când am văzut întrecerea copi- 
lărească a picurilor de la streaşină, parcă bucurându-se de graba 
şi sgomotul lor, mi s'a umplut sufletul de bucurie. Calc prin bălți 
şi nu mă supăr, căci adulmec aerul din sud al Mediteranei, pe 
unde, poate înfloresc liliecii. Pe mici porțiuni, paşii calcă sonor 
pe trotuarul desgolit; pe alte locuri se înfundă foșnind vătuit, prin 
zăpadă apoasă. Cât e de bine. Aerul acesta îmi intră tot în plă- 
mâni; e aromat şi e dulce. Parc'aş vrea să alerg. Dacă m'aş în- 
tâlni cu vr'un cunoscut, m'aş simţi prieten, l-aş lua de braţ şi i-aş 
arăta cum vine primăvara. Aş vorbi şi aş râde fără alt motiv; 
dar așa, îmi strâng nerăbdarea în mine; ea se arată doar în 
paşii mei. 

Aproape ghiontindu-mă, trece o femee îmbrobodită şi un ma- 
halagiu, cari se ceartă în auzul tuturor. 

Dizonantă, frântura de dispută se depărtează şi se pierde 
după un colț de stradă. Mai continuă undeva? Pentru mine nu. 
A turnat doar puţin noroi peste desprimăvărarea care năvăleşte pe 
ulițe, venită de departe, ca un șuvoi de vieață nouă. 

Mai încolo, dintro cârciumă, s'aude înfundată o harmonică. 
Se deschide puţin uşa. lese o răbufneală de fum de mahorcă şi 
de carne friptă, de usturoi şi de rachiu... Şi iese mai tare — ca 
un oftat — muzica aceea tânguitoare de harmonică, colorată parcă, 
venită ca din altă lume, întovărăşită sălbatec de voci sparte de beţiv. 

O sanie ţărănească cu oplene, întârziată de cu zi, alunecă 
anevoie pe pavajul colțuros. O trăsură o ia sprintenă înainte, cu 
vântul primăverii, lăsând în urmă sania şi iarna, 

Parcă-i alt ritm în umbletul pe stradă, mai vioi, ca şi vorba. 
Vieaţa vine odată cu vântul acesta primăvăratic. 

Eu merg cu ghetele grele, mustind de noroi. Dar e bine. 
Voi ajunge acasă îndată. La mine nu-i foc în sobă, dar e primă- 
vară, pentrucă o aduc eu, în pieptul meu şi 'n haine, Am să 
deschid ferestrele, să se umple şi odaia mea cu aroma ei. 

In pulsul acesta de vieaţă, oare nu e toată mulțumirea pe 
care trebue s'o vrem după o zi întreagă de nemişcare deasupra 
unui registru rufos ? Vieaţa... cât de mult prețueşte aceasta! 

Paşii sunt nerăbdători. 


In camera mea, cu aer neprietenos de închisoare, găsesc pe 
masa acoperită cu jurnal, o telegramă de moarte: a fratelui meu 
bun, singurul meu frate. Desprimăvărarea rămâne afară, s'a ză- 
vorît singură acolo. In mine se întinde întunecimea fără fund a 
unui doliu. 


Victor Tufescu 

Mânăstirea Crucii 
de Elisabeta Henţiu 


Maica Evghenia a murit de mult și odată cu ea a duso 
taină, pe care astăzi o dezvălui dintro nestăpânită pornire de 
sinceritate. Nimănui, afară de mine, nu i-a împărtășit maica Ev- 
ghenia această taină. Eu o spun. 

Sunt anumite fapte, pe care le știi, le gândești, pe care le 
ţii ascunse multă vreme, — dar pe care nu te poți stăpâni a 
nu le spune când simți că celor dimprejurul tău le-ar aduce 
frumoase învățăminte, amintindu-le. 

Acum câțiva ani, motive de sănătate m'au făcut să-mi caut 
undeva loc de odihnă. Mă hotării pentru mânăstirea unde au- 
zisem că, întrun minunat cadru al naturii, se poate duce o viață 
plăcută și liniștită, — anume pentru Mânăstirea Crucii, așezată 
în creierul munţilor, scăidată în soare și în aier ozonat. 

Era o zi călduroasă de primăvară timpurie, care mă îmbia 
la drum. Pe drumul de munte, desiundat de nenumărate pâ- 
Tâiașe ce se rostogoleau sgomotos la vale, trăsura, trasă de un 
singur cal, înainta greu, pământul îmbibat de apă lăsând roțile 
să se afunde adânc. 

In aier, o nebunie de cântec de păsărele, o întrecere de 
care mai de care mai măiestrite triluri..,. 

Pe marginea drumului, unde razele soarelui ajunseseră din 
plin, coaja pământului crăpase, lăsând să iasă ici-colo, de subt 
un strat subțire de frunze moarte, câte un fir de albăstrică sau 
câte un ghiocel plăpânăd. 

Un vânt înmirezmat alerga nebunatec, voind parcă să dea 
de veste tuturor, de la ghiocelul de jos până la păsărelele voioase 
din aier, venirea Primăverii, cu alaiul ei de bucurii. 

Din când în când, vizitiul cobora, apucând calul de că- 
păstru şi îndemnându-l la drum cu vorbe prietenești, parcar îi 
îndemnat pe-un om. Erau bătrâni și omul şi calul, dar harnici 
amândoi, așa că n'aveam nici o grijă că am să rămân în drum. 
Ba mi se părea câte-odată, că omul îndemnându-i calul, acesta, 
la rândul lui, îşi îndemna stăpânul care avea puteri mai puţine. 

Şi așa, ne mai săturându-mi privirile de frumuseţile pri- 
măverii, am ajuns, într'un târziu, la poarta mânăstirii care avea să 
mă primească în sânul ei pentru o bună bucată de vreme. 

Vizitiul trase de-o sfoară ascunsă într'o scobitură a porții 
grele de stejar şi un clopot sună voios în curte. Apoi se auzi 
zăvorul și poarta se deschise larg. | 

O măicuţă bătrână, slăbită de posturi și rugăciuni, dădu 
fuga să ne întâmpine. 

— „Bine va adus Dumnezeu sănătoși în locul ăsta de 
pace !* ” 

Şi cu mâna uscăţivă, tremurând, făcu semn vizitiului să 
tragă înlăuntru. 

li cerui să mă ducă la maica stareță, pe care aflai căo 
chiamă Evghenia, dar maica îmi spuse: 

— „Nu vă supăraţi, fiica mea, c'o să așteptați puţin ! Maica 
Evghenia este tocmai la vecernie. Până atunci pottiți și staţi!“ 
— şi-mi arată un scaun împletit de nuiele, în cerdacul lângă 
care ajunsesem. 

Ochii îmi fugeau în toate părțile, căutând par'că să vadă 
dintr'odată totul, toate frumusețile de acolo și din împrejurimi. 

In dreapta și *n stânga coborau până la poalele mânăstirii 
păduri seculare de brazi, iar în fund, departe, se întindea o 
câmpie, cu. un sat mic prin care trecea, ca un fir de argint, 
un pârâu ce pornea de din jos de mânăstire. 

Maica m'a însoţit la locuinţa stareţei, care era mai sus 
decât celelalte și către mijloc. De-acolo se vedea tot ce se pe- 
trece în curtea mânăstirii. In mijloc se înălța biserica, nu prea 
mare, nici prea veche. Jur-împrejurul bisericii, locuințele albe 
ale călugărițelor. Ai fi zis: un șir de mărgele albe, pe un gât 
tot aşa de alb. “Toate chiliile aveau la geamuri perdele, lucrate 
- de mână, din borangic fin — și ghivece cu mușcate și mă- 
gheran îţi furau privirile din toate părţile. 

Peste tot, o ordine desăvârșită. Mă gândii la vieaţa de mâ- 
năstire, departe de sgomot dar și de atât de multe griji, vieaţă care 
se reduce de cele mai multe ori la drumul de la biserică la 
chilie şi înapoi la rugăciunile de smerenie. Intro clipă îmi 
amintii de vieața plină de neastâmpăr din oraș și mă bucuram 
că am sosit, când un clopot vesti sfârșitul slujbei de seară şi, 

la scurt timp după aceea, apăru o femeie mititică: Stareţa Ev- 
ghenia. 

Fui primită cu mare bucurie. 

— „Sunt cam bătrână, e adevărat — zise stareţa — dar 
am credința că nu-ţi va îi urât lângă mine. Mă voi strădui să-ţi 
alung pentru scurta vreme cât ne vei cinsti cu șederea aici, 
toate grijile, ca să poţi gusta adâuca pace a mânăstirii“. 

Ochii maicii Evghenia zâmbeau, învăluindu-mă într'o pri- 
vire plină de căldură şi de dragoste. 

Chiar în seara aceea, la masă, m'am convins că am întâl- 
nit un suflet rar şi o prietenă ideală. 

Cum eram obosită, am trecut mai curând în odăița ce mi 
sa hotărit. 

Nu-mi aduc aminte cum a trecut prima mea noapte dor- 
mită între maice, dar știu că m'am deşteptat nespus de veselă. 
Imi venea să cânt. O mulțime de melodii, auzite de curând, îmi 
treceau prin minte, le fredonam ușor, dar când am vrut să cânt 
cu voce tare, mi-am amintit că sunt în mânăstire și tulbur li- 
niştea sfântă. Eram totuşi veselă şi simțeam nevoia de a cânta. 

Maica Evghenia se sculase la fel, cu noaptea ?n cap. La 
prânz m'a rugat să iau parte la slujbele obișnuite. M'am con- 
format bucuros, neavând altceva de făcut ca să-mi treacă tim- 
pul. Dar m'aș fi bănuit niciodată că acest timp va trece așa de 
repede în vâriul munților. 

De-acum luam parte regulat la slujbele religioase când, la 
rând cu maicele, stam ceasuri întregi în genunchi, pe pernele 
de păpuriș; apoi mă plimbam în jurul mânăstirii. Când o ve- 
deam pe maica Evghenia mai veselă, o rugam să mă însoțească 
în această plimbare, având astfel ocazia să-i aud vocea dulce 
Şi plăcută. Imi vorbi ca o iluminată, cu o neîntrecută putere de 
evocare, despre sfânta vieață a Mântuitorului, apoi de vieaţa și 
de smerenia lor. 

Toate maicele îşi închinaseră vieața Mântuitorului pentru 
a căpăta adevărata fericire. Toate avuseseră dureri şi griji 
neuitate, 

Numai despre maica Evghenia nu ştiam decât că ea este 
cea care a făcut mânăstirea și... că, pe vremuri, a fost femeie 
frumoasă. 

Mă întrebam : ce va fi determinat-o pe maica Evghenia să 
facă mânăstirea și să-și închine vieaţa ei? 

Poate o dragoste nefericită 2... Poate... Dar câte nu-mi tre- 
ceau prin minte!? 

Acum era cam de 60 de ani. 


s% 
Ei Ei 


Intro zi ne plimbam împreună. Nu mă mai săturam de 
frumusețea vocii acestei bătrâne. Crescuse iarba mare și pă- 
mântul întreg se oferea, ca un covor, pentru odihnă. Ne-am 
oprit întrun loc plin de flori mărunte. Nu-mi amintesc căldura 
cu care am întrebat-o, hotărînd-o să-mi spună ceeace nu mai 
spusese nimănui : taina vieţii sale. Parcă-i văd și acum strălu- 
cirea ochilor de atunci —- minunată — când, cu vocea scăzută, 
îmi mărturisi : 

— „Am crezut că taina vieții mele nu va ajunge so cu- 
noască nici un pământean; că nu va trebui s'o cunoască ni- 
meni. Prietenia dumitale însă mi-a înmuiat sufletul şi ţi-o voi 
spune, pentrucă ești pătrunsă de multă dragoste și credinţă. 

Şi bine ar îi ca să nu o mai spui și altora, ci numai su-: 
fletul d-tale bun să-i îie întărire, căci şi aşa, pentru alţii, za- 
darnică pildă este. 

Toţi venim pe lumea asta, fiica mea, cu câte o datorie de 
îndeplinit şi, mai curând sau mai târziu, aceasta se cade a fi 
sfârşită. Eu, se vede că m'am născut pentru a fugi de lume în 
creierul munților, ca să fac mânâstirea asta și să vorbesc cu 
maicele și florile. Am fost un copil chinuit. Când alți copii erau 
alintaţi, eu eram alungată. Căci nu toată lumea cunoaște îru- 
musețea în vieață. Mi-e greu să-mi aduc în minte, aceste 
lucruri. Totuși, ascultă! 

In ochii ei mari albaștri era o mare liniște și stăpânire de 
sine. Nici un gând întunecat. Nici un regret. Era hotărită să-și 
deschidă sufletul față de mine, care eram un copil pe lângă ea. 

Ne-am lăsat uşor în iarba smălțuită cu flori. Cucul, de- 
parte, își striga desnădăjduit tovarășul. 

— Sunt născută în satul acela din vale, — își începu 
mărturisirea. Cu mâna îmi arată în depărtare, în fund, un sat 

cu căsuțe mici cari păreau niște jucării. Părinţii mei au fost 
oameni năcăjiţi, nevoiaşi. Tata tăia lemne de dimineața până 
noaptea, pentru o bucată de pâine. Mama e murit de mult. Abia 
îmi aduc aminte de ea. Lumea spunea că a fost o femeie bună 
şi cu frica lui Dumnezeu. In satul nostru trăia un Evreu bătrân 
şi bogat cu numele Abraham Fleischmann. Acesta avea o fabrică 
de cherestea. Se spunea că nu s'a mai pomenit în sat om mai 
rău şi mai zgârcit decât el! Plătea muncitorii doar atât cât să 
aibă să nu moară de foame. Imi aduc aminte de un vecin: ba- 
dea Gheorghe, om cu o droaie de copii. Copiii mergeau la 
școală, la biserică, cu schimbul, căci nu avea - haine bietul om 
pentru toți și niciodată nu ajungea să aibă, cu toate că muncea 
bietul la Abraham cât îl țineau puterile. Același lucru s'a întâm- 
plat, mai târziu, cu mine. Mergeam la şcoală şi biserică, doar 
când o vecină miloasă se îndupleca să-mi împrumute haine şi 
ghete. 

Din munca neplătită a sărăcimii, Abraham a strâns aur 
mult și l-a ascuns în hrube de zid, tăinuite. Bătrânii spuneau 
că pentru a-și număra bănetul, sgârcitul se închidea în casă 
zile dearândul. 

Copiii îl ştiau „moş Abraham-cel-rău“, iar mamele ace- 
stora, când voiau să-i cumințească, îi amenințau că-i vând lui 
moș Abraham. Rar se întâmpla să treacă vreun copil pe lângă 
casa lui Fleischmann. 

Avusese și el un copil. Se născuse slăbuț și nu se mai 
îndreptase. Nimeni nu-l văzu pe-afară. Odată, se auzi ca murit, 
dar nu murise. Nu trecu însă nici o săptămână și boala îl se- 
ceră. In scurtă vreme muri și nevasta lui moş Abraham-cel-rău, 
dar cum niciodată nu ieșea prin sat, nimeni nu i-a luat în sea- 
mă dispariţia. 

Rămas singur, pe bătrân îl cuprinse o şi mai mare şi mai 
puternică dragoste de bani. Pe muncitori îi plătea din ce în ce 
mai rău — şi, când putea, nu-i plătea de loc. Hainele pe el 
erau mai rupte și mai murdare decât pe ori-care muncitor. 

Intr'o iarnă, câzând zăpadă cu nemiluita, lemnele nu mai 
putură fi transportate la fabrică, iar oamenii o duceau foarte 
greu. 

In căsuţa noastră eram eu şi tata. Pe el îl simțeam de 
cum deschidea ușa. Din privire îi ghiceam dacă în ziua aceea 
o să avem sau nu ce mânca. 

Eram singura lui bucurie şi îl vedeam suferind când nu 
putea să-mi aducă de-ale mâncării. Ce n'ar fi făcut, numai să 
nu-mi lipsească laptele şi pâinea! 

Nu mai știu câte ierni m'au îost asemănătoare! 

In primăvara aceea, ploile nu mai încetară. Şi într'o noapte, 
apele crescute neînchipuit de mari, luară cu ele tot ce "'ntâlniră 
în drumul lor. Râul, cu a cărui putere mergea și fabrica lui 
Abraham, crescuse mult peste albie. Şi fabrica era așezată în 
partea de jos a satului, acolo unde se întâlnesc toate apele cari 
vin din munte. Pe la miezui nopţii auzii pe tata bombănind prin 
casă. Abia deslușii vorbele: 

— Trebue să mă duc! Altfel se înneacă! Mi-a făcut el 
destul rău, dar ml-a făcut și câte-un bine; — că dacă nu era . 
el, la cine munceam ? Ăsta e potop, urgia lui Dumnezeu! O să'n- 
ghită toată lumea ! 

Tata, crezând că eu dorm, a trecut ușor pe lângă pat de 
a mai aruncat o haină pe mine, a făcut candela mai mare și a 
plecat. De câte ori deschideam ochii, vedeam cum pe la îe- 


 restre treceau lumini de foc, însoţite de bubuituri puternice. 


De frică am închis pleoapele strâns, ca să nu mai văd; 
m'am învelit pe cap să nu mai aud prăpădul de afară, aștep- 
tând, cu inima mică, să se întoarcă tata. Am așteptat toată 
noaptea, apoi a doua şi a treia zi, dar tata nu s'a mai înapoiat. 
De-atunci suferința şi-a înfipt colții și mai adânc în trupul meu 
plăpând, până când Dumnezeu s'a 'ndurat de mine. 


% 
* % 


Când a ajuns tata la fabrica lui Araham, acesta dormea fără 
să știe marea primejdie care îl amenința. 

— Scoală jupâne! — l-a sgâlțăit tata — că vine prăpăd 
şi urgie! Au crescut apele şi curăţă tot! 

Bătrânul, dupăce se aplecă pe fereastră şi văzu apa gata 
să gâlgăie înlăuntru, îl apucă pe tata de mână și-i zise: 

— Stai să adun banii şi mergem împreună! 

— Dacă mai întârziem câteva clipe, apa o să crească şi 
mai mare și nu ştiu dacă o să mai putem scăpa! Norocul este 
că se mai ţin încă sălciile din sus de fabrică, cu toate că apele 
le zgâlțăe de zici că acu, acu, le smulg rădăcinile! 

Bătrânul însă, numai când se văzu în mână cu săculețul 
doldora de aur şi bine cusut la gură, se 'ndură să plece spu- 
nând tatălui meu: 

— Acum putem pleca, loane, şi dacă mă scapi, îți dau şi 
ţie din aurul ăsta mult! 

Uitându-se pe fereastră, văzură însă cu groază că 
sălciile cari mai struneau apa şi de care agățându-se ar fi putut 
trece dincolo de puhoiul apelor, nu mai existau. Curentul apei 
le smulsese pe toate. 

Dar tata era un înnotător vestit și vânjos. Agăţându-și-l 
cum putu mai bine pe moș Abraham, dupăce spuse mai întâiu 
un „Doamne ajută-ne !“, își dădu drumul în valuri. Acestea, îu- 
rioase, îi porniră la va'e. 

Tata, gândindu-se, cu mare credință, la o cruce veche de 
stejar cu un Christ răstignit, care se afla dincolo de puhoiul 
apelor, striga: „Ai încredere, jupâne !* 

Puterile însă îi slăbeau din ce în ce, moș Abraham ne mai 
putându-se ajuta de loc cu braţele. 

— Lasă-mă, loane, ţipă de-odată acesta. Tu ai un copil, 
salvează-te pe tine! 

Tata însă, văzând departe în jos pe malul celălalt crucea, 
îl strânse și mai bine cu un braţ, cu celălalt lovind apa. 

Innota cu ochii țintă la crucea care abia se zărea în în- 
tuneric. 

— Mai avem puţin, — răcni ca să acopere sgomotul va- 
lurilor — mai avem puţin şi... gata... 

Puterile însă îl părăsiră. Brațul i se descleștă din jurul 
trupului lui Abraham și valurile îl înghiţiră repede, lacome. 

Un val puternic îl legănă o clipă pe moșneag în loc, apoi 
îl asvârli cu putere la malul din față, 

Mâinile bătrâne, uscate, au căutat cu spaimă sprijin. L-au 
găsit. Valul îl aruncase lângă crucea cu Isus răstingit, — crucea 
unde creştinii din sat serbau Boboteaza. 

Sacul cu aur îi atârna în sân, rupt, golit pe jumătate. 

S'a tras cu mare greutate afară din apă și cu brațele pe- 
trecule în jurul crucii, a rămas până la ivirea zorilor, fără pic 
de putere, fără a-și: da seama de sine. 

S'a trezit strângând în brațe crucea Mântuitorului. 

Ochii i-au rămas ficși pe cununa de spini, trecând apoi la 
mâini, la picioare, unde se vedeau semnele cuielor. 

Nu se ştie ce s'a petrecut atunci în sufletul zdruncinat al 
avarului, căci a îngropat la picioarele crucii banii, apoi făcând 
stângaci şi caraghios o cruce creştinească și-a dat drumul, râ- 
zând, în valuri. 

Din fabrica lui Abraham nu mai rămăsese decât un mor- 
man de dărâmături, iar din sat lipseau 5 oameni. Printre ei şi 
tata şi Abraham. - 

Pentru mine s'a început apoi o nouă vieață de trudă. 
Trăiam din mila satului. Uneori legănam copii străini, alteori 
păzeam vitele pentru a-mi putea câștiga pâinea. M'am făcut mare 
şi am fost nelipsită de la biserică. Am avut o nemărginită în- 
credere în EI, în Mântuitorul, că mă va scăpa de toate amă- 
răciunile. | 

Oamenii începuseră să se poarte rău cu mine. Femeile și 
fetele mă duşmăneau. In zilele de sărbătoare, când toată lumea 
pleca la horă, eu mă îndreptam singură, către crucea singu- 
ratică din apropierea pârâului unde mă rugam adânc. Acolo îmi 
închipuiam mormântul tatălui meu, care se înnecase voind să 
scape vieața aproapelui său. 

De câteori nu mă voiu fi rugat eu astfel în faţa crucii! 

Intro zi, după o ploaie bogată, apropiindu-mă iarăși de 
Crucea Mântuitorului, ca să-i implor îndurarea, în noroi, lângă 
Cruce, am văzut cu mirare, un ban murdar de aur. Ridicându-l, 
am observat, tot lângă cruce, o moviliţă de pământ. Indemnată 
de dumnezeiască poruncă, am săpat şi am găsit o întreagă co- 
moară. 

Mi-am dat seama că sunt banii bătrânului Abraham și, ui- 
tându-mă înapoi, dupăce plecai, am văzut cum strălucea crucea 
ca o flacără sfântă. 

In noaptea aceea am visat o mânăstire, în care era numai 
bunătate și fericire. | 

Am petrecut un timp în post și rugăciuni, apoi, am venit 
și am pus să se zidească această mânăstire. 

Tot timpul, cât au durat lucrările, eu am stat la o altă mâ- 
năstire, unde m'am adăpat la învățătura vie a Celui Atotpu- 
ternic. | 

Aici, maica Evghenia puse punct destăinuirii. Apoi, după 
câteva clipe de tăcere și reculegere, cu sufletul ușurat, se ridică 
dintre flori. Am urmat-o până acasă, unde tot tăcute, am trecut 
fiecare în cameră. Ea, mișcată de amintirea vie încă a unor du- 
reri rămase atâta vreme fără glas, eu, cu imaginea ei de sfântă. 


OBCU CLUJ 


— 454 — 


Din stânga și din dreapta 
73, 


De câte ori se apropie sorocul curei pe care mi-o ordonă 
s'o urmez când ficatul, când rinichii, când stomacul, când artri- 
tismul, când alte metehne ale organismului subrezit de bucă- 
tărese rele sau prea bune, nervii se ascut și încep să-și afirme 
prezenţa, tot mai accentuat. Mai ales dacă sunt trimis în stați- 
uni necunoscute sau în vr'una mai primitivă cu obicinuințe pa- 
triarhale, unde, pe lângă oboseala pricinuită de tratamentul la 
care eşti supus şi de severul regim alimentar la care ești uneori 
condamnat, se mai adaugă și alte inconveniente — de-o pildă: 
solfegiile broscăriei din apropiere, cislele pe care le ţin orăte- 
niile sub ferestrile tale, rugăciunea de dimineața, pe rânza goală, 
a patrupezilor pe care-i preferi hăcuiți pe varză sau trași în 
maţe și garnisiți cu hrean, ori ceilalți patrupezi care-și închi- 
puie că sperie luna hămăind la ea noaptea *'ntreagă; apoi in- 
ventarui mișcător al camerei cu stigmatele pe care ţi le lasă pe 
epidermă, muscăria care nu te lasă nici să te odihnești, nici să 
mănânci fără copărtășia lor — așa încât aci nu-ţi pare de loc 
ridicolă derivarea cuvântului mușteriu din muște — etc. etc.: 
inconveniente cu care firile gingășite de afurisita de civilizație 
nu se mai pot familiariza. In cazuri de acestea, la gândul ple- 
cării, cu săptămâni înainte vibrezi ca o harpă eolică, imaginaţia 
anticipându-ţi situaţii care, în loc să-ți facă cu ochiul, îți alungă 
somnul şi-ţi înțarcă și bruma de bună bună - dispoziţie care nu 
te părăsise încă. Cu toate acestea, ajuns odată la destinație, uiţi 
de toate, dacă ai norocul să-ți scoată D-zeu în cale firi vesele, 
comunicative — adevărat balsam pentru mâhnirile și enervările 
pe care ţi le prilejeşte aproape tot ce te înconjoară — cum ui- 
tasem eu într'o lună de vară petrecută într'o astfel de „stațiune 
balneară“, mulțumită unui frate în Hristos, dăruit de Dzeu cun: 
umor şi-un dar de-a povesti care descreţiau şi cele mai încrun- 
tate fețe. 

Făcută odată cunoștința — și în astfel de localităţi o faci 
de la prima întâlnire — mai ataşându-ne apoi doi închinători la 
acelaşi altar, păream membrii unei familii. Așa ne lipiserăm 

unii de alţii. In centrul grupului stetea, firește, Ghiţă, cel cu sa- 
cul întotdeauna doldora de glume. lar obiectivul glumelor cine 
puteau îi alţii decât proprietarii pistruilor şi zulufilor care for- 
mau 90%, din vizitatorii steţiunii. Ca, de altfel, în toate stațiu- 
nile climaterice şi balneare, care, când vezi roirea lor prin ele, 
îţi par lăsate de Dzeu numai pentru fiii lui Israel. Așa disparent 
e numărul închinătorilor Crucii. 

Ce glume vor fi țesut pe socoteala noastră strănepoțţii lui 
Sem, nu știu. Am reținut însă câteva din ale tovarăşului Ghiţă, 
care-i privesc pe ei: admirabile caracterizări ale mentalităţii și 
sufletului lor aparte. lată-le: 


Un boier, pasionat vânător, dădu unui misit ovreiu 1000 
de lei să-i cumpere un prepeliicar. 

— ţi râzi de mine, coane Mișule ? 

— (Cum îmi râd de tine, măi Ştrul? 

— O mie de lei pentru un prepelicar? Se poate? Are să 
mă dea afară, Nici n'are să mă ţină de vorbă când o să-i ofer 
așa o suma neguțătorului de prepelicari. 
întrun loc un prepelicar minunat, dar costă 2500 





Atâta nu dau. 
Dă, coane Mișule, că face, 
In fine îi dă 2000 de lei. 
Ştul ia banii și pleacă. După vreo 10 minute, bate cineva 
domol in ușa boierului. 
Intră! 
rul, vârîndu-și numai capul pe uşa întredeschisă: 
Să am iertare, coane Mișule, am uitat să întreb: Ce-i 
aia ui prepelicar ? 


% 
| In școală. Ora de matematică. 

— Georgescu! Dacă tatăl tău dă împrumut 100 de lei cu 
4Y/j pe an, cât va avea la sfârșitul anului ? — întreabă dascălul. 

— Dacă tatăl meu dă împrumut 100 lei cu 4%, pe an, va 
avța la sfârşitul anului 104 lei, — răspunse Georgescu. | 

— Bine. Niculescu! 

| 


| 

Dacă tatăl tău dă aceeaşi sumă cu 5%, pe an, câtva avea 
la sfârşitul anului ? — întreabă din nou dascălul pe un alt elev. 

— Dacă tatăl meu dă aceeaşi sumă cu 5%, pe an, va avea 
la sfârşitul anului 105 lei, — răspunde elevul Niculescu. 

— Bine. Rozenzweig! 

Dacă tatăl tău dă tot 100 lei, dar nu cu 5ci cu 6'%/, pean, 
cât va avea la sfârşitul anului ? — continuă dascălul. 

— Dacă tatăl meu dă 100 lei cu 6%/, pe an, va avea la 
sfârșitul anului 140 lei; — răspunde hotărit și încrezut Rozen- 
zwWeig. 

— Nu vorbi prostii, Rozenzweig. Gândește-te mai bine. 

— Eu m'am gândit, domnule învățător. | 

— Ei atunci nu cunoști matematica! | 

Rozenzweig, convins şi convingător: | 

— Poate că nu cunosc matematica, dar cunosc pe tata. 


* 


In altă oră de matematică își face apariția inspectorul. 

Răsfoind registrul cu numele elevilor, cere să fie (xaminat 
Păchter Izidor. La acesta i se oprise degetul. 

Era cel mai slab elev al clasei. 

Invăţătorul, ca să nu se blameze, îi dă o "'ntrebire mai 
uşoară. 

— Ascultă Păchter! Vreau să-mi fac un costum nou. Metrul 
de stofă costă 417 lei și 50 bani, iar mie — sunt om mare — 
îmi trebuie 3 metri și 75 cm. stofă. — Cât va costa stofație care 
am nevoie ? 

Păchter, mâlc.... Incremenise cu bărbia sprijinită 'n pept. 

— Ăsta a adormit! — întrerupe de la o vreme inspectorul 
tăcerea prea îndelungată. 

Invăţătorul, reluând vorba: 

— Ei Păchter, ce faci ca să rezolvi problema ? 

Băiatul, ridicând capul și uitându-se drept în ochii dăcă- 









lului: 

— Domnule învăţător, dv. nu sunteți om aşa mare. Dv.inu 
vă trebuie 3 metri și 75 centimetri de stotă. Vă sunt deajins 
3 metri, 

Nu-i nevoie să dați nici atâția bani pe ea. Veniţi la noi la 
prăvălie şi (cu un aier protector) eu am să vorbesc cu tata să 
vă facă un preţ mai convenabil, să V'o dea cu 400 lei metrul. 
Și-atunci stofa pentru costumul dv. de haine va costa nu- 
mai 1200 lei. 

După părăsirea clasei: 

— Domnule învățător, băiatul ăsta are mai multă minte 
decât noi amândoi. Să-i dai nota foarte bine. Din ăsta poate 
ieşi un ministru de finanțe, — glăsui inspectorul, foarte serios. 

* 


Tot într'o oră de matematică, învățătorul, curios de răspun- 
surile pe care i le vor da elevii, le spune: 

— Cel care-mi va răspunde fără greș la o întrebare, va 
primi nota foarte bine. | 

— La care întrebare? — freamătă elevii în cor. 

— La întrebarea: Câte pene are o gâscă? 

Elevii, ridicând din umeri, se uită prostiți unul la altul. 
Nici unul nu "ndrăsnește să se 'ncumeată la răspuns. 

Intr'un târziu, se ridică dintro bancă două degete. 

— Ştii tu Finkelstein? — întreabă, schițând un zâmbet 
ironic, dascălul. 

— 3159, — răspunde, triumfător, elevul. 

— Am putea să ştim şi noi, Finkelstein, cum ai ajuns la 
acest număr ? — întreabă, curios de răspuns, învățătorul. 

— Vă rog, domnule învăţător, a fost vorba numai de o în- 
trebare. Asta-i dija a doua. 

+ 


Ministerul Educaţiei Naţionale dădu-se ordin să se țină 
în fiecare școală câte o lecție despre felul cum trebuie să ne 
apărăm întrun caz de războiu. 

Intrun liceu, dupăce profesorul lămuri importanța în răz- 
boiul viitor a celei mai temute arme, a avioanelor — care 
vor duce moartea pe unde se vor abate, — le învederează însem- 
nătatea măștilor contra gazelor, a suteranelor, a disciplinei, a su- 
punerii oarbe la ordinele autorităților. 

— Când vor suna clopotele, — spune profesorul — toți 
locuitorii vor trebui să ia imediat masca, să stingă luminile, dacă 

atacul se dă noaptea, şi să coboare în suteranele anume con- 
struite pentru acest scop. Aţi înţeles? 

— Inţeles! — răsună în cor glasurile elevilor. 

— Ei acum facem o probă. Catedra să vă "'nchipuiți că e 
clopotul, iar băncile voastre, suteranele. 

Atenţiune deci! 

Poc, poc, pocl.. — bate el în catedră, înlocuind dangătul 
clopotului. 

Elevii s'au mistuit sub bănci. Unul singur, Max Handli- 
mann, în loc să se pitească sub bancă, s'a ridicat în picioare. 

— Tu de ce nu te-ai ascuns Handlimann? — întreabă 
profesorul, enervat, 

— Cum o să ne-ascundem toți, domnule profesor? In război 
sunt doar și eroi! P 

— Meier!.. Meier!... — striga unul, disperat, într'o gară, 
după sosirea trenului de Oradea. 

Dintrun vagon, un curios scoate capul pe fereastră tocmai 
când trece pe-acolo cel care strigă. 

Rap, rap!... îi arde două pălmi cel de jos celui din fe- 
reastră. 

— Conducteur !... Conducteur !... — urlă incasatorul păl- 
milor. 

— Ce este? — întreabă, calm, conductorul răsărit ca din 
pământ, în vreme ce călătorii, martori ai scenei, își strâng ane- 
voie baierele hohotului care le gâdilă laringele. | 

— Uite cum și uite ce..... — se 'mpiedică în graba povestirii 
cazului cel cu fălcile îmbujorate. 

— Pe dumneata te chiamă Meier? — întreabă, tot calm, 
conductorul. 

— Nu. 

— Atunci pălmile nu te privesc pe dumneata! — își în- 
cheie și mai calm „procesul verbal“ autoritatea anchetatoare. 


— Tu ai avut vre-odată duel? — întreabă după plecarea 
trenului pasagerul Nuhăm pe tovarășul său Ghidale ? 
— Duel nu. M'a ferit lehova. Da pălmi am căpătat. 

— Şi te-ai resemnat, fără să i le întorci, cu dobândă, 
agresorului ? 

— Cum era să i le întorc, dacă mi-a spus că e lucru 
foarte serios când l-am întrebat: de e vorba numai de-o glu- 
mă sau de ceva serios? 

Şi tu bine ştii că eu nu știu de glumă. Altfel... 


* 


— De ce faci tu armată? — întreabă ofițerul pe un sol- 
dat din compania aliniată în curtea cazarmei. 

— Ca să învăţ mânuirea armelor pentru caz de războiu,— 
răspunde cel interogat. 

— Dar tu Ploscariule ? — întreabă pe un altul. 

— Ca să ştiu cum să apăr Ţara și Tronul când vor fi 
atacate de vr'un dușman. 

— Bine. Dar tu Fetzenhindler? — sentoarce spre al 
treilea. 

— La mine, dom' căpitan, a fost un denunț. 

*% 


Intrun compartiment al trenului Dresda—Berlin două co- 
coane din România îşi deapănă impresiile călătoriei. 

In gara X își face apariția în compartiment un bărbat, în- 
zestrat cu toate stigmatele seminției căreia-i aparţinea. 

Cocoanele, cam șifonate de această tovărăşie incomodă, dă- 
dură drum liber observațiilor maliţioase, fireşte nu în nemţește, 
ci în limba lor maternă. 

— Dar târtanul ăsta nu și-a găsit alt loc? — începe una, 
examinându-l de sus până jos. 

— Imi vin amețeli, așa duhnește a usturoiu! — continuă 
cealaltă, dându-şi pe la nas cu apă de Colonia. 

— Cum dracu să scăpăm de el? — iarăşi cea dintâi. 

— Să-i dăm să "nțeleagă că suntem obosite şi-am vrea să 
ne cuicăm. Poate ne lasă singure. 

— Nu cred. Cavalerismul e floare rară la ăștia. 

— Să "'ncercăm totuși... 

Şi simulând oboseala şi schițând câte-va căscături, îl în- 
treabă în limba germană: 

— Imi daţi voie, domnule, să Vă 'ntreb cât o fi ceasul? 
Suntem așa de obosite de-atâta drum. 

Cel întrebat, în loc de răspuns, scoate ceasul din buzuna- 
rul jiletcii şi, cu capacul închis cum se găsia, i-l pune subt ochi. 

Cocoana, zâmbind: 

— Cum o să pot şti, dacă-i ţineţi capacul închis? 

— Cum aţi știut-o că sunt fârtan?! — răspunde acesta în 
românește, privind-o cu ură printre geneie-i rari. 

* 


Tot în tren. In ţară însă. 

— Pentruce te vaiți așa și te dai cu capul de pereți, măi 
Şmil? — întreabă un călător pe un alt călător din trenul Bu- 
cureşti— laşi. 

— Cum să nu mă vait, — răspunde desnădăiduit Baruch 
— dacă nevastă-mea a născut în compartiment, Moritz a um- 
plut pantalonii şi fiică-mea a dispărut cu un locătinent?! Ba mai 
e și Cuză în tren! Tocmai acum când îmi crapă capul de supă- 
rare!.. Și cum nenorocirea nu vine niciodată singură, la Pașcani 
ştii cine s'a mai urcat? 

— ? 

— Oi-vei, oi-vei!.. — se agită $Șmil, măsurând culoarul 
de lung. 

— Cine bre? 

— Robu, măi mil, huliganul... Ştii tu ce 'nsemnează asta? 

Și-atunci, spune: n'am dreptul să mă vait?.... 


* 


— Ce mai faci tu lţig? — strigă radiind de bucurie Leiba, 
când întâlni, după mai mulţi ani, pe prietenul său din tinerețe 
lacobsohn. 

— Ce să fac ? Bine. Dar ar putea fi și mai bine. 

— Unde trăeşti? Ce nighistorie învârteşti ? 

— Sunt administratorul moșiei contelui Steinauer. 

— Atunci e bine. Să ai parte tot de noroc. 

— Bine şi nu-i bine. 

— Pintru dice ? 

— Pintrucă contele trăește cu Sură a mea. | 

— Asta nu-i prea bine. 

— Ba nu-i rău. 

— Cum să nu fie rău, dacă contele trăește cu Sură a ta? 

— Nu-i rău, pentrucă şi eu trăesc cu contesă a lui. 

— Atunci e bine. 

— Ba nu-i bine de loc. 

— Cum se poate? i 

— Se poate, pintrucă Sură a mea a făcut doi copii. 

— Asta nu-i bine. 

— Ba nu-i rău. 

— Cum să nu fie rău, dacă Sură a ta trăeşte cu contele 
şi a făcut doi copii?! 

— Ei vezi, totuși nu-i rău, pintrucă şi contesa a făcut 
doi copii. 

— Atunci e bine. Sunteţi chit. 

— Ba nu-i bine. 

— Cum să nu fie bine, dacă şi contesă a lui a făcut doi copii? 

— Ei vezi, nu-i bine, pintrucă nevasta lui a făcut doi conți, 
iar Sură a mea: doi golani. 


+ 


Max Cămătarul, împins de un trecător pe care, preocupat 
de cametele ce avea să primească, îl călcase pe bătături, se iz- 
beşte în alt trecător. 

Trosc-pliosc! — răsună bucile bucălate ale strănepotului : 
lui Sem. 

Ridicându-şi repede pălăria, care, ca să nu stea 'm calea 
labelor adverse în plin exerciţiu, se refugiase 'n colbul străzii 
între picioarele pietonilor, cu capul — măsură de precauţiune 
— întors spre pălmașul care nu vru să "'nțeleagă scuzele cu- 
prinse 'n „pardon“-ul exprimat îndată după contactul involuntar 
avut cu bruta, își sprinteneşte picioarele în direcţie opusă. 

Dând cu ochii de Jac Levensohn, cu fălcile dogorite de 
fierbințeala pălmilor, îl întâmpină de departe: 

— Ai văzut, Jac, ca vrut să mă bată? . 

— Cum a vrut să te bată, când şi-acum îţi ard obrajii de 
pălmile încasate? — se miră Jac de minciuna lui Max. 

— A vrut să mă bată, măi Jac, dacă-ți spun eu! 

— Ce a vrut, a vrut..! Ce se chiamă bătaie, dacă nici asta 
wa fost bătaie ?!.. Te-a bătut în lege, măi Max, Ce mai tura- 
vura ?1.... 

— A vrut să mă bată, măi Jac — înţelege ce-ţi spun ţ— 
că dacă mar fi vrut, crezi tu că mar îi bătut? 


* 


Nu ştiu dacă am făcut bine sau rău încredințând tiparului 
aceste glume serioase. Nu ştiu nici dacă cetitorii acestor pagini 
se vor distra sau ba cetindu-le. Dacă m'am decis să le dau 
aripi, hotăritoare pentru mine a fost rara buna - dispoziție pe 
Care mi-au procurat-o mie și pe care aș dori s'o pot procura 
la rându-mi și eu altora, fie și în măsnră mai redusă decum 
le-ar fi putut-o trezi prietenul Ghiţă cu rarul lui dar de a învia 
scene și figuri moarte, uitate sau nebăgate în seamă. 

Şi le-am aşternut pe hârtie, ca să-i mulţumesc şi aici pen- 
tru neuitatele ore de destindere a nervilor și să-i urez multă 
sănătate, ca să poată reda și altora bucuria râsului, fără care nu 
este vindecare, orice cură şi oricât de severă cură ai urma. 


S. Tamba 

Pagina de umor şi satiră 


Statul dorit de matadorii partidelor politice 


Domnul lon Mihalache 
Un Stat țărănesc ar vre, 
Cu zece mii de lei pe zi 
Directorului Ce-Fe-Re. 


Doctor Nicolae Lupu 
Vrea şi el un fel de Stat, 
Insă mult mai democrat: 
Lucrul, prin lege fixat 

Și redus la mestecat, 

La urlat şi .... digerat. 
Stat robust daco-roman 
În opinci și în caftan. 
Obpinca să robotească, 
Caftanul să huzurească. 


Statul ce l-ar vrea Madgearu, 
E un Stat fără de câni 

—  Recte: ziariști români — 
Gospodărit de străini. 

Căci ăstora de le dai, 

Poţi fi sigur: şi tu ai. 


Mareșalul Averescu 

Și-ar dori 'mpânzită fara 
Cu viteji tot unu' şi-unu' 
Tari, să dai în ei cu tunu'. 
Nu cu dame 'n pantaloni, 
Nici cu tineri în şoşoni 

Cu şira spinării lipsă 

Şi cu cinstea în eclipsă; 
Nici de cei de care are 

În trena domniei sale. 


Domnul Dinu 1. Brătianu 
Clironom al unui nume 
Care-aduce cinste, sume... 
Pe de-asupra, reputat 
Vânător, ar vrea un Stat 
Cu iepuri și capre 'mpănat 
Şi... cu bănci de ale sale, 
Înţeleg : bănci liberale. 


Un Stat bine-organizat 

Să-l conducă — cum conduce 
Musca plugul la arat — 

Din Mamaia şi hRoyat. 


Vlahul Tilea Viorel 

Vrea un Stat în care el 

Să fie mereu ministru 

Și atunci, din Tisa'n Nistru 
Cânii vor umbla pe stradă 
Numai cu covrigi în coadă. 
Și va fi atunci dreptate. 

Căci va fi, cum spune'n carte: 
Pro-por-ți-o-na-li-ta-te ! 


Radian, Argetoianu 

Fac politică va-banque, 
Doar vor pune în picioare 
Toţi faliții, ştiţi: gen — Blank. 
lar când nu-i rost să ajungă 
Altfel, la a Țării pungă, 
Adulmecă mereu în zare 
Pentru vr'o... colaborare. 


Domnul Iorga - ar vrea o [ară 
Din hotare în hotare 

Cu privirea spre Văleni, — 
Spre Şcoala de Misionare: 
Pilda felului în care 

Unguri, Nemţi, Bulgari, Armeni, 
Găgăuţi, Greci și Ruteni 

Pot fi toți buni cetățeni. 


La fel și domnul Maniu: 

Ar dori să vadă toate 

Privirile îndreptate 

Spre Bădăcini, — de se poate. 
Ca spre singura salvare 

Din prăpastia în care 
Lunecăm, — cum el socoate. 

Domnul Gheorghe 1. Brătianu, 
Mereu cu balanța 'n mână 
Şi cu piciorul pe frână 

— Frâna celor făr' răbdare, 
De-i vorba de guvernare — 
Pierde trenul, regulat. 

In schimb, foarte-apreciat 
De cei cu-obraz subțiat, — 
Cei ce şin politică 

Cer un pic de... caracter, 
Nu fire de pişicher. 


Domnul Guţă Filipescu 

Şi-a uitat partidu 'n gară 
Când plecă, mai ieri, din țară. 
lar când s'a înapoiat, 

L-a găsit subt roate, lat. 

De aceea Statul lui 

Se rezumă 'n telefoane 

Şi 'ntrun pachet de cupoane. 


Cât privește pe-A. C. Cuza, 

EI vrea Statul Tăr' ventuza 

Lui Max Auschnit, Kaufmann, 
[Kohn, 

Gross, Schapira, Iţigsohn. 

Stat român totalitar 

Din Balcic până 'n Sătmar. 


* 


Admirabile partide 

Sunt partidele de dreapta 
Judecând după gregari. 
De te uiţi la ghinărari, 
Vezi însă că numai vorba 
E de dreapta, 

Nu şi /apta. 

Căci mereu îți amintesc 
Vechea fabulă cu racul, 
Broasca, știuca şi cu sacul. 


N. Hurlup 

Dări de seamă 


„A. Vlahuţă“ de /. Gr. Oprişan, Institutul de arte grafice 
„Lupta“, Bucureşti 1937. 

Scriitorul |. Gr. Oprişan unul dintre admiratorii lui Alexandru 
Vlahuţă, îşi face o datorie de pietate față de memoria marelui 
său prieten, descriindu-i viaţa, lămurindu-i sufletul, — acest su- 
flet de om care a cuprins în el toată nobleța și toată discre- 
țiunea sufletului românesc — şi tălmăcindu-i opera. 

Este o lucrare de reconstituire sufletească a unui exem- 
plar ales dintre cele mai alese ale neamului nostru dealungul 
veacurilor, o monografie istoric-literară în strânsă legătură cu toată 
mișcarea literară a vremii şi cu toate împrejurările de vieață a 
neamului, dintre care pe primul plan trec dramaticele împre- 
jurări ale războiului. 

Ceeace te impresionează de la primele pagini și îţi stă- 
pâneşte atenția până la sfârșitul cărţii, ca sub o putere de vraje, 
este neasemănata căldură sufletească a d-lui |. Gr. Oprişan, căl- 
dură isvorită dintr'o admirație fără de margini pentru marele 
său prieten: Omul şi poetul Alexandru Vluhuţă. D-l 1. Gr. Opri- 
şan a fost dintre intimii lui Vlahuță ; a trâit ani de zile în 
preajma lui; l-a cunoscut până în cele mai adânci fibre ale 
fiinţei sale sufleteşti; s'a pătruns de toată bunătatea, toată deli- 
cateţa şi toată discreţiunea unui om și unui poet, care câ ni- 
meni altul în neamul nostru a realizat și a trăit aievea marile 
comandamente ale lui Thoma Carlyle: muncă, sinceritate, tă- 
cere. Figura de sfânt a lui Viahuţă se conturează şi se des- 
prinde cu tot relieful din paginile acestei cărți, a cărei lectură 
te umple de farmec și de mulţumire sufletească, 

In primele file ale cărţii întâlnim foarte interesente amă- 
nunte cu privire la ascendenţa de familie şi la copilăria poe- 
tului. Aflăm astfel că, după mamă, Vlahuță se trăgea din ara 
Bârsei, iar după tată era moldovean coborîtor din veche fa- 
milie răzăşească. Viaţa lui de copil plăpând, scuturat de îfriguri, 
care îi puneau în cumpănă viaţa, este strâns legată de amintirea 
unei mame sfinte şi de frumusețea blândă a satului părintesc: 
Pleşeştii din jud. Bârlad. Mama, în deosebi mama, a îost și a 
Tămas pentru tot timpul vieții poetului icoana bunătăţii, a iu- 
birii fără de margini, a jertfirii de sine și a sfințeniei. Către ea 
Şi către satul natal se întorc în atâtea împrejurări grele ale ado- 
lescenței şi ale bărbăţiei, gândurile şi simțimintele poetului. 

După copilărie, vine şcoala secundară în Bârlad, cu neca- 
zuri pe la gazde și cu studii strălucite: mare latinist, adânc în- 
țelegător al frumseţilor literare, despicător al problemelor filo- 
sofice, bun, foarte bun camarad şi mai presus de toate, poet. 

Intr'o noapte de Iunie, în camera colegului Paul Bujor, sub im- 
presia morţii unei prea frumoase domnişoare din Bârlad, scrie 
Vlahuță neuitata sa poezie: Dormi iubito! Prietenia dintre Vla- 
huță și Paul Bujor, profesorul universitar de la lași, care s'a 
împărtăşit de taina primelor poezii şi a primelor succese ale 
poetului, precede o altă mare prietenie: aceea dintre Octavian 
Goga și loan Lupaș. Ca și Paul Bujor, prof. loan Lupaș a fost 
martorul zămislirii celor mai frumoase dintre poeziile lui Goga 
şi le-a ascultat el, pentru prima dată, de pe: buzele poetului 
însuşi. 

Apoi bacalaureatul, prietenia lui Eminescu — marea dra- 
goste și marea admirație a lui Vlahuţă, Eminescu; poetul Lu- 
ceafărului —, mizerii îndurate alături de marele său prieten ca 
redactor și corector la ziar; profesor la Târgoviște și, în sfârșit, 
referendar la Casa Școalelor, situație care îl pune în legătură 
cu toată mișcarea literară a vremii. Intemeietor de reviste, pa- 
tron, alături de G. Coşbuc şi de Nicolae lorga, al Sămânăto- 
rului, Vlahuţă îşi încadrează activitatea în legăturile unor prie- 
tenii, care îl pun pe primul plan al vieţii literare și al vieţii 
publice: prietenia cu magistratul Grigore Petroni, cu Eminescu, 
Titu Maioreseu, Delavrancea, Caragiale, pictorul N. Grigorescu, 
compozitorul N. Kiriak şi d-l Niculae lorga. Cât de frumos îi 
scrie Vlahuţă d-lui N. lorga: „lubite frate lorga“! 

Cu aceste prietenii, la care se adăuga aceea a lui Tache 
lonescu și a lui Niculae Filipescu, a trecut prin viață și a în- 
fruntat greutățile războiului bunul, duiosul, sfântul Alexandru 
Vlahuţă, lăsând în urma lui o operă literară, originală, sinceră 
și adâncă, pe lângă tot binele pe care un apostol al marelor 
entuziasme și al marelui crez românesc l-a semănat în jurul său. 

Acesta este „Alexandru Viahuţă“ al d-lui |. Gr. Oprişan. 


% 


„Cele mai frumoase poezii românești“. Antologie pen- 
tru tineret. Vol. 1. Lirice. Editura „Cugetarea“ de Const. Solomon 
şi G. Ursu. 

Acesta este titlul noii culegeri de poezii lirice, publicată 
de curând de profesorii Const. Solomon și G. Ursu din Bârlad, 
al cărei rost, după declarația autoritor însişi, în prefața volu- 
mului, este: „o antologie unitară, care îmbrățișează poezia ro- 
mână în toată întinderea desvoltării sale de până acum“. 

Antologii pe specii literare, pe epoci sau pe provincii am 
avut și până acum şi sunt abundente. Citez câteva din ele: 
„Antologia poeților tineri“ a lui Zaharia Stancu; „Antologia epi- 
gramei românești“ a lui N. Crevedia și Calotescu-Neicu; „Poeţii 
şi prozatorii Ardealului până la 1918“ de G. Cardaş. O anta- 


OBCU CLUJ 


— 467 — 


logie însă unitară, care să îmbrățișeze un gen literar — în ca- 
zul de faţă, poezia lirică — dealungul desvoltării istorice a li- 
teraturii noastre, mam avut încă. Prima de acest fel și pentru 
tineret este cea cu titlul de mai sus. 

Antologia începe cu poezii populare, bine alese, din dife- 
rite colecţii (G. Murnu, V. Alecsandri, Ovid Densușianu, G. Dem. 
Teodorescu, T. Burada) și cu poeţii Văcărești, spre a ajunge, 
urcând pe scara timpului, până la epoca noastră. Cele mai nu- 
meroase poezii sunt redate, cum era şi fresc, din liricii mari ai 
literaturii noastre: Gr. Alexandrescu, M. Eminescu, V. Alecsandri, 
G. Coşbuc, P. Cerna, St. O. losif, Oct. Goga. Nu lipsesc din cu- 
legere și exemplare de ale unora dintre poeţii tineri care sau 
afirmat în literatură şi şi-au făcut un nume. Așadar, alături de 
clasici, sunt reproduse poezii de ale poeţilor tineri, înnoitori de 
teme de inspirație și de forme de expresiune. 

Tot în prefață, autorii îşi mărturisesc gândul de a fi în- 
tocmit o autologie de poezii, — fără considerare la contingen- 
ţele istoric-literare, în care au fost produse, iar nu de poeţi; 
ceeace explică trecerea în volum a câtorva poezii bune ale unor 
poeţi, a căror opere, considerate în ansamblul lor, mar fi în- 
dreptăţit trecerea numelor lor într'o antalogie, adresată tinere- 
tului școlar. Criteriul estetic, în gândul de buni Români al celor 
doi profesori autori, a fost împăcat cu cel naţional şi moral, 
numai în măsura în care aceste însușiri ale poeziilor alese nu 
nesocotesc criteriul estetic — cel dintâi ce trebue avut în ve- 
dere în judecarea și valorificarea poeziei. 

Acest punct de vedere, considerând „ecoul prelung de su- 
gestie“, pe care îl lasă în sufletul tinerimii anumite poezii, ală- 
turi de rezonanța pur auditivă a unor anumite nume de poeți, 
— mi se pare deosebit de just: poezia, floarea aleasă a sufie- 
tului omenesc, este produsul spiritual-afectiv, în primul rând, al 
unei națiuni — poetul fiind suflet din sufletul națiunii şi inte- 
grându-se ca atare în el — şi exprimă pe deasupra fireştilor 
deosebiri de gândire, afectivitate şi temperament de la poet la 
poet, specificul etnic al unui popor, lată pentru ce poeziile, care 
exprimă mai deplin și mai adânc acest specific etnic al nea- 
mului nostru nu puteau să lipsească dintr'o antologie, adresată 
în special tineretului şcolar. 

Ca tehnică şi proporţionalizare a lucrării, găsesc că din 
unii poeţi au fost redate prea puţine poezii şi nu cele mai re- 
prezentative. Așa de ex. din Al. Macedonski, D. Anghel şi D. 
Nanu ar fi fost bine să fi fost reproduse alte poezii sau, în 
orice caz, şi alte poezii, pe lângă cele redate de autori. (Mă 
gândesc la ediția definitivă, apărută acum doi ani, a poeziilor 
lui D. Nanu), La fel cu Nichifor Crainic şi V. Voiculescu. Din 

volumul „Țara de peste veac“ al lui Nichifor Crainic, erau de 
ales câteva poezii, ca de ex.: „Isus prin grâu“, „Troiţa“, „Noui 
Adam“, în special aceasta din urmă. 


Fără îndoială însă că asemenea scăpări din vedere, inevi- 
tabile la întocmirea unei lucrări de ansamblu, pot să îie înde- 
părtate la o ediţie viitoare. 


N'ar fi fost deasemenea lipsit de interes sau inutil ca fie- 
care nume de poet să îi fost însoţit deo scurtă indicație bio- 
grafică, aşa cum a făcut de ex. Zaharia Stancu în . „Antologia 
poeţilor tineri“. 


In general, „Cele mai frumoase poezii românești“ este o 
lucrare conștiincioasă și o lucrare de merit, care împlinește o 
lacună în lumea cărţii româneşti. Ea poate îi consultată cu in- 
teres de toţi iubitorii de poezie și este de un real folos pentru 
tineret, care are sub ochi o adevărată comoară a sufletului și a 
limbii româneşti. 

Aşteptăm volumul al doilea: de epice. 


* 


„Itinerar Adriatiac“ de Alexandru Marcu. Edit. „Scrisul Ro- 
mânes“. Craiova. 

Profesorui Alexandru Marcu de la Universitatea din Bu- 
curești, la însușirile de erudită și profundă cunoaştere a litera- 
turilor romanice, adaugă și pe acelea ale unui fiu literat, Tra- 
ducător subtil al Infernului şi Purgatorului lui Dante, al lui 
Boccaccio şi al lui Giovani Papini, autor al unui considerabil 
număr de studii-istorice și literare, între care mult apreciata lu- 
crare „Conspiratori şi conspirații în epoca renaşterii politice a 
României“, premiată de Academia Română“, d-l Alexandru 
Marcu îmbogățește realmente literatura română cu o operă de 
largi perspective italice: „Itinerar Adriatic“. 

ltalia de azi şi de ieri — cu cerul, cu munții, cu marea, 
în special cu marea, cu nesecatele ei isvoare de frumusețe şi 
de artă — a fost întotdeauna ţara de vis a poeților. Spre ea 
și-au îndreptat paşii ca și durerile toți îndrăgostiţii de frumos şi 
toți marii lirici ai lumei de la Goethe, Byron şi Shelley până 
la Stendha! și Musset şi până la scriitorii de tot recenți, ca 
Thomas Mann, Axel Munthe şi Gorki. Frumuseţile şi arta ei 
le-au cântat atâția scriitori mari şi totuşi este atât de mult de 
spus despre această Italie mereu renăscută, mereu nouă. Do- 
vadă tot ce s'a scris în ultimele decenii în literaturile străine, 
iar pentru literatura noastră, dovadă recentul volum, de impresii 

italiene al d-lui loan Petrovici și minunatul „ltinerar Adriatic* 
al d-lui Alexandru Marcu. 


Ca formă — pentrucă trebue să-i dăm o etichetă literară 
și să-l trecem într'o rubrică cunoscută — este un memorial de 
impresii de călătorie; în realitate însă este mai mult decât un 
volum de impresii al unui cunoscător al pământului Italiei, care 
se opreşte din loc în loc spre a nota „sur le vif“ impresia care 
te vrăjește și dispare; este un drum cu popas al unui estet, care 
îşi pleacă fruntea peste urmele încremenite de secole ale setei 
de creație a unui popor îndrăgostit de frumos. 


Procedeul autorului în această lucrare este cât se poate de 
firesc. De sus, de pe înălțimile corsice ale Postumiei, de unde 
își începe drumul, coboară din provincie în provincie şi din 
oraş în oraș dealungul Adriaticei — anume spre a avea mereu 
înaintea ochilor marea — până la pintenul și tocul cismei ita- 
lice, iar de aci pe coasta mârii Tireniane, până la Amalfi. Pro- 
vincii şi orașe, pe lângă interesul lor actual, făcut din pitoresc 
şi din tendinţa de adaptare la ritmul vieții moderne, prezintă 
un altul mult mai larg şi mult mai durabil, prin tot trecutul de 
glorie, întruchipat în operele de artă, care-ţi stau înainte. Ce 
este deci mai firesc decât că la impresiile actuale să asociezi 
nepieritoarele amintiri ale trecutului şi să încerci a-ţi desluşi 
taina pământului şi taina sufletului italian! Inţeles în acest îel 
itinerarul, pe lângă nota de pitoresc, inevitabilă oricui pâșește 
pe pământul Italiei şi nota de lirism, reţinut, care adaugă atâta 
gingășie impresiunilor, prezintă o valoare mult mai mare: înfe- 
legerea legăturilor dintre pământ şi om şi intuiţia nebănuitelor 
puteri ale suțietului italian de azi şi de totdeauna. Cu aceste 
gânduri în ochi şi înainte, d-l Alexandru Marcu a pus piciorul 
pe pământul Italiei, pe care îl cunoștea deja atât de bine, iar 
aceste preocupări de ordin sociolog, cultura! și artistic adaugă 
volumului o valoare în plus față de alte opere similare. 


Incă de la Postumia şi Trieste — primele etape ale iti- 
nerariului său adriatic — o constatare cu caracter de sigură şi 
precisă caracterizare a pământului Italiei, se impune autorului: 

„De pe înălțimile triestiene vezi că Italia este şi rămâne 
până în Lucania, până în Sicilia, până în Liguria, ţară de 
munte şi de mare. 

Fără de înălţime și de orizont. De verde şi de azur. De 
zăpezi alpine şi de înspumări adriatice“. (pag. 22). 

Aceasta este țara: pe cât de frumoasă, pe atât de puţin 
roditoare; pe atât de săracă. Intr'o asemenea ţară nu poate 
trăi decât un popor care ştie să împace chemările zărilor al- 
bastre cu necesitatea unei munci aspre şi metodice, fără de 

care nu e posibilă pâinea cea de toate zilele. De aici pentru 
autor, nevoia de a sublinia calitatea muncii acestui popor. 

„ltalianul are cultul, pasiunea muncii creatoare din timpul 
îndepărtat, în care străbunii Romani au consfinţito în lume. 
Dar ltalianul nu se chinueşte muncind. Munca e act sacru. Ca 
şi a ţăranului dunărean, Acesta însă pătimește muncind. Omul, 
în Italia, îşi face mai întâi unelte bune, trainice, ingenios nă- 
scocite; şi apoi schimbă munca cea mai grea, în plăcere. 

Munceşte şi cântă. La aceasta îl predispune frumuseţea 
care-l împresoară de ori-unde. Din slava cerului lui Dumnezeu, 
din înfăptuirile, sfinţite de Dumnezeu, ale oamenilor, pe pă- 
mânt. Cântă, dar munceşte. 

De aici coniuzia „literară“ stăruitoare în prejudecata ne- 
cunoscuţilor acestui popor, cu privire la inactivitatea prover- 
bială a ltalianului“. (pag. 20). 

- De la Trieste drumul conduce în mod firesc la Venezia, 
cetatea lagunelor, întruchipare aievea din visul de mărire al Do- 
gilor; de aici la Este, amintitoare de Eleonora lui 'Torquatto 
Tasso, la Ferrara, la Arqua ultimilor ani ai lui Petrarca, spre 
a pătrunde tot mai adânc în câmpia Romagnei cu pământul 
cretos, arat de pluguri cu câte opt şi zece perechi de boi; în 
Romagna Ducelui Mussolini. 

După un scurt popas în Faența (Faenza) şi Forli, cele 
două orășele mai importante ale Romagnei, gândul îl îmbol- 
deşte cu nestăpânită putere spre satul iaceluia, care ca ni- 
meni altul întruchipează astăzi voinţa, tenacitatea şi energia 
creatoare a spiritului italian de totdeauna: către Predappio al lui 
Benito Mussolini. Impresionat şi uimit priveşte locurile părin- 
teşti — casa de naștere a Ducelui, cavoul familiei „La Rocca 
delle Caminate — punctul de plecare al acestei uriaşe trac- 
torii, al cărei al doilea capăt se va opri în istorie şi în eter- 
nitate: cariera Ducelui Mussolini. 

De la Forli şi gândnrile şi paşii i se îndreaptă spre San 
Mauro di Romagna al lui Giovanni Papini, spre Rimini al 
Francescăi şi al lui Paolo Malatesta, spre republica monahală 
dela San-Marino; apoi spre Conzano, iar de aici spre Urbino 
al lui Federico da Montefeltro, nemuritorul ctitor al palatului 
ducal — minune între minunile Renaşterii. 

Sfânta casă din Loveto, Recanati al lui Giaccomo Leo- 
pardi, Asecoli-Piceno, leagănul familiei Bonaparte, Bari cu amin- 
tirea lui Frederic Barbarossa şi Tarentul sunt principalele lo- 
calităţi de popas ale scriitorului. De aci pe litoralul lui „Marc 
Tirano“ spre Salerino şi Amalfi pentru câteva zile de odihnă 
în grădina Capucinilor lui Signor Vozzi şi a credinciosului său 
grădinar, Certleo. 

Scăldat în soare şi variat, paisajul italic defilează pe 
dinaintea ochilor autorului, din înălțimile Postumiei, dealungul 
Adriaticei, până la golful de Tarent, iar de aci, pe coasta mării 
Tireniene, până aproape de Napoli. Motive picturale pentru 
oricare amator de frumuseți ale naturei; pentru d-l Alexandru 
Marcu tot atâtea prilejuri care-i sugerează problema  tainicei 
legături dintre pământ şi om, spre a-și lămuri mai bine tena- 
citațea şi nobleţa sufletului italian, valoarea asprei munci ita- 
liene, în stare să facă să rodească un pustiu, precum şi ata- 
şamentul italian faţă de locul lui natal, față de provincia lui, 
decât care nu poate fi alta mai frumoasă sub soare. Este aici 
acel nobil regionalism italian, care însemnează nu afirmarea 
unor interese sau particularisme locale, ci diferenţiarea, după 
locuri şi împrejurări, a specificului etnic-italian şi potenţarea 
lui până la cea mai înaltă expresiune în literatură, în ştiinţă, în 
artă. In încheierea acestui articol să cuvine să spunem câteva 
cuvinte de elogii despre impecabila ţinută grafică a lucrării şi 
despre bogăţia de clişee fotografice, admirabil alese, care-ţi 
pun aievea sub ochi monumente, locuri şi oameni. 

Şi acum, o remarcă drept ultim cuvânt: sintaxa folosită de 
autor în această lucrare, spre a preveni pe cititorul prea ataşat 
şi prea îidel sintaxei Academiei. D-l Alexandru Marcu şi-a 
tăurit o sintaxă proprie, adequată redactării oarecum grăbite a 
unor note de drum, pe care le-a prins în fuga trenului sau și 
le-a însemnat în trapul ritmic al calului de la trăsură. Aceasta 
este explicaţia licenţelor sintactite aşa de dese ale volumului, 
la care trebue neapărat să adăugăm intenţia autorului de a 
pula printro nuanţă grafică o anumită idee, un anumit sen- 
iment. 

In totul, „Itinerar Adriatic“ este una dintre cele mai bune 
lucrări ce acest gen din literatura noastră. 


< 


* 


„Doamna Elena Cuza“ de Lucia Borș. Editura „Naţio- 
nală“, Ciornei. 

O carte rară, o carte sublimă, o lucrare dintre acelea cum 
numai din timp în timp apar în câmpul literaturii, ca o mi- 
nune de adâncire sufletească şi de poezie şi ca o revelație a 
unui mare talent, aceasta este cartea „Doamna Elena Cuza“ 
a d-şoarei Lucia Borş, profesoară la „Azilul Elena Doamna“, 
adică tocmai la acea instituţie, de care vor rămâne pe veci 
legate amintirea şi numele soţiei lui Alexandru loan 1. Cuza. 

O deschizi cu plăcere sub persuaziunea blândă a chi- 
pului de pe copertă, începi să citeşti şi pe nesimţite te vezi 

tot mai atras, tot mai prins în vraja unei epoci noi, necuno-= 
scute până atunci, de care te despart trei sferturi de veac: 
epoca Unirii celei dintâi de sub Cuza Vodă. 

Te cucereşte de la primele rânduri şi te învălue această 
atmosferă caldă, admirabil reconstituită, a vremii. Unirii : Iaşii 
de odinioară, cu ulițele strâmte şi noroioase, înţesate de pră- 
vălii de Evrei, proaspăt aşezaţi în oraş, dar şi cu boierimea lor 
făloasă şi plină de distincțiuni, Soleştii părinţilor Elenei Cuza 
pitoreşti şi patriarhali, dominați de figura impunătoare a Ca- 
tincăi Rosseti, mama Doamnei Elena; societatea boierească a 
vremii, fascinată de la concepţiuni și sentimente până la felul 
de îmbrăcăminte, de distracţii şi de maniere al lumei apusene, 
cu care de curând venise în contact, totul sugestiv şi veridic 
redat. lar în această atmosferă și pedeasupra acestei lumi, 
două figuri proeminente se înalţă cu tot relieful şi cu toată 
puterea de viață: Elena Doamna şi Alexandru loan I. Cuza. " 
Dar, în special, Doamna Elena Cuza. 

In primele capitole ale cărţii o vedem pe Elena Cuza, 
copilă în casa părintească de la Soleşti, apoi la studii la Şcheia, 
iar mai târziu în societatea boierească a Iaşilor: modestă, bună, 
timidă, mai cu seamă timidă, supusă până la abdicarea de la 
orice gest de afirmare şi de iniţiativă în faţa voinţei de fier a 
mamei Catinca Rossetti. Apoi cunoştinţa lui Alexandru Cuza 
— cu poezia primei şi a ultimei iubiri — şi căsătoria. 

Primii ani de căsnicie trec mulțumiți fără bucurii prea 
mari şi fără dureri. Din când în când doar nestăpânita înclinare 
a lui Alexandru Cuza către femei şi patima jocului de cărţi, 
îi tulbură viaţa şi o fac să sufere. Dar se stăpâneşte şi se re- 
semnează. Il iubeşte prea mult pe soţul ei spre a nu-i ierta 
durerile, pe care, prin viața lui desordonată, i le pricinueşte. 

Vine anul cel mare, anul Unirii, 1859. Dintr'odată şi cu 
totul pe nepregătite, iat-o pe Elena Cuza, stângace şi timidă, 
nevoită să facă faţă îndatoririlor noii situaţii de Doamnă a 
Țării, nevoită să se domine şi să impue, să se deprindă cuo 
amabilitate silită şi cu o politeță ipocrită. Ceeeace însă o de- 
sgusta cu totul în noua ei situaţie era priveliștea seducţiunilor 
şi artificiilor de tot felul, pe care femeile le ţeseau în jurul 
lui Cuza Vodă. Ştiindu-l slab din fire şi afemeiat, femeile îşi 
dădeau o adevărată cursă de intrecere spre a şi-l apropia și 
a-l robi. lar Elena trebui să asiste, indignată şi îndurătoare, la 
acest joc de frivolităţi şi al înşelăciunii. 

Dar toate acestea nu erau decât un început şi o pregătire 
pentru îndelunga înfrângere şi îndelunga umilire, pe care avea 
să i le aducă încurând o rivală de neînvins: Maria Efrem 
Obrenovici. 

De-acum începe calvarul vieţii Doamnei Elena Cuza: 
calvarul care avea să o ducă până la totala abdicare de la 
orice mândrie de femeie, până la renunţarea oricărei bucurii 


Repudiată ca femeie, umilită ca soţie, Doamna Elena 
Cuza se vede nevoită să ia calea exilului. Doi ani întregi îşi 
plimbă înfrângerea prin ţările Apusului, până în primăvara lui 
1862, când veşti alarmante despre situaţia tronului soţului iu- 
bit şi chemările tot mai stăruitoare ale mamei o aduc în ţară. 

Ce splendidă pagină este aceea în care autoarea descrie 
întâlnirea dintre mamă şi fiică. 

Redau din ea un fragment (pag. 142): 

„Abia târziu, când adormise toată suflarea de la curtea 
boierească din Soleşti, mama și fiica își împărtăşiră, strânse 
una lungă cealaltă, grijile şi necazurile, speranţele şi temerile 
lor. Aşezate pe o bancă din faţa bisericii de zid, ce părea gă- 
tită de sărbătoare în lumina lunei, gândurile şoptite se de- 
pănau pe crucile de piatră de pe mormintele scumpe, unde 
candela aprinsă arunca o lumină înăbuşită par'că de aceeași 
mare sfiiciune a sentimentelor ce se descopereau aproape de ea. 

„Pe aleele îngrijite din parc, nisipul strălucea în sclipiri 
mărunte, iar în copaci prinsese priveghitoarea să-şi cânte iu- 
birea şi cântecul şi se ridica pieziş pe razele de lună către 
împărăţia nopţii. Tăcuse de mult amândouă, prinse de vraja 
ceasului înaintat, şi pe câmpia liniştită ce se pierdea în vale, 
preocupările grele se risipiră, de le părea lor însele nişte nă- 
luciri deşarte, într'o lume de statornică frumuseţe şi bunătate. 

— „Să mergem este târziu“ —= se scutură cea dintâi Ca- 
tinca Rossetti, prinsă de răceala nopţii. Elena se ridică supusă 
şi se luă pe urmele mamei, dar ființa ei rămase întreagă, pen- 
ur multă vreme, pe băncuţa de piatră din preajma mormin- 
telor“. 

Istoria își deapănă firul ei. 

Alături de fapte mari, care luminează ca nişte coloane 
de foc scurta domnie a lui Alexandru Cuza, viața lui intimă 
rămâne aceeași. Maria Obrenovici, de acum înainte, mamă a 
doi copii, devine tot mai puternică, tot mai influentă, iar de- 
sgustul pe care prezenţa ei în palat, alături de Doamna Elena, 
îl împrăștie în societatea bună a vremii, devine tot mai mare. 
Cuza este detronat. Un mare domnitor îşi pierde tronul din 
pricina slăbiciunilor lui. Soţie iubitoare şi tovarăşe credincioasă, 
Elena Doamna, care făcuse şi ultimul sacrificiu de a înfia 
copiii bastarzi ai lui Cuza, îl urmează în exil şi îi stă alături, 
i credincioasă, mereu umilită, până la moartea Domni- 
orului, 

Mormântul închide între pereţii lui toate amintirile dure- 
roase, pentru a nu lăsa să trăiască decât una singură: aceea 
a faptelor mărefe ale unui mare Domnitor, care, pe deasupra 
covârșitoarelcr lui scăderi orneneşti, îşi iubise țara ca nimeni 
altul. 

Singură în viață, după ce pierduse rând pe rând pe cei 
doi feciori înfiaţi ai lui Vodă Cuză, Doamna Elena în vârstă 
„de 83 ani, se stinge la Piatra Neamţ, modestă, neştiută de ni- 
meni, în iarna care a urmat grozăviilor lui 1907. 

A închis ochii împăcată cu sine însăşi, după o viaţă de 
lepădare de sine, în care iubise, suferise ca nimeni alta, şi 
iertase. 

După o viaţă de sfânt. 

Aceasta este opera „Doamna Elena Cuza“. Fără îndoială 
cea mai bună întruchipare istorico-literară a unei figuri de fe- 
meie din literatura noastră de după război. Din paginile «ei, 
evocatoare a unor vremuri de curând apuse, ca un parfum 
mistic se degajează taina vieţii noastre pământeşti: noi şi toate 
împrejurările vieţii noastre unelte în mâna destinului suntem! 





E 3 


In No. viitor al revistei „Ţara Bârsei“ vor apărea urmă- 
toarele dări de seamă: 

„Prin rotocoale de fum“, roman de lon Talpă. 

„De vorbă cu sătenii“, Vorbiri la radio, de Al. Lascarov= 
Moldovanu. 

„Convingeri literare“ de 1. M. Rașcu. 

„Un esseu asupra operei literare a lui Victor Papilian. 


Petre ÎI. Teodorescu 


lon Breazu: Povestifori ardeleni şi bănățeni până la Unire, 
Antologie. Cluj. 1937. Pp. 334, Lei 90.— 

Destul de rare sunt la noi cărţile de istoriografie literară 
și de critică în genere în care întâlnim laolaltă o bună metodă 
Ştiinţifică și un spirit prob, obiectiv. In ceeace privește literatura 
Ardealului şi a Banatului acestea au fost puține şi nerelevante, 
până aproape de noi. l-a fost dat Clujului, acest oraș strălucitor 
de cultură românească, să promoveze întreaga literatură de aci, 
literatura trecutului plin de glorie și literatura prezentului bogat 
în virtualități nebănuite. 

O nouă perioadă, de cercetări şi studii de înaltă ţinută 
ştiinţifică, este în curs de desfășurare şi la ilustrarea ei sunt 
chemate câteva dintre condeiele cele mai dotate. 

Domnul |. Breazu se străduește de multă vreme să adune, 
din tot mai uitate izvoare, materialul necesar pentru o Istorie a 
literaturii române din Ardeal, pentru o sinteză a vieţii culturale 
şi literare ardelene. Şi sarcina nu e deloc uşoară. Sunt domenii 
necălcate, unde s'au adunat mereu lucruri noi, lucruri pe care 
nicio mână nu a căutat să le aleagă, deosebind pe cele bune 
de cele rele. 

Unele studii au îmbrățișat câte o epocă, fără a se ajunge 
la o înțelegere a desfăşurării, a evoluției literaturii ardelene, al 
cărui specific îl acentuiază di. |. Breazu, cu deplină dreptate. 

Lângă celelalte lucrări, de care am avut bucuria să vorbim 
altădată, lucrări menite să fie pietre de temelie la acea râvnită 
şi atât de necesară Istorie a literaturii ardelene, înscriem și 
această prezentare a povestirii până la Unire. 

Dintre toate genurile literare, în povestire scriitorii ardeleni 
au excelat întotdeauna. De aceea culegerea de bucăţi alese din 
cartea de față este cu atât mai binevenită, ea arătându-ne unul 
din cele mai interesante aspecte ale scrisului ardelenesc. 

Dar în afară că putem urmări evoluția prozei în răstimpul . 
amintit, putem, după cetirea antologiei, să aruncăm o privire 
asupra specificului acestor scrieri. Privită în ansambu proza ar- 
deleană se diferențiază de aceea a vechiului regat prin multe 
caracteristice fundamentale şi se apropie totuși prin câteva altele. 

Vigoarea, o anumită seriozitate în expunere, acea amploare 
care dă caracterul de monumental multor opere ardelene, nu 
sunt atribute de ocazie. 

Alături de cunoscuții maeştri ai scrisului: loan Slavici, 
loan Popovici-Bănăţeanu, Ilarie Chendi, lon Agârbiceanu, lon 
Gorun și Liviu Rebeanu, vom afla multă frumuseţe în povestirile 
atâtora din scriitorii strânși aci. 

Dacă dintr'o bucată de antologie desprindem un șir ca 
acesta : „.pe de o parte el era tiran și crudel față de dușmanii 
săi... tot acolo cetim aceste rânduri care ne apropie de cel mai 
bun Sadoveanu : 

„Era întuneric de nu se zăria drumul nici la zece paşi. 
Cerul se acoperise din toate părţile cu nori şi nici o steluță nu 
mai lumina. 

Stradele orașului erau stăpânite de o tăcere adâncă. Vlad 
cutriera în pas câteva părţi ale capitalei, apoi ieşi afară la câmp. 
El mâna calul când mai iute, când mai încet ; acuma ținea dru- 
mul drept înainte, acum iarăşi apuca de-a cormezișul şi uneori 

făcea cale întoarsă. În jurul său totul era pustiu: abia se auzia 
câte un câne lătrând, câte un chiot de cioban, câte un sunet de 
bucin şi murmurul lin al păraielor“. 

losif Vulcan, |. A. Lapedatu, luliu T. Mera, Septimiu Albini, 
talentatul scriitor, fostul director al liceului Şaguna Virgil Oniţiu, 
Enea Hodoș, lon C. Panţu, loan Russu-Șirianu, loan Berescu, 
loan Pop-Reteganul, V. Ranta-Buticescu, Lucian Bolcaş, H. P. 
Petrescu, Al. Lupeanu-Melin, M. Gașpar, Gheorghe Stoica, Za- 
haria Bârsan, Constanța Hodos, losif Puşcariu, loan Paul, Al. 
Ciura, Aurel P. Bănuţ, Oct. Tăslâuanu şi Eugen Goga — pe 
lângă cei înşiraţi mai înainte — sunt nume de povestitori pe 
care d-l lon Breazu i-a pus în adevărată lumină. Scurte note 
bio-bibliogratice și un admirabil glosar completează această 
operă alcătuită cu discernământ şi metodă. 

O prefaţă lămuritoare ne duce la împrejurările în care au 
luat naștere povestirile şi ne indică scopul lucrării. 

Subliniem cu toată hotărirea rândurile judicioase ale auto- 
rului : ...nu suntem de părerea acelora care susțin că prin săvâr- 
șirea ei, literatura specijic -ardeleană a intrat în domeniul istoriei. 
Pentrucă specificul acesta nu este alcătuit numai din cele câteva 
greșeli de limbă, sau din sărăcia de stil şi construcție a prozei 
noastre, ci are temeiuri mult mai adânci. Dovada persistenţii și fe- 
cundităţii iui o avem în scriitorii ardeleni care s'au afirmat după 
Unire. 

Trebue știut lucrul acesta. Ardealul are o spiritualitate 
proprie, în configuraţia sufletului românesc, peste care nu se 
poate trece. Şi exemplul ales de d. |. Breazu, cu Pavel! Dan, 
este concludent. 


+ 


Leca Morariu: Dela noi. Cernăuţi. 1937, Pp. 128, Lei 40, 
Această carte de povești, premiată de Academia Română și 
ajunsă la a cincea ediție, își merită cu prisosință succesul. 

Sunt adunate aci o seamă de basme de o rară frumusețe, 
scrise întro limbă românească de alese nuanțe, care au făcut pe 
dl. S. Pușcariu să afirme că autorul lor continuă, cu mare talent, 
pe lon Creangă. 

Intr'adevăr, precum Vasile Alecsandri a desfăcut din sgura 
versificației populare mărgăritarul fără pată al Mioriţei, tot ast- 
fel d. Leca Morariu a cules, din popor, poveştile acestea cu tot 
farmecul lor neîntrecut. 

Se cerea, pentru strângerea unor asemenea nestemate, și 
acel instict puternic al limbi pe care l-a avut inimitabilul hu- 
muleștean. Se cerea cu deosebire cunoașterea temeinică a vieții 
de ţară, în toate manifestările ei. 

Domnul Leca Morariu a reuşit să dăruiască literaturii ro- 
mâne o operă de valoare care nu ne îndoim că și de acum în 
colo se va bucura de aceeași călduroasă primire din partea căr- 
turarilor şi a cetitorilor. 


%* 


N. F. Costenco: Poezii. Chişinău. 1937. Pp. 46. Lei 30, 

Trebue so mărturisim din capul locului că rareori am 
simțit plăcerea pe care ne-a dăruit-o cetirea acestui volum. N. 
F. Costenco, acest tânăr basarabean, este un mare poet. Un 
poet din creștet până'n tălpi. Deși i-am cetit de atâtea ori ver- 
Surile în „Viața Basarabiei“, nu i-am bănuit niciodată vigoarea 
Şi farmecul poeziilor din cartea deschisă înaintea noastră. 

„Prolog“ e o admirabilă profesiune de credință trubadu- 
rească. 

„Cântec“ închide o adâncă melancolie. „Oracol“, poezie 
viguros conturată, e un îndemn către deşarta minciună a slove- 
lor alese. 

Câtă calmă tristeţe în „Melodie de seară“! 


Trecutul ! Umbre adunaten gând — 
O lume existentă în delir. 

Şi, rând pe rând, 

Aud murind petalele de trandafir, 


Poetul e aproape de sufletul florilor. 

„Geneză“ e un punct luminos. In decorul paradisiac al 
naturii, omul cugetă la rai, 

O suavă poezie este „lubire“. 

Dar pretutindeni, — în rândurile acestui încântător volum 
Care regret că nu cade în mâna tuturor iubitorilor de versuri — 
plutește o undă de melancolie. Poezia lui N. F. Costenco e 
gingaşă, delicată chiar atunci când ca în „Poem sentimental“, 
îşi lasă drum liber revoltei sentimentelor. 

„Fărâme sentimentale“ şi „Poem sentimental“ cuprinzând 
multe frumuseți, vor trebui totuşi revăzute. Nu înţelegem de 
asemenea dece autorul a subliniat unele cuvinte. 

Almintrelea volumul este unitar, prezentând o poezie de mari 
ape sufleteşi, într'o aleasă formă. Prin „Epilog“ poetul îşi închide 
o lume a sa. Această poezie ne aminteşte de unele din cele mai 
reuşite poezii ale d. George Gregorian, fără a putea preciza vre-o 
influenţă. 

Mai aproape de d. Nichifor Crainic este N. F. Costenco în 
„Din adânc“. 

Cu părerea de rău de a nu putea cita decât o poezie, în- 
semnăm bucăţile de antologie: Cântec (pg. 7), Melodie de seară, 
Transplantare, lubire, Cântec (pg. 20), Scrisoarea, Strigoiul şi 
Epilog. 

Îată ce mare artist este tânărul poet N. F. Costenco,_ din 
această „Mâhnire de toamnă“ : 


Veștedele mâini a toamnei, Parcul gol. Pe lungi poteci 
Peste pomii din grădină, Frunzele sentrec la fugă, 
S'au oprit alintătoare. Vin, cu mâini prelungi şi reci, 
Flutură lumină fină. Să ne pregătim de rugă, 

Pe havuzul ud şi verde Mai nimic nu ne-a rămas; 
Foi mărunte-au coborit. Visele se torc subțiri. 

O singurătate vastă Fiecare sfert de ceas 

Azi ne ţine de urit. L-am umpint cu rătăciri. 


Ce să spun: curând, curând 
Ne vom pregăti de ducă. 
Frunzele se cern, la rând, 
Creanga vieţii se usucă. 


Debutul lui N. F. Costenco este dintre cele mai promițătoare 
şi noi îl vom prețui cu atât mai mult cu cât el ne vine din în- 
depărtata şi atât de săraca în scriitori Basarabie. 


Ei 


C. Munteanu: Cântece pentru fata bătrână. 

Nu înţelegem mai întâi de ce fostul colaborator al revistei 
noastre şi-a întitulat astfel volumul. Nu e vorba în el de nicio fată 
bătrână. 

Stăruind cu voie în a scrie poezii în gen „Unu“, d. C. 
Munteanu se îndepărtează de ceeace este frumos în inspirația sa. 
lată un exemplu: 

Mă poartă vântul cu un gând de dreptate, 
Prin pieţe cu fruncte și olteni 


(Cunosc acum tehnica ei pe deplin: 
„Tot celui ce are i se va da“). 


Și tot astiel, versuri multe şi prozaice, alături de câteva în 
linia cărora dacă ar fi mers, d. C. Munteanu ar fi reușit sigure 
realizări. „Dimineaţă de iarnă“, „Primăvară bolnavă“ şi „Antici- 
paţii“, sunt remarcabile. 


Nicolae Tcaciuc-Albu: Viața şi opera lui Ion Sbiera. Cer- 
năuți. 1936. Pp. 16. Lei 7.— 

Intro scurtă expunere d. N. Tcaciuc-Albu ne arată viaţa și 
opera cărturarului din Horodnicul de jos, lon Sbiera. Acest mare 
învățat, urmaş, la liceul din Cernăuţi, al lui Aron Pumnul, mai 

apoi profesor universitar şi membru al Academiei Române, ne 
poate sta ca pildă de muncă cinstită şi pricepere. 

In cele 23 de lucrări ale sale se găseşte o comoară de sim- 
țite- românească. 

Incercarea d. N. Tcaciuc-Albu constitue un bun îndreptar 
gentru acela care va voi să scrie despre acest mare fiu al Bucovinei. 


Aurel Maria 
+ 


N. Al. Rădulescu: — Vrancea (Geografie fizică și umană) 


170 pp., cu 27 fig. 4+ 28 planşe fot., + 10 hărţi 
hors text, în Colecţia: „Studii și cercetări geograiice* No. 
1. Bucureşti, 1927. 


In monografia de față, — care e teza de doctorat în geo- 
grafie a autorului, — Depresiunea Vrancei este cercetată, prin 
noile metode științifice, mai în toate laturile cari interesează 
geografia. După ce se stabilesc limitele ei naturale, se trece la 
studiul geologic al regiunei pe baza căruia se face un capitol 
asupra evoluției morfologice, în care se discută mai multe pro- 
bleme privind succesiunea nivelelor de eroziune: platforme şi 
terase. Pentru determinarea acestora din urmă, se întrebuințează 
o metodă nouă, datorită d-lui Profesor C. Brătescu de la Uni- 
versitatea din Cernăuţi ; metoda loessurilor, pe baza cărora se 
stabilește vârsta respectivă a fiecarei terase. In unele privinţe 
d. Rădulescu ajunge astfel, la alte concluzii, cu privire la evo- 
luţia reliefului, decât acele ale cercetătorilor anteriori. 

Se dau apoi indicaţii asupra climei, cărora le urmează o in- 
teresantă parte antropogeografică. Sunt o serie de probleme de geo- 
grafie omenească legate de acest colţ de ţară, cari fac obiectul 
de studiu al autorului. Astfel: Evoluţia numărului locuitorilor, 
Caracterele lor antropologice, Mişcările de populaţie, Așezările 
omenești, insistându-se asupra tipurilor de sate şi a evoluţiei 
loristorice. Pentru acest din urmă capitol se dă chiar o hartă, 
înfățișând fenomenul. de „roire“ a satelor vrâncene pe bază 
de strictă documentaţie istorică. 

Lucrarea d-lui Rădulescu întregește o lipsă simțită. Ocu- 
pându-se de o regiune atât de interesantă, şi adunându-şi ma- 
terialul pe teren, autorul a reuşit să aducă o contribuţie folosi- 
toare ştiinţei, 


Dr. Victor Tufescu 


OBCU CLUJ 


— 480 — 


Broşurile revistei „Rânduiala“. Niciodată tineretul acestei 
țări n'a simțit mai mult nevoia de-a fi înțeles și apreciat. Surdă 
până ieri, cu clocot de furtună azi, frământarea între generații 
poate că este o caracteristică a începutului de eră nouă. Şi nu 
dorim acestei țări ca împăcarea definitivă s'o facă, întocmai ca 
1916, o ameninţare din afară. E momentul ca gânditorii acestui 
tineret de-o parte, de altă parte puținii dintre bătrânii cari îl în- 
țeleg, să încerce orice pentru a împăca, cu un ceas mai de vre- 
me, cele două generaţii. E ceeace încearcă tot scrisul de azi al 
tineretului serios și demn al acestei țări. In această privință 
broşurile „Rânduelii“ aduc o lumină nouă: lumina unui crez 
înalt care stăpânește majoritatea tineretului românesc. E vorba 
de tineretul care simte durerile neamului, care vrea să-și dea 
viața pentru ridicarea lui. Creștinismul activ, trăit, e una din 
fețele crezului acestui tineret. Naționalismul e o altă faţă. 


Despre acesta din urmă d-l D. C. Amzăr încheagă gân- 
duri noi în broşura d-sale „Nafionalismul tineretului“. D-l Am- 
zăr se prinde în luptă cu titani, cu hidre şi balauri. Tineretul 
e acuzat că a importat doctrine străine. D-l Amzăr arată că 
tocmai acuzatorii improvizați se bălăcesc în doctrine importate 
cari urmăresc distrugerea statului român până în temelie. Mai 
mult. Chiar „țărănismul“ care se face la noi e fundamental 
greșit. lată de ex. în domeniul cultural toată opera de până acum 
se reduce la crearea unui parazit bugetar: „culturalul“. Autorul 
şarijază și ideia cu care s'a împuiat urechea Românilor că satul 
românesc trebuie salvat, câtă vreme preocuparea noastră de căpetenie 
trebuie să fie orașul: el trebuie creiat, căci nu există. Singurul 
țărănism rodnic la noi e nu acela „întemeiat pe ideia interna- 
țională de ţăran, ci pe ideea românească de Ţară și Neam“. 


D-l Amzăr răspunde și celor ce acuză tineretul de violență 
şi teroare. Tineretul român nu atacă, el se apără, când e lovit 
în conștiința lui de Român și jignit în onoarea lui de om. Pe 
el îl jignesc nu batiocurile personale, ci batiocurile, otensele şi 
tradările cauzei pentru care luptă: înălțarea țării prin muncă şi jertfă. 
Și încheie cu cei ce stau de-o parte, cu răspunsul pe care-l dă „neu- 
trilor“. „Politica chestiune de temperament? În fața dușmanului 
care încalcă hotarele țării se mai întreabă cineva dacă războiul 
e o chestie de temperament?.*“ Politica românească trebuie să se 
ridice la fapte de proporţii istorice prin „mobilizarea politică, 
morală şi spirituala a întregului popor în jurul unui mare gest 
istoric, sub conducerea unui mare căpitan“, 

In „Gânduri pentru ţara nouă“ di Ernest Bernea se 
ocupă cu 4 chestiuni de actualitate: Ce înseamnă a face poli- 
tică, Sat şi Oraș, Ce este o graniță şi Misiune românească. 

Ţară nouă poate creia numai un om nou. Omul politic de 
până acum şi-a văzut mai mult de sine decât de țară. De aceea 
dl Bernea începe prin a arăta greşelile politicianismului parti- 
delor noastre. Ele au creiat „omul politic“, mediocritatea sau nu- 
litatea ridicată la ranguri înalte. D-sa citează pe Platon, care 
avea o concepție foarte înaltă despre omul politic. El trebuia să 
fie înainte de toate filosot (înțelept). Pentru ca un stat să se 
creeze, trebuie să se revină la concepția platoniană despre po- 
litică. „A face politică înseamnă să ai legături cu trecutul și 
să-l îndrumezi în senzul năzuințelor sale fireşti. inseamnă să 
faci istorie“, 

Ca și dl Amzăr, dl Bernea atrage atenţia asupra oraşelor. 
Cine stăpânește oraşele stăpâneşte Ţara şi Neamul. De aceea 
orașele trebue să intre în stăpânirea Românilor. Prin urmare e 
vremea să se facă o invazie a copiilor de la sate la orașe. Și 
această necesitate nu admite desființare de școli pentru mstive 
de.... economie. Cum s'a întâmplat la noi. lată apoi o definiţie 
frumoasă și mult cuprinzătoare a graniţei. Ea nu e nici o noți- 
une geograiică, nici chiar una istorică. „O graniţă e voinţa de a 
fi a unui popor. E puterea lui lăuntrică. E distanţa limită pe 
care poate s'o fixeze tăria și voința unui popor“. 

In fine, o ţară nouă nu se poate clădi fără ca neamul să 
aibă o misiune de care să fie conștient. In lături cu scepticismul 
de până acum! Neamul românesc „va face să crească toiag de 
lumină peste vremuri.“ Puterea, cultura lui pot stăpâni veacurile 
viitoare. Trebuie să crezi în forţele creatoare ale lui pentru a 
putea lupta pentru ridicarea lui. (Imi amintesc că revista „Insem- 
nări Sociologice“ din laşi vorbia cândva chiar de un „imperia- 
lism românesc“). 

Dar sunt prea condensate, prea pline de adevăruri cele 
două broșuri pentru a putea îi rezumate. Am insistat totuși, 
pentru a decide pe cetitorii acestei cronici să le cetească. Vor 
ieşi câştigaţi din osteneala ce şi-o dau. 

Ax, Creangă 
* 

N. Cartojan: „La modăle de I'„Erotokritos“. Poăme cr&- 
tois du XVIl-e si&cle. Extras din „La revue de littârature com- 
parse“, Avril-Juin 1936. Paris. Poema de dragoste şi aventuri, ai 


cărei eroi principali sunt Erotocrit și Aretuza, a fost concepută 
în Creta, în epoca dominațiunii venețiene, și este considerată de 

cea mai bună producţie a literaturii neo-greceșşti “la începuturile 
sale, bucurându-se de o mare popularitate atât în Grecia cât 
şi în România. La noi a fost tradusă de trei ori, avându-și par- 
tea ei de influență asupra primilor poeți lirici, a Văcăreștilor, şi, 
prin traducerea lui Anton Pan, a influențat și poezia noastră 
populară. — DI Cartojan demonstrează în mod interesant şi de 
necontestat, că poema nu e decât adaptarea romanului francez 
„Paris et Vienne“, publicat întâia oară la Anvers în a. 1487, 
şi că ea nu a fost tradusă în grecește, ci în mare măsură re- 
creată. 


C. M, 


+ 


N. Cartojan, O dramă populară italiană a lui Giulio Ce- 
sare Croce despre Sinan-Pașa și vitejiile românești. (Extras din 
volumul omagia! pentru frații Alexandru şi lon Lapedatu). 

Lucrarea d-lui Cartojan se adaugă lucrărilor în care se 
vorbeşte despre răsunetul vitejiilor lui Mihai Viteazul peste ho- 
tarele ţării noastre. 


Vestea înfrângerii lui Sinan-Paşa la Călugăreni a fost pri- 
mită cu multă bucurie de poporul italian, căci încuraja dorința 
creștinătății catolice de a face din toată omenirea o singură 
turmă cu un singur păstor. Aceasta este ideia Papei Clement 
VIII. din acele vremuri. | 

Acest entuziasm, observă d-l Cartojan, a impresionat pe 
poetul popular şi pliu de umor al timpului, Giulio Cesare Croce, 
despre care Giovani Papini zice: „Giulio Cesare Croce bolog- 
nese che scrisse Bertholo Bertoldino e la casenno, il libro piu 
popolare e profondo che Vitalia abbia dato dopo la Divina Co- 
media“. 

D-l Cartojan face o scurtă biografie a lui Cesare Giulio 
Croce (1550—1609) şi un rezumat al dramei „Sotferanea Con- 
fusione o vero Tragedia sopra la morte din Sinan-Bassa, famoso 
Capitanio d'Turchi“, lucrare de o valoare inferioară celebrei 
opere „Bertoldo“, dar răspândită prin mai multe ediții. 

În opera lui G. C. Croce ni se spune cum Sinan-Paşa, 
trecând din lumea aceasta, ajunge în infern, unde, înainte de a 
fi supus chinurilor, este pus să-și povestească viaţa, In istorisirea 
lui Sinan-Pașa se pomenește cu disperare și remuşcare de Mol- 
doveni, de Munteni şi de lupta de la Călugăreni. 

D-l Cartojan dă textul referitor la această luptă. Este „scris 
în terține, în limba literară din acea vreme, care cu mici excepții 
e apropiată de italiana literară de azi. 

Expunerea acestui text e puţin confuză, dar cine cunoaște 
istoria Românilor îşi dă repede seama că se vorbește de lupta 
de la Călugăreni, deși nu se pomenește numele voievodului și 
al localităţii. 

Citez din versurile acestei opere pe cele privitoare la Mol- 
doveni şi Munteni : 


Questo e vero e i Moldaui e i Vallacchi 
Han fatto tanta stragge e tal conflitte 
Che di barbe Turchesche a pieni sacchi: 
Talche tosto vedrassi quel, ch'€ scritto, 
Verificar, che !'Ottoman furore, 
Abbassato al fin in tutto, e derelitto 

E ridursi alla fe del Creatore 

Il mondo tutto... 


M. A. 


* 


Onisifor Ghibu: — prof. la Univ. din Cluj: „Ordinul Ca- 
nonic Premonstratens“. Buc. 1936, p. 128. 


Activitatea d-lui prof. O. Ghibu privitoare la politica reli- 
gioasă antiromânească a Ungurilor, ne este cunoscută din nenu- 
măratele studii și documente publicate în timp de douăzeci de 
ani. D-sa a făcut lumină destulă în această problemă și a adus 
servicii mari Bisericii ortodoxe şi Statului nostru. Sunt lucruri 
a căror însemnătate națională nici nu o bănuim, pentrucă nu le 
cunoaștem. 

In volumul No. 2 din publicaţia „Studii și documente“, se 
ocupă amănunțit de ordinul călugăresc „Premonstratens“, un 
instrument oficial pus în slujba revizionismului maghiar. Studiul, 
întemeiat numai pe documente şi pe o corespondență compro- 
miţătoare dintre conducătorii acestui ordin din Budapesta, Roma 
şi Oradea, dovedește ilegalitatea existenței lui în cuprinsul Ro- 
mâniei. Ordinul a fost instituit de Regele Ungariei Francisc II 
pentru raţiuni de stat maghiar, cari deodată cu ziua de 1 Dec. 
1918 au încetat a mai avea vreo valabilitate pe teritoriul Ro- 
mâniei întregite. Acest ordin, prin obiectivele lui politice ma- 
ghiare, s'a făcut un instrument de propagandă revizionistă. 

Desființarea lui şi confiscarea bunurilor materiale ce le 
deține în mod ilegal, va fi o măsură dreaptă luată împotriva 
unei organizaţiuni dovedită periculoasă Statului, 


Sfinții Unguri în România — Bucureşti 1936. 
In Nr. 3 din „Studii şi documente“ tot de prof. O. Ghibu 


studiază o altă problemă actuală în sânul catolicismului din 
România. 

Ungurii din Transilvania au un Dumnezeu specific ma- 
ghiar, a cărui misiune unică este să păzească Coroana milenară 
a Sfântului Ştefan. 


Sfântul Ştefan este girantul revizuirii tratatului de la Trianon. 
Sfântul Emeric, Ladislau şi toți ceilalți sfinţi unguri, sunt pa- 
tronii cerești ai Ungariei mutilate, și în acest sens este făcut și 
calendarul liturgic al lor. 


In rugăciunile ce Je înalță, Ungurii nu cer altceva decât 
protecția cerească a sfinţilor lor. Rugaciunile şi biografiile „sfin- 
ților“ cu rostul de a întreține trează conștiința revizionistă, prin 
aceste „simboluri naţionale maghiare“ sunt tipărite şi în „ediţia 
belgiană“ de la 1932 (apărută cu aprobarea Primatului Ungariei) 
a Liturghierului bis. catolice maghiare, — introdus şi în Tran- 
silvania, fără ca autoritățile româneşti să fi luat vre-o măsură 
împotriva lui. S'a mişcat însă opinia publică prin Liga antire- 
vizionistă română și prin Frăția ortodoxă română, ceeace a de- 
terminat Vaticanul — spre a evita „nu numai denunțarea Con- 
cordatului“, ci și „un veritabil „Kulturkampf“ — să dea ordin 
„confidenţial“ ca Liturghierul acesta maghiar-latin, care impunea 
cultul sfinţilor unguri „să îie retras fără sgomot din circulație şi 
în locul lui, să se tipărească un nou Liturghier-latin, din care 
toți sfinții unguri, fără deosebire, să fie lăsați afară“. Ordin care 
Sa executat întocmai. | 

In capitolul ultim, autorul trage concluziile ce se desfac 
pentru România din gestul Papei Pius XI faţă de „sfinţii unguri, 
— concluzii care trebuie să preocupe, fără zăbavă, oficialitatea 
noastră, 


Ion Faur j 


+ 


Ernest Bernea: Cartea Căpitanilor (Colecţia mare a rev. 
„Rânduiala“). Pp. 76, Lei 30.— Sub acest sugestiv titlu, autorul 
un harnic şi ager purtător de condeiu al tineretului constructiv, 
desprinde din filmul răvășit de sânge al istoriei noastre trei în- 
trupări a trei răscruci istorice: trei „îndrumători şi conducători 
ridicaţi din popor şi prin el“, ridicaţi și crescuţi tari „din viața 
şi truda pământului românesc“, răsăriți „ca niște forțe dense, 
strânse din vreme“ „pentru întocmirea patriei şi câștigarea drep- 
tăților* pe seama unui norod „părăsit şi uitat în propria sa 
casă“, E vorba de marii „căpitani“ ai naţiei, de „înainte mer- 
gătorii istoriei neamului“: Horia, „lumină de hotar istoric“, — 
Tudor, „pandurul îmbrăcat îu haina morţii de când s'a născut, 
răscolitor de sufiete, ctitor și oblăduitor al sufletului nostru na- 

țional, — și Iancu, urmaș al aprigului său înaintaș frânt pe 
roată, „purtător al destinului unui neam întreg“. 

Troiţele pe care le ridică d. Bernea la răspântia drumurilor 
contemporanilor săi în amintirea „căpitanilor“ trecuţi în legendă, 
vreau să fie altare de închinare, de purificare şi reculegere sufle- 
tească, de îndemn spre o smulgere eroică din cleiul vieţii de târi- 
toare în suita celor cu idealul în şi după şerpar. 

E semnificativă coborirea tot mai frecventă a tineretului lup- 
tător de azi, în criptele înviforatului nostru trecut şi ancorarea lui 
sufletească în preajma marilor iluminaţi ai naţiei, ridicaţi „în mo- 
mentele de desnădejde ale neamului pentru a tăia drum nou în 
istorie şi a împlini porunci de mai sus decât acelea ale unor oa- 
meni sau aşezăminte“. (p. 9) Semnificativă şi îmbucurătoare tot- 
odată, fiindcă ea nu poate rodi decât spirit de jertfă şi, prin 
acesta, o creştere a energiei naționale: chezăşia progresului şi in- 
dependenţei Țării. 


D. C. Amzăr: Naționalismul partidelor. (Colecţia mică a 
ev. „Rânduiala“), Pp. 32, Lei 5.— In primul articol din cele şase 
câte cuprinde broșura, autorul subliniind calităţile atribuite bătrâ- 
nilor — înţelepciunea şi experiența de-o viață întreagă — care, 
dacă pot da, ceeace nu poate avea tânărul, un orizont şi o per- 
spectivă în judecată, circumspecţie şi prudenţă, unitate de vederi, 
dar mai ales constanță, consecvență în păreri, — adaugă că ele 
pot constitui şi un rău: stăruirea pe drumul întrezărit în tinereţe, 
căci bătrânii judecă cu ideile din tinereţe“, şi acestea nu se mai 
potrivesc „în epocile de răscruce istorică“, nici împrejurările, ne- 
voilor, problemelor noi „pe care le ridică viața complexă a unei 
societăţi“, — probleme ce privesc în primul rând tocmai tineretul. 
Şi fiindcă „istoria acestui popor nu se sfârşeşte“ cu bătrânii, d. 
Amzăr cere ca viitorul să fie lăsat în seama tineretului „pentrucă 
şi el are datorii şi răspunderi“. „Luaţi aminte — spune autorul — 
ca nu cumva grija de interesele dv. de vârstă să vă facă din pă- 
rinți, cum trebuie să rămâneţi, nişte adevărați tirani ai tineretului“ 
(Naționalismul partidelor). 

In articolul al doilea (Intre profesori şi studenți) se cere 
„mai multă prudenţă (din partea profesorilor) în învinuirea altora 
(a studențimei) şi mai multă grijă în împlinirea propriei datorii“. 
„Studenţii vor fi coborit poate, ca nivel de pregătire, — dar fără 
îndoială că nu din vina lor. S'au ridicat însă la trepte de martiri 
în lupta pentru neam — şi aceasta desigur că nu prin meritul 
profesorilor“. 

In al treilea articol (Contra însuşirilor noastre) se respinge 
argumentul celor care combat naționalismul tineretului de azi cum-. 
că „noul naționalism ar contrazice însuși felul de a fi al Româ- 
nului, venind împotriva celor mai adânci însușiri ale acestui neam“, 
— Al patrulea articol e îndreptat în contra bătrânilor a căror 
operă se reduce la critică şi văicăreală. Nu sunt uitaţi nici „ca- 
meleonii ştiinţifici şi politici, transfugii“, „luptătorii dublei figuri“, 
care „mar trebui să uite că nu pot sluji cu faţa curată la doi 
Domni: lui Dzeu şi lui Mamona“. — In ultimul articol se adre- 
sează bătrânilor din generația tânără, tinerilor care stau deoparte 
şi „din adăpost și umbră“... cârtesc „pe cei ce nu cred că trebuie 
să rămână cu braţele încrucişate în fața dezastrelor care pândesc 
acest popor“. | 

Broșura d-lui Amzăr merită citită. Mulţi „bătrâni“ şi mulţi 
„tineri“ — dacă sunt sinceri cu ei înşişi — se vor recunoaşte 
în paginile ei. 


* 


Vasile Netea: Constantin Romanu-Vivu. Tg. Mureş 1937. 
Pp. 40, Lei 15.— O pioasă şi caldă evocare a vieţii eroului „care 
şi-a făurit cununa istoriei din propriul său sânge“ — cum îl ca- 
racterizează d. Netea pe prefectul Legiunii a XII din anii 1848/49: 
pe fanaticul Daco-român, prieten al lui N. Bălcescu și A. G. Go- 
lescu, pledant al ştergerii diferenței religioase dintre frați spre a 
putea face din ei un trup şi un sufler, pe luptătorul care a trebuit 
să ispăşească prea marea-i dragoste de neam sub cuţitele unui 
adversar neputincios de a se emancipa de sub puterea instinctelor 
sale ancestrale și incapabil de a-și da seama că uciderile mișe- 
leşti ca cea de lângă Mureş-Sângeorz nu rămân niciodată neex- 
piate. Cum ma rămas nici a zdrobitorului cetelor secuieşti la 
Cecălaca şi Aţintiş,— al cărui trup sfâșiat de câni, la plinirea vremii 
— ca să nu îngăduie să moară amintirea banditeştii fapte, — pe 
locul unde în cumplite chinuri, a fost sfâşiat în 1849 (împre- 
ună cu unchiul său, bătrânul protopop din Pintic Ștefan Moldovan) 
a 'mbrăcat — ca un etern memento sub ochii urmașilor călău- 
lui principal 'Tanko — haina bronzului, iar sufletu-i de foc, cu 
neclintitele-i credințe şi năzuințe, a rămas să vieze printre cei 
de-un sânge: ca pildă de eroism şi de dragoste de neam. 

Broșura d-lui Netea pune în vibrație coarde sufleteşti amor- 
țite, ducându-ne gândul în furtuna anilor de sângeroasă plămă- 
dire a unui viitor care-şi întârziase prea mult sosirea. 


+ 


OBCU CLUJ 


— 487 — 


Pimen R. Constantinescu: România și Italia. Ed. rev. 
„Curierul“, Sibiu 1937. Pp. 15. Lei 10. Format 23X15!/2. O scurtă 
privire asupra realizărilor politice dintre anii 1859 şi 1919 ale Ro- 
mâniei şi Italiei, cu scoaterea în relief a nedreptăţirii acestora la 
masa verde de la Versailles, prin mutilarea justelor lor revendi- 
cări teritoriale. — Broșura d-lui P. C. e totodată și o aspră șarjă 
la adresa d-lui N. Titulescu, care prin politica sa ca ministru de 
externe ne-a înstrăinat simpatiile unei națiuni surori, de care ne 
leagă nu numai străvechi amintiri comune, ci şi interese vitale, — 
mai ales de când ducele Mussolini i-a cucerit prestigiul şi re- 
spectul de care se bucură azi. — Păcat că autorul în şarja sa alu- 
necă, la adresa d-lui N. Titulescu, la calificative care strică se- 
'riozității lucrării. 


Dr. Sabin Manuilă: Ştiinţa de carte a populaţiei Româ- 
niei. Note preliminare după datele recensământului general al po- 
pulației din 1930. Inst. Social Român, Bucureşti 1936. Pp. 32. 

Din constatările directorului Inst. Central de statistică, ale 
d-lui Dr. S. M., desprindem următoarele concluzii generale : 

Procentul știutorilor de carte din V. Regat a crescut în 30 
de ani (1899—1930) cu 32.5%,. Pe ţara întreagă cifra lor se urcă 
la 57.0%/,. Sub raportul acesta, cea mai înapoiată provincie e Ba- 
sarabia (cu 38.1%/,), iar cea mai avansată, Transilvania — inclusiv 
Banatul şi Crişana-Maramureş (cu 67.0%).— Cel mai urcat pro- 
cent de ştiutori de carte îl dau bărbaţii din Banat (80.1%/0) iar cel 
mai redus, femeile din Basarabia (25.1%/). Dintre profesiuni, cel 
mai redus standard de instrucţie îl dă agricultura (50.0%), iar cel 
mai urcat comerțul (84.10/). Industria se prezintă cu 78,6%, şi 
alte profesiuni cu 75.4%/,. De remarcat, că cel mai mare număr de ştiu- 
tori de carte cu instrucție secundară, la sate, se găseşte în jud. So- 
roca cu 8.1%/0, iar cel mai mic în jud. Tulcea cu 2.2%/,. Pe ju- 
dețe, populaţia urbană cu cea mai mare populaţie de locuitori cu 
instrucție secundară o dă jud. Năsăud (32.2%,). Cel mai instruit 
județ al ţării e însă Brașovul (86.9"/, în 1930). Ritmul în care 
creşte numărul ştiutorilor de carte se poate deduce din consta- 
tarea că la copiii de 8—12 ani el atingea în 1930 proporţia de 
72 4%. Fără "ndoială, un semn îmbucurător, care îndreptățește 
Speranţa că, intensificând an de an instrucţia din şcoala primară, 
ne vom putea disloca din coada neamurilor înconjurătoare, săl- 
tându-ne mai sus pe scara naţiilor „cu patru ochi“. 


% 

Rânduiala, a pornit din nou la drum. A părăsit sistemul 
de a apărea în 4 caiete anual. De-acum va apărea lunar. In anul 
al 2-lea de apariţie, a îmbrăcat haină ostăşească și a plecat la 
luptă spirituală pentru clădire de gând și faptă românească. 

In numărul 1 (Martie) se face o „Inchinare lui Moţa și 
Marin“. Di M. Polihroniade semnează un articol: Politica externă 
a României, dl E. Bernea: Cartea unui început de veac. Versuri: 
Iulian Vesper. Insemnări de dnii Amzăr, Bernea, Puiu Gârci- 
neanu, |. lonică şi Dinu Buzdugan. 

In nr. 2 (22 Martie) semnează articole: di C. Amzăr: 
Destin legionar; Jon Conea: Destinul istoric al Carpaţilor; 
Haig Acterian: Arta și națiunea; lon 1. Ionică: O dată europeană 
a muzicii românești (Oedip). Versuri: Radu Gyr şi Insemnări 
danii: Haig Acterian, D. C. Amzăr, E. Bernea, Dinu Buzdugan, 
E. |. Georgescu şi lon [. lonică. 

La nr. 3 (24 Apr.) colaborează dd. Corneliu Z. Codreanu 
(Pentru noua rânduială), Nicolae Popp (Consideraţiuni etno- 
demografice asupra populației României), Aron Cotruș cu poezia 
Un gând ca un cui. La însemnări: H. Acterian, E. Bernea, D. 
Buzdugan, |. |. lonică şi H. i. Ursu. 

lar la nr. 4 (22 Mai) dd. Lucian Blaga (Aspectele funda- 
mentale ale creaţiei culturale), Vas. Bâncilă (Sensul culturii şi 
„Culturalizarea“ satelor Îl), Y. Zudoran (Versuri). La însemnări, 
în afară de H. l. Ursu, pe care-l înlocueşte d. V. Gârcineanu, tot 
cei din nr-ul 3. 


Urmărim „Rânduiala“, cum urmăreşti sborul vultanului în 
ascensiunile spre izvorul de lumină. 

(Abonament 200 lei anual: 12 caiete. Exemplarul L. 15 
începând cu nr. 4. Red. şi Adm. Str. Francmazonă 7. Bucureşti Il). 


%* 


De la începutul acestui an, di Nicolae N. Petra scoate, la Si- 
biu, revista lunară de câte 16 pg. (format 23X15!'/2) „Curierul 
economic şi social“, cu scopul „de a servi şi lămuri un public 
aproape de preocupările noastre, sau pe unul care trebue să-l 
apropiem, lămurindu-l“ asupra problemelor economice, dispre- 
țuite „nu numai de literat“, ci şi de „omulpolitic* „ca fiind ne- 
demne de unom superior“, — cum se spune în pagina introductivă 
a nr. |]. 

Revista vrea să servească în deosebi interesele economice 
ale „Mărginimii“ din care se consideră făcând parte „şi suflteşte 
și geografic“. 

Am crezut la început c'o fi și încercarea asta un foc de paie, 
„ca atâtea altele, de aceea n'am luat notă de ea. 

Azi însă după al 4-lea nr. când scriem aceste şire, ne dăm 
seama că ne-am înșelat în presupunerea noastră. Revista nu nu- 
mai că s'a menţinut, dar nr. ultim ne vine sporit ca număr de 
pagini (36) şi cu colaboratori noi, lărgindu-şi şi programul inițial. 
lată cuprinsul nr. 4: Invierea (de Corn. Georgescu) Italia şi Ro- 
mânia (de Pimen Constantinescu), Rolul social al preotului în îm- 
prejurările de astăzi (de Spiridon Cândea), Problemele existenței 
Statului (de N. N. Petra). Urmează apoi Insemnări privitoare la: 
redeschiderea universităților, Ardealul în publicațiile ardelene, ca- 
pitalism... cooperatist, probleme minoritare, închiderea Parlamen- 
tului, Mărginimea. Are și o rubrică a revistelor și cărților pe care 
o susține, cu limpezime şi cinstit, d. A. Creangă, colaboratorul 
nostru. | 

Jertfa dlui Petra şi a tovarășilor săi — căci revista apare cu 
sacrificii băneşti din partea celor care o scriu — n'are nevoie de 
laudele noastre. 

Cum nu are nici a d-lor Const. Gh. Popescu, Octavian Ru- 
leanu şi a colaboratorilor lor, care, dela 1 Martie 1936 susțin — 
numai ei vor fi ştiind cu ce greutăți — steagul de cultură şi cu- 
get românesc care e rev. „Afirmarea“ de la Satu Mare. „Noi 
n'avem ce începe, pentrucă trebue să desăvârşim începutul exi- 
stențelor noastre culturale. Această desăvârşire o facem fără zarvă, 
fără vorbărie şi fără program“. „Şi dacă vom deschide numai 
drumul spre înalta înţelepciune a slovei și gândului românesc, şi 
atunci ne-am împlinit misiunea“ — spune modest redacţia în ră- 
bojul nr. 1. 

Cât se vor resimți buzunarele celor din jurul acestei flamuri, 
înfiptă „într'o promiscuitate de confesiuni, de ambiţii şi de du- 
plicități“ la câţiva km. de granița revizioniștilor, — nu ştim. O 
bănuim numai. Simţim însă cum ne bate inima, în acelaşi ritm cu 
al jerfitorilor, oridecâteori primim ofranda sufletelor româneşti ide- 
aliste de la periferia nord-vestică a Țării. Şi instinctiv, fixăm mu- 
strător de aici de la distanță obrajii care nu vreau să roşească ai 
celor ce mănuesc fonduri — secrete sau publice indiferent — cu 
menirea de-a întări bastioanele de rezistență, uzinele producătoare 
de energie națională, în realitate însă, în majoritatea cazurilor, 
conrupătoare de conştiinţe, destrămătoare de solidarități fără care 
nu numai la Satu Mare, ci şi în atâtea alte părţi ale Ţării Româ- 
nul este şi, dacă nu ne trezim, va rămânea încă mult şi bine, deşi 
sub firma “României, tot tributar străinului. Ca și ieri, sub vechea 
firmă, a cărei înlocuire a costat atâtea jertie dureroase. 


Unde sunt miniştrii români care să înțeleagă că, ajutând 
publicaţiile de afirmare culturală, de afirmare naţională din cen- 

trele minoritare, ajută lupta pentru consolidarea românismului şi 
pentru primatul lui cultural, fără care stăpânirea noastră nu poate 
fi durabilă? 

Nu e vorba de-a da o pomană de-a milui c'o sumă oare- 
care aceste publicațiuni. Nu. Nu le-o cere nimeni. Ceeace li se 
cere e: sprijinirea sforțărilor acestor oameni de bine prin abonarea 
pe seama bibliotecilor din țară — în primul rând pe seama celor 
şcolare — a acestor publicaţiuni, din care să ia cunoștință şi în- 
demn şi alții de felul cum trebuie servit neamul şi părțile mai * 
primejduite ale Țării, și mai ales să ia cunoştinţă și îndemn tine- 
retul care va trebui să înlocuiască mâne pe stegarii și luptătorii 
de azi. 

Să ridice mâna, să-l vedem şi noi pe ministrul care a avut 
această înțelegere ! Să-l vedem ca să-i subliniem numele cu roșu, 
pentru posteritate. 


Arhivele Olteniei nr. 86-88 (lulie-Dec. 1936) apar cu ur- 
mătorul sumar: A. Sacerdoțeanu: Cronicarul Dionisie, Eclesiarh al 
mânăstirii Bistriţa din Vâlcea; lon Donat: Fundaţiunile religioase 
ale Olteniei, mânăstiri şi schituri; Ilie Chiriţă: Boierii Brâncoveni 
(Adaosuri); luliu Moisil: Un binefăcător al țărănimei; Dum. Bre- 
zulescu ; Pr. T. Bălăşel: Un manuscris din 1800 al lui Dionisie 
Eclesiarhul ; D. Tudor: Colecţia de antichități Gh. Georgescu- 
Corabia ; llie Chiriţă: Urme vechi din Apele-Vii (Romanați). Ur- 
mează 46 pg. de diferite ducumente privitoare la Oltenia, alte 13 
pg. privind Oltenia culturală, apoi note, comunicări şi, la sfârşit, 
59. pg. de recenzii, datorite condeiului conștiincios și onest al 
d-lui C. D. Fortunescu. Vol. de aproape 300 pg. costă 780 lei, 

De câte ori primim câte-un nr., la intervale parcă tot mai 
mari, din revista — adevărata arhivă olfenească — a d-lui prof. 
C. D. Fortunescu, ne stăpâneşte, — trebuie s'o spunem — un 
sentiment de admirație pentru cărturarul ce nu-și precupeţește 
nici o jertfă spre a nu lăsa să se stingă flacăra care de 15 ani 
a adus atâta lumină în cunoașterea trecutului. Par'că auz m însă, 
în același timp, și osânda pe care o va rosti posteritatea la adresa 
plutocraţiei actuale a Craiovei. Căci oricâtă recunoştinţă şi bine- 
cuvântare ar cobori din lumea Oltenilor care s'au învrednicit de a 
fi scoşi din cenuşa uitării şi puşi — spre gloria neamului, a Olte- 
niei în primul rând — în lumina cercetărilor migăloase ale cola- 
boratorilor acestei merituoase reviste. ele nu pot acoperi ruşinea că 
o publicaţie care, deşi constituie un titlu de mândrie al Craiovei, 

nu poate apărea, în cetatea atâtor milionari, decât ia câte 6 luni, 
— şi şi atunci cu nesfârşite greutăți. 


Ei 


Convorbirile Literare care se lăsară aşteptate 4 luni, vin 
să compenseze această întârziere cu un masiv volum jubilar de 
426 pg., în care întruneşte, cu prilejul împlinirii a şapte decenii 
de viaţă, în frunte cu rândurile M. S. Reginei Maria, condeie care 
fac mândria scrisului românesc (A. C. Cuza, O. Goga, S. Mehe- 
dinți, P. P. Negulescu, I. Al. Brătescu-Voineşti, I. Petrovici şi 
atâţia alții). Nu lipsesc nici contribuţiile Ardelenilor. Dl I. Geor- 
gescu scrie despre legăturile lui Maiorescu cu Ardelenii, d. |. 
Banu despre: Ardealul și „Conv. Literare“, iar d. Dr. Ilie Dăianu 
despre „Un Român sfânt din cinquecento italian: „Fra Geremia 
Valiaco“. — Volumul care onorează pe cei care l-au scos, se în- 
cheie cu recenziile cărților primite la redacţie şi a câtorva reviste. 
Costul încincitului nr. jubilar e L. 200. 


* 


Milcovia. Anii V—VII Focşani 1936, cuprinde studiile: 
Boierii ținutului Putnei la 1830 (de Aurel V. Sava), Vechea in- 
dustrie vrânceană — kiua şi drista (de N. Al. Rădulescu), Ince- 
puturile învățământului în târgul Slam-Râmnic (de Mih. Popescu), 
Desființarea arhivelor judecătoreşti (de G. Tatulescu), Monografia 
circ. sanitară Păuneşti-Putna (de Dr. Elena Savu). Folklor poetic 
de la lăutarii Râmnicului Sărat (de lon Diaconu). Tipografia L. 
Svorenc (de Ion M. Gane). Partea finală a volumului cuprinde in- 
formaţiile dlor N. Al. Rădulescu şi P. Iosif despre viața culturală 
a oraşului Focşani. Costă (130 pp.) 60 lei. 

Din Din Junimea Literară nr. 4—12 (Apr.—Dec. 1936) 
remarcăm articolele d-lui Ion I. Nistor: O monumentală operă de 
sinteză istorică (Istoria Românilor de N. Iorga, vol. I-1l), Dreptu- 
rile noastre asupra Ardealului, La 24 lanuarie 1937. Apoi: Discur- 
sul de recepțiune la Academie a lui Duiliu Zamfirescu şi latura 
sa ştiinţifică (de Octavia Vica Apostolescu), Gib. |. Mihăescu și 
critica literară (de I. Ştefan). Romanul istoric ceh (de Dr. Milan 
Şesan). Literatură beletristică semnează dd. Traian Chelariu, 1. Ve- 
sper, G. Popa, N. Tcaciuc-Albu, E. Ar. Zaharia, C. Vitencu, Tr. 
Cantemir, Apolo Bolovan, Ana Ţurcan, T. Ulmann. Ultimele 30 
Pg. (din 163 câte cuprinde volumul) sunt destinate cronicei. 


+ 

Viaţa Românească nr. —3 (lan.—Martie 1936) e închi- 
nat în întregime lui Const. Stere. Colaborează la acest „omagiu 
postum“ dd: P. Andrei, V. G. Beldie, D. Botez, 1. Botez, O. 
Botez, M. Carp, Dr. P. Cazacu, E. Crăciun, Pan. Halippa, 1. lor- 
dan, M. Mancaş, N. N. Matheescu, D. Moldovanu, P. Pandrea, 
R. M. Paul, N. Popovschi, M. D. Ralea, Mih. Sadoveanu, D.l. 
Suchianu, Şt. Voicu. 


Pe cine urmăreşte revistele noastre mari, trebuie să-l pună 
pe gânduri apariţia lor cu tot mai mari întârzieri. Să fie oare 
aceste întârzieri indiciul atmosferei sufleteşti în care ne sbatem, 
prevestitoarea unor vremuri în care „silent musae"? Să fie pricina 
pierderea vechilor abonaţi care nu mai pot fi înlocuiţi cu alţii noi? 
Să fie numai greutăţile financiare cauza? Sau sunt şi cauze de 
altă natură? Se interesează cineva de fenomenul acesta dureros ? 
Căci un neam cu pretenţii de cultură nu se poate resemna la 
simple constatări. lar dacă e vorba de greutăţi financiare, nu-i in- 
cumbă o datorie și d-lui prof. Al. Rosetti de la Fundaţiile Regale ? 


* 


La Blaj, o voinţă dârză se îndărătniceşte să-şi meargă dru- 
mul său, pe care experienţa, priceperea proprie și luminile altora 
i l-au indicat ca cel mai cu folos în educarea şi instruirea elevilor. 
E d-l Toma Cocişiu, directorul Şcoalei de experienţă, despre care 
a mai fost vorba în această revistă. Dacă aducem din nou vorba 
de ea, o facem fiindcă mititica revistă „Răsai Soare“, din care ni 
se trimite co'ecţia unui an, ne convinge cu fiecare număr că me- 
toda întrebuințată în această şcoală ar trebui pusă'n practică şi'n 
alte părți. — E suficient să-ţi arunci ochii pe un singur număr 
— revista cuprinde lucrările și discuţiile elevilor — ca să vezi că 
aci nu e vorba de o şcoală de mântuială, încorsetată în regula- 
mente şi îndopată — cum ai îndopa gâște — cu programe lunare, 
săptămânale, zilnice chiar. In şcoala d-lui Cocişiu învățământul 
are la bază munca individuală şi spontană. a elevilor, determinată 
de centrele de interes impuse de trebuințele vieţii, sistemnl ideilor 
comune, orariul mobil („un singur obiect pe zi la toate clasele, cu 
legături din toat obiectele de învățământ“), examenul funcţional. 

„Noi ne alegem subiectele de studiat din program și din 
viață“. „Natura o studiem în natură; ce nu găsim în natură cău- 
tăm în cărţi“. „Noi obsevăm, notăm, experimentăm, desemnăm, 
discutăm, compunem liber în scris, inventăm probleme de calcul, 
lucrăm în atelier“, — spun elevii. lar despre ce află, își dau seama 
printr'o conferință ţinută în faţa clasei. Aci scopul învățământului 
nu e transmiterea de cunoştinţe, ci „provocarea la creație, cultivând 
observarea directă, judecata proprie, initiativa proprie, stăruința la 

lucru“. Cei care au vizitat şcoala d-lui T. Cocișiu au rămăs în- 
cântați de metoda și de rezultatele instrucției de aci. Ceeace fireşte, 
dacă poate servi de îndemn pentru perseverare pe drumul apucat, 
nu poate fi o satisfacție pentru cel care ar dori să vadă genera- 
lizat acest fel de învățământ. Şi cu drept cuvânt. 


* 


Asociaţia Presei Periodice Române. 


Importantul factor în mişcarea culturală a țării: presa pe- 
riodică — cenuşotca tuturor guvernelor, în contrast cu presa co- 
tidiană care se bucură de toată solicitudinea Statului (concre- 
tizată în permise, subvenţii, publicitate cu plată, abonamente) — 
lipsită de sprijinul oficial, menţinându-se cu jertie adeseori ne- 
bănuite, spre a-și putea ocroti interesele morale și materiale și 
spre a putea obținea din partea Statului un regim similar celui 
ai presei ziinice, în luna Decemvrie 1935 s'a constituit în Aso- 
ciaţie. Recunoscută persoană juridică la începutul anuiui trecut, 
ea are azi — conform Dării de seamă prezentată adunării gen. 
din 25 lunie a. c. — 31 membri fondatori, 153 activi și 46 ade- 
renţi, iar situaţia-i financiară se încheie la cheltuieli şi venituri, 
după un an și ceva de existență, cu suma de lei 36.480,— Con- 
siliul central de conducere e compus din dd. Dr. Gh. Banu 
(preș.), Prof. O.t. Onicescu (v.-preş.) Andr. Udrea (secr. gen.), 
Ing. Al. C. Vissarion (casier). 

Scopul Asociaţiei, în afară de ocrotirea intereselor morale 
Și materiale ale membrilor ei, mai e: înjghebarea şi întărirea 
legăturilor de solidaritate profesională între publicaţiunile pe- 
riodice, organizarea unei activități de cultură profesională pentru 
membrii ei, creiarea unei case de ajutor și pensiuni, aplanarea 
conflictelor dintre membrii asociaţiei, creiarea în Capitala ţării 
a unui așezământ propriu pentru satisfacerea cerințelor cultu- 
rale ale acestei prese. — In programul de activitate pe 1937 
se mai prevede: intervenţia ca prețul hârtiei plane întrebuințată 
de revistele și ziarele periodice să se bucure de un regim de 
favoare, ca și hârtia rotativă a cotidianelor; apoi obţinerea de 
dispoziții din partea Direcţiei Poștelor ca organele exterioare să 
predea destinatarilor, cu semnătură, publicaţiile primite și — stu- 
dierea posibilității de incasare în comun a abonamentelor și 
vânzărilor de la chioșcuri, 

Condiţiile pentru înscrierea în Asociaţie sunt următoarele: 
ca membri activi, pot fi înscrişi „acei publicişti, directori, redac- 
tori şi colaboratori majori, de naţionalitate română, care au o 
vechime neîntreruptă de doi ani în presa periodică, şi a căror 
cerere de înscriere a fost recomandată de direcţia revistei pe 
â sa proprie răspundere sau de trei membri activi și a fost 

admisă de comitetul central de direcţie. (Cotizaţia lunară a ace- 
stora e de lei 20 şi osebit o taxă de înscriere de lei 50). 

Membri aderenţi pot fi acei publicişti, cari dintre condi- 
țiile precedente nu le îndeplinesc pe cele privitoare la vârstă 
sau vechime în presă şi a căror înscriere a fost aprobată de: 
comitetul central de conducere. (Cotizaţia acestora e de lei 10 
lunar pe lângă taxa de înscriere de lei 50). 

Atât membrii activi cât şi cei aderenţi au îndatorirea, subt 
sancţiunea excluderii, a plăti regulat cotizaţia, a nu întrerupe 
mai mult de doi ani activitatea publicistică. Cei care au o ve- 
chime în presa periodică de cinci ani, sau vor îi făcut parte 
timp de patru ani neîntrerupt din Asociaţiune, ori vor îi adus 
vre-un serviciu important Asociaţiei, serviciu recunoscut prin 
ad. gen. a Asoc,, vor rămânea printre membrii Asoc., chiar dacă 
încetează activitatea publicistică, 

Inscrierea a cât mai multor membri ar însemna nu numai 
întărirea tinerii Asociaţii — ci și apărarea propriilor interese 
ale celor înscrişi. 


* 


S'au mai primit la redacţie: 


Al. Lascarov-Moldovanu: 1. De vorbă cu sătenii. |. Vorbiri ţi- 
nute la Radio. Pp. 238, Lei 40.— 

M. Rașcu: Convingeri literare, Bucureşti 1937. Pp. 200, 
Lei 45.— 

Nicolae Sulică: Cea mai veche școală românească din cu- 
prinsul României întregite. Extras din Omagiu lui Const. Kirițescu, 
Cartea Românească, Bucureşti. Pp. 34. Fără indicarea preţului. 

Fritz Valjavec: Siidostdeutsche Forschungen I. Miinchen 
1936. Pp. 312, format 26'/,X18. Mărci 7. O lucrare care prin obiecti- 
vele ce urmăreşte interesează de aproape şi neamul nostru. Dăm, 
deocamdată, câteva din titlurile studiilor și articolelor publicate în 
acest prim volum: 

Fritz Valjavec, Wege und Wandlungen deutscher Siidost- 
forschung; N. Iorga, Fiint Perioden deutscher Einflusses in Siid- 
esteuropa; Julius Szekfii, Ungar und seine Minderheiten im Mittel- 
alter; Iosef Kalibrunner. Zur Geschichte der Wirtschaft im Te- 
mescher Banat bis zum Ausgang des Siebenjâhrigen Krieges; L. 
Valeriu Bologa, Deutsche Einfliisse auf die Entwicklung der ru- 
mănischen  Medizin; Aegidius Faulshch, Deutsche und Nicht- 
deutsche in der Schwăbischen Tiirkei. | 

Arhiva Someşană nr. 21. 1937. Pp. 250 Lei 25. Red. şi 
Adm. Năsăud str. Vas. Naşcu 29. Vom reveni asupra acestui nr. 
bogat și interesant. 

T. D. Măruţă: „Cazul“ T. Pisani şi nedogismele în limba 
română. Pp. 88, format 211/2X14, Lei 35. Tip. „,Speranţa“ Craiova. 
Biblioteca Soc. „Tinerimea Română“. Ciclul de confe- 
rințe pe anul 1936. Biserică—Cultură— Neam. Pp. 146, format 
24X16, Lei 50. Bucureşti 1936, Tip. „Viaţa Literară“. Conţine 
următoarele conferințe : Educaţia integrală a tineretului nostru (de 
di N. Dumitrescu), Rolul Maglavitului în viaţa noastră religioasă 
(de Pr. |. Mihălcescu), Vaza bisericii în slujba Neamului (de Ar- 
himand. Scriban), Rolul bisericii noastre în ridicarea prestigiului 
față de vecini (de Prof. I. G. Savin), Rolul Bibliei în formarea 
limbii literare (de prof. H. Rovența), Rolul cărţii religioase în cul- 
tura poporului şi formarea limbii (de prof. N. Cartojan), Dinamica 
ortodoxă (de Pr. C. Dron), Educaţia religioasă în cadrul educaţiei 
integrale (de prof. G. G. Antonescu). 
Barbu Lăzăreanu: Cu privire la Eminescu (Două broșuri) 
» » Cu privire la Creangă. 
Cu privire la B. P. Haşdeu. Fiecare 
broșură a 40 pg. format 19'/.X12'/,, Lei 16. Ed. „Culura Româ- 
nească“ Bucureşti. 


r. Ilie Diianu: Eul dela Şişeşti, Preotul luptător Dr. Vasile Lucaciu. 
Conteriaţă, Cluj 1937. Pp. 2 


„Emil A. Chifta: a amintirei vieţii studenţeşti din Braşovul de 
odinioară“. Lugoj 1936. 


Acest număr dublu, a apărut la î. VII. 1937 


OBCU CLUJ 


— 496 — 


Ne-au mai venit în ajutor de la apariţia nr-ului pe Mai-lunie dd: 


Dr. Ciura Vasile, notar public, Sighişoara cu Lei 140.— 
Lapedatu Ion, adm. delegat la Bca Naţ. București „  240.— 
Dr. Moldovanu C-tin, notar public, Sf. Gheorghe „O40.— 
Dr. med. Popa loan, deputat, Sf. Gheorghe „ 100.— 


Mulţumiri pentru sprijin şi pentru palma pe care, prin gestul domniilor 
lor, o administrează celor ce refuză să-și achite datoria, — să onoreze în- 


crederea ce li s'a acordat. 


Mulţumim în deosebi On. Comisii Interimare a municipiului Braşov, 
care a binevoit să ne acopere cheltuielile de tipar ale acestui dublu nr., făcând 
în felul acesta cu putință apariţia revistei până la sfârşitul anului. 

D-lui prof. Mik. Popescu (Bucureşti) şi d-lui Nic. Râmboiu, secr. Pre- 
fecturii Cluj, le mulțumim pentru al doilea, respectiv al treilea abonament 


nou pe care ni le-au făcut. 


ABONAȚII 
care şi-au mai achitat abonamentul : 


Până la 30 lunie 1937 
Puşcariu Ion, învățător, Braşov 

Până la 31 Aug. 1937 
Librăria E. Dick, Sibiu 


Până ia 31 Oct. 1937 
Dr. Rusu David, preş. de trib. Tg-Mureș 
Scurtu Î., proprietar, Slănic (Moldova) 
Până la 31 Dec. 1937. 
Bancotescu & Nicolau Ssori, Bucureşti 
Dr. Blaga Lionel, not. publ. Sibiu 
Ing. Insp. silv., Boiu, Mălini 
Dr. Bunea Leontina, Brașov 
Camera de Com. şi Ind., Brașov 
„Cartea Românească“, Cluj 
Dr. Ciura V., notar public, Sighişoara 
Comşa Ionel, senator, Cluj 
Ing. Crăciun B., insp. silv. î. r. Zârnești 
Dr. Cristea N., not. public, Sibiu 
Dima Nicolae, preot, Ploeşti 
Direcţ. șc. prim. „Dr. V. Satu“, Braşov 
„lic. „Matei Basarab“, Bucureşti 
5 » „Petru Maior“, Gherla 
i » com, „Princ. Carol“, Timişoara 
Domnariu 1., farmacist, Braşov 
Ing. Dordea Nicolae, Cluj 
Grecu 1., pr. secr. Cam. de Com., Satu-M. 
Grecu P., ing. agr. insp., Arad 
Hamzea Ion, advocat, M. Ciuc 


loanovici I., preot, Feldioara 
Lapedatu 1. adm. del. Bca Naţ. Buc. 
Măeruşan C., preot, Crizbav 
Marcea D., insp. şc. î. r., Braşov 
Dr. 1. Minea, prof. univ., Cluj 
Dr. Moldovanu C., not. publ., Sf. Gh. 
Ing. silv. Moldovan [., Zârneşti 
Murăroiu I., funţ. de bancă, î, r., Brașov 
Muzeul Naţional Secuesc, Sf. Gheorghe 
Neguţ Vasile, profesor, Braşov 
Dr. Olteanu R., advocat, Sf. Gheorghe 
Dr. Oniţiu Ionel, adv., Sebeș 
Peligrad D., propr., Strejeştii de jos 
Popovici Adr., exp. cont., București 
Dr. Popovici Şt., şef de serv. mun. Brașov 
Dr. Sturza 1., med. pr. al munic, Sibiu 
Ing. şef. Suciu Adrian, Timișoara 
Dr. Turtea S., advocat, Brașov 
Vlaicu Vas., dir. pens., Cluj 

Până la 30 Aprilie 1938 
Givulescu Pr., protopop, Radna 
Petrovici Sidonia, Gavojdia 
Popa G. Şt., şei de serv. Munic. Cluj 
Dr. med. Popa [., deputat, Si.Gheorghe 
Dr. Popovici Petru, advocat, Vașcău 
Popovici Zen., preot, Satulung 

Până la 30 iunie 1938 
Dr. Boeriu V. Ion, advocat, Reghin 


Se mai confirmă primirea costului nr. 3 de la d. C. N. Mateescu, prof. R. Vâlcea. 
Confirmarea primirii abonamentelor sosite după 30 Iunie, se va face în nr. viitor 

